
Nojbaherovi memoari vrlo ubedljivo 
razbijaju crno-bele predstave o 


tragičnim događajima iz perioda 
Drugog svetskog rata, u prvom redu 
stereotipna znanja o složenim i 


komplikovanim procesima koji su se 
ticali odnosa Nemaca i četnika s jedne 
strane, i odnosa Zapada prema oba 
pokreta otpora u Jugoslaviji, s druge 
strane. Nojbaherovo delo svakako će 
pomoći novoj generaciji srpskih 
istoričara da ovladavanjem znanja o 
prošlosti izgrade kritičko mišljenje, 
koje će uspostaviti novi identitet 
nauke, kako se ona više nikada ne bi 
doživljavala kao totalitarna propa- 
ganda koja služi određenoj ideološkoj 
matrici. Kritičnost u istoriografiji ne 
može se dosegnuti jednom zauvek, 
već se ona stalno iskušava i usavršava 
na novim pitanjima i problemima. Ne 
postoje “viši ciljevi” zbog kojih se ta 
kritičnost može ograničavati, posebno 
ne politički. Samo tako istoriografija 
će ostati nauka a ne ideologija. 


Dr Kosta Nikolić 





SPECIJALNI ZADATAK BALKAN 


Naslov originala: Hermann Neubacher, Sonderaufirag Südost 1940- 
1945. Herman Nojbaher, Specijalni zadatak Balkan (u originalu Specijalni 
zadatak Jugoistok 1940-1945). 

Izdavač: ,Musterschmidt", Göttingen (,,Mustersmit", Getingen), dru- 
go, popravljeno izdanje, 1957. 


HERMAN NOJBAHER 


SPECIJALNI 
ZADATAK 
BALKAN 


BEOGRAD + 2004 


SPECIJALNI ZADATAK BALKAN 


Autor 
HERMAN NOJBAHER 


Priredio i preveo 


Nikola ŽIVKOVIĆ 


Recenzent 


Dr Košta NIKOLIĆ 


Za izdavača 


Lazar RAĐENOVIĆ 


Zamenik glavnog i odgovornog urednika 
Zoran ŽIVKOVIĆ 


Urednik izdanja 
Danica SMILJANIĆ 


Izdavač 


Javno preduzeće Službeni list SCG 
Beograd, Jovana Ristića 1 


Ovu knjigu sećanja povećujem mojoj ženi Karli, 
koja je uporno čekala i nepokolebljivo verovala u 


moj povratak, čak i onda kada su joj javili da sam 


verovatno poginuo. 


PREDGOVOR 


HERMAN NOJBAHER O DRUGOM SVETSKOM RATU 
U JUGOSLAVIJI 


Herman Nojbaher je roden 24. juna 1893. u mestu Vels, u Gornjoj 
Austriji. Umro je 1. jula 1960. u Beču. Između ova dva datuma smešten je 
buran život ekonomskog eksperta i političara. Član Nacističke stranke 
(NSDAP) postao je 1933. Za gradonačelnika Beča izabran je odmah posle 
Anšlusa, 13. marta 1938. Od januara 1940. godine bio je nemački poslanik u 
Bukureštu sa zadatkom da obezbedi nesmetani transport rumunske nafte do 
Nemačke. Godinu dana kasnije sklopio je tajni sporazum sa bugarskim vla- 
stima koji se odnosio na snabdevanje hranom nemačkih armija pod koman- 
dom generala Lista. Od oktobra 1942. godine bio je specijalni izaslanik 
Trećeg rajha za privredna i finansijska pitanja u Grčkoj. 


Nojbaherje za srpsku istoriju postao veoma bitan krajem leta i počet- 
kom jeseni 1943. godine, kada je po ličnom nalogu Adolfa Hitlera postao 
specijalni opunomoćenik Ministarstva inostranih poslova Trećeg rajha za Ju- 
goistočnu Evropu, sa sedištem u Beogradu. U dornen njegovog rada spadala 
su spoljnopolitička pitanja u vezi sa Srbijom, Crnom Gorom, Albanijom i 
Grčkom. Osim ove dužnosti dobio je i zadatak da, nakon kapitulacije Italije, 
podrži stvaranje nezavisne Albanije. 


Od decembra 1944. godine vodio je Službu Ministarstva spoljnih po- 
slova za ove zemlje, ali sa sedištem u Beču. Neposredno pre ulaska Crvene 
armije u ovaj grad povukao se u Kicbil. Odatle je trebalo da brine za emi- 
grante iz balkanskih zemalja. Od vlade admirala Denica primio je poslednje 
zaduženje - spoljnopolitički savetnik general-feldmaršala Keserlinga u vezi s 
pitanjem kapitulacije armije kojom je on komandovao. Ta kapitulacija usle- 
dilaje 6. maja 1945. dva dana pre opšte kapitulacije. 


Zatim su ga 12. maja 1945. vojne vlasti SAD pozvale na razgovor i in- 
ternirale u američki logor u gradu Kufstajnu. Od marta do aprila 1946. sve- 
dočio je na Nirnberškom procesu, a 29. juna 1946. američke vlasti poslale su 
ga u Beograd, kao svedoka na procesu generalu Dragoljubu Mihailoviću, 
koji je upravo bio u toku! Toje, naravno, bio samo dobar izgovor da bude iz- 
ručen novim jugoslovenskim vlastima. Odmah po dolasku u Beograd sa- 
slušan je u vezi s generalom Mihailovićem, u Odeljenju za ratne zločince. 
Već u 10 sati uveče završio je u Centralnom zatvoru. Sredinom jula rečeno 
mu je da će se veoma brzo vratiti kući. Narednih šest i po godina provešće u 
zatvoru u Sremskoj Mitrovici, a tek 16. maja 1951. Beogradski vojni sud 
potvrdio je presudu na 20 godina prisilnog rada. Kao osnova njegove krivice 
navedeno je da je, kao privrednik i diplomata ojačao ratni potencijal Trećeg 
rajha i daje pomagao nemačku armiju u borbi protiv NOVJ. U optužnici je, 
između ostalog, stajalo: ,Nojbaher je bio specijalni izaslanik ministarstva 
spoljnih poslova fašističke Nemačke. Kao specijalni opunomoćenik Hitlera, 
najvećeg ratnog zločinca u istoriji, Nojbaher se složio sa svim planovima po- 
menutog zločinca u odnosu na porobljavanje Jugoslavije i na uništavanje i 
iskorenjivanje njenih naroda. Nojbaherje te planove i ostvario". 


Osloboden je zbog bolesti i 21. novembra 1952. vratio se u Austriju. 
Zatim je radio kao građevinski preduzetnik u Salcburgu, a od 1954. do 1956. 
godine radio je u Etiopiji u službi cara Haile Selasija kao savetnik pri stva- 
ranju moderne državne uprave. 

Imao je funkciju savetnika i komesara u gradskoj upravi Adis Abebe a 
ironija istorije dovela gaje u kontakt sa onima koji su ga držali zatvorenog u 
Jugoslaviji: „Bilo je to 14. decembra 1955. u Adis Abebi. Raskošan prijem u 
sali carske palate. Prisutni su: prinčevi, najviši dostojanstvenici Etiopije, 
ambasadori stranih zemalja, visoki strani savetnici, mnogi nose bogate me- 
dalje i sjajne uniforme, elegancija na najvišem nivou etiopskih i evropskih 
dama, bogato ukrašeni lusteri. Jedino nedostaju predstavnici crkve. Vode se 
tihi, intimni razgovori. Odjednom je nastao tajac. Najviši dostojanstvenici 
krenuli su u svečanu salu kroz špalir etiopskih i inostranih predstavnika. Pro- 
lazeći, ljudi iz špalira duboko se klanjaju etiopskom caru i njegovom gostu, u 
čiju čast je i priređen ovaj veličanstveni prijem. Kad sam gostu bolje pogle- 
dao lice, zapljusnuo me je odjednom talas sećanja. Taj gostje bio maršal Ju- 
goslavije Tito. Poslednji put sam ga video pred mostom koji vodi iz Zemuna u 
Beograd. To je bilo 2. jula 1942, kada sam krenuo na svoje dugo zatoče- 
ništvo. Pobednik je nosio raskošnu uniformu i prošao pored mene, poraženog 
u ratu čija odeća je nosila jasne tragove američke internacije u kojoj sam 
proveo preko godinu dana. Ovog puta je moja odeća odgovarala svečanom 
trenutku i bila je besprekorna. Čudni susreti! Najveći pesnik jeste život sam, 


" 


a život počinje - sutra 


Nojbaherje memoare napisao „tokom kišovitih letnjih meseci" 1953. 
godine, u svom rodnom kraju Gmundenu, kao i u Insbruku. Prvi put ih je ob- 
javio 1956. godine. Motive za njihovo pisanje obrazložio je sledećim recima: 
„Bio je to dug i težak put. Sto sam ga tako dobro premostio i savladao zah- 
valjujem svojoj spremnosti da preuzmem dobrovoljno na sebe teret odgovor- 
nosti za veliko zlo. Zbog toga nisam nepotrebno patio i krvario. Danas vidim 
još veću dobit iz tog lutanja kroz dolinu potiskivanja i muka. Nikog ne mrzim. 
Život uvek počinje ujutro 


" 


1. 


Posle staljingradskog sloma i učestalih poraza nemačkih armija na Is- 
točnom frontu, kada je postalo jasno da se rat pretvorio u rat koji Nemačka 
mora izgubiti, nacistička doktrina o vladajućoj rasi doživljava evoluciju. 
Koncept novog poretka menja svoje značenje: on više ne može da donese raj 
na zemlji, već mora da se primeni kako bi Nemačkoj olakšao muke koje ima 
u neposrednoj sadašnjosti i sada služi za predviđanje komunističkih užasa 
koji će doći.! Propaganda je pokušala da snažnijim naglašavanjem evropske 
misije u borbi protiv boljševizma, promeni raspoloženje naroda na okupira- 
nim teritorijama. 


Karakteristično za ovu poststaljingradsku fazu jeste to da se ona os- 
lanjala na stavove Hitlerove proklamacije od 30. januara 1943. o značaju na- 
cionalsocijalističke borbe za Nemačku i celu Evropu. Tako je Jozef Gebels 
15. februara iste godine doneo uputstva za dalje vođenje propagande, u ko- 
jima je posebno skretao pažnju na značaj pridobijanja za ,,opštu evropsku 
borbu protiv boljševizma i stvar nove Evrope" upravo onih naroda prema 
kojima je, i propagandno i stvarno, do tada postupano kao sa nižim bićima. 
Gebels je zahtevao da se iz propagandnog arsenala izbaci predstava o bu- 
dućem novom poretku, na osnovu koje bi ,pripadnici stranih naroda mogli 
da steknu utisak kao da nemačko vodstvo ima nameru da ih dovede u odnos 
trajne podjarmljenosti"? Tako je propaganda poručivala srpskom narodu da 
je cela Evropa ujedinjena ,,na život i smrt u borbi protiv boljševizma" i da on 
treba da se obračuna sa ,komunističkim izrodima", a Srbima će tada biti 
omogućeno prilaženje novoj evropskoj zajednici koja će doneti ,, pozitivno 
stvaranje, sreću i blagostanje, pravo svakog pojedinca na rad i pravednu na- 
građu "> 


Dvogodišnjica napada na Sovjetski Savez obeležena je kao „evropski 
nacionalni praznik". Nemačka je tada povela rat za oslobođenje malih naroda 


! Kalvokorezi, Gaj Vint, Totalni rat, Beograd, 1987, strana 181. 


Ristović, Milan, Nemački novi poredak i jugoistočna Evropa 1940-1945, Beograd, 
1991, strana 65. 
3 Plakat: Evropski nacionalni praznik. Arhiv Srbije, Zbirka plakata, Inv. broj 100. 


kako bi ,osigurala njihovu nacionalnu egzistenciju i nacionalnu kulturu". 
Zbog toga je 22. juni 1941. postao ,najkrupniji datum u najnovijoj istoriji 
Evrope 20. veka, u istoriji svakog evropskog naroda, pa i srpskog naroda". 
Zato je početak rata protiv Sovjetskog Saveza trebalo slaviti kao „praznik 


zahvalnosti Nemačkoj kao prvoborcu nove Evrope. '"' 


Popravljanju slike o pravoj sadržini novog poretka, trebalo je da 
doprinese niz promena na Jugoistoku pa je predlagano da Srbija i Grčka do- 
biju državnu nezavisnost, pre svega, zbog kapitulacije Italije i moguće inva- 
zije na Balkan. Naravno, osnova za novo političko okupljanje i dalje bi bila 
vodeća uloga Nemačke u borbi protiv plutokratije i boljševizma.“ S ciljem 
razrade ovog novog pristupa, za specijalnog opunomoćenika Ministarstva 
inostranih poslova za Jugoistok, naimenovan je 24. avgusta 1943. Herman 
Nojbaher. Njegov osnovni zadatak bio je da okupi sve raznorodne i 
međusobno suprotstavljene vojne i političke antikomunističke snage, radi 
formiranjnja snažnog fronta pod nemačkom komandom.“ 


Nova nemačka politika na Jugoistoku, dodatno je upotpunjena na- 
ređenjima Vrhovne komande Vermahta i Komande Jugoistoka. Ona nije bila 
tek trenutno prestrojavanje. Još od sredine 1942. godine mnogi nemački ge- 
nerali verovali su u to da se Balkan ne može pacifikovati samo vojnopolicij- 
skim merama. Trebalo je primeniti politička sredstva i podržati nacionalizme 
balkanskih naroda na antikomunističkoj osnovi." Sam Nojbaher je o cilje- 
vima svoje misije napisao: „Srbija je bila jedna od najslabijih tačaka bal- 
kanskog komunizma. Usled pretežno agrarnog karaktera ove zemlje (preko 
80% seoskog stanovništva) komunizam je bio ograničen na usku industrijsku 
oblast i na Beograd, gde je Univerzitet bio glavno uporište Komunističke 
partije. Ja sam u srpskom seljaštvu video jednu od najjačih pozicija protiv 
boljševiziranja Balkana i kao osnovu za svoje buduće političke planove uzeo 
sam to da treba učiniti kraj dotadašnjoj nemačkoj politici sprovodenjem os- 
vete nad Srbijom. Valjalo je uvažiti da Srbi imaju ključni položaj na Balkanu 
i da se zbog toga mora izvršiti dalekosežna revizija nemačke politike u jugo- 
istočnom prostoru", ? 

Nemački diplomata smatrao je da je, pre svega, trebalo podići ugled 
Milana Nedića, kako bi se srpski nacionalisti odvojili od Mihailovića, pa je 


+ Isto. 

5 Ristović, M-, Nemački novi poredak, strana 67. 

5 Kada je Nojbaher preuzimao dužnost. Hitler mu je rekao: ,,Kad sprovodite ovaj zada- 
tak, setite se da ste vi Austrijanac! Sto se više bavim politikom bečkih careva, to im se sve više 
divim.  Habzburgovci su imali potpuno pravo kada su sprovodili svoju politiku dinastijskog prava 
i sile. Samo su tako mogli da izađu na kraj sa nemačkim vojvodama i knezovima". 

! Tomašević, Jozo, Četnici u Drugom svjetskom ratu, Zagreb, 1979, strana 285. 

8 Neubacher, Hermann, Sonder Auftrag Sudost 1940-1945. Gotingen-Berlin-Frankfurt, 
1956, strana 136. 

prvi Nojbaherov potez bilo organizovanje posete predsednika srpske vlade 
Berlinu, septembra 1943. godine. O tome je napisao: ,,Nedićje krenuo u po- 
setu na koju je čekao još od 1941. godine, pun velikih nada u reviziju ne- 
mačke politike prema Srbiji. U ovim se nadama razočarao.  Kibentrop je poz- 
vao mene i Benderd da prisustvujemo njegovom razgovoru sa Nedićem, tek 
onda kada su razgovori dospeli na siepi kolosek. Nedić je na hrabar i dosto- 
janstven način pokušao da govori o nepravdi koja je učinjena Srbima. Posta- 
vio je čitav niz zahteva da se ove nepravde isprave, kako bi se poboljšao po- 
ložaj Srba, a time da se ojača njegov položaj kao predsednika vlade. 
Nedićeve žalbe Ribentrop nije primio previše prijateljski i sa simpatijama. 
Nedić je osećao da ga Nemci zloupotrebljavaju. Kada je tražio reviziju priv- 
remenih granica Srbije - čisto srpski srezovi pripali su, povremeno čak pov- 
ređujući prirodne granice Hrvatskoj, a junačko groblje Srba, istorijsko 
poprište Kosovske bitke, pripalo je novoj Velikoj Albaniji - reakcija Ri- 
bentropa bila je žustra i on se razbesneo: 'Ni Francuska u ovom trenutku 
neće uspeti u zahtevu za reviziju privremenih granica! Zato se o takvom srp- 
skom zahtevu za vreme rata ne može diskutovati" Duboko uvređen, Nedić je 
posle toga odbio da potpiše tekst predloženog kominikea. Nije više bilo mo- 
guće da se razgovor nastavi. Neuspeh ovog susreta bio je potpun, kako sa 
političkog gledišta, tako i sa ljudskog aspekta"? 


Nojbaher je zamolio Ribentropa za razgovor. Rekao mu je da je ova- 
kav ishod razgovora za Srbiju potpuno neprihvatljiv i tražio je da Nedića od- 
mah primi Hitler, kako bi ova poseta imala bilo kakav pozitivan efekt. Tako 
se i desilo. I sam Nedić je prijem kod Hitlera video kao uspeh, jerje time nje- 
gov poljuljani prestiž donekle popravljen. Voda Rajha pružio je predsedniku 
srpske vlade opšta uveravanja koja ga, pak, ničim nisu obvezivala, a imala su 
cilj da daju podršku „teškoj misiji srpskog predsednika vlade". Konkretne 
nemačke koncesije bile su sasvim neznatne. Nedić je dobio samo pravo da 
osnuje „državnu stražu" (žandarmeriju). 


Za Ribentropa je, međutim, Balkan predstavljao „pusti konglomerat 
zavera, banditizma i korupcije". Nojbaherova ovlašćenja precizirana su u 
Hitlerovoj direktivi od 29. oktobra 1943. koja je nosila naziv Jedinstveno 
vođenje borbe protiv komunista na Jugoistoku. U ovoj direktivi je ocenjeno 
da „komunistička opasnost" zahteva jedinstvenu protivakciju: političko or- 


* Isto, str. 140-141. 

Nedićevu posetu Berlinu, Centralni nacionalni komitet Ravnogorskog pokreta proko- 
mentarisao je sledećim recima: , Nedić je bio kod Hitlera. Hitler Nediću i Nedić Hitleru dali su 
velika obećanja, ali su pravili račun bez krčmara. Ne treba nam nikakva nezavisnost iz švapskih 
ruku. Setimo se da su nam pre rata garantovali granice Jugoslavije, pa su nas napali sramnom 
izdajom. Pavelić i Nedić obećavaju mnogo, ali neće postići ništa ". (AVII, ČA, 14-3-46) 


ganizovanje nacionalnih antikomunističkih snaga. Nojbaher je ovlašćen da 
„odobri ili odbije pregovore sa vodama ovih bandi".!“ 

Nojbaher, međutim, nije odustajao. Isticao je to kako su Srbi kao naj- 
snažniji narod i najjače tkivo na Balkanu najgore prošli, da su njihove terito- 
rije ,rascepkane i unakažene", a da su u Srbiji komunisti imali najslabije po- 
zicije i najmanje pristalica. Zato je ministru spoljnih poslova Rajha izložio 
sledeći plan: 1) stvaranje srpske federacije - Srbija, Crna Gora i Sandžak; 2) 
predsednik federacije bio bi Milan Nedić; 3) takva država bila bi privredna i 
valutama Celina, a oblasti bi bile autonomne; 4) federalna vlada imala bi up- 
ravni aparat, žandarmeriju i dobrovoljačke vojne odrede; 5) ponovo bi se ot- 
vorio Univerzitet u Beogradu i prestala bi kontrola nad kulturnim instituci- 
jama. Nojbaher je predložio i da se oslobode patrijarh Srpske pravoslavne 
crkve Gavrilo Dožić i episkop Nikolaj Velimirović. U kasnijoj fazi, trebalo je 
da se spreči progon Srba u NDH i izvrši revizija granica.!! 

Istovremeno je, u dogovoru sa Milanom Nedićem, zatražio da se oslo- 
bode patrijarh Gavrilo i episkop Nikolaj Velimirović: „Ja sam se nadao da 
će od ove moje nove politike Nemačka imati koristi, a to znači da bi se srpski 
etnički prostor umirio, odnosno, da bi na toj teritoriji gotovo u potpunosti 
prestale aktivnosti neregularnih vojnih snaga. Takođe sam sa ovom novom 
politikom očekivao da ću iz Crne Gore moći da istisnem Titove partizane i to 
uglavnom uz pomoć nacionalističkih, četničkih jedinica i tako bih mogao da 
stvorim antikomunistički blok koji bi se sastojao od  Velikosrpske federacije i 
Albanije. Time bih mogao da izolujem komuniste koji deluju u NDH i Grčkoj 
i prekinem njihovu povezanost. Na ovaj način razbio bih strategiju  balkans- 
kih partizana koji su planirali da povezu ceo prostor, od Slovenije do Pelopo- 
neza".!? 

Nojbaherova ovlašćenja sudarala su se, međutim, sa konkretnom situ- 
acijom u Srbiji. On nije imao uticaja na formiranje nove ekonomske politike 
koja bi smanjila eksploataciju srpske privrede, a pregovori sa ,bandama" bili 
su pod kontrolom Komande Jugoistoka. Sve Nojbaherove predloge o proši- 
renju Nedićevih ovlašćenja, Hitler je konačno odbacio decembra 1943. go- 
dine: ,Mi nikad ne smemo da dopustimo da na Balkanu jedan narod postane 
suviše moćan, narod koji ima osećaj političke misije i istorijske uloge. Up- 
ravo Srbi su taj narod. Oni su dokazali da imaju veliku državotvornu snagu, 
a i velike, ambiciozne ciljeve koji čak idu do Egejskog mora. Imam ozbiljne 
primedbe na to da takav narod u njihovim nastojanjima i ambicijama ja još 


; 25) m 13 
posebno ohrabrim i podržim". 


10 Tomašević, J., Četnici, u Drugom svjetskom ratu, Zagreb, 1977, strana 286. 

1! Neubacher, H.. Sonder Auftrag Sudost 1940-1945, Gotingen-Berlin-Frankfurt, stra- 
na 164. 

12 Īsto, strana 166. 

P Isto, str. 169-170. 

Poseban deo Nojbaherovih aktivnosti u Srbiji bio je posvećen uki- 
danju mera odmazde prema civilnom stanovništvu. Uspeo je samo da ublaži 
politiku represalija. Ukinuo je surovu formulu 100:1 i 50:1 - broj streljanih 
za odmazdu nije više bio preciziran. Tako su masovna streljanja talaca posle 
decembra 1943. godine postala retkost: ,,Načelo kolektivne odgovornosti nije 
ni nemački izum, niti je bio nemački monopol u ratnoj praksi. Svaka za- 
raćena sila uvek će biti stavljena pred zadatak da na okupiranom području 
zaštiti sigurnost svojih oružanih snaga od atentata, prepada, sabotaža i ge- 
rilskih bandi. Ali, i najstrože kaznene mere za učinjena dela i njihove saučes- 
nike u zabranjenim zonama, lakše se mogu opravdati negoli ubijanje nekog 
ko u njima nije učestvovao. Sa general-feldmaršalom Fon  Vajksom lako sam 
se sporazumeo da je dotadašnji sistem represalija neodrživ i da se iz nove na- 
redbe Grupe armija moraju izostaviti dve najopasnije odredbe: tzv. kvota od- 
mazde i obavezni karakter mere odmazde. Obe ove mere, koje nisu ostavljale 
nikakvu slobodu inicijative odgovornog vojnog organa, izostavljene su u na- 
redbi o odmazdama koju mi je 23. decembra 1943. pokazao načelnik Štaba 
grupearmijaF".'' 


Reč je o naredbi generala Felbera od 22. decembra 1943. koja je zna- 
tno umanjila drastičnost mera odmazde. Izbačena je kvota za streljanje: 
„Kvote za odmazdu nisu određene; do sada o tome izdate naredbe povući". 
Ođmazde su se primenjivale ako počinioci atentata, sabotaža ili diverzija ne 
budu uhvaćeni u roku od 48 časova, a ,gubitke koji su nastali u borbi u os- 
novi ne svetiti". Cilj ove naredbe bio je da se sačuva poverenje u pravičnost 
okupacione sile i da se odmazde ne primenjuju prema mirnom stanovništvu: 
„Takva forma sprovođenja mera odmazde zabranjuje je".'* To je sve što je 
Herman Nojbaher uspeo da sprovede u svojoj misiji u Srbiji. Za mnoge Srbe 
i toje bilo više nego dovoljno. 


Novi kurs Hermana Nojbahera i još više najava povlačenja britanskih 
misija iz Srbije, što je više nego direktno ukazivalo na to daje Velika Brita- 
nija otpisala srpske rojaliste, naveli su pojedine komandante JVUO da 
počnu, nezavisno od Mihailovića, sa vođenjem sopstvene diplomatije, kako 
bi se pred konačni rasplet ostvarila što bolja pozicija. U pitanju su bili pred- 
loži o sklapanju sporazuma o nenapadanju, upućivani nemačkom zapoved- 
niku u Srbiji. Formalna osnova za to bila je direktiva feldmaršala Maksimili- 
jana fon Vajksa, komandanta Jugoistoka, od 21. novembra 1943. Direktiva je 


14 too, str. 146-147. 
15 Glišić, Venceslav, Teror i zločini nacističke Nemačke u okupiranoj Srbiji 1941-1944, 
Beograd, 1970, str. 256-257. 


odredila principe za takve ugovore. Osnovni uslov bio je to da JVUO obus- 
tavi sve borbene i sabotažne operacije protiv nemačkih snaga, njihovih sa- 
veznika i srpskih snaga koje saraduju sa njima, kao i protiv jedinica musli- 
manske milicije.“ U slučaju zajedničkih akcija protiv komunista, odredi 
JVUO bili bi pod nemačkom komandom; tražio se i prekid veza sa zemljama 
koje su u ratu sa Nemačkom, kao i izručenje britanskih oficira za vezu u Sr- 
biji, što se neće dogoditi ni ujednom slučaju. 

Komandant Jugoistoka ocenjivao je daje Mihailovićev pokret u krizi 
zbog nadolazeće komunističke opasnosti kojoj nije mogao da se adekvatno 
suprotstavi usled nedostatka naoružanja. Zato su pojedini Mihailovićevi ljudi 
tražili vezu sa nemačkim komandama. Vajksje upozoravao na to da nemački 
cilj u tim kontaktima mora u prvom redu da bude da se Mihailović odvrati od 
borbi protiv nemačkih trupa. Zaključio je da su nacionalne snage u opadanju 
u celoj Jugoslaviji, a komunistički pokret u usponu. Nemačkim oficirima u 
Srbiji posebno je skrenuta pažnja na to da je postojeća zabrana saradnje sa 
pojedinim četničkim grupama donesena zbog „jasne odluke vrhovnog čet- 
ničkog vođe Draže Mihailovića da nastavi borbu protiv Nemačke i njenih sa- 
veznika, odluke od koje on nije do sada odustao". Nemački komandanti su 
upozoreni i da se lojalno ponašanje nekih četničkih jedinica ne može genera- 
lizovati ,jer i danas još četničke bande vrše neke napade i akte sabotaže". 


. SE" z 17 
Zabranjeno je i samostalno vođenje pregovora. 


U pitanju je bila očigledna taktička nagodba uslovljena daljim us- 
ložnjavanjem vojne situacije na Balkanu. Reč je bila, uostalom, o pregovo- 
rima o primirju: prvi stav svakog ugovora glasio je da se dotadašnja neprija- 
teljstva obustavljaju. Očiglednoje i da general Mihailović nije bio upoznat sa 
tim pregovorima, naravno, ne zbog toga, kako piše J. Tomašević, jer su ne- 
mačke vlasti „želele da sačuvaju njegov ugled u narodu"! što je tvrdnja 
besmislena sama po sebi, već zbog toga jer bi on takve pregovore zabranio. 
To se jasno vidi iz naredbe od 16. novembra 1943. da se ne uspostavljaju 
kontakti sa pojedinim nemačkim komandantima i da se odbije svaka njihova 
eventualna ponuda u tom smislu: , Kome se dosadi, neka ih najuri tamo gde 
treba. Kome je zgodnije, neka ih  'forta' daje nadu, ali do sastanka ne sme 


doći. Ovo držati u tajnosti"? 


Daje to bio ograničen savez u kome će JVUO biti gubitnik, ukazuje i 
sam Nojbaher: „Razume se da smo morali računati sa time da bi četnici 
svoje oružje u kasnijoj fazi mogli okrenuti protiv nas. Stoga je sa nemačke 


16 Tomašević, J., Četnici... strana 288. 

17 Zbornik dokumenata i podataka o Narodnooslobodilačkom ratu naroda i narodnosti 
Jugoslavije, Beograd, 1983, NOR-a, XIV-3, str. 931-932. 

18 Tomašević, J., Četnici... strana 289. 

1 Arhiv Vojno-istorijskog instituta. Četnička arhiva (dalje. AVII, ČA) 22-2-8. 


strane pomoć u naoružanju (uglavnom municija i sanitetski materijal) da- 
vana veoma obazrivo, u onim razmerama koje su bile potrebne za ogra- 
ničene lokalne zajedničke poduhvate. Nemački glavni stan, a naročito Hitler 
i njegova Vrhovna komanda oružanih snaga, gledali su na to sa neraspo- 
loženjem i  nepoverenjem". 

O Mihailovićevom držanju Nojbaher piše: ,,On je ostao protivnik 
okupatora i jednim  radiogramom osudio je svoje potčinjene koji su se upuš- 
tali u pregovore, žigošući ih kao izdajnike. Ali, ja nisam sumnjao u to da se 


! 


nadao da će pomoću tih 'izdajnika ' biti u mogućnosti da nemačkim oružanim 
snagama izvuče što više oružja. Nije bilo teško razumeti politiku D. Mihailo- 
vića. On je sa sigurnošću računao na to da Nemačka mora izgubiti ovaj rat. 
Napušten od saveznika, pokušao je da od svog neprijatelja broj dva, u čije je 
skoro povlačenje bio siguran, izvuče što više vojne opreme i da svoje odnose 
podesi tako da bi, kad počne naše povlačenje, bez borbe mogao zauzeti ne- 
mačke ključne pozicije. On se pripremao za konačnu borbu sa Titom koju je 


trebalo voditi na život i smrt za budućnost Jugoslavije ". 


Od sredine novembra pa do kraja decembra 1943. godine, zaključena 
su četiri kratkoročna ugovora između odreda JVUO u Srbiji i Nemaca. Prvi 
sporazum sklopio je major Vojislav Lukačević: zaključen je 13. a potpisan 
19. novembra sa opunomoćenicima Više komande Jugoistoka. Sporazumom 
je uspostavljeno primirje na teritoriji: Bajina Bašta - Drina - Tara - Bijelo 
Polje - Rožaj - Kosovska Mitrovica - Ibar - Kraljevo - Čačak - Užice. Svrha 
primirja bilaje „zajednička borba protiv komunista". Lukačević se obavezao 
da ,nijedan pripadnik njemu potčinjenih jedinica neće delovati na strani sila 
koje su u ratu sa Nemačkom". Osim toga, komandant Starog Rasa nije smeo 
da napada ni muslimane „uz obavezu nemačke strane da sprečava musli- 
manske postupke protiv srpskog stanovništva". 

Drugi sporazum sklopili su 27. novembra pukovnik Jevrem Simić i 
Nikola Kalabić. I ovaj sporazum je definisao obustavu neprijateljstava na te- 
ritoriji: Umka - Vračar - Grocka i u Podunavskom, Kosmajskom, Mlade- 
novačkom, Lepeničkom, Kragujevačkom, Gružanskom, Kačerskom, Ople- 
načkom, Arandelovačkom i Kolubarskom srezu: „Četnici se obavezuju da ne 
vrše sudsku vlast samovoljno prema Nemcima i pripadnicima nemačke na- 
rodne grupe". Treći sporazum sklopio je samoinicijativno kapetan Mihailo 
Čačić, komandant Ravaničke brigade JVUO, 14. decembra 1943. u oblasti 
Paraćin - Ćuprija - Despotovac. Trebalo je obustaviti sve borbe i sabotaže 
protiv ,nemačke vojske, njenih saveznika i domaćih jedinica koje se sa 
ovima bore". Kapetan Čačić se obavezao da neće napadati rudnike i mostove 
na tom prostoru, a nemačka vojska će se „uzdržavati od akcija protiv četni- 


20 Neubacher. H., Sonder Auftrag Sudost..., str. 80-181. 

čkih jedinica" i neće hapsiti pristalice Pokreta, kao i da neće vršiti njihova 
streljanja. Sporazum je bio ograničen do 15. januara 1944. Četvrti ugovor 
potpisao je potpukovnik Lj. Jovanović, komandant Timočkog korpusa, 25. 
decembra 1943. u Zaječaru: uspostavljeno je primirje u srezovima južno od 
Jabukovca, Negotina, Salaša. Bora, Zaječara, Boljevca, Andrijevca i Knjaže- 
vca: „Četnici se obavezuju da prestanu sa samovoljnim postupcima prema 
Nemcima ifolksdojčerima". Jovanović je trebalo i da obustavi antinemačku 
propagandu i zatvori svoje obaveštajne kanale. Ugovor je važio do 31. ja- 
nuara 1944.“ 


Svaki od ovih ugovora imao je između 10 i 12, tačaka koje je trebalo 
da budu na snazi od pet do šest nedelja. Nemačka strana očekivala je da su 
ovi ugovori ,radosno pozdravljani u narodu, možda sa neizraženim željama 
da ovo teško vreme prode bez odmazdi".** Ugovori su, međutim, bili izraz 
nužde, a ne prijateljstva. Već 25. decembra Viša komanda Jugoistoka odbila 
je da produži važnost ugovora sa Kalabićem, konstatujući da njegovi četnici 
učestalo krše potpisane odredbe.” Ugovorje jedino produžio pukovnik J. Si- 
mić 17. januara 1944, uz znatno strože odredbe i detaljno preciziranje svih 
obaveza. Nemačka obaveza bila je pomaganje jedinica JVUO u borbi protiv 


partizana samo „ukoliko snage četnika DM nisu dovoljne" ** 


Najveći protivnik ugovora sa četnicima bio je SS general Majsner.“ 
On se protivio i Nojbaherovoj politici popuštanja okupacionih lanaca. O 
tome Nojbaher piše: ,Bioje iskreno uveren da moja politika mora dovesti do 
hrabrenja zločinačke delatnosti i da zato dovodi u opasnost našu sigurnost 
na srpskom okupacionom području. Početkom 1944. godine vodili smo tešku 
i ozbiljnu diskusiju. On mije doneo dugu listu nemilih događaja: pljačke, ot- 
mice i krađe i objasnio je da su ti događaji direktna posledica moje nove po- 
litike. Ovo me je pogodilo i naljutilo. Zatražio sam od Majsnera da sa svojim 


2! Zbornik NOR-a, XIV-3, str. 929-939. 

2 Tomašević, J., Čelnici... strana 294. 

2 Zbornik NOR-a, XIV-3, strana 941. 

24 Isto. strana 944. 

?5 Viši general SS August fon Majsner, bio je naredbom Adolfa Hitlera od 22. januara 
1942. postavljen na funkciju komandanta SS odreda i policije u Srbiji. U njegovu nadležnost spa- 
dale su: policija za obezbedenje poretka (Ordungs polizei) i Služba bezbednosti (Sicherhaits di- 
enst). koja je rukovodila i srpskom specijalnom policijom. Majsner je imao dugo iskustvo poli- 
cajca: bio je žandarmerijski oficiru Austro-Ugarskoj, republici Austriji posle 1918. i Trećem raj- 
hu, posle 1938. godine. U Srbiju je stigao 4. februara 1942. sa četiri puka tzv. policije poretka. 
On se. obično, karakteriše kao srbofob najvišeg stepena, kojije na Srbe gledao kao na „nižu rasu". 
Dolaskom generala Majsnera, u okupacionom aparatu Srbije došle su do izražaja oštre suprotno- 
sti u rukovodstvima pojedinih ustanova. Pod njegovom komandom našao se celokupni nemački 
represivni sistem. Tako se uspostavila dominacija policijsko-bezbedonosnog faktora u okupaci- 
onoj upravi. To je bilo moguće zbog porasta uticaja SS-a i policije i u samom Rajhu i nastojanja 
da SS odredi stave pod svoju kontrolu sve oblasti života. 

policajcima pronađe krivce i pri tom sam mu skrenuo pažnju na to da je za- 


datak policije da pronađe prestupnike a ne da drži taoce" 


Nojbaher je iskoristio svoje političke veze, pa je posle intervencije 
Hajnriha Himlera, januara 1944. godine, Majsner povučen sa dužnosti iz Sr- 
bije: ,.Majsnerje kod Srba bio ozloglašen kao krvolok. Bio je bezobziran u 
tumačenju postojećih naredbi o odmazdama. Bio je čvrsto uveren da su je- 
dino njegovi metodi ispravni na Balkanu i da jedino oni obećavaju uspeh u 


; pa w 2 
interesu naše sigurnosti" 


Reakcije na ugovore sa Nemcima bile su nepovoljne kod onog dela 
starešina JVUO koji je smatrao da to može samo da smeta, a ne donosi ni- 
kakve koristi. Tako je kapetan Milijan Jovanović, zastupnik komandanta 
Rudničkog korpusa, u izveštaju generalu Mihailoviću od 22. decembra 1943. 
naglašavao: „Zadnjih dana nastala je prava uzbuna u narodu povodom ver- 
zije da su se Simić i Kalabić sastajali sa Nemcima usred Topole i da su se do- 
govorili o saradnji i nenapadanju. Povodom ovoga, izdata su i službena na- 
ređenja zvaničnim vlastima. Ovo nije imalo baš nikakve potrebe jer mi smo 
sami proterali komuniste i nije nam bila potrebna ničija saradnja, niti toleri- 
sanje 128 

Slično je razmišljao i kapetan Predrag Raković 31. decembra 1943: „I 
mada je naređeno svim komandantima brigada da se ne smeju sastajati niti 
održavati veze sa okupatorom ili njihovim slugama, pristalicama Nedića, 
Ljotića ili drugim, ipak jedan komandant brigade i jedan komandant ba- 
taljona su samovoljno, bez ičijeg odobrenja, prekršili naredbu načelnika 
štaba Vrhovne komande i imali sastanak sa Nemcima, a da prethodno nisu 
zatražili odobrenje za to. Cak je i komandant brigade propustio da o tome 
podnese izveštaj". Raković je naredio da više niko ne sme da se sastaje „sa 
okupatorom i njegovim slugama. Svaki pokušaj, nameru ili želju za konta- 


26 Neubacher. H., Sonder Auftrag Sudost, strana 151. 

2 Isto, strana 152. 

O ovim dogadajima, jedan nemački oficir iz Komande Jugoistoka rekao je na Nirnberš- 
kom procesu sledeće: „Zelja četničkih vođa da stupe u pregovore sa nemačkim komandantima 
nije počivala na nekoj osobitoj ljubavi, nego ihje na to prisiljavala situacija jer su se istovremeno 
nalazili u borbi protiv komunista i da se ne bi morali boriti na dve strane, često su pokušavali da 
sa nemačkom vojskom dođu bar u položaj puška k nozi Da se takvoj spremnosti za pregovore 
nije moglo pokloniti veliko poverenje, to stoji, jer se moralo očekivati da će u momentu kada treći 
neprijatelj ode na neko drugo područje, četnici odmah koristiti priliku da iz zasede udare ne- 
mačkog vojnika u leđa. Drugi otežavajući momenat tih četničkih pregovora ležao je u tome što 
pojedine starešine bandi nisu bile opunomoćene bar od Mihailovića da stupe u pregovore sa ne- 
mačkom vojskom. Mihailović je izdavao svojim nižim  starešinama veoma dvosmislene direktive, 
što se moglo videti iz njegovih radiograma koje je hvatala nemačka obaveštajana služba. Teško 
je dati sud o tome da Uje Mihailović stvarno ozbiljno mislio kada je u pojedinim slučajevima dao 
odobrenje za pregovore. Kao opšti utisak može se reći da svi ti pregovori sa četnicima nikako nisu 
bili garancija za nemačku vojsku, jer se današnji pregovarački partner već posle nekoliko nedelja 
ponovo pojavljivao kao ogorčeni neprijatelj". (AVII, Nemačka arhiva, 41F-1-21). 


28 AVII, ČA, 74-4-34. 

ktom sa nama, dostaviti najbržim putem, sa opisom kako je do toga došlo i 
šta se želi od strane okupatora. Ovim se zabranjuje i održavanje sastanaka sa 
predstavnicima današnje vlasti: = sreskim  načelnicima i drugim ličnostima u 
službi Nedića i Ljotića ". * 

I u drugim krajevima Srbije bilo je samoinicijativnog kontakta sa 
Nemcima. Okružno načelstvo Užica javilo je prvog dana 1944. godine da 
„pripadnici D.M. pokreta, koji su organizovani u borbi protiv partizana, 
održavaju i nadalje kontakt sa nemačkim trupama i vojnim vlastima, nepos- 
redno i preko komandanata SDS-a u Užicu". Slično je bilo i u Kraljevu. 
Tokom decembra glavne vođe oružanih D.M. odreda, koji su i dalje moćan 
faktor u političkom životu okruga, uspostavile su kontakt sa predstavnicima 
nemačkih vlasti i postigle sporazum o nenapadanju: ,,Oružani odredi D.M. 
su težak teret narodu i materijalno  iscrpljuju sela. Zato je seljak očekivao da 
će sporazum doneti rasterećenje da će D.M. odredi ući u sastav Srpske 


U Ea Seine jojo : ; s 1 
oružane sile i njihovo izdržavanje pasti na teret države"?" 


I pored ovakvih tendencija, i daljeje bilo sukoba sa Nemcima. U noći 
između 22. i 23. decembra, jedan D.M. odred razoružao je nemačku patrolu 
na putu Kraljevo - Kragujevac, a 24. decembra zaustavljen je jedan automo- 
bil i opljačkan nemački sanitetski general: ,,Gestapo uzeo 50 talaca, pa je 


; 32 
sve oduzeto vraćeno". 


Tako se naličje sporazuma o primirju pokazalo veoma brzo. Spora- 
dični napadi na nemačke jedinice i objekte i dalje su vršeni. Nemački koman- 
danti procenjivali su da ti ugovori četnicima služe za jačanje organizacije i 
slobodnije infiltriranje u administraciju srpske vlade. Viša komanda Jugois- 
toka 7. januara 1944. dala je N. Kalabiću rok do 10. januara za produženje 
ugovora pod novim uslovima „inače počinje ratno stanje".** Komandant Op- 
lenačke grupe brigada upozoravao je svoje vojnike da Nemci pripremaju po- 
tere: , Biti vrlo obazriv, sukobe sa Nemcima po svaku cenu izbegavati u ob- 
lastima koje su naše. U drugim selima se tući do mile volje. Nemamo računa 


da pred svršetak nemačke katastrofe bacamo naše ljude u provaliju" 


Na teritoriji Mlavskog korpusa 8. januara zabeležen je jedan primer 
herojstva: „Jedan motorizovani nemački odred naišao je u selo Mailovac u 
Stigu, gde su bili na lečenju naši teži ranjenici. Major Virt je ponudio le- 
karsku pomoć u bolnici. Naš teško ranjeni vitez, narednik Petrović, odgovo- 
rio je da će radije umreti svi ranjnjenici no da dočekaju da im Nemci pruže 


2 AVII ČA 25-2-37. 

30 AVII! Nedićeva arhiva, 25-1-18. 

3! AVII, NDA, 25-1-33; Izveštaj okružnog načelnika iz Kraljeva od 2. januara 1944. 
32 AVII, NDA. 25-1-27; Izveštaj okružnog načelnika iz Kraljeva od 3. januara 1944. 
3 AVII. Mikrofilm Vašington (NAW) R-311, S-188-189. 

34 AVII, ČA, 27-5-6. 

pomoć"? Kod Crvene Reke blizu Bele Palanke, 17. januara napadnut je 
Štab Nišavskog korpusa: „Ovaj štab je izdržao dvostruki napad okupatora sa 
zemlje posle prelaska Nišave, kao i napad nemačkih aviona. Pored još 6 
ranjenih, teško je ranjen u obe noge pešadijski potporučnik Egon  Gee")* 

Drugi nivo odnosa sa Nemcima, bila je kupovina oružja i municije od 
njih. Tako je general Mihailović 20. januara 1944. tražio da se organizuju 
, sposobne grupe za kupovinu oružja i municije od Nemaca. Oni koji su blizu 
rumunske i mađarske granice, isto tako da obrazuju grupe za kupovinu 
oružja. Pored toga, organizujte sposobne grupe za krađu oružja gde god se 
stigne, ali da se ne krade međusobno već od neprijatelja", 

Krajem meseca, Mihailović je naređivao spremnost u slučaju kapitu- 
lacije Bugarske: ,,Preduzmite sve mere da njihovo oružje ne padne komuni- 
stima. Izdajte detaljna uputstva. Stupite u vezu sa Bugarima"? Početkom 
februara, oštro je ukorio komandanta jedne jedinice Čegarskog korpusa zbog 
razoružavanja Bugara: „Napravili ste veliku grešku. Dok mi gledamo da pri- 
dobijemo Bugare za nas, Vi ih napadate. Sada je naš glavni cilj da odvojimo 
Bugare od Nemaca",?? 

Krajem januara 1944. godine, situacija oko ugovora bila je sve 
zamršenija. Nemačka generalna orijentacija bila je, manje-više, ista kao i u 
prethodnom periodu. Jedan elaborat Komande Jugoistoka od 27. januara 
ukazivao je na štetne posledice koje Vermaht može imati zbog bilo kakvog 
oblika saradnje sa D.M. četnicima, posebno na teritoriji NDH: „Na hrvats- 
kim područjima se ova saradnja označava kao antihrvatska, a Srbi daju ovoj 
borbi antihrvatski karakter jer u Hrvatima vide jedini destruktivnu snagu, 
nesposobnu za bilo kakav stvaralački rad. Saradnja četnika sa Nemcima na 
hrvatskim područjima, nailazi na živo odobravanje i u Beogradu. Čak se vr- 
buju i četnički dobrovoljci za borbu na hrvatskim područjima". 

Poseban interes za saradnju Nemaca i četnika pokazivala je srpska 
vlada „jer se od toga u velikoj meri očekuje da će Srbi biti pošteđeni i da će 
moći bolje da očuvaju mir i red na ovom području". I pojedini oficiri Ver- 
mahta radili su u tom smislu, kao izvesni kapetan Šuster, koji je 20. januara 
1944. narodu u Topoli govorio da Srbi moraju biti jedinstveni „kako bi 
održali potpuni red kad Nemci napuste Srbiju". 

Ovakve i slične pojave zabrinjavale su pisca ovog izveštaja jer su se 
tako samo ojačavali D.M. redovi: sve više naroda je pristupalo pokretu, što 
bi moglo da ima nesagledive posledice s obzirom na dugoročne planove ge- 
nerala Mihailovića u slučaju prodora anglo-američkih trupa: ,,U tom slučaju 


35 Zbornik NOR-a, XIV-3, strana 241. 
36 AVII, ČA, 99-4-2. 

37 AVII, ČA. 81-1-24. 

38 AVII, ČA, 100-1-1. 

3 AVII, ČA. 100-1-2. 

bi D. Mihailović mobilisao sve svoje snage kako bi uništio sve komunikacije i 
sva saobraćajna sredstva od važnosti za vođenje rata na srpskom području. 
DM. ljudi su i dalje uvereni da Englezi nisu ustupili Balkan Sovjetima i da 
će uvući Tursku u rat da bi svoje bliskoistočne snage mogli da stave u de- 
jstvo. D.M. pokret je sada u snažnom usponu. Krajnje je vreme da se ovak- 
vom razvoju stvari stane na put. Ako već raspolažemo jednim Nedićem koji je 
za ispravnu saradnju sa Nemcima, onda se ne sme dozvoliti D.M. pokretu da 
vrši najsnažniji uticaj na srpski narod. D.M. pokret neće nikad biti za sara- 
dnju sa Nemcima već će, na osnovu naređenja iz Londona, uvek nastojati da 
izigra i obmanjuje Nemce. Iz tih razloga nije razumljivo zašto i koliko dugo 
će se trpeti ova opasna igra navodne saradnje sa D.M"! 

Ova analiza Komande Jugoistoka bila je uvod u raskid potpisanih 
ugovora sa pojedinim komandantima JVUO i preduzimanjnje novih ofanziv- 
nih akcija. Već 29. januara Joakim fon Ribentrop šalje Nojbaheru telegram 
sledeće sadržine: ,Jedino se mogu ćuteći trpeti privremeni aranžmani nižih 
vojnih komandi sa  Dražom Mihailovićem s ciljem suzbijanja zajedničkog 
neprijatelja. On i njegovi ljudi ostaju i dalje, na kraju, naši neprijatelji. Zato 
je sada potrebno biti krajnje oprezan prema D. Mihailoviću i njegovim če- 
tnicima, a naročito se ne sme nijednog trenutka izgubiti iz vida da će pomoć 
koju mu mi sada direktno ili indirektno pružamo radi vođenja borbe protiv 
Tita, kasnije najverovatnije biti upotrebljena protiv nas"! 

Već 1. februara, na sastanku na kome su bili general-feldmaršal Vajks, 
general Felber i Nojbaher zaključeno je da četnici ne poštuju ugovore i da ih 
više ne treba produžavati, već napasti neposlušne četničke vode. U skladu sa 
ovim naređenjem, 2. februara, u Štabu komandanta Srbije, generali Vajks i 
Fon Majsner donose odluku o akciji velikog stila, pod šifrovanim nazivom 
„Treibjagd" („Hajka"), protiv N. Kalabića, N. Nedića i, uopšte, protiv če- 
tnika između Kosmaja i Rudnika, u okolini Beograda, u Šumadiji, do Valjeva 
i Podrinja. Jedan od načina vođenja akcije bilaje i propaganda kojom je če- 
tnike trebalo učiniti odgovornim za nemačke represalije. U ovom poduhvatu 
učestvovali su delovi 5. motorizovanog SS puka, jedan bataljon divizije 
„Brandenburg", Bugari i dobrovoljci. Akcijaje završena 5. marta 1944. Jedi- 
nice JVUO pretrpele su znatne gubitke: 81 ubijen i 913 zarobljenih vojnika, 
uključujući i dosta oficira.“ 

Početkom februara napadnute su jedinice JVUO i kod Niša i Alek- 
sinca: ubijeno je 19, a zarobljen 31 četnik.“ Jedino je pukovnik Jevrem Si- 
mić pokušavao da održi svoj ugovor sa Nemcima na snazi, pa je zabranjivao 


4 AVII. Mikrofilm (NAW) T - 311, R - 286. snimci 185-187. 

4 Kazimirović, Vasa, NDH u svetlosti dokumenata, Beograd, 1987, strana 169. 

2 too, str. 302-303. 

43 Avakumović. Ivan, Mihailović prema nemačkim dokumentima, London, 1969, str. 
143-145. 

da se ,pripadnici nemačke oružane sile napadaju i razoružavaju kako po na- 
seljenim mestima, tako na pruzi i drumovima". Simić je naglašavao daje to 
neophodno kako bi se ,nesmetano od okupatora mogli očistiti partizani". 
Zabranio je, takode, odlaske u gradove i ,pijančenje po kafanama - za 
ovakve izgrede streljati krivce i pijanice".““ Slično naređenje izdaje i Ko- 
manda 2. kragujevačke brigade: zabranjeni su bili napadi i razoružavanja ne- 
mačkih vojnika „da ne bi okupator preduzeo hapšenja i represalije prema 


našim ljudima po selima i varošima".“* 


Uskoro su, međutim, izbila neprijateljstva. Od 12. februara ponovo su 
na udaru jedinice JVUO u Sumadiji. Krajskomandantura iz Kragujevca sa- 
opštila je da su prestali da važe sporazumi sa „pristalicama D. Mihailovića 
Za borbu protiv komunista, jer se četnici nisu držali sporazuma, već su ga 
zloupotrebili. = Krajskomandantura smatra pripadnike Draže Mihailovića kao 
komuniste i prema njima se ima oštrim merama istupiti". Sve institucije 
srpske vlade, kao i svi građani, morali su se strogo pridržavati ovog na- 
ređenja. Prećeno je smrtnom kaznom u slučaju pružanja bilo kakve pomoći 
odredima JVUO: „Građani moraju poštovati samo naredbe srpske i okupa- 
torske vlasti, iste izvršavati tačno i na vreme, bez ikakvog izgovora i odla- 


3 a = u e UG J sts B 46 
ganja, a nikako naredbe četnika Draže Mihailovića ili komunista ", 


Ozbiljan incident napravio je potporučnik Mihailo Matić, komandant 
3. bataljona Druge požeške brigade. On je 13. februara u Jelendolu zaustavio 
voz u kome su se nalazili nemački vojnici: ,, Vršio je pretres voza, pretio dvo- 
jici Nemaca (nisu imali oružje) te se na taj način ofirao bez potrebe. Ispalio 
je više metaka, iako je najstrože zabranjeno trošenje municije bez stvarne 


potrebe". 


Da je teško uhvatiti logiku ratnog meteža, govori i slučaj od 17. 
februara kod Grdelice, kada je sa lokalnom krajskomandanturom postignut 
sporazum o kupovini oružja: , Već je isporučeno 7 mitraljeza, 5 bacača i 
dosta municije. Dobro treba voditi računa o razgovoru sa (krajskomandan- 
tom) kao i o njegovoj bezbednosti, pošto dolazi bez ikakve pratnje i oslanja se 
na oficirsku reč" “* Nešto slično uradio je i D. Keserović 16. februara, kada 
se obratio krajskomandantu Prokuplja, sa molbom da se stupi u vezu sa bu- 
garskim snagama, kako one ne bi ometale akcije protiv partizana. Nemački 
komandantje tako i postupio.“ Tako, međutim, nije bilo u Kačerskom srezu: 


44 AVII, ČA, 127-4-2. 

4 AVII, ČA, 15-4-33. 

46 Istorijski muzej Srbije, Zbirka plakala, Inv. broj 4539. 
4 AVII, ČA, 50-5-29. 

48 AVII. ČA, 103-2-6. 

9 AVII, NDA, 26A-1-17. 

20. februara u selu Kalanjevci nemački odred od 150 vojnika opkolio je Štab 
Kačerske brigade: ,,Uspeo sam da se izvučem, ne primivši borbu". 

U Kačerskom srezu tada su se nalazile jače nemačke i dobrovoljačke 
snage kako bi izvršile prinudnu mobilizaciju mladića rođenih između 1919. i 

1925. godine ,koji bi se posle kraće obuke upotrebili za odbranu Nemačke 
od naših i savezničkih jedinica i zbog čega bi postali izdajnici svoga naroda, 
vere, Kralja i Otadžbine", pa je M. Nedeljković tražio da se svi muškarci 
sklanjaju na sigurna mesta: ,, U njihove redove ne sme niko stupiti. Okupator 
Nemac i svi njegovi saradnici, žalosni Srbi-ljotićevci, pri izdisaju su. Pazite 
vi čestiti Srbi koji ste se dovoljno napatili za ovo vreme robovanja, pa ne či- 
nite nikakvu uslugu okupatoru. Vodite računa da sada ne pogrešite, jer ćete 
biti uvršćeni u red izdajnika"! Izbegavanje sukoba sa Nemcima preporuči- 
vala je i Komanda Mlavskog korpusa: ,,Da narod ne bi nastradao zbog naše 
prevremene akcije i da bi se sačuvale naše snage za odsudni čas. U slučaju 
da jedinica bude napadnuta iznenada, onda se bezuslovno mora borbom iz- 
vući"? 

Sredinom februara, general Felber naglašava da sporazumi sa čet- 
nicima nisu ispunili ono što se od njih očekivalo: ,Novi sporazumi su za- 
branjeni". I pukovnik Simić 17. februara obaveštava Nemce da raskida ugo- 
vor zbog napada SDK-a ,,koji je u dva maha naneo njegovim četnicima teške 
gubitke".** Konačni ishod bila je naredba Fon Vajksa od 23. februara, kojom 
je zabranio svako dalje „zaključivanje sporazuma sa vodama potčinjenim 
Draži Mihailoviću. Na snazi ostaje samo sporazum sa Lukačevićem".*“ 

Jedna nemačka lokalna komanda 24. februara upozorava na česte 
slučajeve da „četnici nastupajući u velikom broju,  razoružavaju pojedine 
pripadnike nemačkih organizacija i pokušavaju da  onesposobe teretna kola. 
Strpljenje krajskomandanture je iscrpljeno. Ubuduće, u svakom selu koje je 
najbliže mestu prepada, biće u slučaju svakog napada do 20 kuća do temelja 
spaljeno.  Pogođeno stanovništvo ima da zahvali za ovo četnicima" * 

Tako su se ugovori sa Nemcima pokazali kao nepotrebni, jer nisu do- 
neli nikakvu efektivnu korist za JVUO, ali su naneli mnogo štete: bili su 
idealan materijal za komunističku propagandu o slugama okupatora i kola- 
boraciji. Gotovo nikakva pomoć u oružju nije dobijena, pa je predstojeća 
prolećna ofanziva snaga NOVJ iz Bosne dočekana bez većih organizacionih i 
vojničkih priprema, uz hroničan nedostatak osnovnog ratnog materijala. Ali, 
to je priča za neku drugu priliku. 


50 AVII, ČA, 74-6-34; Izveštaj potporučnika M. Nedeljkovića. 
3! AVII, ČA, 74-6-33; Naređenje od 20. februara 1944. 

2 AVII, ČA, 85-5-39; Naređenje od 24. februara 1944. 

5 Glišić, V., Teror i zločini, strana 217. 

*“Tomašević, Ja Četnici... str. 300-301. 

55 Narodna biblioteka, Zbirka plakata, Inv. broj 184/30. 

I nemačka propaganda žestoko je napadala generala Mihailovića i 
njegove borce. Komandant JVUO označavan je kao ,jevrejsko-boljševički 
sluga, agent Londona" i neprijatelj sopstvenog naroda. Tako je jednom Sr- 
bima poručeno: , Nemačka oružana sila povela je krstaški pohod protiv bo- 
ljševičke opasnosti sa istoka. Da nije Nemačka u poslednjem času ustala da 
otkloni tu smrtnu opasnost Evropu bi, a sa njom i Srbiju, odavno već prepla- 
vila jevrejsko-komunistička bujica. Srbine, želiš li da budeš uništen radi viso- 
kih ciljeva međunarodnog jevrejstva? Da se ne uzdaš, možda, u Dražu Mi- 
hailovića? Da nije možda on oslobodio Srbiju od komunista? Da je sreće i 
pameti, pa da je on poveo borbu protiv zakletih neprijatelja srpskog imena. 


Mia g 56 
Umesto toga, zabio je nož u leda svom rođenom narodu". 


Kada se Mihailović pozivao na kosovski duh, Nemci su odgovarali: 
, Kad se treba boriti i kosovski poginuti, kao što su to činili vaši preci, onda 


' 


junak sa Ravne Gore ' napušta drugove i bojište kao Vuk Branković i beži. 
Može li se nazvati kosovskim herojem takav  junak'? Ima li u njemu iole 
duha Miloša Obilića? Draža Mihailović, kao nesvesno oruđe u rukama ne- 
prijatelja Londona, ne igra ulogu junaka sa Kosova, već ulogu izdajnika koji 
su prouzrokovali teški poraz Srbije i Evrope. Sa kakvim pravom se on uopšte 
i naziva junakom, kad on junake i njihov duh, smisao njihove borbe i ju- 


naštva, kao plaćenik izdaje neprijatelju? "” 


Jednom je Ravna Gora upoređena sa Katinskom šumom i izvedena pa- 
ralela da će srpske nacionaliste zadesiti ista sudbina kao i poljske oficire, 
kada boljševici u Jugoslaviji dodu na vlast: ,,Čudnovato je da Mihailović ne 
uviđa da ni on, ni Engleska ni Amerika nisu u stanju da se suprotstave boljše- 
vizmu. lli on možda više nije u položaju da bira, već je sebe prepustio en- 
glesko-američkoj bujici, koja i njega i srpski narod može da dovede do nove 


Golgote, do srpskog Katina "° 


Borci JVUO često su pozivani da poštuju okupacioni poredak i polože 
oružje: „Zar vi zaista ne osećate i ne uviđate da svojom odmetničkom bor- 
bom niste ništa pomogli svome narodu, nego ste ga gurnuli u još veću bedu, 
haos i propast? Vašim vođama poznata je uloga londonske izbegličke vlade. 
Oni dobijaju pare i zlato, a vi gubite živote. Vi ste se pune dve godine potu- 
cali po gorama kao gladni gorski vuci da bi general Draža opet postao mi- 


; : a sm 59 
nistar u marionetskoj vladi" 


I početkom 1944. godine, Mihailović je bio ,,engleski vazal, zločinac i 
krvnik sopstvenog naroda na čijoj grešnoj duši leži teret hiljada nevinih žr- 
tava". Propaganda je isticala da će Nemačka sigurno dobiti rat, pa je svako 


36 AVII, NMA. 64-1-2. 

57 AVII, NMA, 65-5-2/31. 

58 Arhiv Srbije, Zbirka plakata, Inv. broj 34/3. 
5 AVII, NMA, 67-4-32/2. 

pozivanje na ustanak bilo služenje ,jevrejskom međunarodnom ološu: da li ti 
je poznato Mihailoviću da Englezi, koji su te odavno izdali i predali boljševi- 
cima, sa Srbima, koje si ti zaveo, postupaju kao sa svojim kolonijalnim ro- 
bljem? Da li tije poznato da srpski narod hoće da bude član evropske zajed- 
nice naroda a ne engleska kolonija? Uzmi ovu poruku na znanje, kukavice i 
izdajniče Mihailoviću i učini ono što bi svaki čestiti i pošteni Srbin učinio - 
obračunaj se sa samim sobom, da ne bi srpski narod morao s tobom posle da 


se = obračuna/"" 


Nemačka komanda u Srbiji izdala je 26. februara letak u kome je če- 
tnicima poručivala da su ih ostavili na cedilu njihovi bivši zapadni saveznici: 
„Zato pamet u glavu. Ne borite se dalje uzaludno za izgubljenu stvar. Upam- 
tite, svi vaši bivši tobožnji prijatelji pomažu danas vašeg najkrvavijeg nepri- 
jatelja-komunističkog = 'maršala' Josipa Broza Tita. Nemačka oružana sila 
uvidela je vaš položaj i pruža vam priliku da popravite svoju grešku. Ako se 
predate s oružjem u ruci, garantuje vam se povratak vašem domu i vašoj po- 


mo 61 
rodici". 


Poseban deo priče o završetku građanskog rata u Srbiji i ulozi Her- 
mana Nojbahera u tome, posvećen je naporima da JVUO dobije oružje od 
Nemaca. Kao i u slučajevima pre toga, u pitanju su bila očajnička nastojanja 
da se vojska naoruža kako bi se oduprla partizanskoj ofanzivi. Računalo se 
da će Nemci, kao nezainteresovana strana u građanskom ratu, izaći u susret 
nastojanjima pojedinih komandi JVUO da dođu do oružja. Pokazaće se, 
međutim, i ovoga puta, da će Nemci četnike tretirati kao neprijatelje Trećeg 
Rajha. 


Krajem juna, predstavnici Komande Mlavskog korpusa pokušaće da 
na ovaj način dođu do oružja. Čak će se i major Siniša Ocokoljić 30. juna 
sastati kod Zagubice sa nemačkim oficirima: ,,Moglo se odmah videti da Pa- 
zarac i njegov ađutant ostavljaju utisak velike  utučenosti i  deprimiranosti. 
On se izjasnio na sledeći način: Gorski štab 69 nije do sada imao razloga da 
se obraća za pomoć nemačkom  Vermahtu. Situaciju je bitno promenio prodor 
komunističkih bandi na prostor Soko Banje koje su zahvaljujući stalnim an- 
glo-američkim vazdušnim isporukama oružja i municije izvrsno opremljene. 
Pazarac je izjavio da komunisti svoju propagandu u potpunosti vode na os- 
novu toga da primaju pomoć od Anglo-Amerikanaca i da se vode pregovori 
između vlade kralja Petra i Tita. Dejstvo ove propagande je tako veliko da 
seosko stanovništvo puca na četnike u povlačenju. Siniša je naveo da četnici, 
da ne bi izgubili sav kredit kod stanovništva, moraju po svaku cenu da sa- 


$0 AVII, NMA, 70A-2-32/1. 
6l IMS, Zbirka plakata, Inv. broj 4537. 

kriju činjenicu da sada mole okupatora za pomoć u oružju, pošto su se tri go- 
dine borili protiv njega. Komandant mesta je izjavio da će iznete molbe pre- 


; za ; 62 
neti nadležnim mestima u Beogradu ", 


Sredinom jula, pomoć od Nemaca traži kapetan Neško Nedić. U 
Kruševcu je 14. jula voden razgovor između njega i generala Hansa Felbera, 
komandanta Jugoistoka. Nedić je naglasio da su četnici izgubili ,,svako pove- 
renje u Englesku, pošto su ih Englezi izdali i sada Titovim bandama liferuju 
naoružanje i municiju, usled čega četnici moraju da krvare i umiru. Pošto su 
oni sami u borbi protiv komunizma isuviše slabi, uvideli su da moraju tražiti 
oslonac u nemačkom  Vermahtu, kome će se bezuslovno potčiniti sa puno po- 
verenja. Oni su spremni da se bore protiv komunista svuda tamo gde bih ih ja 
postavio". ® 

Nemački general tražio je da se kod četnika izvrše temeljne promene, 
da se obustave svi napadi na nemačku vojsku i neutrališe antinemački duh, 
posebno u Beogradu: ,Ja sam obećao da ću ispuniti želje. Međutim, brzu od- 
luku ne mogu da donesem, pošto je odnos prema četnicima u velikoj meri po- 
litička stvar. Moj lični utisak je da se ovoga puta radi o potpuno ozbiljnoj 
ponudi koju treba prihvatiti. Ako četnike ponovo odbijemo, teramo ih u logor 
crvenih" 

Pošto su nemačka obećanja ostala mrtvo slovo na papiru, pomoć se 
morala tražiti preko generala Nedića, uz Mihailovićevo prisustvo. Nije lako 
rekonstruisati šta se sve događalo sredinom avgusta 1944. godine. Nije čak 
ni pouzdano sigurno kadaje došlo do susreta dva generala. Stanislav Krakov 
piše daje neposredan podsticaj za sporazum došao sa Nedićeve strane, koji 
je predložio i obrazovanje zajedničke vlade u koju bi Mihailović postavio 
dva svoja čoveka. Mihailović je takav predlog odbio: „Ma kako uviđam nje- 
govu korisnost za opštu stvar, da se ne bih kompromitovao kod Saveznika ",% 
Trebalo bi da je Mihailović, ako je verovati Krakovu, ipak prihvatio, na in- 
sistiranje Račića i Kalabića, mogućnost snabdevanja oružjem. 


6 AVII, Mikro-film (NAW), T-311, R-286, snimci: 556/557. 

® Zbornik NOR-a, XII-4, strana 421 ; Izveštaj generala Felbera od 15. jula 1944. 

44 Isto, strana 422. 

6 Krakov, Stanislav, General Milan Nedić, II, strana 162. 

U razgovoru sa patrijarhom Gavrilom Dožićem. početkom avgusta 1944. godine, M. 
Nedić je o Mihailovićevom pokretu rekao: ,,Mogu da Vas uverim da mi Dražin pokret čini najviše 
teškoća. Njegovi komandanti svaki na svoj način, izdaju naređenja protiv organa vlasti. Ja sam 
Draži poručio još 1941. da ide pravo u Bosnu i da tamo zaštiti goloruku srpsku sirotinju koju us- 
taše uništavaju. A što se Srbije tiče, ja ću nju sačuvati, a kada vreme i sloboda dođe, predati 
Kralju i njegovoj vladi. On me nije poslušao. Sada ga Radio-London naziva suradnikom okupa- 
tora. Kakva laž i neistina! Ako bi general Mihailović to radio, onda njegovi komandanti ne bi na- 
padali nemačke odrede, a naročito ne njihove vojne transporte. Zašto bi onda napadali moje le- 
galne odrede u času kada ja surađujem sa okupatorom? Moja je dužnost da kažem ovde istinu, 
iako mi Draža i njegovi komandanti, za moje učinjeno dobro, vraćaju rđavim postupcima koji 
nam svima donose samo nesreću". (Memoari patrijarha srpskog Gavrila, Pariz, 1974, str. 552- 
553). 

Da u navodima Stanislava Krakova ima istine, tj. da je predsednik 
srpske vlade zaista želeo sporazum sa četnicima, potvrđuje i trodnevna kon- 
ferencija koja je u sedištu vlade održana od 30. jula do 1. avgusta, sa svim 
okružnim načelnicima i komandantima okruga. Na tom sastanku, Nedić je 
rekao: „Otadžbina je u opasnosti! Došli smo do pravog srpskog puta koji 
predstavlja ujedinjeno srpstvo. Sloga i bratstvo svih Srba mora se sprovesti 
do kraja. Odbijen je moj predlog o učešću dva ministra, naklonjena organi- 
zaciji D.M., u moju vladu. Predlog je odbijen od Draže Mihajlovića, ali i to 
je pravilno gledište s obzirom na današnje prilike. Događaji lete strahovito 
brzo. Rešavajući momenti su blizu. Istrebljenje Srpstva moramo sprečiti. Sve 
naše oružane snage moraju se ujediniti sa nacionalnim četnicima. To je vr- 
hovni zakon  Otadžbine, jer to hoće ceo srpski narod. Jedna nacionalna 
snaga u jedinstvenom duhu mora da se ispolji na jednom putu i u jednom 


< i n 66 
pravcu. Krv naše krvi mora da progovori". 


Početkom avgusta, kapetan Predrag Raković dolazi u Beograd i su- 
sreće se sa Boškom Kostićem, kako bi se uspostavila veza sa Nedićem: ,,Po- 
kazao mi je i pismo đenerala Draže Mihailovića upućeno bivšem ministru 
spoljnih poslova Aleksandru Cincar - Markoviću u kome ga Draža moli da 
bude savetnik Rakoviću. Dalje mi Raković reče da je dobio nalog od đene- 
rala Mihailovića da povede D. Ljotića na sastanak sa njim ali su, dodade, 
juče Kalabić i Račić odveli đenerala Nedića, u čijoj su se pratnji nalazili 
Nedićev šef kabineta Miodrag Damjanović i upravnik grada Beograda Dragi 
Jovanović. Oni su se već sastali sa đeneralom Dražom". „Srpska posla - os- 
mehnuo se Raković - plašili su se, valjda, da meni ne pripadne slava oko 
sporazuma! Oni su, naročito Kalabić, u dobrim vezama sa Dragim, pa su sve 
to na brzinu svršili čak i pre mog viđenja i donošenja poruke Nediću od 


von 61 
Draže". 


I navodi Ljotićevog sekretara su, izgleda, istiniti. Račić, Kalabić i 
Neško Nedić sastaju se 11. avgusta u Topoli sa nemačkim oficirima. Sasta- 
nak je organizovan na insistiranje H. Nojbahera, kako bi se ,proučile nove 
osnove na kojima Draža Mihailović želi sastanak sajednom odgovornom ne- 
mačkom ličnošću". Račić je izjavio da su oni 10. avgusta dobili izričito Mi- 
hailovićevo odobrenje za ovaj razgovor: predložio je stvaranje jedinstvenog 
srpskog nacionalnog fronta, u koji bi ušli SDS, SDK, JVUO i sve nacionalne 
snage orijentisane protiv komunista, kako bi se formirala srpska nacionalna 


armija „za uništenje komunizma u Srbiji". Neško Nedić je postavio dva US 


9 Kostić, B., Za istoriju naših dana, strana 156. 
68 Zbornik NOR-a, XI1-4. str. 1068-1069; Izveštaj Obaveštajnog odeljenja Komande Ju- 
goistoka od 11. avgusta 1944. 


lova: da Mihailović lično ostane u ilegali i da se borci JVUO ne oblače u ne- 
mačke uniforme. Detalji plana precizirali bi se na sastanku Mihailovića i 
Nojbahera. Nemačka strana tražila je čvrste garancije da će se obustaviti sve 
aktivnosti protiv njene vojne administracije.“ 

Do sastanka između Mihailovića i Nedića došloje, najverovatnije, 15. 
avgusta 1944. Pisanih tragova o njemu nema, nikakav zapisnik nije vođen, 
postoje samo iskazi pojedinih učesnika. Tako je sam Nedić o tome 3. 
februara 1946. rekao svojim islednicima: , Sastanak je održan noću oko 11 
časova u jednoj kućici sela Ražane. Tu sam zatekao, pored Draže, pukovnika 
Baletića, potpukovnika Lalatovića, majora Račića i majora  Kalabića. Sa 
moje strane, bili smo ja i Dragi Jovanović. Susret, kako između mene i 
Draže, tako i ostalih oficira, bio je srdačan i prijateljski. Sećam se da sam se 
sa Kalabićem poljubio, a on mije rekao:  'Zaštitniče moga jadnog oca" sta- 
vljajući mi glavu na grudi. Draža je tražio od mene da mu izložim opštu situ- 
aciju i razvoj budućih događaja. Ja sam mu kazao da Nemci propadaju i da 
će morati uskoro da se povuku iz zemlje. Predočio sam mu opasnost od ko- 
munista koji nadiru sa sviju strana, pa je stoga potrebno da se obrazuje je- 
dan srpski front od mojih odreda i četničkih, pa da ujedinjeni brzo i efikasno 
spasimo Srpstvo i Srbiju od komunističkih upada. Draža me je saslušao i 
prihvatio moj predlog. Rekao je da ima vezu direktno sa Londonom i Engle- 
zima i da dobija izveštaje o situaciji iz prve ruke. Sporazumeli smo se da 
oružje i municiju izdejstvujemo preko Nemaca, pošto će na tome raditi i Ra- 
ković. U pogledu novca, bilo je odlučeno da moja vlada mesečno daje po 100 
miliona dinara. Dalje smo se sporazumeli da se sve oružane formacije vlade 
stave pod komandu Draže Mihailovića radi koordinacije u borbi protiv ko- 


i 10 
munista". 


I general Mihailović je na svom saslušanju, aprila 1946. godine, 
potvrdio sastanak sa Nedićem: „U avgustu mesecu 1944. godine, u jednoj 


usamljenoj kući pored puta između Ražane i Kosjerića. Sastanak je bio glup, 


; So en TI 
nepotreban i kompromitujući". 


Tomašević, J., Četnici... strana 306. 

7% AVII, Emigrantska vlada, 269-1/38-39. 

7 Zapisnik o saslušanju D. Mihailovića, strana 50. 

U istoj situaciji, posle hapšenja. Dragi Jovanović je pričao: ,, U avgustu 1944. godine 
pozvao me Kalabić na sastanak u Selters, kraj Mladenovca. Tu je rekao da sutradan treba da 
dođem u Topolu, kako bi o važnim stvarima razgovarao sa Račićem i Nedićem. U Topoli ih nisam 
našao, pa sam se odvezao u Aranđelovac. Tamo, u jednoj kafani, video sam Neška Nedića, Kala- 
bića i Račića: Pozvali smo Vas da organizujete sastanak Milana Nedića sa Dražom. Nastupila 
su teška i opasna vremena. Moramo da radimo zajedno. Rekao sam da mogu da organizujem taj 
sastanak i pitao sam da li Draža išta zna o tome. Odgovoreno mi je potvrdno. Na jednoj okuci, 
kraj starog seljačkog plota, stajao je jedan mitraljez gotovo na samom drumu. Račić i Kalabić su 
zaustavili kola i pozvali nas da siđemo. Nedića, Damjanovića i mene u jednoj maloj seoskoj kući 
čekao je Draža Mihailović. Pozdravio se sa Nedićem i Damjanovićem, a ja sam mu se tek tada 

Evidentno je da je ovaj sastanak organizovan mimo Mihailovićeve 
volje i da su njegovi glavni inicijatori bili oficiri oko Dragoslava Račića, koji 
je rukovodio svim operacijama u Srbiji. Ako poklonimo poverenje iskazu 
Dragog Jovanovića, kao i samog Mihailovića, možemo zaključiti da general 
ponudu o prijemu nemačkog naoružanja nije ni prihvatio ni odbio - ćutao je, 
svestan greške ako prihvati bilo koju mogućnost. Na drugoj strani, general 
Nedić je zahtev za naoružanjem veoma brzo prosledio Nemcima. 

U Komandi Jugoistoka održan je 17. i 18. avgusta sastanak na kome 
se razgovaralo o naoružavanju četnika. Zaključeno je da se predlog prihvati 
iz više razloga: 1) odbijanje bi dovelo do krize vlade u Srbiji i do zaokreta 
„pojedinih četničkih bandi ka Titu i do apsolutnog neuspeha politike koju 
smo do sada vodili u Srbiji"; 2) D. Mihailović bi bio prisiljen da traži oslonac 
na drugoj strani; 3) negativan odgovor predstavljao bi „veliki uspeh Anglo- 
amerikanaca koji time u srcu Balkana dolaze u posed jednog antikomuni- 
stičkog izolacionog sredstva"; 4) moguće je stapanje partizanske vojske sa 
„četničkim bandama". Predlog je prihvaćen u načelu. Trebalo je obećati is- 
poruku i obuku za rukovanje savremenim oružjem. ? 

Herman Nojbaher je istakao da Mihailoviću treba verovati, jerje on 
toliko antikomunista da je „uprkos engleskim ponudama dao prednost 
prosjačenju kod okupatora pred slogom sa crvenom stranom". Ipak, pošto 
su to bila pitanja „visoke politike", odluku o tome mogao je da donese samo 
„glavni stan vode Rajha". O ovom dogovoru Nojbaherje 20. avgusta obaves- 
tio Fon Ribentropa: „Prilikom razgovora sa čitavom srpskom vladom kod 
vojnog zapovednika Jugoistoka u mom prisustvu, Nedić je posle iscrpnog 
prikazivanja opasnosti situacije u srpskom, a time i u čitavom jugoistočnom 
prostoru, davao izjave i u ime D. Mihailovića. Nedić je garantovao da će se 
pokret D.M. uzdržati od svake neprijateljske akcije protiv Nemaca. Njegova 


predstavio. Ušli smo u seljačku sobu gde je bio jedan krevet, sto i dve klupe gde su, pored Draže, 
bili još pukovnik Baletić, Lalatović ijošjedan oficir, a bili su tu i Račić i Kalabić. Kada smo ušli 
unutra, mislim da nas je Mihailović ponudio rakijom. Nedić je odbio, a Draža je pitao kojim 
dobrom dolazimo. Tada je Nedić počeo da govori da je zemlja u opasnosti i da je došao da vidi 
može li se štogod učiniti za njen spas. Govorio je i na koji način misli da zemlji treba pomoći. 
Kazao je da treba da prestanu pljačke, a da za izdržavanje ljudst'a Draži stavlja na raspolaganje 
100 miliona dinara. Glavni dogovor bio je oko nabavke oružja: da Nedić kod Nemaca izdejstvuje 
da se ono dobije. Mihailović je kazao da ima dovoljno ljudi, ali mu nedostaju oružje i municija. 
Prisutni oficiri tražili su da im se nabavi oko 60.000 pušaka. Na kraju je Nedić izjavio da preu- 
zima obavezu da izdejstvuje kod Nemaca 30.000 pušaka, 500 puškomitraljeza i nešto minoba- 
cača: Vi mi garantujete da ovo neće biti upotrebljeno protiv okupatora, a ja garantujem da ću 
učiniti sve što je potrebno da nam Nemci daju oružje, municiju i odeću. Mihailovićje dugo ćutao. 
Ćutao je i kada je Nedić zatražio da ovaj sastanak ostane u najvećoj tajnosti". (Milovanović, N., 
Kroz tajni arhiv Udbe, str. 167-168). 


72 Zbornik NOR-a, XIV-4, str. 1073-1074; Izveštaj Obaveštajnog odeljenja Komande Ju- 
goistoka od 18. avgusta 1944. 
73 too, strana 1076. 

vlada preuzima punu odgovornost za bezbednost drumova, železnica, rud- 
nika i ostalih objekata koji interesuju Nemce. Srpski nacionalisti spremni su 
do krajnosti da vode borbu protiv komunista. Ta mobilizacija srpstva protiv 
prodora boljševizma, vrši se pod vodstvom ministra predsednika Nedića ko- 


jeg pokret D.M. priznaje, kao i njegove vlasti". 


Sastanak u Hitlerovom glavnom stanu održan je 22. avgusta. Pri- 
sustvovali su: Fon Kajtel, Fon Vajks, Hajnrih Himler, Fon Ribentrop i Nojba- 
her. Vajks je istakao da će veoma brzo uslediti povlačenje bugarskih trupa, pa 
će veliki delovi Srbije ostati neposednuti, što će olakšati „Titovo zaposedanje 
Srbije". Stoga je podržao ponudu Nedića i Mihailovića u njenim glavnim 
tačkama, ukazujući na neophodnost ujedinjenja srpskih nacionalnih snaga. 
Hitler je, međutim, odbacio sve predloge o naoružavanju Mihailovićeve voj- 
ske. Ukazao je na dva bitna momenta: 1) efkat isporuke oružja četnicima; 2) 
posledice koje će ostaviti ispunjavanje srpskih zahteva. Smatrao je da su 
Englezi, u stvari, sugerisali Srbima da traže oružje od Nemaca, koje će ka- 
snije sigurno biti upereno protiv Rajha: ,Ja sam se dosta dugo morao boriti 
protiv shvatanja da se narodi Istoka mogu sa uspehom angažovati u borbi. 
Uvek su mi ponovo iznosili da je moguće pouzdati se u njih bez naročitog 


razmišljanja. Nema pouzdanja u te ljude". 


Još pre početka konferencije Hitlerje, međutim, Nojbahera pozdravio 
sledećim rečima: ,,Da Vam odmah na početku bude jasno, nema ništa od da- 
vanja oružja četnicima!" Uporedujući Srbe i Hrvate, Hitlerje naglasio da Hr- 
vati „nemaju nikakvu predstavu o državnosti i neće je nikada ni imati". Na- 
suprot njima „Srbi su narod koji je određen da ima državu i kojije kao narod 
održan. Njihova ideologija je velikosrpska. U njima postoji bezobzirna ot- 
porna snaga. Zbog toga će oni uvek zastupati velikosrpsku ideju. Ono što do- 
lazi iz Beograda, znači opasnost". Ukoliko bi Srbi sada dobili oružje, oni bi 
pobedili komunizam, a onda će „velikosrpska ideja ponovo da zaplamti na 
našu štetu. A to je nepodnošljivo. Srbi se nikada ne bi odrekli velikosrpske 
ideje". H. Nojbaher je, slično kao i Vajks, isticao neophodnost potrebe da 
srpske nacionalne snage brane Balkan od „crvene invazije". Predloženo je fi- 
reru da za saradnju sa četnicima ovlasti komandanta Jugoistoka. Hitler je sve 
predloge odbio.” Čak je Vajksu rekao i sledeće: „Nemačka mora do kraja 
suzbijati sve planove o Velikoj Srbiji. Ne sme se stvoriti srpska vojska. Prih- 
vatljivijaje čak stanovita komunistička opasnost". 


14 Milovanović, Nikola,  Kontrarevolucionarni pokret Draže Mihailovića, Beograd. 


1983, IV, strana 145. 
7 Zbornik NOR-a, XII-4, str. 527-532. 
"Tomašević. J., Četnici... strana 309. 

Tako se još jednom pokazala sva beskorisnost nastojanja da se od Ne- 
maca dobije oružje, makar i u ograničenoj količini. Ni Milan Nedić nije mo- 
gao da pomogne. JVUO je nosila žig „velikosrpske vojske" i protiv nje su 
bili svi. Čakje i za Nemce komunizam bio manje zlo. Osim toga, mnogi ofi- 
ciri JVUO nisu želeli ni po koju cenu, čak i kadaje poraz bio izvestan, da sa- 
raduju se Nemcima.” 


Herman Nojbaher je izuzetno verodostojan u svojim memoarima, 
mada je veoma teško biti objektivan kada je reč o sopstvenoj ulozi ili odgo- 
vornosti u pojedinim prekretnim istorijskim dogadajima. Najznačajnijim 
nam se čine oni delovi Nojbaherovih memoara koji opisuju ljude i dogadaje 
na način koji odudara od uvreženih stereotipa, koji još uvek opstojavaju u is- 
torijskoj svesti srpskog naroda. Tu, pre svega, mislimo na generala Milana 
Nedića i opis njegove posete Berlinu. Iz Nojbaherovog svedočenja vidimo da 
je Nedić išao u Glavni štab vode Rajha da pokuša da spasi Srbiju. Takode, 
srpskoj naučnoj i široj javnosti ostali su nepoznati podaci o Nojbaherovim 
naporima da spase što veći broj civila od nemačkih odmazdi. Izgleda, ne- 
kako, da gaje Vojni sud u Beogradu osudio jer se protivio sprovodenju re- 
presalija. 


Nojbaherovi memoari vrlo ubedljivo razbijaju crno-bele predstave o 
tragičnim dogadajima iz perioda Drugog svetskog rata, u prvom redu stereo- 
tipna znanja o složenim i komplikovanim procesima koji su se ticali odnosa 
Nemaca i četnika sajedne strane, i odnosa Zapada prema oba pokreta otpora 
u Jugoslaviji, sa druge strane. Nojbaherovo delo svakako će pomoći novoj 
generaciji srpskih istoričara da ovladavanjem znanja o prošlosti izgrade kri- 
tičko mišljenje, koje će uspostaviti novi identitet nauke, kako se ona više ni- 
kada ne bi doživljavala kao totalitarna propaganda koja služi određenoj ide- 
ološkoj matrici. Kritičnost u istoriografiji ne može se dosegnuti jednom zau- 
vek, već se ona stalno iskušava i usavršava na novim pitanjima i proble- 
mima. Ne postoje ,viši ciljevi" zbog kojih se ta kritičnost može ograničavati, 
posebno ne politički. Samo tako istoriografija će ostati nauka a ne ideologija. 


Istoriografija se i danas nalazi pod uticajem različitih ,,društvenih 
sila" od kojih zavisi njen razvoj. Otuda proizlazi i njena nemoć da odluču- 


77 Tlustrativan je primer pukovnika Milutina Radojevića. Sredinom septembra, Nemačka 
komanda u Nišu predložila je svim nacionalnim snagama da učestvuju u zajedničkim borbama 
protiv Crvene armije i NOVJ. O tome se raspravljalo 14. septembra u Gadžinom Hanu, na sa- 
stanku oficira JVUO i SDS-a. Pukovnik Radojević je izneo stav JVUO: „Makar svi pogubili gla- 
ve, a sa nama i ljudstvo, mi ne možemo i nećemo sa Nemcima da vodimo borbu protiv Sovjeta, 
niti protiv partizana, jer su Nemci naši neprijatelji i okupatori". (AVII, ČA, 140-9-1/9) Nemački 
zahtev jednoglasno je odbijen, a odlučeno je da se stražari sa teritorije niške oblasti, u periodu od 
14. do 16. septembra, priključe odredima JVUO na prostoru Stalać - Boljevac (AVII, ČA, 14b-9- 
5/9). 

juće utiče na ovladavanje racionalnim spoznajama prošlosti. Svakako da u 
savremenoj srpskoj istoriografiji još uvek važi ona poznata sintagma engle- 
skog istoričara Edvarda Kara daje za poznavanje jednog društva najbolji pu- 
tokaz upoznavanje sa onim što njegova istoriografija nije napisala. 

U tome i jeste vrednost prvog srpskog izdanja Nojbaherovih memo- 
ara. Nadamo se da će ovaj izdavački napor dati svoj skroman doprinos pre- 
vazilaženju kako istoriografskih, tako i ideoloških podela iz prošlosti. 


Dr Košta Nikolić 

NAPOMENA UZ PRVO IZDANJE 


Vojni sud u Beogradu osudio me je 16. maja 1951. na 20 godina pri- 
silnog rada. Kao osnov moje krivice navedeno je da sam, kao privrednik i 
diplomata, ojačao ratni potencijal bivšeg Nemačkog rajha i da sam pomogao 
nemačku armiju u borbi protiv partizana na Balkanu. Ovom laskavom argu- 
mentu nisam imao šta da prigovorim. Nisam poricao da sam svoj posao radio 
što sam bolje mogao. Za ovakvu izjavu više nije bilo potrebno mnogo hra- 
brosti. Tip ratnog zločinca, kome ja pripadam, već je izašao iz mode. 

Nakon sedam i po godina zatvora, vratio sam se 21. novembra 1952. u 
moju zemlju. Bio je to dug i težak put. Prešao sam ga tako uspešno za- 
hvaljujući spremnosti da preuzmem dobrovoljno na sebe teret odgovornosti 
za veliko zlo. Zbog toga nisam nepotrebno patio i krvario. Danas vidim još 
veću dobit iz tog lutanja kroz dolinu potiskivanja i muka. Nikoga ne mrzim. 
Život uvek počinje ujutro. 


Gmunden, jul 1953. 


NAPOMENA UZ DRUGO IZDANJE 


To što se se pokazalo kao nužno da se prede na pripremu drugog iz- 
danja ove knjige svega nekoliko meseci posle objavljivanja prvog izdanja 
(Božić, 1956), može da se smatra uspehom, kada se ima na umu činjenica da 
je nemačko tržište knjiga preplavila memoarska literatura i daje, kao posle- 
dica, publika umorna od nje. 

Ova knjiga sećanja primljena je dobro i to ne samo na nemačkom go- 
vornom području. Mnogi kritičari posvetili su u svojim prikazima mnogo 
prostora ovoj knjizi i ličnosti autora. Čak sam čuo i prekor daje ovo štivo su- 
više kratko i da bi mnogi čitaoci želeli da uskoro dobiju u ruke nastavak ove 
knjige. 

Nadam se da će ove pohvale da koriste knjizi i da će ona doprineti bo- 
ljem razumevanju tog burnog vremena! 


Beč, april 1957. Autor 

UVOD 
LETEĆI DIPLOMATA 


Pročitao sam toliko memoarske literature, da sam rešio da ne pišem 
sopstvena sećanja. Međutim, osećam se dužnim da budućim generacijama is- 
toričara pružim informacije koje ne može da im pruži nijedan drugi čovek. Ja 
sam, naime - što se tiče nekih stvari koje zanimaju istoričare - jedini preživeli 
svedok. Većina vodećih ličnosti, sa kojima sam ja imao posla, umrla je na- 
silnom smrću. U rešenosti da svedočim, ohrabrila me je i pročitana posle- 
ratna litaratura, koja govori o meni. Za čitaoce je od ovog mog motiva 
mnogo interesantnije to da napišem objektivnu knjigu o svojim balkanskim 
doživljajima. 

Važio sam već 1927. i 1928. godine za čoveka kojije stručnjak za priv- 
redne probleme Istočne i Jugoistočne Evrope. Zbog toga me je u januaru 
1940. angažovalo Nemačko ministarstvo spoljnih poslova, da u Bukureštu 
budem specijalni nemački izaslanik. Moj zadatak je bio jednostavan: trebalo 
je da omogućim nesmetan transport rumunske nafte do Nemačke. Do tada su 
Zapadne sile blokirale rumunsku naftu. Pre nego što sam prihvatio ovu novu 
dužnost, bio sam gradonačelnik Beča. Tako je započela moja diplomatska 
karijera na Jugoistoku, kao „specijalnog izaslanika za ekonomska pitanja pri 
Nemačkom društvu u Bukureštu". 


Krajem 1940. godine okončao sam svoje očevidno loše odnose sa tri 
gaulajtera.' Oni su došli jedan za drugim, dok sam bio gradonačelnik Beča. 
Neslaganja su bila takva, da mi je preostalo samo da dam ostavku na svoj po- 
ložaj. Odmah sam bio raspoređen u Ministarstvo spoljnih poslova, kao iza- 
slanik prvog razreda. 


! Gaulajterje visoka funkcija u hijerarhiji Nacističke stranke i može da se uporedi sa par- 
tijskim sekretarom u doba vladavine komunista (napomena prevodioca). 

Godine 1941, pored zadataka u Rumuniji, dobio sam još jedan pose- 
ban zadatak, postao sam opunomoćeni za pitanja nafte na Jugoistoku. Ova 
služba, koja je sedište takode imala u Bukureštu, objedinila je dve službe za 
naftu, koje su radile paralelno, a katkada i haotično, i to u okviru nemačkog 
četvorogodišnjeg plana za potrebe Ministarstva privrede. Vrhovne komande 
Vermahta, Vrhovne komande Mornarice i Ministarstva vazduhoplovstva. Ja 
sam, dakle, bio odgovoran za ispunjenje četvorogodišnjeg plana. Pošto sam 
primio specijalni zadatak, postao sam takode i šef delegacije, kojaje svaka tri 
meseca vodila pregovore sa Mađarskom u vezi s naftom. 


Krajem januara 1941. obavio sam jedan zadatak u Bugarskoj: prego- 
varao sam u Sofiji u vezi s zaključenjem tajnog ugovora, koji se odnosio na 
snabdevanje hranom nemačke armije generala Lista. Ova armija upravo je 
vršila pripreme da krene u Grčku i to preko Bugarske. Posle tog događaja, 
boravio sam u više navrata u Bugarskoj, sa zadatkom da se bavim pitanjem 
prehrane Grčke, pa sam tako proputovao tom zemljom 


U obavljanju tih zadataka, došao je oktobar 1942. Tada je grčkoj priv- 
redi i valuti zapretio haos i raspad sistema. Dobio sam novi zadatak i postao 
specijalni izaslanik Rajha za privredna i finansijska pitanja u Grčkoj. 

Ne samo da nisam bio oslobođen nijednog od tih zadataka, nego sam 
dobio i nove. Kadaje krajem avgusta 1943. došlo do objedinjavanja Vrhovne 
vojne komande za Jugoistok pod jedinstvenom komandom armije grupe F 
general-feldmaršala Frajher fon Vajks (Freiherr von Weichs), bilo mi je po- 
vereno jošjedno novo zaduženje. Postao sam koordinator za spoljnopolitičke 
poslove i to za prostor Srbije, Crne Gore, Albanije i Grčke, odnosno, imeno- 
van sam za specijalnog izaslanika Ministarstva spoljnih poslova za Jugoistok 
sa sedištem u Beogradu. Osim ove dužnosti, dobio sam zadatak da nakon ka- 
pitulacije Italije podržim „stvaranje nezavisne Albanije, koja treba da dođe 
na inicijativu same te zemlje" (11. septembar 1943). 


Za obavljanje tih zadataka nisu bili dovoljna uobičajena saobraćajna 
sredstva. Od oktobra 1942. stavljen mi je na raspolaganje specijalni avion, 
koji me je neumorno transportovao po Balkanu, u nemački Glavni štab, u 
Berlin i u Rim. Postao sam „leteći diplomata", koji je te prostore i ljude doži- 
vljavao kao kaleidoskop. Od oktobra 1942. do oktobra 1944. obavio sam 215 
letova. Kadaje moj ,hajnkel 111", kojim sam leteo poslednje ratne godine na 
Balkanu, jednom morao prisilno da se spusti, kao posledicu vazdušne borbe 
zadobio je časne ožiljke. 


Od decembra 1944. vodio sam Službu Ministarstva spoljnih poslova 
za Srbiju, Crnu Goru, Albaniju i Grčku, sa sedištem u Beču. Neposredno pre 
ulaska Crvene armije u Beč, sedište Službe prebačeno je u Kicbiel 
(Kitzbtihe). Moj zadatak se sastojao u tome da se brinem za emigrante iz na- 
vedenih zemalja. 

Od vlade admirala Denica (Dönitz) dobio sam poslednje zaduženje - 
spoljnopolitički savetnik general-feldmaršala Keselringa u vezi s pitanjem 
kapitulacije armije kojom je on komandovao. Ta kapitulacija usledila je 6. 
maja 1945, dakle, dva dana pre opšte kapitulacije. 

Amerikanci su me 12. maja 1945. pozvali u Kufstajn (Kufstein) na 
razgovor. Kazali su mi da nije potrebno da ponesem stvari, jer ću već uveče 
da se vratim kući. Ovo nije bilo sasvim tačno, jer sam se, istina, vratio jednog 
poslepodneva, ali ne sledećeg dana, nego posle sedam i po godina. Pošto sam 
proveo uobičajeno vreme u američkim logorima za internirane osobe i zatvo- 
rima, a na kraju i u palati pravde u Nirnbergu (Niirnberg), gde sam - od marta 
do aprila 1946 - bio svedok. Dana 29. juna 1946. nastavio sam moju bal- 
kansku odiseju. Američke vlasti poslale su me, kao svedoka u procesu protiv 
Draže Mihailovića, u Beč, gde je trebalo da me sasluša jedna jugoslovenska 
komisija. To, međutim, nije sasvim odgovaralo istini. Izgleda da je jugoslo- 
venskim vlastima lako pošlo za rukom da Amerikance u Beču ubede da sam 
im potreban za sudski proces u Beogradu. 

Ni ovo, međutim, nije bilo sasvim tačno. U vezi s Dražom Mihailo- 
vićem bio sam saslušan odmah po dolasku u Beograd i to u odeljenju za ratne 
zločince. Time je moja uloga svedoka bila okončana. Prvo su mi kazali da ću 
morati da prenoćim u zgradi Ministarstva unutrašnjih poslova, jer još ,,ne- 
maju sobu za mene". 

Međutim, ni ovo nije u potpunosti odgovaralo istini. U deset uveče već 
sam imao sobu, ali je to bila ćelija centralnog zatvora Udbe u „Staroj upravi" 
u Beogradu. 

»Vratićeš se uskoro kući", kazao mije sredinom jula 1946. jedan oficir 
Udbe. Ni ovo nije bilo sasvim tačno. Čovek može da raspravlja o značenju 
reči ,,skoro" na Istoku i Jugoistoku Evrope. Ovo ,,skoro" trajalo je šest i po 
godina. 

Tek 16. maja 1951. beogradski Vojni sud potvrdio je presudu od dva- 
deset godina prisilnog rada - ponavljam: u najučitivijoj formi - gde seja ime- 
nujem kao ,ratni zločinac". 

Ni ovo nije tačno: nisam bio poslan na prisilan rad, već sam živeo u 
zatvorskoj ćeliji u Sremskoj Mitrovici. Austrijsko-jugoslovensku granicu 
prešao sam 21. novembra 1952. 

Pravo je čudo da samjoš u životu. I toje istina. 

Konačni zaključak: „Coveku je svojstveno da bude aktivan, ali ko radi 
mora i da pati!" 

I. BALKAN 


Adolf Hitler pitao me je jednom da li smatram da Hrvatska pripada 
Balkanu. Bio sam začuđen da je on izgubio osećaj za austrougarski prostor. 
Uopšeno govoreći, postoji sklonost u Zapadnoj Evropi da se Podunavlje od- 
mah iza Beča već računa kao Balkan. Ovakvo shavatanje, po kome je 
Mađarska balkanska država, već je ogorčilo mnoge Mađare. Da li je, dakle, 
Dunav ta reka, koja pere i oslobađa te zemlje pripadnosti balkanskom svetu? 
To nije tačno, jer podunavske države su, takode, Srbija i Bugarska, ali one se 
ne brane već priznaju svoju pripadnost Balkanu. Rumunija se smatra samo 
geografski delom Balkana, ali rado to osporava zbog svog romanskog jezika. 
Ovde se pojavljuje misao da reč ,Balkan" ne smemo da posmatramo u geo- 
grafskom smislu, nego i u kulturno-istorijskom. Iz oba ova razloga Mađarska 
nije balkanska zemlja, jer pripada Srednjoj Evropi. Već hiljadu godina ona 
pripada latinskom-zapadnom kulturnom svetu. Zato Hrvatska već vekovima 
pripada kulturnom krugu Beča i Pešte, te je neodvojivi deo latinskog, kato- 
ličkog i habzburškog sveta. Takoje i u toj zemlji nastao društveni sistem koji 
nosi austrougarski pečat. Ovo se odnosi i na vojno i činovničko plemstvo, 
koje je verno monarhiji. Zagreb karakteriše jasan bečki uticaj, sa svim insti- 
tucijama, koje imaju zapadne pečat. 

Majka Zagreba zove se Beč (Wien), tetkaje Budimpešta, dok su sestre 
Zagrebu: Grac (Graz) i Ljubljana. Tek nacionalni pokreti koji su razbili Mo- 
narhiju, godine 1918, istrgnuli su Zagreb iz državne zajednice sa habzburgo- 
vcima, Mađarima i time iz kulturnog kruga, koji je zapadni, latinski, kato- 
lički, carsko-nemački, kraljevsko-ugarski i vezali ga za Srbiju, koja, po svom 
izvoru, pripada istočnorimskom, grčko-pravoslavnom, osmanlijskom svetu. 
Za Hrvate, koji nose austrougarski pečat, Balkan počinje odmah iza neka- 
dašnje austrougarske Vojne krajine. Kao organizaciono majstorsko delo ha- 
bzburških careva, Vojna krajina je štitila Monarhiju od novih upada sa pro- 
stora Osmanlijskog carstva. Ovo isto se odnosi i na mnoge Srbe sa područja 

bivše Kraljevine Ugarske i Hrvatske. Srbi iz Srbije gledaju na ove pomalo sa 
prezirom, kao na braću koja su se pod uticajem Nemaca i Mađara iskvarila. 
Jugoslovensko ujedinjenje je nastalo kao rezultat dva svetska rata, ali u kul- 
turnom i civilizacijskom pogledu nije još okončano i to uprkos autoritarnom 
režimu Komunističke partije Jugoslavije. Srpsko-hrvatske suprotnosti, gle- 
dano sa strane, rešene su u okviru federativne Jugoslavije i tako je ta suprot- 
nost postala neka vrsta privatnog pitanja. Te suprotnosti, međutim, raširene 
su do duboko u redovima Komunističke partije i tako ostaju još uvek pro- 
blem sa znatnim političkim značenjem. Hrvat ima svest o tome da pripada is- 
toriji kojaje kulturno i civilizacijski nadmoćna i u mnogim društvenim odno- 
sima još je uvek živa. Srbin, u poredenju sa Hrvatom, poseduje superiornu 
državotvornu snagu. Hrvatska ni danas, posle višedecenijske zajedničke 
države, nije spremna da trpi beogradski centralizam, koji bi nosio srpske crte. 
Zbog toga je Tito i proglasio ustav koji znači labaviju federaciju jugoslo- 
venske države. Federativni sistem predstavlja do sada najbolji pokušaj da se 
ojača jugoslovenska zajednica. Jugoslavija, koja bi bila vođena srpski-cent- 
ralistički, raspala bi se prilikom prvog većeg potresa i to upravo na isti način 
kao godine 1941. Nakon što se Jugoslavija raspala, usledio je hrvatski osvet- 
nički pohod uništavanja pravoslavnih Srba. Ovaj događaj spada u najužasnija 
masovna ubistva tokom cele svetske istorije. U pitanju je balkanska osveta 
protiv omrznutog Balkana. 


Jugoslavija kao država još uvek je podeljena kulturnom granicom, a 
pojam Balkana je sužava i ne može sasvim objasniti. 


Međutim, ni taj pojam ne odgovara sasvim realnosti, kada, recimo, 
krenemo prema jugu. Tako Grčka geografski pripada balkanskom poluo- 
strvu, a istorijski je ta zemlja vekovima bila - kao Srbija i Bugarska - vizanti- 
jsko-pravoslavna, osmanlijska. S druge strane, ostrva Egejskog mora, Pelo- 
ponez, područje oko Atine i prostor Soluna i Trakija pripadaju Mediteranu. 
Sestre Atine ne zovu se Beograd i Sofija, već Smirna i Aleksandrija. Reč je o 
svetu Levanta, koji ima korene u slavnoj grčkoj prošlosti i protivrečnostima 
Vizantije i Venecije. 

Ovaj grčki svet oblikovalo je Sredozemlje, koje je Grke udaljilo od 
kontinentalnog Balkana. Isto se u jednakoj meri odnosi i na slovensku Dal- 
maciju, koja je formirana pod uticajem rimokatoličke Vencije i Austrije. 


To se, međutim, ne odnosi u na Abaniju. Siptari - i pored toga što po- 
seduju jadransku obalu sa pomorskim lukama Skadar, Drač i Valona - nisu 
moreplovci, pa čak ni uspešni ribari. Albanija je balkanska, brdovita, se- 
ljačka zemlja, u kojoj dominira islam. Albanci su prastanovnici Balkana, i to 
ilirskog porekla. Taj narod poseduje neuništivu snagu, a to se ogleda i u broj- 
noj emigraciji na području severne Grčke, Atike i Peloponeza. Stanovnici 
mesta Megara ponosno se nazivaju Grcima, nasuprot okolnih sela, koja su 


pretežno nastanjena Albancima. Ovi Albanci, međutim, koji još uvek među 
sobom govore albanski, u političkom smislu i po osećanju postali su Grci. 

Šta je, dakle, pravi Balkan i to u smislu geografske, istorijske i kul- 
turne posebnosti? Reč je uglavnom o području, kojim su nekada vladali 
Turci: Srbija, Makedonija, Crna Gora (koja nikada nije u potpunosti bila po- 
korena), Bosna, Hercegovina, Albanija, Bugarska, severni deo Grčke (bez 
morske obale), evropski deo Turske i Rumunija, koja je i pod Osmanlijama 
zadržala znatnu autonomiju i zato sačuvala vladajući, bojarski sloj svog 
društva, dok su, recimo, Srbi, svoj izgubili u Kosovskoj bici, na Kosovu 
polju, godine 1389. Kod Rumuna je snažno razvijen latinski osećaj i u kul- 
turnom smislu jaka antislovenska crta. Srbi i Bugari su vekovima bili turska 
raja, bez državnih i građanskih prava, sem ako bi, razume se, prešli na islam. 
Grci su bili u dosta povoljnom položaju, blagodareći činjenici da su u Os- 
manlijskom carstvu igrali važnu ulogu kao trgovci i moreplovci. 

Ovaj skučen, relativno mali prostor nastanjuju brojni narodi, koji žive 
jedni pored drugih, i imaju veoma razvijenu individualnost. Tako, Rumuni 
poseduju rumunsku narodnu svest. Bugari su po svom poreklu delimično 
Mongoli i zato se često i pozivaju na srodnost sa Mađarima. Srbi su čisti Slo- 
veni. Crnogorci su Srbi koji imaju posebnu samosvest o tome da su upravo 
oni najbolji Srbi. U odnosu na moral i običaje (gostoprimstvo i krvna osveta), 
Crnogorci su pod jakim uticajem Albanaca, koje su u VI veku u ovim 
brdskim krajevima potisnuli Sloveni. Grci su, zahvaljujući seobi naroda, pre 
svega Slovena, a onda i Albanaca, pomešali svoju krv sa tim narodima. Turci 
su mongolskog porekla. Istorijski razvoj ovih naroda veoma se razlikuje. 
Najveće sličnosti na ovom prostoru, u poslednjih pet stotina godina, poka- 
zuju istorijski razvoj Srba i Bugara. Oba suseda imaju, takode, i u socijalnom 
pogledu seljačko-demokratsku strukturu. Turci su se oslobodili svojih feuda- 
laca, dok su Rumuni, sve do komunističke vladavine, zadržali svoje 
plemstvo. Ono što je zajedničko Srbima, Bugarima i Rumunima jeste pravo- 
slavlje, koje vuče poreklo iz doba Vizantije, kao i žilavo patrijarhalno 
društvo. Danas oni pripadaju komunističkom svetu. Izuzetak čine Grčka i ev- 
ropski deo Turske. Jugoslavija, međutim, danas stoji van sovjetskog bloka. 
Albanija ovde zauzima neobičan položaj, gde je službena ideologija marksi- 
zam-lenjinizam, a ta ideologija, taj duhovni smer ima tako malo veze sa tra- 
dicijom tog naroda. Istoje i sa narodima na visokom Kavkazu. Čudno je to 
da marksisti i lenjinisti, koji se toliko hvale svojom istorijsko-dijalektičkom 
metodom, ovde primenjuju recept sasvim suprotan logici razvoja tih naroda. 
Dijalektički odgovor na seriju ubistava vešanjem u Albaniji biće uvek dobro 
nanišanjeni osvetnički hici, kako je to uvek na Balkanu. ,Kamelui gisdi!" 
(„U tom slučaju saviće se prst", alb.) biće pouzdan odgovor. 

Još nismo stigli da razmatramo takve pojedinosti. Do sada smo govo- 
rili o pojmu Balkana samo sa geografskog i kulturno-istorijskog aspekta. 

Balkanu je, međutim, potreban još jedan pojam, kako bi ga bolje pojasnili. 
Odgovor nikada ne može da bude sasvim zadovoljavajući. 

Prosečnom Amerikancu, na primer, iz Kanzasa, koji ima jasnu pred- 
stavu o hrišćanstvu i ličnoj slobodi, Balkan bih objasnio na ovaj način: 

, Vi smatrate daje Evropa područje gde žive 'troublemakers' ljudi koji 
stvaraju probleme, nepopravljivi svadljivci koji tokom svake generacije za- 
pale svet? Nije li tako?" 

On će to revnosno da potvrdi: 

, Vidite, ovi smutljivci, potpaljivači svetskog požara i kako biste Vi još 
sve nazvali Evropljane, smatraju da je Balkan mesto gde žive proizvođači 
nemira i potpaljivači svetskih požara. Predstavite, dakle, sebi narode, koji 
čak i jednom takvom nemirnom području izgledaju kao buntovničko 
područje!" 

„Užasno! Jesu li oni zaista tako opasni?" 

»Među njima sam živeo svega trinaest godina. Polovinu toga vremena 
proveo sam kao ambasador i oponomućeni ministar, imajući posla sa kralje- 
vima, ministrima i velikim banditskim vođama. Drugu polovinu tog vremena 
proveo sam u njihovim zatvorima i to sa predstavnicima svih slojeva njiho- 
vog društva sve do samog dna, do najgorih tipova. Ne želim da dam neki ko- 
načan sud, pa ipak, meni oni ne izgledaju tako loše i opasno. Možda su malo 
divlji, ako mi dozvolite da kažem!" 

„Pa, Vi ste ipak ostali živi!" 

»Io nije ni njihova zasluga, a ni krivica. Tako je Bog odredio." 

Bojim se da čoveku iz Kanzasa, koga cenim sa distance, nisam dovo- 
ljno dobro objasnio Balkan. 

Ja, međutim, ne odustajem. Tokom ovog uvodnog slova, kojim se 
obraćam mojim čitaocima, hoću da pružim makar jasne karakteristične mo- 
mente, ako već ne mogu da dam oštre konture, kojih zapravo i nema, jer su 
narodi, religije, kulture i društevene suprotnosti toliko međusobno isključivi, 
isprepleteni i zamršeni. Sklonost da se suprotnosti i lična netrpeljivost svih 
vrsta, do u najsitnije pojedinosti, rešavaju požarom i mačem (danas, pri- 
rodno, ručnim modernim oružjem), na Balaknu je uveliko priznata i tradici- 
jom dokazana. 

Moj beogradski stan, jun 1944. Prisutni: general Glaize-Horstenau, ne- 
mački general Hrvatske (Glaise-Horstenau, Deutscher General Kroatiens) i 
Peter Antonius Harapi, iguman franjevačkog manastira u Skadru i član Al- 
banskog prestolonasledničkog saveta. 

Glaize: „Kažite mi Vaše preosveštenstvo, kakvo je Vaše mišljenje o 
krvnoj osveti? 

Harapi: ,Ona mora da postoji. Imamo samo ovu vrstu ispaštanja i 
kazne." 

Tu sam se ija umešao u razgovor: „Dragi oče Antonius, da li Vam se 
ikada zbog krvne osvete ispovedao neki Albanac iz plemena Mirdite?" 

„Naravno da nije!" 

„A kada je u pitanju i najmanja krađa?" 

»Da!" 

»Ovo veoma dobro razumem. U zemlji, u kojoj ne postoji državni apa- 
rat, bez policije i sudija, kaznu izriče rod ili pleme. Pa ipak, sada Vas pitam 
kao teologa morala i kao dušebrižnika krvnih osvetnika u plemenu Mirdita, 
kakvo je Vaše mišljenje o tome?" 

»Princip je ispravan. Problematična je primena u praksi!" 

Na stranama ove knjige još ćemo sretati ovog divnog franjevca. Go- 
dine 1944. postaoje mučenik i žrtva sopstvene svešteničke dužnosti i savesti. 

Glavno područje na Balkanu gde vlada krvna osveta su: Albanija, 
Crna Gora i Makedonija. Ona postoji i na Kavkazu. U krvnoj osveti sadržan 
je, osim principa odmazde, još jedan princip: nastojanje da se gubitak muške 
glave, dakle, nosioca puške - nadoknadi, izjednači. 

Kod nekih plemena - recimo, na Kavkazu - moguće je krvnu osvetu ot- 
kupiti i to novcem, ženidbom ili kumstvom, koje kod pravoslavnih ima vred- 
nost kao krvno srodstvo. 

Krvna osveta je uvek nezamenljiv pravni sistem u krajevima gde 
državni aparat ne može da pruži zaštitu pojedincu ili manjim zajednicama. 
Pošto se uticaj države sve više oseća na Kavkazu i Balkanu, onda možemo da 
zapazimo da ovaj arhaičan pravni poredak polako i ovde odumire. Albanija 
je poslednji klasičan slučaj u Evropi gde još vlada tradicionalna krvna osveta 
sa svojim organizovanim strukturama. Međutim, krvna osveta još uvek po- 
stoji i na ostrvu Sardinija. Ovaj fenomen traje veoma dugo. 

Nema nikakve sumnje o tome da su Sovjeti započeli borbu protiv 
krvne osvete u Albaniji zato što je tu reč o ugrožavanju državnog monopola 
nad izricanjem smrtne kazne. Verovatno će da upotrebe istu metodu, metodu 
uveravanja, sa kojom su imali uspeha na Kavkazu, dakle, razgovaraće sa naj- 
uglednijim ličnostima. Ova metoda nije nova, već na tom području ima dugu 
tradiciju. Uspeh se postiže u onim slučajevima gde treba da se prekine lanac 
ubistava zbog krvne osvete, koji traje generacijama. Zakrvljenim porodi- 
cama i rodovima obično izvor sukoba više nije ni poznat. Država vešanjem 
ne bi učinila krvnu osvetu, jer i to vešanje bi stvorilo razlog za nju. 

U Albaniji, na Kosmetu (Kosovo-Metohija je autonomna oblast, pri- 
pada Republici Srbiji, a većinski narod su Albanci), u Makedoniji i u Crnoj 
Gori krvna osvete je vekovima, sve do naših dana, smatrana najvišom mo- 
ralnom dužnošću. Onaj ko bi odbio da izvrši tu dužnost, gubio bi obraz, nije 
više smatran muškarcem. Čuvari ove tradicije bile su, takode, i žene. One su 
među svojim muževima i sinovima morale da prepoznaju i izaberu najboljeg 
nišandžiju, kako bi ubica bio kažnjen. Albanske i crnogorske majke vaspita- 

vale su svoje dečake da osvete smrt oca i sa nestrpljenjem čekale da dode dan 
kada će sin moći da nosi pušku, kako bi mogao da puca na ubicu. Ako je 
ubica već umro, ondaje morao da bude ubijen njegov brat ili sin. Da bi se is- 
korenilo ovo shvatanje potrebno je više vremena nego za sa stvaranje pravne 
države. U ovim zemljama još uvek je česta pojava da ubica, koji je odslužio 
zatvorsku kaznu, po izlasku na slobodu bude ubijen, jer kod krvne osvete 
zločin ne zastareva. 

Pravni poredak brdovitog Balkana ima i drugu, prijatniju stranu, sim- 
patičnu sestru, što je, takode, rezultat loših drumova i neprohodnosti kraja: 
gostoprimstvo. Ono je karakteristično za celo područje jugoistočne Evrope i 
susrećemo ga posvuda, od Budimpešte do ostrva Krita, pa čak i u zatvorima 
Beograda i Sremske Mitrovice, gde su srećniji jugoslovenski zatvorenici de- 
lili sa mnom svoje pakete. To su činili kao daje reč o nečemu što je samo po 
sebi razumljivo, premda su njihovi paketi bili najčešće siromašni. Ovi zatvo- 
renici su nacionalisti i stalinisti, ljudi iz svih društvenih slojeva. Znam samo 
za jedan slučaj, kada je jedan fanatik svoje pakete delio samo sa istomišlje- 
nicima. Balkansko gostoprimstvo stoji iznad stranačke politike. Ono je ap- 
solutno i pruža se kao nešto najprirodnije. Što je čovek jednostavniji, ono je 
izdašnije. 

Sto je predeo brdovitiji, neprohodniji (Albanija, Crna Gora), to je 
dužnost gostoprimstva svetija. Čak i krvni neprijatelj u trenutku kada preko- 
rači prag kuće ima pravo na gostoprimstvo. Reč je o starom, homerskom 
gostoprimstvu, koje danas još poznaju na Balkanu i na Kavkazu. Engleski 
obaveštajac iz Intelidžens servisa, general Davis, kretao se veoma spretno po 
albanskim planinskim selima. Nisu ga izdali ni seljaci, kako ne bi došli u su- 
kob sa domaćinima koji su mu pružili gostoprimstvo. Tek je na početku 
1944. godine pao u naše ruke. Mi smo ga neumorno tražili. Jedna albanska 
banda gaje opkolila, a on se hrabro branio i tek kadaje bio teško ranjen, bio 
je zarobljen. 

Ovaj oblik gostoprimstva postepeno će da potiskuju i iskorenjuju: že- 
leznica, hoteli i turizam. Na isti način i postepeno nestaće krvna osveta, i to 
zahvaljujući postojanju opštinskih sudova i policijskih stanica. Tada će i go- 
stoprimstvo da postane puki turistički dekor, kakav postoji u mnogim prija- 
tnim zemljama na Zapadu. Na pravom Balkanu i u Grčkoj ono je i danas da- 
leko više nego običaj, jer se ubraja u kategoriju morala. Zbog toga u islam- 
skoj zemlji kao štoje Albanija, postoji ceremonijalano pitanje-odgovor onog 
ko moli gostoprimstvo i onog ko ga pruža, i to na svetom jeziku Kurana, na 
arapskom: 

„Adoni musafir?" („Da li tije gost dobrodošao?"). 

»Buirom!" (,,Jeste!"). 

Time je ugovor kojim se gost štiti, zaključen. Takode, i ceremonijalni 
pozdrav gostu, da se oseća kao kod kuće, na arapskom jeziku je: ,Merhaba!" 

Ne postoji mogućnost da se zbog siromaštva gost ne ugosti. Kada sam 
ušao u kolibu jednog siromašnog čoveka na ostrvu Krit, on mije svečano, na 
listu vinove loze, pružio orah. Drugo nije ni imao. Za epskog Crnogorca sta- 
rog kova priča se daje spreman, nemajući čime da počasti gosta, i da ukrade 
ovna. Čovek, međutim, ne treba da veruje svim zluradim srpskim anegdo- 
tama koje pričaju na račun svoje ponosne brđanske braće. 


U planini, na severu Grčke, boravio je tokom rata nemački geolog. Ni 
posle osam dana nije se vratio sa izleta. Nemačka patrola je krenula da ga 
traži. Od poslatih nemačkih vojnika, nakon nekoliko dana, u kasarnu se vra- 
tio samo jedan pripadnik Vermahta. Šta se dogodilo? Geolog se našao u ne- 
kom planinskom selu i čim je naišao na prvog domaćina, ovaj gaje pozvao u 
svoju kuću. To se brzo pročulo, pa su ga uskoro svi pozivali. Tako je došlo 
do svađe, jerje svako želeo da ugosti stranca. Sukob je rešen tako što su geo- 
loga proglasili za gosta celog sela. Zbog toga je Nemac morao da svaki dan 
konači kod drugog seljaka. Kada je naišla nemačka patrola, i oni su takođe 
postali gosti sela. Nemački vojnici samo su javili - red mora da postoji (Ord- 
nung muß sein!) - da još nisu mrtvi pijani. Gostoprimstvo koje obavezuje 
stoji čak i iznad istorijske činjenice okupacije zemlje. 

Skadar 1943. godine: u gradu vlada haos, noću caruju učena i oti- 
mačina novca, danju ubistva nasred ulice, u uskim sokacima, na stepenicima 
i kroz kafanske prozore. U malom društvu Albanaca i Nemaca franjevac An- 
tonius Harapi priča kako su se protekle noći u njegovom katoličkom mana- 
stiru pojavila tri ugledna muškarca, pripadnici ilegalne komunističke organi- 
zacije. Zatražili su da sa njim vode politički razgovor. Tvrdili su kako se Ko- 
munistička partija ne bori protiv Crkve. Komunizam se nalazi u novoj fazi 
razvoja i sada se bori za nacionalnu slobodu i za pravu demokratiju. Prigovo- 
rili su mu šta on, kao član Prestolonasledničkog saveta, ima tamo da traži, jer 
oni sarađuju sa fašističkim okupatorima zemlje. Prisutni nemački policajac 
nije mogao da sakrije lovački instinkt: 


„Oče Antonius, pa to je veoma zanimljivo. Možete li da nam kažete ko 
su bila ta tri muškarca?" 

Njegovo, kao iz drveta isklesano asketsko lice sa velikim nosom, od- 
jednom se smračilo od uzbuđenja: 

»Ne zaboravite da sam ja Albanac!" 

Ovo troje ljudi, premda su došli kao nepozvani gosti u njegov stan, 
ipak imaju pravo na zaštitu gostoprimljivog domaćina. 

Takav stav, međutim, komunizam čak ni u Albaniji više ne priznaje. 
Nakon što su nemačke trupe napustile Albaniju, komunisti su se dočepali oca 
Antoniusa, premda je uživao zaštitu domaćina, i obesili ga. Među sudijama 
ili gledaocima bila su, možda, i ona trojica komunista. 

Ovo je samo nekoliko od hiljadu primera. Njimaje tu mesto. Nastojim 
da pružim čitaocima sliku, utisak o balkanskom svetu, koji ima mnoga lica i 
koji može da bude i srdačan i uzašno okrutan. 

Osnova ovog sveta je seljačko patrijarhalno društvo. Kako pet stotina 
godina turske vladavine nisu mogle da slome autoritet srpskog domaćina, 
tako ni sistematski opšti napad komunizma na sve tradicionalne vrednosti 
nije uspeo da ga uništi. Akcija stvaranja kolhoza, koju je vodila Komuni- 
stička partija Jugoslavije, propalaje upravo zbog otpora duboko ukorenjenog 
u patrijahalnom društvu sela. Uprkos svim statistikama, proces kolektiviza- 
cije propao je, kako u moralnom, tako i u ekonomskom pogledu, i u Bugar- 
skoj, premda je tamo komunizmu pošlo za rukom da stvori duboku podelu i 
jaz. U Bugarskoj je pritisak na selo bio brutalan, a patrijahalno društvo nije 
bilo tako čvrsto i otporno kao u Srbiji. Bugarska predstavlja tipičnu državu 
sitnih zemljoposednika. Njeni seljaci su najbolji baštovani Evrope. Oni su 
rano prešli na intenzivni način obrađivanja zemlje i orijentisali se na tržišnu 
proizvodnju. Bugari su imali veoma razvijen zadružni i poljoprivredni si- 
stem, koji ih je snabedevao povoljnim kreditima. To je uticalo na to da su 
bezbolnije prihvatili ideje kolhoza. Rumunski seljak, kod koga je izražen ro- 
manski individualizam, pa mu je, dakle, tud zadružni duh, mogao se samo si- 
lom uterati u kolhoz. Staje sve, međutim, srpski seljak u stanju da podnese, u 
pogledu pasivnog otpora, upornosti i lukavosti, daleko prevazilazi snage 
mekšeg Rumuna. Tokom pet vekova turske vladavine, Srbin je bio prisiljen 
da gotovo automatski ima jedno svoje lice, a drugo koje pokazuje osmanlij- 
skom gospodaru. Ni u jednoj balkanskoj zemlji kolhoz sovjetskog tipa nije 
postigao istinske uspehe. Tamo gde je samo površno, na prvi pogled, pobe- 
dio, onde je poljoprivredna proizvodnja potpuno propala. 

Jednom sam kazao maršalu Antonesku, vođi rumunske države: ,,Pa Vi 
ste srećan državnik. Upravljate zemljom u kojoj vlada stalna kriza, ali nikada 
ne doživljavate katastrofu!" Dogodilo se, međutim, da su i Rumuni naučili 
šta je to glad, sada, pod komunizmom. To je za svakoga ko poznaje Rumu- 
niju nepojmljivo, kada zna da ta država poseduje toliko plodne zemlje bogate 
humusom. O tome je jedan mudar rumunski državnik jednom rekao: „Naša 
zemlja je toliko bogata i, kada bi funkcionisala u tehničkom i organiza- 
cionom pogledu, verujte mi, imali bi smo previše!" 

Na ćelom Balkanu vlada korupcija. Ona je toliko raširena, da je van 
svake sumnja, kadaje reč o Balkanu. Pa ipak, ova tvrdnjaje i suviše površna. 
Postoji velika razlika u tome kada srednjoevropski činovnik objasni svojoj 
stranci: „Tamo nedostaju tri hiljade", ili, kada rumunski poreski službenik, 
prilikom rasprave o plaćanju poreza, uzbuđeno nabraja koliko od toga treba 
da primi njegov šef, a koliko on. Konačno, i država mora nešto da dobije! U 
ovim krajevima - koji su vekovima imali posla sa državnim činovnicima Os- 
manlijskog carstva - postoji tradicija da se u državne prostorije ulazi sa gu- 


skom u korpi. Ova tradicija preživelaje, bez velikih lomova, nemirne godine 
XIX veka, kada su se stvarale nove, nacionalne države. Ovo se, takode, od- 
nosi na dva lica Srbina, kojaje pokazivao kraljevskom žandaru, a posle i ko- 
munističkom komesaru. Primanja državnih službenika oduvek su bila bedna i 
neizvesna. Korupcija je postala nezamenjivi deo zarade. Kako je, međutim, 
svima dobro poznato, da svako uzima mito, onda korupcija nema onaj zloko- 
ban karakter, već je sastavni deo socijalnog sistema jednog društva. Čovek, 
prosto, mora da zna koliko novca treba da izdvoji za mito, da bi postigao 
željeni cilj. Ako se ponudi suviše malo, tada to može da se tumači kao po- 
kušaj korupcije, jerje time potcenjen nečiji položaj u državnoj hijerarhiji. 
Sto se toga tiče, ne postoje čvrsta i jasna pravila, jer na Balkanu ljudi ne vole 
sitničavost. Jednostavno se zna ko koliko može i treba da plati. 

Rumunski predsednik vlade Argetoianu, tokom službenog puta vo- 
zom, primio je delegaciju na jednoj većoj železnickoj stanici u zemlji, a 
predvodio ju je šef stanice. Zalili su se da su im plate male. Predsednik vlade 
je onda upitao šefa železnicke stanice: 

»Koliko ste dugo šef?" 

„Jedanaest godina, Vaša ekscelencijo." 

,Onda ste prilično nesposoban čovek kada do sada niste uspeli da se 
obogatite!" 

Čitava armija turskih činovnika stolećima se bogatila u ovim ze- 
mljama, a nacionalni političari, koji su ih nasledili, nastavili su sa tom tradi- 
cijom, kao i onaj seljak sa guskom pod pazuhom. Ministri finansija prilikom 
odmeravanja plate uračunali su tu gusku, svinje i mito. Površno je i nepra- 
vedno to, da se javni sistem bakšiša koji vlada na Balkanu, uporeduje sa sta- 
rim autrougarskim ili pruskim činovništvom i birokratijom. Daleko je pra- 
vednije da se postavi sledeće pitanje: da li bi ta slavna administracija, da je 
bila pod viševekovnom turskom vlašću, mogla tako uspešno da se razvije? U 
tom bi slučaju naša korupcija bila samo nešto drukčija: preciznija, i svako bi 
za mito primio važeću priznanicu. To bi se vodilo pod rubrikom ,,mito" i 
uračunalo bi se svakom prilikom plaćanja poreza i zahteva za penziju. Rečju, 
naš bi sistem korupcije bio - dosadan. Balkanska korupcija, međutim, nije 
dosadna. Kada bi se o tome napisao udžbenik i to u formi sabranih viceva, ta 
bi se knjiga dobro prodavala. Sebi kao autoru ovog dela, dopuštam da is- 
pričam ponešto iz te zbirke. 

Neki niži državni službenik, koji je godinama radio kod predsednika 
suda za civilne procese, došao je na genijalnu ideju da od obe zavađene 
stranke uzme predujam i to na ime svog poverljivog položaja. Klijent koji 
dobije spor obavezuje se da će mu platiti za njegove usluge, a drugoj strani, 
kojaje, dakle, izgubila proces, on se obavezao da će novac vratiti, i za takvo 
ponašanje imao je sledeće objašnjenje: ,,Zao mi je što ste izgubili spor. Ja 
sam se uzalud trudio. Uzmite Vaš novac. Znate, ja imam principe!" Nije ni- 

kakvo čudo što su obe zavađene strane, u poverljivim razgovorima, proširile 
njegovu slavu: pobednik ga je hvalio kao uspešnog saveznika, a onaj što je 
izgubio proces lepo je govorio o njegovom neverovatnom poštenju. Rezultat 
je daje taj službenik bio pretrpan ponudama. Kada su konačno uspeli da ga 
uhvate na delu, ustanovili su da je vlasnik nekoliko kuća. Neko će da kaže, 
da to može da bude samo Grk! Ne, u ovom slučaju, to zaista nije bio Grk. Ista 
priča mogla je, takode, da se odigra i u Beogradu i u Bukureštu, pa je to raz- 
log zbog čega ne želim da otkrijem mesto gde se to stvarno dogodilo. Na- 
mera mi je da sprečim čitaoce da u opkladi suviše brzo dodu do nagrade. 

U ovom balkanskom svetu, dakle, ne postoji korektan, pošten državni 
službenik? Njih ima i to nemali broj. Zar nisam već kazao da Balkan treba 
posmatrati bez predrasuda i sitničavosti. Ukratko, balkanska korupcija, koja 
je toliko poznata svetu, nije korupcija u evropskom smislu. Reč je prosto, 
kao i u svim ostalim vidovima života, o nekoj vrsti nadoknade, poravna- 
vanja. Ovog puta Zapad treba da se postroji i da stigne Balkan. I on to i radi. 

Nepristupačni Balkan, sa svojom bogatom, divljom, gorskom priro- 
dom, u svim je vremenima nudio - kriminalcima, profesionalnim razboj- 
nicima, ugnjetenima, progonjenima i političkim opozicionarima svake vrste, 
- idealnu priliku za stvaranje bandita i gerilaca. Grčki klepti, srpski hajduci i 
četnici, bosanski pobunjenici i tako redom, pravili su nemalo problema tur- 
skim, austrougarskim i nemačkim okupatorima. Tito je, međutim, jedini koji 
je ne samo nastavio tu balkansku tradiciju, već je osnovao u šumi i razvio po- 
litičku, partizansku armiju. Reč je o događaju koji je nemačkom Glavnom 
štabu dugo ostao nepoznat. Nemački Glavni štab je mesecima o partizanima 
negovao sliku kao o tradicionalnim balkanskim banditima. Verovali su daje 
samo pitanje vremena kada će taj pokret biti likvidiran uz pomoć policije i 
nemačke armije. Nacionalna oslobodilačka armija, koju su vodili Tito i ko- 
munisti, i pored velikih gubitaka, postajala je sve veća. Nemci i Italijani uči- 
nili su političku grešku i to već na samom početku, kada su uništili Jugosla- 
viju, a posle toga, jer su podržavali mađarski revizionizam i velikobugarske 
zahteve. Oni su prihvatili italijansku aneksiju i politički priznali njenu utica- 
jnu sferu, a sve je krunisano režimom terora Ante Pavelića u Hrvatskoj i rep- 
resalijama protiv taoca u selima, što je prouzrokovalo to da su ustanici stalno 
dobijali nove borce, pa je njihov pokret na kraju prerastao u pravu reku, i to 
u trenutku, kada je postalo jasno da je zvezda nemačke ratne mašinerije na 
zalasku. Nastajanje takve partizanske armije u šumama Zapadne Evrope nije 
moguće. Te šume imaju čiste, dobro uređene puteve, gde životinje imaju 
uredno snabdevanje hranom i pićem, gde su jeleni i srne numerisani. U tak- 
vim dobro uređenim, komercijalizovanim šumama ne uspevaju vukodlaci i 
slične nemani. Kada se ostavi po strani to što su Amerikanci potpuno po- 
grešno ocenili karakter nemačkog naroda, nisu razumeli ovu činjenicu. 
Rečju, u nemačkim šumama nisu se pojavili vukodlaci. Nemački otpor nadi- 


48 


rućim američkim trupama nije organizovan po šumama, nego u fabrikama, 
iza prevrnutih autobusa i uličnih barikada. Stambena naselja pretvorena su u 
tvrđave, gde se odmah iz ugla nalazi restoran sa dobrom kuhinjom i odličnim 
pivom. A možda može da se dobije i sladoled? Red sprovodi i moć poseduje 
onaj ko komanduje teškim tenkovima. 


Ovi tenkovi, međutim, zatajili su u balkanskim gudurama, gde nema 
uređenih drumova. Divlju prirodu, te tradiciju gerilske taktike i partizansku 
strategiju, koja se održala do naših dana, treba imati na umu kada se ra- 
zmišlja o snazi otpora u srcu Balkana. Ovome treba dodati i sposobnost čo- 
veka sa Balkana da podnese neverovatne napore i da izvrši neopisive bru- 
talnosti. Ovde ne mislim samo na ubijanje. Konačno, balkanske rekorde u 
ubijanju odavno su potukli drugi. Rečje o posebnim metodama ubijanja. Go- 
vorim o partizanskom i građanskom ratu na Balkanu. To su događaji koji čo- 
veka skamene. Sećanja koja potpuno parališu mozak! Čovek zanemi pred 
tim strahotama. Gde je, međutim, u ovom dvadesetom veku svetio, koje bi 
Balkanu omogućilo da se uzdigne nad postojećim mrakom i užasom? Na 
Balkanu i na Istoku Evrope stvar sa surovošću stoji kao i sa korupcijom. Su- 
sedne zemlje Zapada su ih stigle. Ne smemo da izgubimo nadu da će ljud- 
skost na kraju ipak da pobedi. 


Postoje na lako zapaljivom Balkanu kompleksi mržnje, koji su proiz- 
vod istorije. U staroj Zapadnoj Evropi - izuzetak čini odnos Nemaca i Čeha - 
to je izumrlo. Na Balkanu prevladavaju tri kompleksa ove vrste: mađarsko- 
-rumunski, mađarsko-srpski i italijansko-hrvatski. Od ovih kompleksa, bez 
sumnje, rekord drži madarsko-rumunski. Trenutno taj sukob miruje, jer je 
otpor u ovim zemljama usmeren prema istom protivniku, protiv dominacije 
Sovjeta. O srpsko-hrvatskim suprotnostima već je bilo govora. Sve ovo do- 
kazuje to da stara granica kulturnih i civilizacijskih suprotnosti može da 
bude daleko snažnije izražena od pripadnosti pojedinim nacijama. Nemački 
prostor, takode, još i danas sadrži primere koji dele pojedine nemačke regije, 
a koji su rezultat različitog istorijskog razvoja. Srpsko-bugarske suprotnosti 
miruju u takozvanim mirnim vremenima, a rasplamsavaju se kada se jedna 
pojavi u liku agresora. Srpsko-albanski konflikt može. uglavnom, da se vidi 
na Kosovu i Metohiji, gde su Albanci većina stanovnika. Kosovska Mitro- 
vica, Priština, Peć i Prizren dobijaju tokom Drugog svetskog rata dovoljno 
municije za nove sukobe. Posle 1945. godine ovo je područje dobilo autono- 
miju i to u okviru federativnog ustava Jugoslavije. Mora još da se sačeka da 
bi se videlo koliko je to povoljno rešenje. Taj isti ustav, nema sumnje, otupio 
je oštricu srpsko-hrvatskog sukoba. Najjači sukob na jugoslovenskom pros- 
toru danas je između komunista i antikomunista. Kompleks mržnje sa dubo- 
kim korenima jeste grčko-bugarski. Bugarska okupacija grčkih oblasti to- 
kom Drugog svetskog rata pružilaje toj mržnji novu krvavu hranu. 

Ovim eksplozivnim nacionalnim htenjima valja pridodati i religiozne 
suprotnosti između katolika, pravoslavnih i muslimana. Kada sam jednom u 
Crnoj Gori govorio sajednim slavnim četničkim vojvodom i tada ga zamolio 
da ne dira muslimane, on mi je to obećao i održao je reč. U toku razgovora 
dao mi je sledeći odgovor, koji bi mogao da bude i iz turskih vremena, iz 
anegdota Marka Miljanova: „Koje te vere, nije više Srbin!" 


Recept za provoslavne, koji je primenio ustaški vođa i poglavnik, 
predsednik Nezavisne Države Hrvatske, Ante Pavelić, podseća na najkrva- 
vije religiozne ratove: ,Jedna trećina mora da postane katolička, jedna 
trećina mora da napusti zemlju, a jedna trećina mora da umre!" Poslednja 
tačka programa bilaje i sprovedena u delo. Kada ustaške vođe pričaju o tome 
da su zaklali milion pravoslavnih Srba - uključujući bebe, decu, žene i starce 
to je onda, po meni, preterivanje i samohvalisanje. Na osnovu izveštaja koji 
su stigli do mene, procenjujem da broj nevinih, nenaoružanih, zaklanih Srba 
iznosi oko 750 000. 


Kada sam, po ko zna koji put, u Glavnom štabu stavio na dnevni red 
izveštaj o istinski užasnim stvarima koje se odvijaju u Hrvatskoj, Hitler mi je 
ovako odgovorio: 


„I ja sam poglavniku kazao da nije moguće samo tako iskoreniti tu 
manjinu, jerje ona, jednostavno, prevelika!" 


Da, kada bi čovek tačno znao gde je granica uništavanja jednog na- 
roda! Nije li ona pređena i kada se ubije ijedan čovek? Ovakva razmišljanja, 
međutim, daleko su od naše teme koja se zove Balkan. 


Na Balkanu postoji veom živ islamski svet. Minareti džamija daju 
Skoplju, Sarajevu, Tirani i mnogim drugim gradovima i selima privlačan ori- 
jentalni pečat. Islam na Balkanu, kao nasleđe osmanlijskog sveta, predstavlja 
zajednicu koja je jaka i bogata tradicijom. Sa Bliskim istokom ona je pove- 
zana i brojnim porodičnim vezama i rezultat je politike ostarele istanbulske 
hijerarhije, koja je razumela da može da se podmladi i osveži neistrošenim 
snagama balkanskog islama. Bosna i Hercegovina, koja je danas savezna re- 
publika u okviru Federativne Jugoslavije, je preko jedne trećine musli- 
manska. Autonomna oblast Kosovo i Metohija i Sandžak pripadaju saveznoj 
republici Srbiji i većinsko stanovništvo je islamsko. Preko dve trećine Alba- 
nije čine muslimani. Islamska manjina živi u Grčkoj, Bugarskoj i Rumuniji. 
Evropski deo Turske je potpuno islamski. Preko dva miliona ljudi na Bal- 
kanu ispovedaju muslimansku veru. Veliki islamski svet - čiji je osećaj pri- 
padnosti toj religiji, posle 1945. postao jasan celokupnom čovečanstvu - 
prati sa velikim interesom i sudbinu balkanske braće po veri. Takođe, i za is- 
lamski Balkan arapski univerzitet El Hazra u Kairu jeste duhovni centar. Bal- 

kanski muslimani u veoma malom broju su Turci, a u velikoj većini oni su 
Srbi, Hrvati i Albanci. 


Jednom, povodom žive debate o Balkanu, kada sam Hitleru želeo da 
predočim značaj Balkana u odnosu na Bliski istok, kazao sam mu sledeće, jer 
je on voleo slikovite primere: „Kada bijete muslimana iz Sandžaka, student 
iz Kaira će odmah da protestuje, da se razbesni i da počne bučno da psuje!" 
Ovo mu se toliko dopalo, daje taj primer voleo da upotrebljava i u kasnijim 
razgovorima. Za islam je Hitler imao veoma mnogo simpatija: ,,To je muška 
religija! Da su Nemci muslimani, u istoriji bi tada postigli mnogo više!", ka- 
zao je jednom. Za nevernika kao što je Hitler, to predstavlja veliko priznanje 
jednoj od postojećih religija. Ipak, on nije zanemario ni fatalizam islamskih 
ratnika. U svakom slučaju, u odnosu na Balkan, Hitler je zastupao pozitivnu 
politiku prema muslimanima. Time je nastavio tradicionalnu politiku Beča, a 
ona je Bosni koju je okupirala Austrougarska bila diktirana preteranim obzi- 
rima prema osećajima muslimanskog sveta. Međutim, između novog komu- 
nističkog režima u Jugoslaviji i islamske zajednice postojalo je veoma malo 
problema i trzavica. Odakle toliko nežnosti u odnosu između ta dva toliko 
različita sistema? Komunisti su morali da uzmu u obzir religioznu solidar- 
nost islama, religije, koja se proteže od Zapadne Afrike do Kine. Hrišćanstvo 
je izgubilo ovu solidarnost, i to zbog togajerje bilo suviše hrišćanskih sila i 
sve su se one međusobno hiljadu godina borile da zauzmu prvo mestu na Ze- 
mlji. Ova solidarnost je činjenica u svetskoj politici i doseže do balkanskih 
gudura. 


Pored latinsko-katoličkog i grčko-pravoslavnog sveta, na Balkanu 
postoji i islam kao predstavnik arapsko-muslimanskog sveta. Islam je bitna 
karakteristika Balkana i predstavlja element stabilnosti zbog svog čvrstog 
korena i izdržljivosti. 


O jednoj balkanskoj sili nismo još ni govorili. Rečje o Turskoj, neka- 
dašnjem gospodaru čitavog Balkana. Njene paše vladale su, takođe, punih sto 
pedeset godina i Budimpeštom, a njen evropski deo danas se graniči sa Bu- 
garskom i Grčkom. Na osnovu ovog, malog preostalog dela, koji štiti dosto- 
janstveni Carigrad i Bosfor, Turska ima pravo da se smatra evropskom silom 
i balkanskom državom. Na ovom malom evropskom prostoru, sabijenom iz- 
među Mermernog mora i Dardanela, okončano je godine 1913, posle Bal- 
kanskih ratova, povlačenje jedne azijatske velesile iz Evrope. Ovo pov- 
lačenje počelo je još godine 1683, kada su Osmanlije poražene u bici kod 
Kalenberga, pošto su prethodno silovito opsedali Beč. Usledio je protivudar 
bečkog cara i oslobodilačka borba balkanskih naroda. Austrija je bila 
najvažnija odbrana Zapada od napada Turske 1683. godine, a danas, u no- 

vom odnosu snaga između Vašingtona i Moskve, Beč je takode postao važno 
mesto odbrane Zapada. 

Na geografskoj karti balkanski deo Turske ne izgleda nimalo ve- 
ličanstveno ni impozantno. Međutim, za odbranu ovog malog teritorija je u 
pripravnosti jedna od najboljih armija sveta. Možda će čitaoca da zanima 
kako nemačka Glavna komanda ocenjuje vojnu snagu Turske. 

Mesto: Obersalcberg (Obersalzberg), vreme: kraj aprila 1944. Prisutni: 
Adolf Hitler, Ribentrop, ambasador Papen i ja. Papen izveštava o obustavlj- 
anju isporuke hroma od Turske. Nemačko ministarstvo spoljnih poslova pri- 
premilo je oštru protestnu notu. Hitlerje uzeo naočare i počeo da čita: 

»Kako to pišete? Flagrantno kršenje ugovora? Gospodine Ribentrop, 
to znači da moram da vodim rat protiv Turske! Možete li da mi stavite na ra- 
spolaganje pedeset elitnih divizija koje su mi za to potrebne? Nisam li u 
pravu? Dakle, ne upotrebljavajte reč 'flagrantno!'" i sam je precrtao tu 
opasnu reč, kao i neke druge. Hitler nije imao sklonost da preteruje u broju 
vojnika potrebnih za neku operaciju. Dakle, ovde je govorio o minimalnom 
broju divizija. Ovo citiram zato jerje današnjem svetu mnogo jasnije kada se 
govori o pedeset nemačkih elitnih divizija, nego o snazi turske armije. Bla- 
godareći turskoj diplomatiji, kojoj čovek treba da se divi, ta zemlja je ostala 
tokom Drugog svetskog rata neutralna. Toliko o sićušnom uglu teritorije 
Turske na Balkanu. Reč je o malenom, ali važnom mestu. 

»Đavolski zanimljiv kraj!", kazaće moj poznanik iz Kanzasa, i odmah 
postaviti sledeće pitanje: ,Kako, međutim, polazi za rukom tim balkanskim 
momcima da zapale svet?" Razume se da oni to ne mogu da rade, i to tako 
dugo, sami. Konačno, na Balkanu ima dosta toga što može da se zapali. Po- 
stoje mesta na Balkanu gde je veoma retko da kuće prirodno propadaju, us- 
led dotrajalosti, ili da ljudi umiru usled starosti. I na američkom Divljem za- 
padu prosečna starost muškarca u prošlosti bila je neverovatno niska. Bal- 
kanski narodi nikada, međutim, nisu bili prepušteni sami sebi. Oni su uvek 
imali „težak brak", odnosno, nalazili su se se u „sferi uticaja" ove ili one sile. 
Balkanske suprotnosti uvek su pronalazile vatrene navijače: velike sile i 
moćne susede. Tamo su se susretali Zapadno rimsko i Istočno rimsko 
carstvo, zatim Vizantija i Venecija, Carigrad i Beč, Osmanlije i Rusi, Beč i 
Petersburg, Berlin i Pariz, Berlin i London, Berlin i Rim, London i Moskva, 
Vašington i Moskva. Velike sile nisu se samo poigravale balkanskim protiv- 
rečnostima, već su ih unosile i raspirivale. I tako se povlači ta krvavocrvena 
nit kroz istoriju Balkana: sa jedne strane, tu su strane sile koje pokazuju ve- 
liku želju da intervenišu a sa druge strane, narodi na ovom prostoru uporno 
se brane od te intervencije. Sami unutrašnji problemi Balkana dovoljno su 
brojni i komplikovani. No, ne može da bude govora o tome da bi među bal- 

kanskim narodima vladala idila kada se velike sile ne bi mešale u njihove po- 
slove. Treba imati na umu sklonost ljudi sa ovog prostora da reaguju spon- 
tano, emotivna i siledžijski. Isto tako je istina da Balkan ne može sam da 
prouzrokuje svetski požar, a da za to ne postoji dobra volja velikih sila. Reč 
je samo o ovome: koji balkanski događaj zainteresovanoj velikoj sili izgleda 
kao dovoljan povod da upotrebi oružje, da bi tako sačuvala „sopstveno do- 
stojanstvo, slobodu naroda i večna ljudska prava"? Izgleda da je danas sve 
postalo jednostavnije. Vojna konfrontacija evropskih sila, sa zapaljenim fi- 
tiljem na Balkanu, nije više moguća. Balkan je, međutim, opet prepun oružja, 
ovog puta ruskog i američkog. Situacijaje postala preglednija. 

Ovaj nov položaj nije više nikakva karakteristika Balkana: Istočni blok 
ili odbrana Zapada, Sovjetska Rusija ili SAD? To je alternativa naših dana, i 
opšta norma koja sve određuje. Da li se na taj način Balkan podvrgao evrop- 
skim normama ili si se Evropa prilagodila balkanskim, i to tako što je čitava 
stara Evropa pala pod uticaj dve svetske sile? 

Da mi nije ukraden rokovnik, verovatno bih podlegao iskušenju da 
svoje ratne doživljaje na Balkanu napišem u formi dnevnika: iz dana u dan, 
od meseca do meseca, od godine do godine. To bi značilo da čitaoca zama- 
ram kaleidoskopom gde se vidi kako putujem i menjam mesta, ali to ne bi 
bilo zanimljivo. Kako sam već rekao u uvodu, u poslednje dve ratne godine 
na Balkanu imao sam 215 letova, a odjanuara 1940. do decembra 1944. bilo 
je verovatno oko tri stotine putovanja avionom. Samo u vezi s mojim 
mađarsko-rumunskim zadacima preleteo sam Karpate 60 puta. Sećam se 
ovakvih dnevnih poslova: 

9 časova, Atina: poslednja uputstva u pogledu intervencije zlatnih re- 
zervi na atinskoj berzi, 

11 časova, Solun: razgovor sa general-pukovnikom Lerom (Lohr) u 
vezi s pitanjem finansiranja Nemačke armije, Vermahta, u Grčkoj, 

15 časova, Bukurešt: razgovor sa rumunskim ministrom privrede o 
tome da se razmotri mogućnost povećanja isporuke nafte, 

19 časova, Beograd: razgovor sa predsednikom vlade Nedićem, koji 
ponovo preti da će podneti ostavku. 

Poslednje uputstvo pilotu mog aviona: sutra u dva časa posle podne 
mašina mora da bude spremna: letimo u Tiranu. Posle toga slede: Atina, Beo- 
grad, Glavni štab (kod Hitlera), Beograd, Solun, Atina, Rim, Atina, ostrvo 
Krit, Atina, Bukurešt, Budimpešta, Berlin - i tako u nedogled. Da li ovo još 
može da se nazove nečijom privrednom misijom? Na osnovu mog iskustva, 
mogu na ovo pitanje da negativno odgovorim. Uopšteno govoreći, sistem 
specijalnih misija u Trećem rajhu pokazao se kao efikasan. No, pogrešno je 
bilo dajedan čovek - kao štoje to slučaj sa mnom - kojije obavljao specijalni 

zadatak, uvek morao da prihvati novi, a da ga nisu oslobodili obaveze prema 
prethodnoj misiji. Istina, u avionu je moguće čitati dokumente, ali ja nerado 
čitam akte kada prelećem preko svetloplavog Egejskog mora ili preko pre- 
teče, jedinstvene divljine balkanskih planina, a tokom oluje i nevremena ne- 
mam za to nimalo volje. U mom avionu, ,hajnkelu 111" (,,heinkel"), skla- 
dište za bombe smo pregradili i pretvorili u prilično ugodnu putničku kabinu 
za četiri osobe. Pa ipak, kabina aviona ne može da zameni kancelariju. Tako 
sam ja bio stotine i stotine časova uposlen, pa sam mogao da uživam u po- 
smatranju pejzaža iz ptičje perspektive, odnosno, bio sam leteći diplomata 
koji se uvek žurio. I gle - na mesto katastrofe stigao sam tačno na vreme, kao 
što to može da se dogodi i pešaku, ni sekund ranije. Tada su mi pobednici 
dali sedam i po godina da razmišljam o avanturizmu moga rada. Potrudio 
sam se da i ovu specijalnu misiju dobro obavim. To, međutim, ne spada u 
ovu knjigu. Počinjem, dakle, sa svojom pričom. 

II. RUMUNIJA 


BORBA ZA NAFTU 


Decembra 1939. Nemačkom ministarstvu spoljnih poslova i Glavnom 
štabu bilo ie nedvosmisleno jasno da će zapadne sile nastojati da spreće da 
dode do realizacije jednog ugovora koji je bio važan za Berlin. U oktobru 
1939. potpisan je, naime, trgovinski ugovor sa Rumunijom, koji se odnosio 
na isporuku nafte Nemačkoj. S druge strane, rumunska vlada (kralj Karol II, 
predsednik vlade Tataresku), nije se mnogo trudila da ispuni svoje obaveze, 
koje proizlaze iz potpisanog ugovora, odnosno, da ,,se pobrine", da količine 
ugovorene sa naftnim komapanijama budu prodate Nemačkoj. Velike ru- 
munske rafinerije nafte - koje su kontrolisali engleski, holandski, francuski i 
belgijski kapitali i bez čije dozvole nije bilo moguće isporučiti Nemačkoj 
ugovorene količine - usprotivile su se tome da robu transportuju u Nemačku. 
Pošto je reč o firmama koje su registrovane u Rumuniji i zbog toga su dužne 
da se ponašaju na osnovu rumunskog zakona, Nemačka je od rumunske 
vlade zahtevala da ispuni svoje trgovinske obaveze. Vlada Karol-Tataresku, 
međutim, gajila je simpatije prema Francuskoj i Engleskoj, dakle, prema 
ratnim protivnicima Nemačke. Pariz i London su vršili pritisak na Bukurešt, i 
Rumunija je prihvatila njihov savet da Nemačkoj ne isporuči naftu. Ovo je 
bio znak za uzbunu u nemačkom Glavnom štabu, alarm u odnosu na četvoro- 
godišnji plan, uzbuna u Nemačkom ministarstvu spoljnih poslova! 

Stanje je zaista bilo veoma ozbiljno. Celokupna nemačka godišnja 
proizvodnja goriva iznosila je početkom rata oko tri i po miliona tona. Ope- 
rativne rezerve iznosile su 2,5 miliona tona, a godišnje potrebe Nemačke, u 
slučaju da dode do rata na Zapadu i na moru, bile su procenjene na deset do 
dvanaest miliona tona. Ovo se moglo nadoknaditi samo brzim povećanjem 
nemačke proizvodnje goriva iz uglja i maksimalnim povećanjem isporuka 
nafte iz Rumunije, i to minimalno tri miliona tona godišnje. Godine 1939. 
eksploatacija sirove nafte u Rumuniji iznosilaje, godišnje, 6,24 miliona tona. 


Mađarska i austrijska proizvodnja, što se količine tiče, bila je beznačajna i 
tek u početnoj fazi. Velika Nemačka, bar u odnosu na pitanje goriva, nije bila 
spremna da vodi svetski rat. 

Prilikom burne konferencije u Karinhalu pala je odluka i nemačka 
vlada je rešila da se imenuje specijalni ambasador, koji bi se bavio samo 
problemom goriva. 

U to vreme bio sam gradonačelnik Beča. Krajem decembra 1939. Fon 
Ribentrop me je pozvao u Berlin, na razgovor. Početkom januara zatražio 
sam da me na godinu dana oslobode dužnosti gradonačelnika Beča. Istovre- 
meno sam se obavezao da radim jednu godinu za Nemačko ministarstvo ino- 
stranih poslova i to u Rumuniji, kao specijalni izaslanik za privredna pitanja 
pri Nemačkoj ambasadi u Bukureštu, a da nosim titulu ambasadora. Prosto- 
rije mog biroa nalazile su se u Nemačkoj ambasadi, Ekonomsko odeljenje u 
Ulici Vilson, zgradi bivše austrijske ambasade. Moj prijatelj, diplomata Klo- 
dius i nemački ambasador u Rumuniji, Fabricius, uveli su me u moj novi 
posao. Tako je borba za naftu mogla da počne. Ja nisam bio po prvi put u Ru- 
muniji. 

Veoma brzo došao sam do radosnog otkrića. Biti gradonačelnik Beča 
je u Bukureštu imalo težinu. Za to je zaslužan najveći gradonačelnik koga je 
Beč ikada imao, a možda i cela Evropa. Reč je o nezaboravnom dr Karl Lue- 
geru. U doba Austro-Ugarske, on se u više navrata zauzimao i kod samog 
cara, u Beču, za prava erdeljskih Rumuna, koji su tada pravno pripadali 
ugarskom delu Carevine. Oni su činili većinu stanovništva Erdelja. Luegerje 
često kritikovao Mađare da, kao manjina u Erdelju, ugnjetavaju Rumune. 
Ovo dobročinstvo Rumuni nisu zaboravili. Stari rumunski državnik. Vajda 
Vojvod, voleo je da mi priča daje on, sa svojim rumunskim kolegama, tokom 
studija u Beču prisustvovao gotovo svim javnim Luegerovim nastupima. Na 
tim skupovima Hrišćanskosocijalne stranke, koju je osnovao dr Lueger, često 
je bilo veoma burno. Kada bi njegovi protivnici počeli da galame i da prete, 
tada bi mladi rumunski studenti bili neka vrsta garde ovom velikom na- 
rodnom vodi i čuvari reda u dvorani. U Bukureštu i u drugim gradovima Ru- 
munije postojale su ulice dr Karla Luegera. Na ovaj način njegova slava pala 
je delom i na njegove naslednike i epigone, koji su nosili titulu ,gradonačel- 
nika Beča", kojaje bila svetski poznata u vreme kadaju je nosio dr Karl Lue- 
ger. 

Na prvi pogled situacija je bila bezizlazna i to iz nekoliko razloga. Ve- 
like naftne komapanije odbijale su da naftu isporučuju Nemačkoj. Rumunska 
vlada na taj način nije ispunjavala obaveze koje je preuzela iz međudržavnog 
ugovora. Zapadne sile, koje su bile vlasnice velikih naftnih kompanija i uvo- 
zile su gorivo, podigle su cenu nafte za 100, pa i 200 procenata. Takvo po- 
skupljenje potpuno je bilo u suprotnosti sa našim dogovorom, po kome smo 
mi dobijali rumunsku naftu za našu tehničku robu. Kako je mogla Nemačka, 

koja vodi rat, da ovu razliku nadoknadi dodatnim isporukama industijske 
robe? Kupujući naftu u manjim rafinerijama, mogli smo da pokrijemo samo 
mali deo naših hitnih i neodložnih potreba. Nemačka je vodila mnoge ugo- 
dne, ali beskorisne razgovore. Pa, Rumuni su prijatni ljudi! Ali sve to nije 
mnogo vredelo, jer je rumunska diplomatija bila pod kontrolom neprijatelja, 
koji je zbog toga bio potpuno siguran u pobedu svoje stvari. Sve je to stajalo 
na početku moje misije kao neugodan uvod u posao. 

Posle Prvog svetskog rata Rumunija je postala Velika Rumunija. Ona 
je postala član Male antante, a taj savez bio je, pre svega, uperen protiv Ne- 
mačke. Rumunija je bila pouzdan partner u novom poretku, koji je stvoren u 
Versaju, San Zermenu, Trianonu i Neju. Dana 13. aprila 1939, Englezi su 
dali Rumunima garancije da će ih braniti u slučaju napada neke treće sile. 
Rečju, iz dobro razumljivih, istorijskih razloga, Bukurešt je bio orijentisan 
prema Parizu i Londonu. Režim Karola Drugog i Tatareskua bio je u očima 
Zapada pouzdan. Tataresku je bio dugogodišnji ambasador svoje zemlje u 
Parizu, a onda je postao predsednik vlade. Zbog togaje Rumunija pokazivala 
malo razumevanja za nemačke ratne potrebe. Takva je bila politička atmo- 
sfera u kojoj je trebalo da počnem da radim, daje preispitam i da pokušam da 
nađem rešenje za problem nafte. Nama u prilog iznenada je iskrsla jedna od- 
lučujuća činjenica: bez obzira na sve političke sklonosti prema Zapadu i ne- 
simpatije prema Nemačkoj, strah od upada Rusa u Besarabiju predstavljao je 
politički važan momenat. Naoružanje rumunske armije bilo je bedno i toliko 
zapušteno, da je to bilo poražavajuće. Nedostajali su protivtenkovsko na- 
oružanje, protivazdušna odbrana, teška artiljerija, avioni, automatsko oružje. 
Ukratko, Rumunija nije bila spremna za odbranu, čak ni da izdrži dok joj 
neki snažan saveznik ne pritekne u pomoć. Vesti o koncentraciji sovjetskih 
trupa na granici prema Besarabiji nisu prestajale. Rusija se nikada nije 
odrekla Besarabije! Pregovori sa nemačkom ratnom industrijom i sa Nema- 
čkom armijom, Vermahtom (Wehrmacht), Odeljenje za privredu i na- 
oružanja, postajali su za Rumune veoma važna i hitni. Pregovaralo se o ku- 
povini poljskog oružja, koje je, u nedavnom ratu sa Poljacima, palo u ruke 
Nemaca. 

Nisam gubio vreme. Odmah sam preuzeo inicijativu. Mojim sagovor- 
nicima potvrdio sam da rumunski monopol na naftu ne dovodim u pitanje. Is- 
tovremeno, ovome sam suprotstavio činjenicu da Nemačka ima potpuni mo- 
nopol u isporuci naoružanja Rumuniji. Na taj način, ponudio sam da dođe do 
razmene robe i to na osnovu vrednosti od oktobra 1939. Pri tom sam pred- 
ložio da kao osnovu uzmemo cenu nafte kakva je trenutno u Meksičkom za- 
livu, i ponudio da Nemačka plaća rumunsku naftu trideset odsto više. Sa 
ovakvim predlogom izašao sam pred rumunsku vladu i kralja, koji je sa tim 
problemima bio dobro upoznat. Nije izostao ni stalni pritisak engleske i fran- 
cuske diplomatije. Opet su se ponavljali bezuspešni i jalovi razgovori sa od- 

govornim rumunskim ministrima. Tada sam morao da pokažem da i ja mogu 
biti ozbiljan. Prekinuo sam sve pregovore koji su se odnosili na rumunsko 
naoružavanje uz pomoć nemačkih firmi. Ovo se odnosilo i na pregovore koje 
je Vermaht (Odeljenje za privredu i naoružanje), vodio sa rumunskim Gene- 
ralštabom i koji su bili u završnoj fazi, a odnosili su se na ratni plen Nemačke 
u Poljskoj. Na osnovu moje intervencije čak su i predstavnici velikih nema- 
čkih vojnih postrojenja i fabrika odmah spakovali stvari i vratili se kući, u 
Nemačku. U prvom trenutku, moja šifrovana poruka u vezi s mojim prvim 
koracima u Rumuniji, primljena je sa negodovanjem Vermahta (Odeljenje za 
privredu i naoružanje). Avionom sam otputovao u Berlin, gde sam generalu 
Tomasu (Thomas) objasnio svoju odluku. Za to mi je bilo potrebno deset mi- 
nuta i stvar je bila potpuno sređena. Rumunski Generalštab, koji je bio du- 
boko razočaran ovakvim razvojem događaja, morao je, milom ili silom, da 
postane moj saveznik. Nijedna država sveta, sem Nemačke, u to vreme nije 
mogla da u dovoljnoj količini izvozi oružje. Jednom su moji sagovornici po- 
kušali da me ubede da su i Italijani takode ponudili da Rumuniji isporuče 
protivtenkovsko oružje. Meni nije bilo teško da dokažem da se i u tom 
slučaju, zapravo, radi o nemačkim topovima, te da italijanska firma, koja im 
je to ponudila, ove topove više neće dobijati od Nemačke, kako ih ne bi pro- 
davala nekoj trećoj strani. 


Francuski ambasador se pozivao na staru romansku, latinsku solidar- 
nost u borbi protiv varvara. Ovakvim argumentima nije, međutim, bilo mo- 
guće da se puca na ruske tenkove. Engleski ambasador napravio je grešku, 
koja čoveku na Balkanu ne sme da se desi. On je jasno i drsko izjavio da su 
zapadni saveznici od Rumunije učinili veliku državu, te da isto tako mogu da 
je opet smanje. Ova izjava bilaje primljena sa zaprepašćenjem i zgražanjem. 
Siromašnom čoveku nije lepo da se kaže da ima rupu na pantalonama. Tada 
će on da se naljuti jer ima samo te pantalone. Kada se čoveku koji ima dvade- 
set pari kaže da su mu pantalone poderane, on će to da primi sa smeškom i 
braniče se da su mu upravo te najmilije. 


Marta 1940. godine zaključio sam „oružje za naftu" pakt. Na osnovu 
tog ugovora, francuska rafinerija , Kolumbija" isporučila je Nemačkoj prve 
količine takozvanog neprijateljskog goriva. Kako bi bilo lakše za savest i 
dušu, prilikom transakcije između nas i takozvanih neprijateljskih rafinerija, 
smo uključili jednu rumunsku firmu kao posrednika. Reč je bila o našoj 
dobroj volji, i tako smo izašli u susret želji Rumuna. Isporuka goriva Nema- 
čkoj toliko je porasla, daje već posle nekoliko meseci premašila obim koji je 
bio predviđen ugovorom. 


Ovaj ugovor konačno je potpisan maja 1940. On nije sadržavao ništa 
novo. Jedino je trebalo da se tačno izračuna vrednost robe, jerje to zahtevalo 
dosta vremena. Već je u oktobru postao jasan karakter ugovora, kojim se 


kompenzuje isporuka goriva Nemačkoj za izvoz oružja u Rumuniju, tako da 
je bila reč o normalnoj, robnoj razmeni, clearingu, dakle, roba za robu. 

Politička situacija, u međuvremenu, potpuno se promenila. U julu 
1940. na vlast je došla vlada Gigurtua. Dana 6. septembra 1940. abdicirao je 
rumunski kralj Karol Drugi i to pod pritiskom opšteg i rastućeg nezadovo- 
ljstva i usled ogromnih teritorijalnih gubitaka: Sovjetskoj Rusiji pripala je 
Besarabija i severna Bukovina, Erdelj su uzeli Mađari, a Južna Dobrudža pri- 
ključenaje Bugarskoj. Vlast u zemlji, zajedno sa ,,gvozdenom gardom" (neki 
su je zvali i ,legija"), preuzeo je general Antonesku. Na ovaj način borba za 
rumunsku naftu bila je rešena u martu 1940. Borba se produžila na tehni- 
čkom nivou. Auto-cisterne i lađe-tankeri na Dunavu pokazali su se kao po- 
tpuno nedovoljni za transport goriva iz Rumunije u Nemačku, jer sada više 
nije postojala nikakva prepreka. Vanrednim i velikim naporima nemačkog 
proizvodnog aparata ovaj problem je bio rešen u roku od jedne godine. Čak 
su na obale Dunava u Rumuniji, nemačkim autoputom, prebačene dizalice sa 
Rajne i Elbe. Godine 1941. porasla je na preko 3,2 miliona tona isporuka ru- 
munskog goriva za potrebe Centralnih sila, odnosno Nemačke i Italije. Time 
je postignut maksimum u onom što je moglo da se uradi. Ne sme se zabora- 
viti na to daje osnova rumunske energetske privrede počivala na nafti, a ne 
na ugljenu. Kasnije su naši napori bili krunisani plodom, kada nam je uspelo 
da rumunsku privredu (železnica, električne centrale, fabrike), preorijen- 
tišemo da pređe sa nafte na ugljen i gas. 

Ko nije hteo da prizna poraz? Odgovor: engleska obaveštajna služba. 
Ona je u aprilu 1940. započela da radi na zaista pustolovnom planu, koji je 
bio usmeren protiv našeg transporta na Dunavu. Na delti Dunavca kod Su- 
line, na sidrištu, pred lukom, jedna lada istovarivala je teret na dva manja du- 
navska broda. Dobro organizovana nemačka obaveštajna služba na Dunavu 
zainteresovano je pratila ovaj događaj. Jednog lučkog radnika je nagovorila 
da namerno pusti da sa dizalice padnejedan sanduk, kako bi saznali šta ima u 
njemu. Robaje ličila na sapun. Odmah smo dali da se stvar ispita i utvrdili da 
ta materija nije uopšte namenjena nezi tela. Ustanovili smo da je reč o 
eksplozivu odličnog kvaliteta. Jedan motorni brod nemačke obaveštajne 
službe pratio je ova dva broda tokom vožnje po Dunavu. Znali smo da im je 
cilj Durdu (Giurgiu), rumunska luka na Dunavu. Čim su stigli do luke, ova 
dva broda odmah su dobila mesto. Brzo su se našli u klopci, jer su bili 
okruženi brojnim nemačkim lađama. Za njih nije bilo izlaza i tada je za- 
počela borba na diplomatskom nivou. Mi smo zahtevali od rumunske vlade 
da pregledamo brod, i za to smo imali dovoljno razloga. Rumunska vlada je 
odbila naš predlog, pozivajući se na međunarodni karakter reke Dunava, koji 
garantuje slobodan brodski saobraćaj. Mi smo onda zapretili Rumuniji obu- 
stavom isporuka vojnog materijala. Nakon toga bilo nam je omogućeno da 
pregledamo brod i teret. Rezultat je bio iznenađujući: našli smo preko stotinu 

engleskih vojnika, mornara, pripadnika pionirskih jedinica i artiljeraca, ogo- 
romne količine eksploziva, tehničke uređaje, oružje, a u utrobi broda našli 
smo čak ijedan top. Čitava ova fantastična i avanturistička ekspedicija tre- 
balo je da na najužem delu Dunava, na Đerdapu, sa jugoslovenske strane 
reke, uz pomoć eksploziva, prouzrokuje rušenje brda i tako na duže onemo- 
gući nas ,mokri" put Dunavom. Rumunska vlada zamolila je na prijateljski 
način englesku ekspediciju da se vrati. 

Druga akcija, koja je ovog puta bila usmerena protiv ,,suvog" puta, 
nije bila tako maštovita i pustolovna. Primetili smo da su sve učestaliji požari 
na vozovima, na cisternama koje transportuju naftu. Naša ispitivanja su po- 
kazala da su za podmazivanje ležišta upotrebljavali prašinu od karbora. Reč 
je o smesi koja pospešuje da se ležišta na vagonima pregreju. Pošli smo od 
pretpostavke da se te sabotaže sprovode na zemljištu rafinerije nafte u Ploes- 
tiju. Ta pretpostavka se pokazala ispravnom. Nije proteklo mnogo vremena a 
nama je pošlo za rukom da krivce uhvatimo na delu. U pitanju je bilo neko- 
liko rumunskih radnika, koje je vodio jedan engleski agent. Vredno je pažnje 
daje već tada, u vreme kadaje u Rumuniji na čelu zemlje stajala prozapadna 
vlada, nemačka obaveštajna služba sarađivala sa rumunskom obaveštajnom 
službom (Siguranca), kako bi se zaštitila proizvodnja petroleja. Čak i za 
ljubav svojih prijatelja sa Zapada, Rumunija nije bila spremna da dozvoli ni- 
kakve sabotaže protiv svojih nalazišta nafte. 

Kod mene je stigao italijanski ambasador, kako bi dogovorili posao u 
vezi s transportom goriva u Italiju. Taj posao trebalo je od tada da bude pove- 
ren jednoj italijanskoj brodarskoj kompaniji, koja uživa poverenje vlade. On 
me je upozorio na to kako se u predstavništvu Komapnije ,,Levante", koja je 
do sada obavljala taj pošao, nalaze dva Grka. Italija se od oktobra 1940. nala- 
zila u ratu sa Grčkom. Njegov predlog nisam mogao da odbijem. Nova, itali- 
janska brodarska kompanija, nije, međutim, dugo obavljala povereni posao. 
Italijanski kolega odjednom se predomislio i izjavio kako on, zapravo, nema 
ništa protiv grčke kompanije ,Levante". Doznali smo da ta brodarska kom- 
panija na otvorenom moru, na plavom Egeju, prebacuje na engleske tankere 
rumunsku naftu po povoljnoj ceni. Reč je o prilično primitivnom događaju, a 
za njim sledi jedan daleko suptilniji. 

Romelovi oficiri, godine 1942, usred pustinje kod El Alameina, pro- 
našli su u jednom engleskom skladištu za gorivo, burad, koja je bila na- 
menjena za ulje za podmazivanje i na kojoj je pisalo ovo: ,Nemačka vojna 
misija (Vermaht) u Rumuniji". Ne čudite se mnogo, tada, u punom jeku 
pustinjske borbe, Nemačkaje propustilo da preispita taj slučaj. Nije bilo vre- 
mena. Romelovi oficiri imali su važnija posla. A sada, da ispričam ovu priv- 
lačnu priču o buradi u kojoj se nalazilo ulje za podmazivanje. 

Jednog dana posetio me je šef predstavništva nemačke firme za tran- 
sport u Bukureštu Senker (Schenker & Co.). Tom prilikom mi je kazao da 

mu pojedini transporti, u kojima učestvuje i njegova firma, i koji prevoze 
ulje za podmazivanje, izgledaju čudni. Ovo ulje za podmazivanje prevoze ru- 
munske lade na Dunavu u buradima, a odredište je Nemačka vojna misija u 
Finskoj, dok je adresa pošiljaoca Nemačka vojna misija u Rumuniji. Spome- 
nute rumunske lade imale su odredište Beč. One bi se kod mesta gde počinje 
mađarski deo Dunava okretale i svoj teret bi istovarile u malenoj bugarskoj 
luci na Dunavu. Posle toga bi ta burad železnicom bila transportovana u Svi- 
lengrad, koji se nalazi nedaleko od bugarsko-turske granice. Kako sam bio 
uveren da snabdevanje Finske rumunskim gorivom ima male izglede na us- 
peh ako se odvija morskim putem, preko Gibraltara, predložio sam da se to 
snabedevanje odvija Dunavom i to preko Beča. Rečju, mobilisao sam ne- 
mačku obaveštajnu službu na Dunavu, koja mi je potvrdila da je jedna ru- 
munska lađa na mađarskom delu Dunava promenila smer i da su je bugarske 
lučke vlasti ,kidnapovale". A zapravo su bugarske vlasti dozvolile da ru- 
munska lađa uplovi u njihovu luku i da se teret tamo iskrca. Rumunski admi- 
ralitet, imajući na svojoj strani formalno pravo, utvrdio je povredu rumunske 
zastave, ajedan visoki funkcioner rumunskog Ministarstva spoljnih poslova 
konstantovao je, pri tome praveći ozbiljnu grimasu, da je tu posredi diplo- 
matski skandal. Sproveli smo istragu i ubrzo utvrdili daje na ovaj način pos- 
lednjih nekoliko meseci transportovano ulje za podmazivanje preko Istan- 
bula, ali ne za Finsku, već je to ulje odlazilo Englezima u Severnu Afriku. 
Reč je o količini ulja za podmazivanje koja odgovara jednomesečnoj potrebi 
Centralnih sila. Kada smo rezultate naše istrage saopštili rumunskim funk- 
cionerima, koji su do juče tako žustro protestovali, oni su odjednom potonuli 
u duboko ćutanje. Konci ove originalne akcije vodili su nas čak do Svaj- 
carske. Naše rumunske funkcionere - koji su, inače, kada je u pitanju nafta, 
veoma spretni i brzi u predlozima i odgovorima - nismo više zamarali neugo- 
dnim pitanjima. U takvim slučajevima, a posebno kadaje reč o suverenoj ze- 
mlji koja namje saveznik, ne treba se ponašati pedantno i sitničavo. Neki sa- 
boter, koga smo uhvatili na delu i koji mora da se pazi, daleko je manje opa- 
san od drugog, novog, nama nepoznatog saboter, koji se zato još oseća si- 
gurno. 

Prve količine buradi, u kojima je bilo transportovano ulje za podmazi- 
vanje, kupilaje divizija generala Lera, a toje bilo zavedeno kao ,,materijal za 
otpad". Cak i vratolomne akcije umeju da poprime pomirljiv karakter i to 
blagodareći elementu humora. 

Prvi američki vazdušni napad na Plocšti, avgusta 1943, označio je 
početak poslednje, ogorčene borbe za rumunsku naftu. 177 američkih bom- 
bardera, koji su vežbali u severnoafričkoj pustinji, imajući model rafinerij- 
skih postorojenja i teritorija oko Ploeštija, izvršili su prvi težak napad na 
Ploešti. Gotovo polovina američkih bombardera bila je uništena od nemačkih 
lovačkih aviona, protivazdušne odbrane, ili su stradali na povratku u svoje 

baze. Naši gubici - koji su bili prouzrokovani požarom na rafineriji i uništa- 
vanjem postrojenja - iznosili su oko 50 000 tona goriva. Posle toga nije nas- 
tavljen napad sa udaljene afričke baze. Odbrambena snaga „naftne tvrđave 
Ploešti" pojačana je teškim protivvazdušnim topovima i lovačkim avionima 
osposobljenim za noćne letove. Protivpožarnu jedinicu i službu za popravke 
na rafineriji zaista su majstorski organizovale nemačke i rumunske specijalne 
formacije. Kada su Saveznici osvojili italijanske aerodrome, u aprilu 1944. 
započela je velika vazdušna bitka za Ploešti. Uvek i uvek iznova pojavljivala 
se velika i silna flota bombardera „liberator "— a štitio ih je veliki broj moć- 
nih lovaca - i oni su pretvorili velike površine gde su bile rafinerije, u užasnu 
masu starog gvožđa. Crni dim gorućih tankera rafinerije dizao se hiljadu me- 
tara visoko u nebo. Proizvodnja goriva pala je na 30 procenata, na 20 pro- 
cenata, a onda i ispod toga. Pa ipak, mi smo neumorno pokušavali da osposo- 
bimo postrojenje. I tek što je postrojenje počelo kako-tako da funkcioniše - 
proizvodnja je bivala ispod 50 odsto i onda sve manja i manja - sledio je 
novi napad. Napori i rezultati nemačko-rumunske organizacije na terenu oko 
rafinerije Ploešti ubrajaju se u najsjajnija i najveća postignuća Drugog svet- 
skog rata. Ovoj borbi između dve strane, gde jedna uništava a druga po- 
pravlja. trebalo bi neko sa spisateljskim darom da podigne spomenik. 


Neprijateljska obaveštajna služba bila je odično informisana kako 
napreduju popravke štete na rafineriji, kao i o premeštanju proizvodnje na 
području Polestija. Kada sam, posle jednog od najuspešnijih vazdušnih na- 
pada, posetio mesto borbe i razaranja, zamolilo me je jedan holandski 
inženjer firme „Astra Romana", da intervenišem u sledećoj stvari: jedno- 
stavno, nije moguće pružati neprestane telefonske informacije raznim služ- 
benim licima iz Bukurešta, koja hoće da znaju kako napreduju radovi oko 
popravke rafinarije. Ne može da se spase od silnih telefonskih poziva! Pita 
da lije moguće da se te informacije daju sajednog centralnog mesta. Meni je 
zastao dah. Pretežna većina ovih telefonskih poziva, razume se. bili su pozivi 
agenata: „Halo, ovde Ministarstvo za naoružanje, odeljenje to i to. Kažite mi 
odmah još jednom u svrhu kontrole, koji su Vaše glavne štete na rafineriji!... 
Danke! Kroz 14 dana koliko ćete biti u stanju da popravite štetu? Dobro, ja- 
viću se ponovo!" 


Mnogi inženjeri imaju sklonost da sve posmatraju sa tehničke strane, a 
beskrupulozni obaveštajci prepoznaju se po svojoj drskosti. Velikaje nesreća 
kada se sretnu ovakva dva tipa čoveka! Upadom Crvene armije u Rumuniju, 
avgusta 1944, bitka za rumunsku naftu bila je okončana. 


Veoma moderno postrojenje benzina za avionsko gorivo holandsko- 
-engleske kompanije „Astra Romana" tokom bombardovanja nije stradalo, 
ali nije preživelo oslobođenje Rumunije. Nemačka je bila prisiljena da po- 
strojenje isporuči (vrednost oko 60 miliona maraka) Sovjetskom Savezu. 


Ono je, takode, spadalo u ratni plen. Ukratko: čitavo postrojenje je razmonti- 
rano i transportovano na Istok. 

Borba za rumunsku naftu našla je mesto i u jugoslovenskoj optužnici, 
koja je opisala moju biografiju ratnog zločinca: 

»...Njegovo imenovanje bila je stvar od najvećeg značaja za nemačku 
ratnu mašineriju;... Da nije funkcionisala isporuka nafte iz Rumunije.. .Tako 
što je iskoristio ruski problem, uz pomoć nemačke obaveštajne službe. Noj- 
baher je potencirao i širio strah pred mogućim sovjetskim napadom na Ru- 
muniju. Ta propagandna akcija je uticala na političko mišljenje u Rumuniji, 
od kralja pa do najnižih slojeva rumunskog društva. Rumunska armije bilaje 
loše naoružana, a nedostajalo joj je pre svega odbrambeno oružje i ratno 
vazduhoplovstvo. Nojbaheru je pošlo za rukom da svojom akcijom, godine 
1940, rumunskom naftnom monopolu suprotstavi nemački monopol na 
oružje. Na osnovu toga došlo je do pakta 'oružje - nafta'. Tako su Saveznici 
izgubili bitku za rumunski petrolej... .Tako je Nojbaher pobedio Saveznike u 
ekonomskoj bici za naftu, naoružao je Rumune i od Rumuna napravio je sa- 
veznike u borbi protiv Sovjetskog Saveza. Time što je iz Rumunije dobijao 
naftu, kojaje bila odlučujuća za nemačku vojnu motorizovanu armiju, pomo- 
gao je Hitleru, da u najkraćem vremenu okonča svoje agresivne pripreme..." 

Ovo, zapravo, ne zvuči nimalo loše i ja protiv optužbe ove vrste ne 
mogu ništa da izjavim. Ono što je istinaje to, da ovakve rečenice, sve manje 
mogu da se prepoznaju kao optužnica, što je veći vremenski razmak od 
epohe gde se svaki podvig Nemca žigoše kao ratni zločin. 

U tom vremenu bilo je upravo tako: maj 1947, bunker bez prozora, u 
jednom beogradskom policijskom zatvoru, a unutra se nalazi jedan srpski 
seljak koji je osuđen na smrt, i on je u okovima kao i ja. 

»Oni će da me obese samo zbog toga što nisam komunista. Ja sam ne- 
vin!" 

„Pa ubio si dva policajca!" 

„Ja sam hteo da pogodim drugu dvojicu kada sam pucao pored prozora 
kancelarije. Ja sam nevin!" 

Hteo sam da ga utešim: „I mene će da srede. A šta ja da kažem? Ja ni- 
sam ubio nikoga!" 

„Ali ti si Nemac!" 

Rajo Iliću, po tebe su došli i obesili te, aja sam jos živ! Da li se zbog 
toga ljutiš na mene? 

Ja sam u svojstvu specijalnog izaslanika za privredna pitanja u Rumu- 
niji i kao opunomoćeni izaslanik za pitanja nafte na Balkanu vodio bezbrojne 
razgovore, koji će mi, zbog izvanredne sposobnosti mojih partnera u tim pre- 
govorima, uvek ostati u najboljem sećanju. Predavao sam neku vrstu odliko- 
vanja, koje je uživalo veliki prestiž: Romelova fotografija sa njegovim pot- 
pisom. Romela sam poznavao još iz vremena kada sam bio gradonačelnik 

Beča, 1938/39 godine, a on je bio komandant Vojne akademije ,,Marija Tere- 
zija" u Bačkom Novom Mestu. Kada je tadašnji general-pukovnik Romei u 
Africi dostigao legendarnu slavu, zamolio sam ga da mi pokloni slike, koje 
sam ja onda delio za posebna postignuća i podvige na polju nabavke ulja i 
nafte (podmornički rat, snabdevanje Romelove armije u Africi). Odlikovanje 
ima vrednost, čak i tada kada više niko neće da zna ko gaje i zašto primio. 

Ija sam sam, međutim, bio predmet neobične pažnje jednog od mojih 
partnera, koji me je naglašeno svečanim tonom počastio sledećim rečima: 

„Vaša Ekscelenijo! U slučaju da iz Rumunije ponesete i poslednju kap 
benzina, a da imate problema sa svojim upaljačem, predajem Vam praupaljač 
čovečanstva. Pozdravljam Vas, sa najboljim željama za Vašu dalju bu- 
dućnost!" Pri tom mi je predao neobrađen komad prirodnog kamena kojim 
može da se upali vatra, zatim čeličnu peglu sa kremenom, kojim se kreše i fi- 
tilj (stenjak). Počeo sam da se sa vatrenom revnošću služim ovom aparatu- 
rom kada sam palio cigaretu, a pri tom je oko mene padala kiša žeravica i za 
kratko vreme sam povredio nekoliko prstiju. Dete u odraslom čoveku insisti- 
ralo je na svom pravu da se igra svojom igračkom. Mom saradniku i zame- 
niku, savetniku ambasade dr Henriku Klugkistu, oštrom posmatraču, koji je 
moje napore da kremenom upalim cigaretu pratio sa dobronamernom 
pažnjom, pošlo je konačno za rukom da pruži tačnu ocenu i priznanje mom 
praupaljaču: 

„Ovaj upaljač je odličan, ali zahteva jedan dodatak: morate da naba- 
vite odelo od azbesta i kutiju šibica!" Na kraju sam ovaj upaljač stavio među 
svoju lovačku opremu i to sa tajnom nadom da bi mogao da posluži i da trij- 
umfalno dode do punog izražaja kada se nađem u prašumi Karpata i kada 
potrošim i poslednju šibicu. Kada sam pušten iz zatvora na slobodu, među 
mojim stvarima nije bilo ne samo mojih odlikovanja, nego je nedostajala i 
moja celokupna lovačka oprema, uključujući i praupaljač. Radost zbog po- 
novo zadobijene slobode pomogla mi je da prebolim ovaj gubitak. Zelja mi 
je da lopova skupo košta ta krađa (odelo od azbesta). 

Kada sam u oktobru 1942. dobio zadatak da idem u Grčku, Glavni štab 
insistiraoje na tome da se i dalje brinem za rumunsku i mađarsku naftu. Naše 
operativne rezerve, koje su još na početku rata protiv Rusije iznosile preko 
dva miliona tona, zimski ratni pohod je skoro potpuno potrošio, tako da smo 
živeli samo od dnevne proizvodnje. Ona je povećana blagodareći brzom po- 
rastu proizvodnje nafte u Austriji i Mađarskoj. Ofanzivom na Kavkazu tre- 
balo je Nemačkoj omogućiti da se dokopa naftonosnih polja u Maikopu, 
Groznom i Bakuu. Neuspeh ove ofanzive značioje, u stvari, kraj našeg ofan- 
zivnog ratovanja. Samo mali broj onih koji su tačno poznavali pravo stanje 
sa gorivom, mogli su da pretpostave pravu sliku situacije. Pod ovako pre- 
tećim uslovima Glavni štab nije hteo da se odrekne mojih usluga na polju 
ovog važnog vojnoprivrednog područja. Mogao sam da i dalje preuzmem 

odgovornost samo zato jer sam u Bukureštu imao trojicu odličnih saradnika 
na poslovima u vezi sa naftom: savetnika Nemačke ambasade, dr Klugkista, 
sekretara Nemačke ambasade, dr Sober i direktora, dr Krenera. Bez njihovog 
neumornog duha i preciznosti Rumunija ne bi za nemačko vođenje rata ni- 
kada postala ono što je uistinu bila: benzinska pumpa, koja je funkcionisala 
besprekorno kao automat. 


Mojim rumunskim partnerima u pregovorima morao sam da odam 
priznanje da su na najbolji mogući način čuvali interese svoje zemlje. Nisu 
nikada propustili priliku da izvuku za svoju zemlju male ili velike pogod- 
nosti i koristi. Ova zemlja raspolaže velikim rezervoarom prvorazrednih tale- 
nata, odličnih pregovarača, koji umeju da svoju stvar fortiter in re, suaviter 
in modo ostvare. Pri tom poseduju onaj humor, bez koga ni najozbiljnijoj st- 
vari nije moguće da dugoročno funkcioniše. ,Koliko ste potrošili para za 
mito?", pitaće me svaki navodni poznavalac Rumunije. Ni pare! 


Rado bih spomenuo imena svih tih Rumuna koje cenim, ali nisu mi 
poznate njihove sudbine. Ne želim nijednog od njih koji žive iza „gvozdene 
zavese", pod komunističkim režimom, da kompromitujem time što će da 
primi pohvalu od diplomate Trećeg rajha. 


BARIKADE 
Maršal Antonesku i Gvozdena garda 


U Rumuniji nisam imao nikakav politički zadatak. Kada je krajem 
1940, posle Fabriciusa, trebalo da preuzmem i političke zadatke koji spadaju 
u nadležnost ambasadora, rajhslajter (Reichsleiter), voda SS Borman je u po- 
sebnoj audijenciji kod Hitiera zahtevao da me odstrani iz diplomatske službe, 
jer sam „čovek koji neprestano proizvodi partijske konflikte. Sa svakim gau- 
lajterom, pokrajinskim sekretarom Nacističke partije, nalazi se na ratnoj nozi 
i ne poštuje nacističke partijske organizacije koje deluju u inostranstvu." Ovo 
se desilo u decembru 1940. Ribbentrop je to shavatio kao napad na sebe i 
branio se. Petrolej se pokazao kao snažniji od vodstva Nacističke stranke i 
kriza oko Nojbahera je okončana tako što je politički deo ambasade vodio 
Fon Kilinger, a on je za Nacističku stranku bio nedodirljiv. 


Poslanik Paul Šmit (Schmidt), iz Odeljenja za štampu, bio je u Ober- 
salcbergeru slučajni svedok dela jedne žustre polemike, koja se vodila oko 
moje ličnosti. 

Borman: „A ja Vam kažem, druže Ribentrop, ovaj čovek je partijsko- 
-politički nepouzdan!" 

Hitler, svojim najdubljim glasom: ,Ja poznajem Nojbahera. Da lije on 
pouzdan kao čovek partije, to ne znam!" 

Ukratko, ostao sam na položaju ambasadora za privredna pitanja u Ru- 
muniji, premda je pitanje moje partijsko-političke pouzdanosti ostalo otvo- 
reno i stavljeno pod sumnju od najviše partijske instance. 

Kao dokaz da ovu knjigu ne koristim kako bih se naknadno hvalio u 
vezi sa mojom nepouzdanošću, izveštavam o sledećem primeru: kada je Fon 
Kilinger stigao u Bukurešt, preneo mi je Hitlerove pozdrave i dao mi na taj 
način do znanja da se ne sumnja u moju lojalnost. Ko je tada bio u pravu? 
Hitler ili Borman? Obojica? Navodim ovaj primer, jer sam primetio koliko je 
sada ljudi otkrilo da su bili nepouzdani, a ta njihova, navodna, nepouzdanost 
graniči se čak sa otporom prema Hitleru. 

Ja, dakle, sa političkim stvarima u Rumuniji službeno nisam imao 
ništa, i samo sam u retkim slučajevima zastupao našeg ambasadora, kada je 
bio odsutan. U praksi, međutim, u politčkoj igri nisam ostao po strani i do 
toga je došlo na sledeći način. 

Tokom prelomnih događaja u Rumuniji, u septembru 1940, nisam po- 
znavao ni generala Antoneskua (Antonescu), a ni vođu Gvozdene garde, koja 
je delovala ilegalno. General Antonesku stupio je na poseban način u krug 
mojih poznanika. Biloje to u maju 1940. godine, kada su se u mojoj kancela- 
riji pojavili, jedan za drugim, prvo general, a onda ministar. I jedan i drugi sa- 
opštili su mi svoju najdublju zabrinutost, jer je general Antonesku, po na- 
redbi kralja, uhapšen i interniran u jedan usamljen manastir. Prijatelji gene- 
rala strahovali su, a za to su imali valjane razloge, da će ovaj ogorčeni protiv- 
nik režima Karola Drugog biti ubijen. Sef kraljeve tajne službe Moruzov, u 
tim je stvarima bio vest. Tako su ubijeni Kodreanu (Codreanu), vođa 
Gvozdene garde i njegove kolege, njih četrnaest, nakon što su u zatvoru 
okrutno mučeni. Posle toga su bili prebačeni u autobus. Iza svake žrtve, koja 
je bila svezana, sedeo je policajac. Na dogovoreni signal, svaki policajac ba- 
cioje oko vrata svoje žrtve kanap i udavioje. Leševi su bili bačeni ujamu. U 
jesen, ovih petnaest pripadnika Gvozdene garde bilo je svečano sahranjeno. 
Pomenu je prisustvovao i maršal Antonesku, kada je poslednji put nosio ze- 
lenu košulju legionara. 

Prijateljima Antoneskua izgledalo je da bi službeni demarš nemačkog 
ambasadora Fabriciusa u korist generala Antoneskua bi teško izvodljiv i ne 
od velike koristi. Umesto toga pitali su, da li bihja pristao da privatnim kana- 
lima upotrebim svoj autoritet? 

O generalu Antonesku sam znao veoma malo. Jedina pouzdana infor- 
macija glasilaje daje bio neprijateljski raspoložen prema Nemačkoj. Njegov 
ugled vojnika iz Prvog svetskog rata bio je veliki. Njegovo ime čuo sam ve- 
oma često kako mnogi izgovaraju sa poštovanjem. Znao sam da su general i 
ministar, koji su se zauzeli za Antoneskua, bili krajnje čestiti i poštovani ru- 
munski patrioti. O tome sam razgovarao sa jednim mojim rumunskim prija- 
teljem, koji je bio u dobrim odnosima sa kraljem i njegovim svemoćnim mi- 


nistrom dvora, Urdareanuom. On je bio spreman da ministru saopšti moje 
mišljenje, da neka ,nesreća", koja može da se desi generalu Antoneskuu, u 
nemačkom Glavnom štabu neće biti dobro primljena. Ali, za nemački Glavni 
štab general Antonesku bio je politički potpuno nepoznat, pa, prema tome, 
nije mogao biti ni zabrinut za njegovu sudbinu. Urdareanu je sve to javio 
kralju, koji se veoma uzbudio jer se izaslanik Nojbaher meša u unutrašnje st- 
vari Rumunije. Rusi su, međutim, već bili u Besarabiji. Tek sam malo pre 
toga doznao da je i naš ambasador Fabricius bio kod Urdareanua i da je 
preduzeo neslužbene korake zbog zatočenog generala. Antonesku je uskoro 
bio oslobođen. 

U moru poslova i događaja ovaj sam incident odavno zaboravio, kada 
mi se, u septembru 1940, telefonski javio general Antonesku i pitao kada bih 
mogao da ga primim. Bilo je to vreme kadaje kralj abdicirao, a Antonesku je 
preuzeo poslove vlade. Ja sam to odbio i umesto toga sam ponudio da ja 
njega posetim, jer sam znao da general za sobom ima mnogo neprospavano 
noći. On je, međutim, odlučno insistirao na tome da on mene poseti. Posle 
pola časa Antonesku je već bio kod mene i iznenadio me sledećom izjavom: 

»Moja poseta Vama predstavlja prvi potez moje vlade. Znam da Vama 
treba da blagodarim što sam živ i došao sam kako bih Vam se lično zahva- 
lio!" 

Odgovorio sam, braneći se, da on moju intervenciju u njegovu korist 
suviše visoko ceni i da možda preteruje. Kazao sam mu takode, da sam 
ponosan ako je moj, ma kako neznatan udeo, pomogao čoveku koga celo- 
kupna rumunska nacija spominje sa poštovanjem i koji sada, evo, sedi preko 
puta mene i to kao predsednik vlade svoje države. 

Naši lični odnosi postali su veoma srdačni. Na početku je čak želeo, 
prilikom imenovanja svakog ministra, da prethodno čuje moje mišljenje. 

Sukob između starog vojnika, generala, i mladih revolucionara uskoro 
je buknuo. U više navrata bio sam pozivan da im budem posrednik. I od 
jedne i od druge strane čuo sam gorke optužbe na račun neistomišljenika. 

Savez između Antoneskua i Gvozdene garde mogao je da opstane 
samo pod sledećim uslovom: ili da se stari general odrekne svog konzerva- 
tivnog ubedenja ili da Legija odustane od svojih revolucionarnih metoda. I 
jedno i drugo bilo je isključeno. I tako su sukobi postajali sve češći. Nasilje i 
diletantski napadi na državne zgrade uprave i privrede ogorčili su starog voj- 
nika. On se osećao kao otac otadžbine i njemu je svaki poremećaj reda i di- 
scipline bio nepodnošljiv i užasan. S druge strane, autoritativni, vojni način 
vladanja šefa vlade razbesneo je legionare, koji su zahtevali revolucionarnu 
obnovu društva. Prvi veliki sukob izbio je u novembru 1940, kada su legio- 
nari počeli da se svete zbog dugogodišnjih krvavih progona. Kao prvi na 
udaru njihove osvete našao se jedan broj predstavnika starog režima. Medu 
žrtvama bili su čuveni istoričar Jorga, te Moruzov, kojije. kako sam već spo- 

menuo, stajao na čelu progona protiv legionara. Ubijeni voda Legije Kodre- 
anu. bio je od svojih sledbenika poštovan i slavljen kao svetac. Bivši 
predsednici Vlade, Tataresku i Gigortu, koje su već poveli na egzekuciju, bili 
su spaseni u poslednjem trenutku pre nego što su zauvek nestali u šumi, ne- 
daleko od Banesa. Ova akcija spasavanja tekla je preko sekretara Gigurtasa, 
preko nemačkog ambasadora Fabriciusa i mene. Sef policije, pukovnik Ri- 
osanu. jedva ih je spasao. General Antonesku je pobesneo. Veoma čudno je 
da se Antonesku bojao da će ga ovi teroristički akti kompromitovati u očima 
vode nemačkog Rajha. To se, međutim, nije dogodilo. 

Posle ovog događaja sledili su novi sukobi. Mihai Antonesku, koji je 
tada bio državni sekretar Ministarstva pravde, a nalazio se tek na početku ka- 
rijere, samo je dolivao ulje na vatru. Voleo je da ga smatraju bliskim rođa- 
kom predsednika vlade, sa kojim, zapravo, uopšte nije bio ni u kakvom srod- 
stvu. U pitanju je čovek koji je bio užašno ambiciozan i voleo je intrige, te je 
predstavljao zao duh u vladi maršala Antoneskua. Sa svojim prezimenjakom 
general je došao u kontakt tako što gaje ovaj, kao nepoznati advokat, sa gru- 
pom drugih advokata branio u procesu. Kralj je rešio da se otarasi omrznutog 
protivnika, popularnog generala. General Antonesku bio je optužen za biga- 
miju, jer se oženio ženom koja još nije bila pravno razvedena od svog prvog 
muža. General je dobio proces u trećoj instanci. Tako je Mihai Antonesku 
postao pristalica popularnog generala i kada je došlo do velikih promena u 
Rumuniji, u septembru 1940, on je postao državni sekretar u Kabinetu nove 
vlade. Postao je član legionarskog kluba, gnezda (cuib), kome je pripadao i 
sam voda Legije Horia Sima. Ubrzo je shvatio da se legionari prema njemu 
odnose sa krajnjim nepoverenjem i da se suprotstavljaju njegovim ambicioz- 
nim planovima. Dan i noć se nalazio u blizini državnog vode, kontrolisaoje i 
uticao na sve odluke i poteze svoga šefa, predsednika vlade Antoneskua, i 
znatno je doprineo tome da politički prestiž maršala polako izbledi. U su- 
kobu između maršala i Legije (Gvozdene garde), Mihai Antonesku se zala- 
gao da dođe do konačnog raskida. Legionari su svojim nedisciplinovanim 
akcijama ogorčili vodu (Conducator statului) i time onemogućili da dođe do 
kompromisa. Dana 20. januara 1941. medu njima je izbio otvoreni sukob. 
Maršal je naredio da policija zauzme prefekture (opštinske zgrade), koje su 
držali legionari (Gvozdena garda). Ova akcija izazvala je oružani otpor 
Gvozdene garde, koja je u Bukureštu podigla barikade. Tako je došlo do 
trodnevnih krvavih uličnih borbi između legionara i državnog vode, generala 
Antoneskua. Čakje i zgradu vlade opsela Gvozdene garde, a kratko vreme je 
čak bila delom i u njihovim rukama. Maršal je sve vreme ostao u zgradi. Ko- 
munisti, u najboljem maniru neutralnih posmatrača, sa krovova kuća pucali 
su u obe zaraćene strane. 

I kao što to uvek biva, jahači apokalipse i ovog puta navalili su da ubi- 
jaju i pljačkaju. Otimačina, požari i ubijanje Jevreja besneli su, pored ovih 

uličnih borbi, u kojima su se jedni borili za revoluciju, a drugi, u odbrani 
reda i poretka, na kocku stavljali svoje živote. Svaka revolucija i svaka 
kontrarevolucija su krive, jer kao posledica njihovih akcija dolaze na scenu 
pljačkaši i ubice. Da unište bandite, da parazitima ne dozvole da udu u or- 
gane vlasti, a da se oslobode diletanata, ostaje zadatak svih revolucija koje 
hoće da se održe na vlasti. 

Iskušenje da nastavim sa ovom temom je veliko. Ja sam, međutim, pri- 
povedač, memoarista, pa zato moram da mu se oduprem. 

U to vreme tekle su pripreme armije generala Lista za upad u Grčku. 
Bio sam svedok neobičnog prizora: u glavnoj ulici Bukurešta, gde se pucalo 
na sve strane, pojavilo se iz jedne sporedne ulice odred nemačke artiljerije. 
Ukazala im se sledeća slika: barikade, leševi, pucanje iz mitraljeza i pušaka, 
ljudi beže da bi spasli živote, zbunjenost i vrisak. Nemačka jedinica nije se ni 
za trenutak zaustavila, već je produžila, kao na paradi, da maršira dalje. 
Samo se čulo nekoliko nemačkih zapovesti, zvuk oružja koje je spremno da 
dejstvuje u slučaju napada, pogledi upereni pravo na barikade, prozore i kro- 
vove nisu pokazivali nikakvo uzbuđenje. Ova nemačka jedinica pokazala je 
štaje to snaga i disciplina. Marširali su ovi savršeni ratnici kroz haos, kao da 
ih se sve to nimalo ne tiče i samo se čulo klepetanje njihove gvozdene arti- 
ljerije. Borbe između zaraćenih rumunskih strana odjednom su prestale i 
oružje je zanemelo. Kao na nekoj fudbalskoj utakmici, zavađeni Rumuni 
pozdravljali su nemačke vojnike i aplaudirali im. Kako je i došao, odred ne- 
mačke artiljerije izgubio se ponovo ujednoj sporednoj ulici i borba medu za- 
raćenim rumunskim stranama ponovo je nastavljena, a prasak puščanih me- 
taka nastavio je da odzvanja ulicom. 

U oba svetska rata tragičan zadatak nemačkih vojnika bio je da go- 
dinama ulažu nadljudske vojničke napore kako bi zamaglili golu činjenicu da 
je borba izgubljena. 

Mudar rumunski državnik, koga sam već jednom citirao, na ovom 
mestu bi kazao: ,,Kada bi Vaša, nemačka nacije, posedovala i političkog dara, 
verujte mi, to bi bilo previše, Vi biste bili suviše jaki." 

Kada sam drugog dana uličnih borbi posetio zgradu predsednika 
vlade, kako bih se informisao o situaciji, zatekao sam maršala Antoneskua 
koji je delovao pouzdano i čvrsto kao čelik, sa kojim je bio Mihai Antonesku, 
koji je bio potpuno slomljen. Maršal je bio pravi vojnik. Konačno mu se 
pružila prilika da rešava ne političko pitanje, nego vojni problem: ugušivanje 
pobune. Tehnička pitanja ovih zadataka držala su ga danonoćno budnim. Tu 
je on bio u svom elementu i nije pokazivao znakove umora. Mihai, koga sam 
posetio posle maršala, doživeo je moralni slom. On je voleo intrige, da se 
igra vatrom ispred barikada. Grčio se od plača, suze su mu tekle po crnom 
kaputu, a pri tom nije prestajao da optužuje sam sebe: „Za sve sam ja kriv. Ja 
sam maršala savetovao da izazove legionare. Verovao sam da će Gvozdena 

garda da popusti i prihvatiti moje ultimativne zahteve, a sada imamo 
građanski rat! Gospode Bože! Moram da se ubijem!" 

Bio sam zgađen ovakvom scenom i odgovorio sam mu hladno, da nje- 
govo samoubistvo neće okončati ulične borbe pa zbog toga ne bi bilo ni od 
kakve koristi. Takođe sam izjavio da sam spreman da se lično angažujem i da 
razgovaram sa vodstvom legionara i da ih nagovorim da prekinu ulične 
borbe, jer je njihov otpor besmislen. Mihai Antonesku preterano mi se za- 
hvaljivao. 

Nikada mi nije oprostio to što sam bio svedok njegovog moralnog 
sloma i njegovih samooptužbi. Brzo se oporavio kada su ulične borbe pre- 
stale. Postao je zamenik predsednika vlade i ministar spoljnih poslova. Po- 
veo je osvetnički rat protiv legionara, a mene je mrzeo iz dna duše. 

Dana 23. januara 1941, u ranu zoru, tačno u 04.30, našao sam se - uz 
pomoć nemačke obaveštajne službe, posle vožnje pune avantura, prolazeći 
kroz ulične barikade legionara - u glavnom štabu Horia Sime i njegovih dru- 
gova. Horii Simi kazo sam sledeće: ,,Vaša borba potpuno je beznadežna. Po- 
licija i armija stoje, diciplinovano i lojalno, uz maršala. Ako polažete nade u 
generale koji bi bili prijateljski raspoloženi prema legionarima ili u mlade 
oficire, sve je to čista iluzija. Isto je tako besmislena svaka nada Gvozdene 
garde u nemačku armiju, u Vermaht. Takode su sasvim nerealna očekivanja 
legionara, ako računaju sa moralnom podrškom nemačkog Glavnog štaba. 
Vodstvo Nemačkog rajha vidi u osobi maršala Antoneskua pouzdanog ga- 
ranta za red i poredak u zemlji, kojaje od najvećeg značaja za nemačku ratnu 
privredu. Nemačka uvozi gorivo iz Vaše zemlje i ne može da trpi nikakav 
nered i prekid transporta nafte zbog ustanka i građanskog rata u Rumuniji. 
Sem toga, Vaša je država, kao što sami dobro znate, poprište koncentracije 
nemačke armije, odakle namerava da krene u dalje ofanzive. Pod ovakvim 
okolnostima ne možete ni časa više da, ako imate osećaj odgovornosti, nasta- 
vite sa besmislenim, bratoubilačkim uličnim borbama. Zahtevam od Vas da 
odmah uklonite barikade sa ulica Bukurešta i da započnete da razgovarate sa 
maršalom. Još juče on je bio spreman na taj korak." 

Posle moje izjave nije usledila nikakva debata. Diktirao sam proglas 
ljudima koji su bili na barikadama i naredio da se obustavi vatra. Horia Sima 
je ovaj proglas potpisao. Odmah sam otišao u Nemačku ambasadu, obavestio 
sam ambasadora o svojim koracima i telefonirao sam maršalu, koji me je za- 
molio da ga odmah posetim. Prvi pokušaj da dođem do zgrade predsednika 
vlade nije uspeo, jer su me mašinkama zaustavili branitelji zgrade predsed- 
nika vlade. Sa mnom je bio Fon Bolšving (von Bolschwing), iz Odeljenja za 
inostranu špijunažu. On je te noći bio moj vozač i vodič. Parkirali smo kola u 
jednoj sporednoj ulici i zamolio sam, telefonski, maršala, da svojim voj- 
nicima zabrani da me ubiju. Posle toga, iz zgrade je izašla delegacija viših 
oficira, pošla mi u susret i odvela me u tvrđavu šefa države. 

Antonesku je za sobom imao tri neprospavane noći, aja samo dve, i to 
sa daleko manjim teretom odgovornosti. Pozvao je jednog potpukovnika iz 
svog štaba s ciljem da se napravi protokol, radi večnog sećanja i blagodario 
mi veoma svečano u ime rumunske države i nacije zbog moje intervencije, a 
onda dodao: 

„A sada ću da obesim celokupno vodstvo legionara!" 

»To nije moguće gospodine maršale!", odgovorio sam. 

»Nemoguće? Ja ću to, razume se, da uradim! To su kriminalci. Svi će 
da vise na banderi!", ostao je uporan maršal 

„Ja Vam još jednom kažem, da to tako ne ide, jer su time dovedeni u 
pitanje moja čast i moj obraz kao posrednika!", odvratio sam. 

„Hoćete da štitite zločince?", upitao je. 

»Nije moja stvar da o ovom slučaju razmišljam sa pravnog gledišta. U 
pitanju je prosta činjenica da sam ja sa tim ljudima pregovarao na njihovim 
barikada i to kao privatna osoba, bez službenog naloga. Da sam znao da će 
oni da budu obešeni, tada, razume se, ne bih to uradio. Ispod moje lične časti 
je da ljude isporučim na vešala!" ostao sam uporan. 

Protokol večnog pomena i blagodarnosti prema meni ovog puta nije 
nastavljen. Plahovita i napeta diskusija između generala Antoneskua i mene 
trajala je skoro dva časa. U međuvremenu, sklanjanje barikada sa ulica i 
puščanih gnezda sa krovova kuća dobro je napredovalo. Na nekoliko mesta 
došlo je, zbog nesporazuma, do pucnjave, koja je uglavnom legionarima do- 
nela velike žrtve. Vodstvo legionara pobegloje u Nemačku, gde su bili inter- 
nirani. Na taj način bezgranično ogorčen maršal nije trebalo više da se muči 
o pitanju njihovog vešanja. Oko podne, 23. januara 1941, u Bukureštu je bio 
ponovo uspostavljen mir. Za mene, međutim, radno vreme još nije bilo 
završeno. U dva posle podne, krenuo sam na put avionom, sajednom delega- 
cijom iz Bukurešta u Sofiju, gde je trebalo da vodim pregovore u vezi sa sna- 
bdevanjem armije generala Lista, kada krene u ofanzivu iz pravca Bugarske i 
prodre u Grčku. Već istog dana imao sam jednoipočasovni razgovor sa bu- 
garskim kraljem Borisom, koji mije uglavnom govorio o svom privatnom ži- 
votu. Nakon susreta sa kraljem, sreo sam se sa bugarskim predsednikom 
vlade, Filovim, sa ministrom spoljnih poslova, sa vojnim ministrom, sa mi- 
nistrom finansija i trgovine. Oko ponoći zaspao sam kao zaklan. Ugovor je 
potpisan 1. februara 1941. 

Od državnika koji su tog dana vrednog spomena, 23. januara 1941, bili 
moji sagovornici, niko više nije živ. Svi su streljani. Nova poglavlja u istoriji 
počinju, kao i uvek, ljudskim žrtvama. 

Kada Fon Hasel (von Hassel) u svom dnevniku zapisuje informaciju 
da su me mrzela oba Antoneskua, onda se to odnosi samo na Mihaia. Maršal 
Antonesku sigurno nije nikada zaboravio našu mučnu diskusiju, mi smo se, 
međutim, međusobno poštovali. Mihai je uvek nastojao da nepoverenje 

maršala prema meni obnovi i raspiruje. Naš poslanik, Fon Kilinger, koji je do 
kraja ostao pod uticajem Mihai Antoneskua, nije se ni malo potrudio da pro- 
tiv toga nešto preduzme. 

Maršal Antonesku napravio je i velike greške. Jedna od najvećih odno- 
sila se na loš odnos prema kraljevskoj porodici. Mladi kralj bio je gotovo 
sasvim isključen iz javnog života zemlje. Njegova uloga bila je ograničena 
na retke, prazne i bezsadržajne reprezentativne zadatke. Madam Antonesku 
konkurisala je Heleni, kraljici-majki, jednoj od najšarmantnijih žena koju 
sam imao čast za sretnem, za titulu prve dame države. Čuo sam ne jednom 
maršala kako daje oštre, antidinastičke izjave. Rumunski narod, međutim, u 
ogromnoj većini, bio je za monarhiju i za dinastiju. Da se režim maršala 
Anoneskua produži i to preko državnog vođe (Conducator Statului), koji bi 
se zvao Mihai Antonesku, vodilo bi do kratkoročne tragikomedije. 


SUSRETI 


U Rumuniji sam stekao više prijatelja nego u bilo kojoj drugoj stranoj 
zemlji. Ne znam koliko je njih preživelo velike promene u godinama posle 
Drugog svetskog rata i, ako su preživeli, gde se sada nalaze. Zbog toga mo- 
ram da se odreknem namere da imenujem te ljude, o kojim mislim sa pošto- 
vanjem i prijateljskom lojalnošću, kada god se setim ove lepe zemlje. 

O maršalu sam dovoljno pričao, barem koliko je bilo moguće u uskim 
okvirima ove knjige. Pokušaj da se objektivno vrednuje i oceni njegova 
ličnost, posao je koji stoji pred istoričarima. Hitler je osećao poštovanje 
prema tom čoveku. General Antonesku je kazao Hitleru: „Sa mnom ne bi ste 
mogli da vežbate i ponavljate bečku presudu, a nacionalisti Vašeg ranga ne 
treba da naglašavam da ja takvu presudu neću nikada priznati!" 

Reč je o bečkoj presudi, kada je, 30. avgusta 1940, Rumunija izgubila 
najveći deo Erdelja (Transilvanije), kojije pripao Mađarskoj. 

Pred sudijama nove, komunističke Rumunije, i pred puškama stre- 
ljačkog voda, maršal Antonesku je stajao kao što je stajao celog svog života: 
časno i hrabro. Mihai Antonesku pred streljanje je plakao i cmizdrio, a sam 
je, izgleda, zaboravio daje nemali broj ljudi osudio na smrt. Medu ubijenim 
našao se i jedini poznati pripadnik Legije (Gvozdene garde), koga sam upo- 
znao pre septembarske revolucije 1940, generala Antoneskua i Gvozdene 
garde. Kasnije je on postao rumunski ambasador u Berlinu. Reč je o 
inženjeru Grekeanuu. On pripada neugodnim, nepodobnim ljudima, protiv 
kojih je akciju progona političkih protivnika sprovodio Mihai Antonesku. 
Politički protivnici slati su na front, sa tajnim uputstvima za komandante da 
se stalno šalju u prve linije, te da im nije dozvoljeno da koriste vojnički od- 
mor. Jednog dana kazao mi je Mihai, sa upadljivo preteranom, neiskrenom 
ljubaznošću: 

„Vi ste Grekeanov prijatelj, a sa njegovom ženom još uvek imate kon- 
takt? Sigurno će Vam predstavljati zadovoljstvo dajoj saopštite daje njenom 
mužu odobren odmor!" 

Mihai je veoma dobro znao da je njen muž pre dvadeset i četiri časa 
poginuo na frontu. Ja sam mogao da proverim ovu činjenicu. 

Ma kako da se trudim da se držim one izreke ,,o mrtvima sve naj- 
bolje", ipak Mihai Antoneskuu ne mogu da napravim bolji i lepši spomenik. 
Sto je bio moj neprijatelj, to mu ne zameram. Ja sam ga prezirao. I njegova 
mržnja prema meni i moj prezir ubrajaju se u tipične emocionalne, lične crte 
aktera tih ratnih vremena. 

Kada je general Antonesku, septembra 1940, formirao svoju vladu, u 
njegov kabinet ušlo je i nekoliko pripadnika Legije (Gvozdene garde). Horia 
Sima, na primer, postao je zamenik predsednika vlade, a njemu je tada bilo 
32 godine. Predavao je predmet logiku u gimnaziji. Bio je odličan „ilegalni 
radnik". Za sobom je već imao zatvor i mučenje, ali, razume se, nije imao 
pojma o državnoj upravi i ekonomiji. On je tada bio ideolog a ne političar. 
Njegovo pravo na vodstvo biloje neprikosnoveno i proizlazilo je iz hijerarhi- 
jskih zakona Legije, a potvrdio ih je sam voda i mučenik, Kodreanu. Horia 
Sima zauzimao je na toj lestvici dvanaesto mesto, od ukupno 24 lidera Gvo- 
zdene garde. Dvadeset i tri je ubila država i to bez sudskog procesa. Narodje 
njihov pokret uporedio sa krompirom: glavni plod, krtola, nalazio se ispod 
zemlje. Kada su pripadnici Legije, uglavnom veoma mladi ljudi, počeli kao 
komesari da diletantski vode privredu - a nisu imali nikakav ekonomski plan 
- više puta sam upozorio Horia Simu, koji je bio dobroćudan čovek sa kojim 
se moglo razgovarati: ,ako ovako nastavite, imaćete uskoro više komesara i 
akcionara, nego samih legionara!" On nije mnogo znao o problemima 
državne uprave i privrede, a nije uz sebe imao ljude koji bi mu mogli pružiti 
kompetentne savete, pa nije bio dorastao dinamici revolucionarne obnove. 
Godinama je bio interniran u Nemačkoj. Jednom mu je uspelo da pobegne u 
Italiju, ali je odmah bio vraćen u Nemačku. Pred kraj Drugog svetskog rata, 
Treći rajh ga je zloupotrebio i imenovao za predsednika rumunske vlade u 
egzilu. Video sam ga nakratko pre sloma Nemačke u Beču, u hotelu ,Imperi- 
jal". Pitao sam ga: „Kako ste?", a odgovorio mi je ovim rečima: „U među- 
vremenu sam nešto i ja naučio!" i naši su se putovi razišli. Moj put je bio 
teži. 

Udarna snaga Gvozdene garde oslanjala se na fanatizovanu omladinu, 
kojaje verovala u pravednost svoje stvari i bila spremna na svaku žrtvu. Ru- 
munskom omladinom vladao je religiozni duh žrtve, kojoj je primer bio voda 
Kodreanu. Ti mladi ljudi, međutim, koji su sve hteli, znali su tako malo. A to 
je uvek tako bilo i biće uvek tako. Jedan stari rumunski seljak odgovorio je 
na pitanje šta misli o novoj vladi, u kojoj ima i pripadnika Gvozdene garde, 
sledećim rečima: „Nikada nisam pio jagnjeće mleko!" 

Kralj Karol, maršal Antonesku i komunistička služba bezbednosti nisu 
propustili priliku da izađu susret i zadovolje duh žrtvovanja ovih mladih 
ljudi. Potpuno je pogrešno da se na Gvozdenu gardu gleda samo kao na 
jednu od podvrsta italijanskog fašizma ili nemačkog nacionalsocijalizma. 
Ovaj revolucionarni pokret obnove je potpuno autohton, i proistekao je iz ru- 
munske tradicije i iz novije rumunske istorije. 

Sa kraljem Karolom Drugim imao sam samo dva susreta. Prvi put sam 
sa njim razgovarao u februaru 1940, kada sam rumunskom monopolu na 
naftu suprotstavio nemački monopol na oružje. Taj susret pripada predistoriji 
naftnog pakta. Moj drugi razgovor sa njim voden je u vreme rumunskog 
prihvatanja sovjetskog ultimatuma, kada su sovjetske trupe već počele da 
marširaju u rumunsku Besarabiju. 

U Bukurešt su stizale glasine da su, uoči upada Crvene armije, terori- 
stički napadi Rusa na nemačku manjinu u Besarabiji svakodnevni. Ove gla- 
sine pokazale su se malo kasnije kao netačne. Prema nemačkoj manjini u Be- 
sarabiji Crvena armija ponela se korektno, pa je čak i žustro intervenisala 
protiv besarabijskih terorističkih grupa. Ova nemačka manjina uskoro je na 
osnovu sovjetsko-nemačkog dogovora preseljena na teritorij Trećeg rajha. 
Naša zabrinutost, međutim, bila je tada velika i u tu sam svrhu ja zamolio naš 
Glavni štab, kako bih zaštitio nemačku manjinu, da otputujem u Besarabiju, 
u mesto Tarotino. Za ovaj zadatak dobio sam potrebno odobrenje i, posle od- 
govarajućih organizacionih priprema, avionom sam otputovao u Galac. Pra- 
tili su me sekretar nemačke ambasade u Rumuniji, dr Klugkist i De Saperuž 
(De Chapeaurouge). Obojica su bili uvereni u važnost zadatka, te su bili 
nestrpljivi da dožive pravu avanturu. U Galacu je trebalo da čekamo na Mo- 
lotovljevu dozvolu, kako bismo mogli da otputujemo u Besarabiju. Pred moj 
let, kralj Karol, koji je saznao za moju ekspediciju, zamolio me je da ga pose- 
tim. Zatekao sam ga u stanju duboke potištenosti. Apelovao je na nemačku 
misiju odbrane civilizacije Zapada i na hrišćansku solidarnost Evrope, kao i 
na to daja ne treba da mislim samo na ugroženu nemačku manjinu u Besara- 
biji, nego i na Rumune, koji su sada, posle sovjetskog upada, ostavljeni na 
milost i nemilost Sovjetima. Nisam mogao da odgovorim na njegova pitanja 
koja su se odnosila na dalji razvitak događaja. I ja sam tek nakon moskov- 
skog ultimatuma saznao daje Nemačka, na osnovu Moskovskog ugovora od 
avgusta 1939, priznala pravo sovjetske Rusije na Besarabiju. Kada sam, još 
pre samo nekoliko meseci, koristeći rusku pretnju Besarabiji, vodio prego- 
vore o naftnom paktu sa Rumunijom, verovao sam da će nemačka isporuka 
oružja poslužiti odbrani rumunskih istočnih granica. Tada sam osećao da sam 
na području ,visoke politike" sasvim kod kuće. To je bila greška. ,,Visoka 
politika" već je bila rešila sudbinu Besarabije, kada sam ja ponudio oružje da 
se Besarabija odbrani. Da li sam, znajući ove činjenice, doprineo tome da 
brže dode do naftnog ugovora sa Rumunijom? Ovde moram da dam za pravo 

gospodinu Fon Ribentropu - koji je moje zahteve da umiri Rumune time što 
će jasno i javno da izjavi kakav je nemački stav o pitanju Besarabije u više 
navrata odbio a da za to nije dao nikakva podrobnija objašnjenja. Posle 
razgovora sa kraljem osećao sam se nelagodno, jer mu nisam mogao pružiti 
nikakav jasan odgovor. U Galacu, u kome je sve vrilo kao u košnici, vladali 
nemir i divlja pucnjava, uzaludno sam čekao da mi iz Moskve stigne dozvola 
za posetu Besarabiji. Nemački ambasador u Moskvi, Fon der Sulenburg (von 
der Schulenburg), dobio je ponovljenu informaciju da garanciju za moju 
bezbednost mogu da dobijem tek onda kada Sovjeti izvrše potpunu okupaciju 
Besarabije. U Besarabiji, međutim, brzo se raširila vest da je stigao nemački 
ministar. Tu vest širili su Nemci iz Besarabije, koji su preko Galaca žurili da 
posete svoju ugroženu rodbinu. Mnogi su stajali na brežuljku i gledali u 
nebo, ne bi li videli moj avion. Moralni uspeh moje misije bioje veliki, jerje 
time zabrinuta nemačka manjina bila ohrabrena. To nije bila neka moja 
zasluga, nego je bio slučajni rezultat mog izleta. U Galacu su Rumuni 
prestali da streljaju Jevreje, koji su činili polovinu stanovništva, koje se nala- 
zilo u revolucionarnom vrenju. Uskoro je osnovan Nemački biro (Volksdeut- 
sche Mittelstelle), čiji je zadatak bio da pripremi iseljavanje Nemaca iz Besa- 
rabije. 

Dana 13. novembra 1940, u Berlinu, kada sam u hotelu ,Kajzerhof" 
(»Kaiserhof') bio predstavljen Molotovu, on se setio, smešeći se, žustrih in- 
tervencija ambasadora Fon der Sulenberga, u vezi sa mojom posetom Besa- 
rabiji. Tada je bio priređen svečani ručak i Fon Ribentrop je nazdravio u čast 
vode sovjetskih republika, Josifa Staljina. Preko puta mene sedeo je Hajdrih 
(Heydrich) i on je u tu čast ispraznio čašu šampanjca. Potom je ustao Molo- 
tov, zajedno sa svojim brojnim pratiocima, i pio je u čast vođe Velikog ne- 
mačkog rajha, Adolfa Hitlera. Kada je 22. juna 1941. Nemačka napala 
Sovjetski Savez, gostima na ovom svečanom ručku izgovorene zdravice bile 
su sigurno tog dana veoma žive i prisutne u sećanju. 

Tako me je moj poslednji razgovor sa kraljem Karolom, zaobilazno 
preko Galaca, doveo do Molotovog banketa, u Berlin. Opet se vraćam na 
Balkan. 

Maršal Antonesku mladom rumunskom kralju Mihailu nije pružio pri- 
liku da proveri koliko je spreman da obavlja kraljevske poslove. Tako sam ja 
mladog Mihaila mogao da upoznam samo kao oduševljenog ljubitelja auto- 
mobila i odličnog nišandžiju ratnog vazduhoplovstva. Prilikom jednog lova, 
ispred lovačkog šatora, demonstrirao je preda mnom, sa primernom ljuba- 
znošću, svoje umeće, time što je vozeći velikom brzinom, upotrebljavajući 
kočnicu i volan, okrenuo svoj auto za 180 stepeni. Vreme je bilo kišovito, a 
tlo klizavo. Za to treba imati veštine. Vozeći svoja nemačka safari-kola osvo- 
jio je prekrasne karpatske vrhove planina. Na drumu, brzina ispod sto kilo- 
metara na čas nije ga nimalo uzbuđivala i veselila. 

Godinama je morao da čeka da učini prvi državnički korak kao suve- 
ren. Naredio je da se uhapsi maršal Antonesku, posle dramatičnog razgovor 
sa njim, u audijenciji u odajama kraljevskog dvorca. U Rumuniju je već 
umarširala Crvena armija. Stvarni naslednik ,,Conducator Statului" (,,držav- 
nog vode"), međutim, zvao se Visinski, a on nije nimalo držao do monarhije. 

Oktobra 1942. dobio sam novi zadatak u Grčkoj, pa sam od tada mo- 
rao radno vreme da podelim između Bukurešta i Atine. Godinu dana docnije, 
ili preciznije, u augustu 1943, prihvatio sam jošjedan posao: postao sam spe- 
cijalni opunomoćeni ambasador Nemačkog ministarstva spoljnih poslova za 
Jugoistok (Srbija, Crna Gora, Albanija i Grčka). Posle togaje moje prisustvo 
u Bukureštu postajalo sve rede i kraće, a te posete Bukureštu imale su za cilj 
samo jedno: da utvrdim kako moji sjajni saradnici sve mogu da urade i bez 
mene. Tako sam se polako rastajao od svog posla u Rumuniji, čije ću pri- 
rodne lepote i ljudsku atmosferu uvek da zadržim u lepoj uspomeni. „Da. A 
šta je sa novom Rumunijom?", često me pitaju. Na to odgovaram: da li su 
Karpatske i Fogaraske planine pretvorene u ravnicu? Zar više ne postoji delta 
Dunava? Da li je zemlja u Vlaškoj postala neplodna? Jesu li Rumuni napus- 
tili Rumuniju? O svemu tome nisam ništa čuo. Prema tome, sigurno još uvek 
postoji stara Rumunija. Dekreti ne menjaju ni pejzaž, ni ljude. 

II. BUGARSKA 


U Bugarskoj nisam nikada imao posao koji bi me na duže vezao za tu 
zemlju. Pa ipak, ja sam tu zemlju često posećivao, a jednom, nedugo posle 
vojne ofanzive protiv Grčke, na poziv bugarske vlade napravio sam kružno 
putovanje po zemlji i po grčkoj Trakiji, koju su okupirale bugarske trupe. Na 
osnovu mojih utisaka, Trakija ima potpuno grčki karakter, a to zapažanje je 
kasnije imalo nemale posledice. Pisaću o toj temi u sledećem poglavlju. Moji 
pregovori u Sofiji vodeni su od 23. januara do 1. februara 1941. Glavna tema 
pregovora odnosila se na snabdevanje armije generala Lista, kao i nemačkog 
civilnog aparata, koji treba da dode posle prodora Vermahta u Grčku. O 
ovome sam već govorio ranije, kada sam opisivao ustanak legionara, u po- 
glavlju o maršalu Antoneskuu i Gvozdenoj gardi. Kasnije sam još češće do- 
lazio u Sofiju, kadaje bila reč o snabdevanju Grčke namirnicama. Imao sam 
priliku da upoznam širi krug bugarskih političara, a pre svega, članove vlade. 
Od tih ljudi niko više nije u životu. Svi su oni, bez izuzetka, osuđeni na smrt 
i streljani, i to odmah posle Drugog svetskog rata, kada su izrečene prve 
smrtne presude protiv ,kolaboratera", „klasnih neprijatelja", i „agenata mo- 
nopolističkog kapitalizma". 

Bugarska je u Nemačkoj uvek uživala posebne simpatije. Za ovo po- 
stoji nekoliko razloga: nemačka dinastija Koburg (Coburg) koja je dala Bu- 
garskoj kralja, čistoća centra grada Sofije, koji ima karakter provincijskog 
nemačkog glavnog grada neke pokrajine, zajednička sudbina tokom Prvog 
svetskog rata i posle, dobro organizovana poljoprivreda, dobar sistem 
školstva, dobri trgovinski i politički odnosi sa Nemačkom. Sve ovo, kada se 
sabere, doprinelo je tome da Bugarska zauzima posebno mesto u srcima Ne- 
maca. Nemačko srce, međutim, voli da stvari vrednuje sa nulom ili sa sto po- 
ena i tako potpuno zapostavlja vrednosti koje se kreću oko brojke 50, koja 
najbolje i najrealnije predstavlja sam život. I tako se desilo da ta zemlja bude 

smatrana kao „uvek veran nemački saveznik" i „uredna Bugarska". Pored 
ove idilične slike Bugarske, koju su Prusi rado nazivali „Prusijom Balkana", 
stoji slika Srbije kao ,osinjeg gnezda", u kome žive „srpski atentatori i bom- 
baši". Prusi su, međutim, pre postali slavni blagodareći svojoj državotvornoj 
snazi i vojničkim vrlinama, a ne odličnom školskom sistemu obrazovanja. 
Zbog toga bi, takođe, bilo ispravno da titula „Prusi Balkana" pripadne i Sr- 
bima. Za ovu titulu, međutim, trenutno se niko ne takmiči. 


Takvu Bugarsku je vodstvo Velikog nemačkog rajha, godine 1941, bo- 
gato nagradilo. Njoj su pripale srpske teritorije (u srpskoj Makedoniji), a bilo 
joj je dozvoljeno da vojno zauzme veliko područje ostatka Srbije i da tim 
područjima upravlja. Bugarskoj je, takode, pripojena grčka Makedonija, a 
zaposela je i bogatu grčku Trakiju, koja joj je bila obećana kao konačan i 
večan posed. Kasnije je Bugarska okupirala i teritorije oko Soluna. Bila je 
teška i ozbiljna politička greška što se Bugarskoj dopustilo da deluje kao 
okupator na srpskom i grčkom tlu, sa jasnom namerom da se tako rasterete 
nemačke trupe. To je bio očigledan znak daje takva odluka u potpunosti ig- 
norisala kompleksnost balkanskih odnosa, a, pre svega, mržnju koja vlada na 
tim prostorima. Sve je to doprinelo tome da se pogorša opšta politička situ- 
acija na tom prostoru, a iznad svega da se još više oslabi prestiž vlada Srbije 
i Grčke, koje su išle tvrdim i teškim putem kolaboracije, kako bi za svoje na- 
rode spasili ono što se još moglo spasti. Ovo se odnosi kako na grčku vladu 
Calakoglua, Logothtopoulosa i Ralisa, tako i na vladu Nedića u Srbiji. 


SUSRETI 


Poznajem samo jednog čoveka koji je ostao pri svom ubeđenju da je 
kralj Boris otrovan: Hitlera. Pretpostavka, u koju većina na Balkanu veruje, 
da je Nemačka otrovala kralja, jeste potpuno neosnovana i apsurdna. Hitle- 
rova teza o otrovu nije ostala bez posledice. Ribentrop, koji se spremao da 
otputuje u Sofiju, na sahranu kralju, dobio je od Hitlera strogo uputstvo da u 
Sofiji ne jede ništa sem kuvanih jela, koja će mu spremati ljudi iz sopstvene 
pratnje. Kralj je bio bolestan. Pozlilo mu je u Cankuriji, jednom planinskom 
odmaralištu nedaleko od Sofije, a potrebni lekovi nisu bili pri ruci, paje kralj 
Boris umro 28. avgusta 1943. 

Sa njim sam vodio duge razgovore i tako sam mogao da ga bolje upo- 
znam. On me je uvek pažljivo slušao. Tek u vreme narodnog suda, sudskog 
procesa koji se vodio protiv Sevova i Lulceva, saznao sam da me se kralj Bo- 
ris bojao. Bio je čvrsto ubeđen da posedujem tajnu punomoć za ceo Balkan, 
da sam stajao iza prevrata Legionara (Gvozdene garde) u Rumuniji, a da pri- 
premam desničarsku revoluciju u Bugarskoj. Do toga daje Sevov uopšte go- 

vorio o kralju Borisu i njegovom stavu prema mojoj ličnosti došloje tako, što 
je predsednik Narodnog suda u Sofiji zatražio od Sevova da navede primer 
koji bi govorio o kraljevim kompleksima. Meni je do tada taj kraljev komp- 
leks bio nepoznat. Ja sam, međutim, znao za neke druge njegove komplekse: 
njegovu zavisnost od tajnih savetnika, arhitekte Sevova i Danova, koji je bio 
osnivač jedne sekte i njen prorok. Tako je Danov, taj čudan čovek, proroko- 
vao da će Hitler pobediti u ratu i time je, nema sumnje, uticao na politiku 


kralja Borisa. 


Kralju je dugo polazilo za rukom da osvaja nove teritorije, a da st- 
varno ne vodi rat. U septembru 1940. Bugarska je od Rumunije otela Južnu 
Dobrudžu. U martu 1941. Bugarska je pristupila Trojnom paktu. Nemački 
brzi vojni pohod i pobeda Jugoslavije i Grčke, ,,blickrig", doneoje Bugarskoj 
nova teritorijalna proširenja. Bugarskoj su pripojena srpska i grčka područja, 
a takode i široko obalno područje uz Egejsko more. Dana 12. decembra 
1941. Bugarska je objavila rat Engleskoj i Sjedinjenim Državama, ali ne i 
sovjetskoj Rusiji, premda je 25. novembra 1941. pristupila paktu Antikomin- 
terne. Dana 26. avgusta 1944, godinu posle smrti kralja Borisa, Bugarska 
nudi zapadnim saveznicima mir, a nedelju dana kasnije dolazi do promena u 
kabinetu bugarske vlade i prvi korak je bio da izađe iz pakta Antikominterne. 
Ali, tada je sovjetska Rusija objavila rat Bugarskoj, a ubrzo posle toga Bu- 
garska je objavila rat Nemačkoj. Bugarsku je okupirala Crvena armija, i sve 
teritorije koje je zbog pomoći Nemačkoj dobila na tako lak način, ponovo su 
bile izgubljene. Jedini izuzetak jeste Dobrudža. 


Kralj Boris je bio popularan u narodu. On je to dobro znao. Svest o 
sopstvenoj popularnosti zavela ga je tako da je potcenio komunističku opa- 
snost. Jednom sam mu kazao da su u Plovdivu izložene Lenjinove i Stalji- 
nove slike i daje to ostavilo na mene veliki utisak. , Nemojte da uzimate 
ovakve stvari tako ozbiljno. To će već da se reši!", glasio je njegov vedar od- 
govor. Na kraju, sve se i rešava, ali iz - Moskve. 


Boris je poznavao više stranih jezika i bio dobar govornik. Sa mnom je 
govorio dijalektom bečkog predgrađa. Isto tako, vladao je nemačkim kojim 
govore oficiri Potsdama (pored Berlina), kada se zabavljaju u kazinu. Nje- 
gova strast da upravlja lokomotivom bilaje svima poznata. Jednom zgodom, 
kralj Boris je bio dobro raspoložen i njegovoj priči nisam video kraja. Isto- 
vremeno, brzi voz je čekao na železničkoj stanici na moj dolazak i zbog 
mene je kasnio već petnaest minuta. Rešio sam, teška srca, da prekinem 
kraljevo izlaganje i to ovim rečima: ,,Vaše kraljevsko visočanstvo, apelujem 
na Vas kao mašinovođu: jedan Vaš kolega sedi i svojoj lokomotivi i čeka na 
mene već punih petnaest minuta!" Tako sam mogao da odem. 

Dugogodišnji blizak savetnik kralja, stvarni predsednik bugarske 
vlade, bio je arhitekta Zevov. Zevov je pripadao onoj vrsti ljudi čijaje velika 
strast bila u tome da poseduju moć i da potajno vladaju. Izvesno je vreme 
imao i u Ankari jak uticaj na Kamal Ataturka, a u Bugarskoj je imao stvarnu 
vlast. Sem titule „dvorskog arhitekte", on nikada nije imao neku drugu titulu 
ili javnu, političku funkciju. Godine 1941. Zevov je tražio da sa mnom us- 
postavi kontakt. Radio je u jednom neuglednom arhitektonskom birou. Nije 
prisustvovao službenim prijemima i svečanostima. Kada je kralj Boris pose- 
tio Nemačku i bio primljen u Glavnom štabu Hitlera, niko tamo nije znao da 
kurpni Zevov, koji se nalazi u kraljevoj pratnji a nosi uniformu kapetana, 
jeste, zapravo, stvarni pregovarač sa Nemcima. U junu 1941. obavio sam, sa 
ministrom trgovine Zagorovim, kružno putovanje po Bugarskoj. U našem 
društvu nalazio se i Zevov. Verovatno je sam Zevov pogrešno informisao 
kralja, verujući da sam ja čovek od koga sve zavisi, kada je reč o političkoj 
sudbini Bugarske. Godine 1945. njegaje narodni sudi u Bugarskoj osudio na 
smrt i bio je streljan. 

Ribentrop se zaista ljutio na mene kada sam predavao neki nepovoljan 
izveštaj o Bugarskoj, ili čak i kad sam upozoravao na razvoj situacije u Bu- 
garskoj, jer se ta zemlja politički mene nije nimalo ticala. 

Ribentrop: „Ovo firer (Hitler) ne voli da čuje!" 

Ja: ,Ali, on to mora da čuje! Postoji opasnos da bi naši najmoderniji 
tenkovi ,tigar" i ,,panter", koje još uvek isporučujemo Bugarskoj - a to je 
bilo u leto 1944! -jednog dana mogli da pucaju na nas!". 

»Mi imamo druge informacije!", dobio sam odgovor 

Ja: ,Ja sam, međutim, siguran, da u trenutku, kada se Crvena armija 
još više približi Sofiji, Bugari neće hteti da se žrtvuju za naš i da herojski 
ginu!" 

Krajem avgusta 1944. čuo sam prve kritičke primedbe Hitlera na račun 
Bugarske: 

»Biću srećan ako nam oni ne objave rat!" 

Bugarske trupe napale su, u septembru 1944, u okviru ofanzive Crvene 
armije, nemački front u istočnoj Srbiji i to potpuno novim nemačkim tenko- 
vima ,tigar" i ,panter". Naše položaje branio je mali broj vojnika. Nemačke 
granate imale su mnogo posla dok nisu uspele da unište ove kvalitetne ne- 
mačke proizvode. 

Kada neko izabere slabijeg od sebe da mu bude saveznik, treba jedno 
da zna: motiv slabijeg da potraži saveznika leži u njegovoj veri da mu je sa- 
veznik snažan i jak. U onom trenutku kada taj saveznik prestaje da bude 
snažan, ne treba se čuditi što slabiji prijatelj pokušava da spasava ono što 
može da se spase. Ni Rumunija, a ni Bugarska i Finska, nisu bile u stanju, u 

momentu kada se nemačka armija povukla, da se samoubilački suprotstave 
Crvenoj armiji. Rumunija i Bugarska bile su prisiljene da se bore protiv nas, 
i to uglavnom nemačkim oružjem. To, naravno, nije bilo lepo. Lepo i ružno, 
međutim, jesu kategorije estetike, a ne politike. Politika jeste ,umeće mo- 
gućeg" i to u neprestanoj borbi za korist. Reč je o koristi, kako smo je mi, 
pravilno ili pogrešno, procenili. 

»A dobro i zlo?" To su kategorije morala. 

»U politici, dakle, ne postoji etika?" 

Politička praksa takve je prirode, da je opšteprihvaćeno verovanje da 
je dobro ono što je korisno. Sa druge strane, tok istorije uvek nam ponovo 
dokazuje to da pravda ipak postoji, premda ona dolazi često veoma kasno, 
dakle, da nije dobro ono što je korisno, već je dobro samo po sebi korisno. 

»Ali i toje samo vera!" 

Sigurno. Reč je o veri. 

IV. GRČKA 


SPECIJALNA EKONOMSKA INTERVENCIJA 1942/44 


Moj privredni angažman u Grčkoj započeo je cigaretom (,,papastratos 
I"). Cigaretu mije ponudio moj prijatelj, ambasador Riter (Ritter). Bilo je to 
sredinom oktobra 1942. Posetio sam ga, kao i obično, prilikom mog boravka 
u Berlinu, u Ulici Vilhelm, kako bi mogli nesmetano, daleko od očiju i proto- 
kola, da razgovaramo o opštoj situaciji. Pohvalio sam kvalitet cigareta, a Ri- 
ter mi je tužno odgovorio, da je to jedina radosna vest koja dolazi iz Grčke. 
Privreda i valuta zemlje nalaze se u očajnom stanju. Grčkoj preti opšti haos. 
Gradsko stanovništvo polako ali sigurno počinje da gladuje. U Glavnom 
štabu Hitlera vlada velika zabrinutost i nervoza zbog takvog stanja, jerje reč 
o zemlji koja nam služi kao most za snabdevanje naše armije u Severnoj Af- 
rici. Nemačko ministarstva privrede i finansija, kao i državna banka, Rajhs- 
bank (Reichsbank), izjavili su da nemaju na raspolaganju nijedno stručno lice 
koje bi moglo da popravi loše stanje i Grčku dovede u red. Izneo sam svoje 
mišljenje o privrednom položaju Grčke. Naglasio sam, kao prvo, da je u toj 
zemlji, uz to, pod ovakvim okolnostima, potpuno pogrešno propisati ne- 
mački recept regulisanja tržišta. Drugo, snabdevanje hranom nemačkih i ita- 
lijanskih okupacionih trupa sa grčke pijace treba da se svede na minimum. S 
druge strane, da se maksimalno poveća snabdevanje okupacionih nemačkih 
trupa u Grčkoj hranom iz Nemačke. I kao treće, da spekulacije na grčkom 
tržištu ne mogu da suzbiju određivanjem maksimalnih cena za hranu i do- 
nošenjem kaznenih mera, već jedino robom, dakle životnim namirnicama, 
kojih bezuslovno mora da bude dovoljno. Zato je potrebno sprovesti finansi- 
jsko-tehničke mere. Nedostatak hrane na tržištu ima za posledicu da nema 
dovoljno novca u opticaju. I tek onda možemo da dozvolimo da tržište samo 
formira cene. Najviše što možemo da postignemo nije stabilnost grčke valute 
drahme, nego to da drahma stvarno zadrži vrednost i karakter novca, a to 

ćemo postići time što ćemo usporiti inflaciju. Posle mog izlaganja, sledio je 
ovakav komentar ambasadora Ritera: 

»Dobro. Pa onda ste Vi, dakle, čovek, koji se razume u te stvari! Da li 
biste prihvatili taj zadatak?" 

»Da!" 

Posle toga sledio je telefonski razgovor sa Glavnim štabom. Sledećeg 
dana poleteo sam i našao se u Glavnom štabu, kod firera. Ovde sam 16. ok- 
tobra 1942. primio dužnost i bio imenovan kao specijalni izaslanik Ne- 
mačkog rajha za privredna i finansijska pitanja u Grčkoj. Dobio sam zadatak 
da preduzmem sve potrebne mere, kako bih sprečio da privreda i valuta u 
Grčkoj dožive poptpuni slom i da zemlju spasem od haosa. Istovremeno je 
trebalo da obezbedim finansiranje nemačkih okupacionih snaga u Grčkoj. Na 
kraju sam vodio završne razgovore sa ministrom spoljnih poslova, Fon Ri- 
bentropom, koji mije preporučio ovaj recept: 

»Najvažnije je da odmah obesite desetak velikih špekulanata!" 

Ja: ,Do takvih mera ja ne držim mnogo. Donekle poznajem tu zemlju. 
Dosadašnje drakonske kaznene mere samo su povećale glad, jer se rizik sa 
crnim tržištem isplati zbog povoljnih cena. Ja ću, međutim, pokušati da ura- 
dim nešto drugo: da stvorim takvu situaciju, u kojoj će veliki špekulanti biti 
dovedeni do toga da se sami obese!" 

Sa Musolinijem je bilo dogovoreno to da i Italija imenuje čoveka, koji 
bi imao istu punomoć kao i ja. Konačno, Grčka je bila zemlja, koju je Ne- 
mačka priznavala kao italijansku zonu uticaja. Zbog razloga koje sam već 
spomenuo, moja ranija zaduženja morao sam i dalje da obavljam. Iz Hitlero- 
vog štaba vratio sam se avionom u Berlin, gde sam vodio kratke i pozitivne 
razgovore sa ministrima Funkom i Sverin Krosikom (Schwerin-Krosigk). 
Nakon toga, avionom sam otputovao u Rim. Leteo sam u lepom avionu ne- 
mačkog ministra spoljnih poslova. Taj avion stajao mi je godinu dana na ra- 
spolaganju, a dobio sam i Ribentropovog pilota. Taj čovekje bio pravi profe- 
sor pilot. Civina (Ziwina) je imao za sobom dva miliona kilometara leta. Bio 
je majstor svog zanata. U toku jedne godine sa njim sam sigurno leteo sto 
puta. Kada je vazdušni prostor nad Balkanom postao prilično neugodan i 
opasan, onda je ovaj putnički avion bio zamenjen i dobio sam na raspola- 
ganje vojni avion tipa ,hajnkel 111". 


U Rimu se upravo održavala konferencija posvećena Grčkoj. Nemački 
ambasador dr Klodius (Clodius), vodio je pregovore s italijanskim ambasa- 
dorom Daninijem (Giannini). Ovim razgovorima su, takode, prisustvovali 
grčki ministar finansija i privrede Gocamanis, kao i izaslanik Nemačkog mi- 
nistarstva spoljnih poslova u Atini, poslanik dr Altenburg. Tada sam upoznao 
i italijanskog kolegu Dagostinija (D'Agostino), koji je bio odličan bankarski 
stručnjak. Dagostino je bio generalni direktor Komercijalne banke („Banca 

Comerciale") i radio je na saniranju jedne banke („Banca di Lavoro"). Ve- 
oma brzo sam se sporazumeo sa Dagostinom u vezi s najhitnijim stvarima 
koje se odnose na naše zadatke u Grčkoj. Rešili smo da napustimo konferen- 
ciju, koja je još bila u toku, jer za naše zadatke ona nije mogla da nam bude 
naročito korisna. Pre nego što smo krenuli na put, primio nas je italijanski 
ministar spoljnih poslova, grof Cano (Ciano). U svom dnevniku o ovoj temi 
je zapisao sledeće: 

30. avgust 1942. Kidi (Chigi) je poslao SOS iz Grčke...11. okotbar 
1942. Ako nastavimo dosadašnjim putem, u Grčkoj će doći do potpunog fi- 
nansijskog sloma... 17. oktobar 1942. Telefonirao Ribentrop, da u Rim šalje 
Nojbahera, koji ima nove predloge u vezi s rešavanjem grčke privredne 
krize.... 19. oktobar 1942. Nojbaher stigao u Rim. Njemu će se, sa naše strane 
pridružiti komesar, koji će imati ista ovlaštenja. Predložio sam Dagostina, 
koji poseduje sve potrebne kvalitete. Duče je pokazao spremnost da se prob- 
lem tako reši. To će nam pomoći da konačno pronađemo pravu nit u grčkom 
zapetljanom klupku....21. oktobar 1942. Sastanak u mom kabinetu u vezi s 
privrednim pitanjima u Grčkoj. Prisutni: Makenzen (Mackensen), Nojbaher, 
Dagostino, Kiđi i Gocamanis. Samo je Nojbaher ubeden da mogu da se pos- 
tignu krupni rezultati, a svi ostali su prilično skeptični i nepoverljivi, a po- 
sebno Gocamanis, koji, nema sumnje, nabolje poznaje svoju zemlju, kao i 
odnose i mogućnosti Grčke. Ja sam se, manje ili više, sa njim složio, ali se, 
prirodno, pazim, da to i otvoreno kažem." 

Iz Atine su stizale katastrofalne vesti. Jedna ,oka" (grčka mera za 1,3 
kg) maslinovog ulja skočilaje na 30 000 drahmi, a engleska zlatna funta staje 
300 000 drahmi. Pijaca je potpuno opustela i zjapila je prazna. Mesečna za- 
rada radnika ili službenika iznosila je 30 000 drahmi i plate su zamrznute. 
Zamrznute cene, međutim, nisu postojale. Poslednje nedelje oktobra 1942. 
moj avion se sigurno spustio na aerodrom Tatoi, pored Atine. Dagostino je, 
takode, trebalo uskoro da stigne u Grčku. 

Situacija koju sam zatekao u Grčkoj izgledala je ovako: ništa nije fun- 
kcionisalo. Sve je bilo u nekom nekontrolisanom procesu, koji se kretao u 
pravcu potpune anarhije. U ovoj knjizi nema mesta za podrobnu privrednu 
analizu. Zadovoljiću se sa nekoliko kratkih primedbi, kako bih grčku krizu 
mogao da učinim razumljivom i za ljude koji nisu ekonomski eksperti. 

Grčka je, istina, izvoznik visokokvalitetnih poljoprivrednih proizvoda, 
kao što su duvan, vino, maslinovo ulje, suvo grožđe, pomorandže i limun, ali 
ipak nije u stanju da, sa svojim kamenitim, krševitim tlom, prehrani svoje 
stanovništvo. Ona je, dakle, čak i u takozvanim normalnim vremenima, pri- 
siljena da uvozi, pored sirovina i industrijskih produkata, i velike količine 
prehrambenih proizvoda. Povoljna za Grčku je činjenica da poseduje pri- 
lično deviza dobijenih iz spoljne trgovine, izjake trgovačke pomorske flote, 
iz turizma, kao i iz privatnih novčanih uputnica, koje šalje brojna grčka emi- 

gracija svojim rođacima u otadžbini. Kako su došli rat i blokada, ovi devizni 
izvori odjednom su presušili. Grčku zapadni saveznici nisu potpuno izolovali 
pomorskom blokadom. Jednosmerne železničke pruge, međutim, koje pove- 
zuju zemlju s Evropom, zbog vojnih transporta su postale preopterećene. U 
zemlji su se odjednom našle dve okupacione armije, koje su, istina, za novac, 
brzo potrošile poljoprivredne proizvode Grčke. Okupacione snage nisu 
plaćale direktno novcem, nego kreditima, koji su predviđeni za snabdevanje 
tih stranih trupa, a oni su se dobijali tako što ih je grčka nacionalna banka 
štampala i to radeći u tri smene dnevno. 


Već je količina novca porasla od šest milijardi drahmi na 18 milijardi u 
aprilu 1941. Krajem oktobra 1942, kada je započeta akcija saniranja grčke 
privrede, količina novca poraslaje na 180 milijardi drahmi i nezaustavivo se 
kretala prema bilionu. Kreditna potraživanja obe okupacione armije - a ona 
su se koristila uglavnom za velike radove u svrhu odbrane - iznosila su za 
mesec oktobar 1942. oko 50 milijardi drahmi. A otprilike toliko je bilo po- 
trebno i grčkoj vladi za vođenje i održavanje državne administracije. Grčka 
je morala da se brine o velikom broju izbeglica koji su proterani ili pobegli iz 
bugarske okupacione zone. Prihodi dobijeni iz poreza nisu mogli da budu 
znatni, privreda je uništena, a ono malo stoje moglo da se dobije, kapalo je u 
državnu kasu polako i odavno gaje ,,na putu" pojela galopirajuća inflacija. 


Gradsko stanovništvo je gladovalo. U zimu 1941/42 godine moglo je 
da se vide na ulicama Atine mnogo gladnih ljudi, koji su izgledali kao kos- 
turi, kako padaju od slabosti i umiru. Ništa nisu pomogle kazne predviđene 
protiv špekulanata, dakle, propisi po nemačkom receptu. Hrana se i dalje 
prodavala po oprobanom receptu crnog tržišta: hranu dobija onaj ko ponudi 
najvišu cenu, i tako se se polako praznila pijaca sa prehrambenim proizvo- 
dima do poslednje glavice kupusa. Da tržište samo reguliše cene bilo je 
dobro zamišljeno. Ali, u postojećim grčkim uslovima ovo nije moglo da fun- 
kcioniše. Gde je u Grčkoj bio egzistencijalni minimum u vezi s prehrambe- 
nim proizvodima? Kada se tačno zna odgovor na to pitanje, onda imamo os- 
novu za regulisanje tržišta. Toga, međutim, u Grčkoj nije bilo, kao što nije 
postojao ni saobraćaj, ni trgovina za civilne potrebe. Gde je u Grčkoj bila 
vlada koja uživa autoritet, gde precizan upravni aparat, gde mehanička di- 
sciplina nemačkog stanovništva. Ovakva mehanička primena recepta, i to za 
zemlju koja se nalazi pod sasvim drugim privrednim, administrativnim i psi- 
hološkim okolnostima, u Grčkoj je uzdrmala i one najbolje snage i prednosti 
koje će ta zemlja uvek posedovati: začuđujuću, fantastičnu privatnu inicija- 
tivu i spretnost pojedinaca da se snađu i u najtežim situacijama. U zemlji je 
postojala samo jedna privredna firma kojaje radila punom parom: štamparija 
novca. Zlatno pokriće grčke valute, međutim, bilo je pod kontrolom save- 
znika, u Americi. 

Složio sam se sa kolegom Dagostinom da primenimo recept ratne 
privrede koji nije bio nimalo uobičajan i popularan: da stvorimo slobodno 
tržište u Grčkoj. Razume se da to nije bilo moguće sprovesti samo prostom 
objavom. ,Oktobarsko čudo", kako su kasnije prozvali naš recept, teklo je 
ovako kako ću sada da opišem. 

Sa prijateljem, poslanikom dr Altenburgom, već sam prvih dana svog 
boravka u Grčkoj posetio atinskog mitropolita Damaskinosa. On mi je otvo- 
reno rekao, kao što je ta samosvesna ličnost i kasnije uvek govorila i delo- 
vala: 

„Mnoga obećanja smo mi već čuli i nijedno do sada nije bilo is- 
punjeno. Vi ćete me zbog toga izviniti, ali ja i Vašoj izjavi da će uskoro da 
bude bolje, ne mogu da verujem. Verujem samo u Vašu dobru i poštenu 
volju!" 

„Videćemo se, ako Vam to odgovara, kroz četrnaest dana. Verujem 
čvrsto da će tada Vaše visokopreosveštenstvo da opozove svoje nepove- 
renje!", odgovorio sam kratko. 

On je to doista i uradio, i mojoj je porodici za Božić poslao svoj epis- 
kopski blagoslov. 

Prvi rezultat najavljenih vanrednih ekonomskih mera koje treba da 
sprovedu dvojica privrednih eksperata Sila osovina, bio je povoljan. Speku- 
lacija - neverovatna, proždrljiva, levantinska - zaustavila je u trenutku rast 
cena prehrambenih proizvoda, koje su, u međuvremenu, dostigle nivo, koji 
je bio daleko viši od kursa zlata. Kao daje i špekulantima ponestalo vazduha, 
pa su i oni hteli da malo predahnu. Drugi, za nas povoljan moment, bio je u 
činjenici daje upravo bila u toku humanitarna akcija Međunarodnog crvenog 
krsta. Sve zaraćene strane odobrile su da Međunarodni crveni krst može bez- 
bedno da transportuje žito u Grčku. Treći povoljan trenutak: poraz Romela 
(Rommel) u Severnoj Africi. Ovde treba pružiti dodatno objašnjenje. Grčko 
stanovništvo, koje je mnogo patilo zbog nedostatka hrane, polagalo je sve 
nade u brzi kraj okupacije i pobedu saveznika. Svaki nemački ratni uspeh 
značio je za njih produžetak rata, njihove agonije, okupacije i time smanji- 
vanje izgleda da se stabilizuje njihova valuta. Uspeh Nemaca prouzrokovao 
je porast cena zlata i robe, a ovo je, opet, imalo za posledicu da je porasla 
vrednost zlatne engleske funte. S druge strane, svaki uspeh saveznika značio 
je da se bliži kraj okupacije i da će se privreda uskoro normalizovati i to je 
slabilo zlatnu funtu. Tako, pobeda Engleza kod El Alameina označila je sla- 
bljenje funte. Sva ova tri momenta, međutim, bila su kratkoročna u odnosu 
na pozitivne rezultate za grčku privredu i zato je bilo potrebno aktivno delo- 
vati i odmah preduzeti neke korake. 

Prvo što se dogodilo, bio je udar protiv špekulanata. Oni su bili teško 
pogođeni finansijsko-tehničkim merama koje sam ja preduzeo. Istovremeno 
sam osigurao da se velike količine hrane - iz Nemačke, iz protektorata Češke 

i iz poljoprivrednih balkanskih zemalja, sa kojim je Nemačka zaključila trgo- 
vinske ugovore - isporuče u Grčku. U pogledu hrane, siromašnija Italijaje ta- 
kode obećala da će poslati u Grčku manje količine prehrambenih proizvoda i 
sumpor, kako bi se uništile štetočine koje napadaju maslinu. Da bi preko pot- 
rebna hrana stigla u Grčku, zbog problema sa transportom, trebalo je da 
prode mnogo vremena. Zahvaljujući poverljivim ljudima, koji su dobro poz- 
navali prilike u Grčkoj, uverio sam se da u Atini i čitavoj Grčkoj ima znatnih 
količina maslinovog ulja, pasulja i šećera, a drže se na tajnim mestima. Moji 
poverljivi ljudi otkrili su ova skrovita mesta, pećine i zazidane podrume, gde 
su vlasnici sakrivali ove prehrambene proizvode, kako bi izbegli da ih pro- 
daju, pa makar i po najvišim cenama, za bezvredni papirnati novac. Imena 
vlasnika i mesta gde skrivaju hranu me uopšte nisu interesovali. Oštre i od- 
lučne mere protiv špekulacije, prisilile su vlasnike hrane daje ponude tržištu. 
Finansijsko-tehničke mere sastojale su se u glavnim crtama u ovome: 


1) odmah smo uveli zabranu da se grčkim snabdevačima hrane ispla- 
ćuje u novcu za potrebe okupacione nemačke i italijanske armije. Za life- 
rante ove mere su značile da će biti plaćeni za isporuke koji su upravo u toku, 
a isplata može da se izvrši samo u ratama do kraja godine. Na osnovu mera, 
koje nisu u potpunosti poznate, a koje su preduzeli Nojbaher i Dagostino, s 
ciljem da se drahma stabilizuje, odjednom se na tržištu pojavio manjak 
drahmi. Isto tako, uvedena je zabrana isplate novca preko javnih, državnih 
instituacija, kao banaka i pošte. Uzbuđenje koje su ove mere prouzrokovale 
biloje veliko. Sada su liferanti navalili na banke, kako bi dobili kredite. Tu ih 
je dočekalo sledeće neugodno iznenađenje; 


2) potpuna zabrana isplate kredita za trgovinske firme i privatna lica. 
Krediti za industriju su i dalje bili odobravani i to tek onda kadaje to odobrio 
kontrolni organ. Nesreća za špekulante ovime nije bila iscrpljena; 


3) banke su dobile uputstva da krenu naveliko sa ukidanjem kredita 
onim osobama kojima je već bio odobren. Time su bili pogođeni, pre svega, 
špekulanti. Obustavljanje isplata za prehrambene proizvode imalo je za cilj 
da se spreči da špekulanti prodaju hranu koji su sakrili u tajna skloništa, sa 
namerom da tom robom špekulišu. Ovime je sprečeno da ljudi koji se bave 
kriminalnim radnjama za to budu još i nagrađeni; 


4) ponovo je uspostavljeno poverenje u normalne isplatne čekove koji 
su, iz porezno-tehničkih razloga, podložni dugoj administrativnoj proceduri. 
Ovaj korak imao je kao trenutnu, pozitivnu posledicu, to daje odmah nestala 
velika razlika između plaćanja čekom (disađo), i gotovinom (a ona iznosi 
20%), koja se, naravno, nadoknadi na taj način, što se povisi cena robe). 
Sećam se i sada radosti bankara Dagostina, kada je sa uspehom ponovo us- 
postavljen platni promet normalnim čekovima. To je bila njegova ideja; 


5) sve maksimalne cene su ukinute. 


Ove mere bile su efikasne i sledile su brzo, jedna za drugom, i bez ve- 
like buke i propagande. Sa svega nekoliko rečenica govorile su o predsto- 
jećim transportima prehrambenih proizvoda, o zabrani da se hrana izvozi iz 
Grčke. Poput munje, brzo se proširila ova novost, kojaje predstavljala veliku 
blagodet za Grčku. Ovaj dogadaj je kasnije nazvao „čudo u oktobru". Nje- 
govi pozitivni rezultati daleko su prevazišli i najoptimističnija očekivanja 
Dagostinija i mene. 

Za svega nekoliko dana Grčka nije mogla da se prepozna. Pijace i iz- 
lozi bili su ispunjeni ogromnim količinama hrane i robe. Na pijaci, gde se 
prodaje povrće, riba i meso, sve je vrvilo od bučnih trgovaca i kupaca. U 
roku od 14 dana cene su pale za 80%. Sve se to dogodilo u vreme kada je 
danonoćno bila povećavana masa papirnatog novca. 

Sredinom oktobra, kako je javljeno, tri špekulanta prehrambenim arti- 
klima izvršila su samoubistvo. 

Ovaj uspeh mogao je da se održi samo pod uslovom da se brzo pobo- 
ljša transport, koji je bio u očajnom stanju. Uspeo sam da kod firera isposlu- 
jem naredbu na osnovu koje železnica ima da poveća kapacitet prevoza robe 
za pedeset odsto. Ovo je postignuto tako što su pojedine deonice na železni- 
čkoj pruzi tehnički poboljšane, da bi se omogućio efikasniji popravak loko- 
motiva koje su delom bile oštećene, i poboljša snabdevanje vodom. Takode 
se ubrzano pristupilo čišćenju atinske luke Pirej od potopljenih brodova, kao 
i popravaku obale, keja u Pireju. Vojni deo pomorske luke bio je evakuisan, 
kako bi što brže tekao istovar robe koji se odvija pomorskim putem, sa trgo- 
vačkim lađama. Iz nemačkih pomorskih (hanzeatskih) gradova stigli su u 
luku Pirej stručnjaci za lučki transport i doprineli oživljavanju te grčke luke. 
Nemačke i italijanske okupacione trupe u Grčkoj su od hrane kupovale samo 
povrće i voće, a iz Nemačke su nabavljale sve ostalo. Posebno je bio tražen 
tehnički materijal svih vrsta, koji je bio potreban armiji, a u prvom redu 
mašine za remont brodova za potrebe vojne mornarice, koje su do tada mo- 
rali da plaćaju Grcima i čije su cene bile astronomske. 

Da bih dokazao da mislim veoma ozbiljno kada je u pitanju pružanje 
pomoći Grčkoj u prehrambenim proizvodima, u Solunu sam naredio da se 
konfiskuje šest stotina tona maslinovog ulja. To ulje je jedna nemačka firma 
sa ostrva Mitileni kupila i htela da uveze u Nemačku. Umesto u Nemačku, tih 
600 tona maslinovog ulja poslao sam u Atinu i naredio da se proda po ceni 
koja je tog dana bila na snazi. Već sama činjenica zaplene maslinovog ulja 
imala je veliki psihološki efekt. Za čoveka iz Zapadne Evrope je neshava- 
tljivo kakvu važnu ulogu imaju u svetu Levanta glasine i šaputanja. Vesti o 
zapleni maslinovog ulja proširile su se neverovatnom brzinom po celoj Gr- 
čkoj. Takav način komunikacije je daleko efikasniji od bilo kakve propa- 
gande. Nemačko ministarstvo za prehranu bilo je veoma besno na mene, što 
sam na svoju ruku sprečio izvoz šest stotina tona maslinovog ulja iz Grčke u 

Nemačku. Međutim, posle kratkog razgovora sa državnim sekretarom Ba- 
keom (Backe) i njegovim najbližim saradnicima, pošlo mi je za rukom da st- 
var brzo izgladim. 

Ekonomske mere koje smo preduzeli, blagodareći početnim uspesima, 
postale su popularne. Sve je veći bio broj ljudi koji su bili spremni da nam 
pomognu. Kurs zlata je u Atini pao, a tome su doprineli i sami Grci, koji su 
počeli da prodaju zlato. Ljudi su, prosto, govorili: ,Ovde nešto funkcioniše, 
pa hajde da i mi doprinesemo oporavku privrede!" 

Drahma je bila proglašena nekonvertibilnom valutom na čitavom 
prostoru Velikonemačkog rajha. Nemačka državna banka (Rajhsbanka) htela 
je, zbog principijelnih, evropskih obzira, da se drži fiktivnog kursa šezdeset 
grčkih drahmi za jednu nemačku rajhsmarku. Poštoje drahma neprestano gu- 
bila vrednost, bilo je veoma teško da se sprovodi stalna revizija dnevnog 
kursa marke prema drahmi. Razume se daje takav kurs, koji se izračunavao 
na osnovu robne razmene, vodio do grotesknih poslovnih sporazuma. Grčki 
izvoznici su, zbog inflacije drahme, pretrpeli velike gubitke od trenutka kada 
je posao zaključen, pa do isporuke na ruke. Grčki uvoznici, s druge strane, 
napravili su odlične poslove i zaradili fantastično mnogo novaca. Navodim 
primer za koji sam direktno saznao: jedan Grk kupioje mašinu u Nemačkoj i 
platio je pošteno na osnovu kursa koji je u tom trenutku bio na snazi, dakle, 
za 1.000 nemačkih rajhsmarki platio je 60 000 drahmi, izračunato na osnovu 
robne razmene. Čim je primio traženu mašinu, odmah je to prodao nemačkoj 
armiji, i to za 25 000 000 drahmi. Primljeni novac odmah je upotrebio za ku- 
povinu zlata i druge unosne robe. Drahma se u koferima krijumčarila u Ne- 
mačku. Grčki studenti živeli su u Beču, praktično, besplatno, koristeći se po- 
godnostima inflacije drahme, koje su oni mogli da zamene po službenom 
kursu. Stanovali su u najboljim pansionima, i kako su bili bogati, zaboravili 
su da odlaze na predavanja i da studiraju. Nemci koji su živeli u Grčkoj slali 
su drahme u Nemačku i postali milioneri, a da za to nisu imali pokrića u st- 
varnoj vrednosti grčke valute. Prevare bez kraja i konca! 

Odeljenje za kulturu pri Nemačkoj ambasadi bilo je posebno ponosno 
zbog neverovatnog, pobedničkog pohoda nemačke knjige. Nemačka knjižara 
bila je prepuna ljudi. Obični Grci, koji ne razumeju ni reč nemačkog, kupo- 
vali su Getea, Kanta, Sopenhauera i važna naučna dela. Ukratko, u svom 
oduševljenju za nemačku knjigu kupovali su, prosto, sve. Ovo ponosno pri- 
znanje našeg atašea za kulturu slušao sam pažljivo i sa dubokim nepove- 
renjem. Sve mi je to izgledalo suviše neobično, pa sam krenuo da i sam po- 
bliže istražim celu stvar i došao do ovog rezultata: većina tih, navodnih, 
grčkih ljubitelja nemačke knjige, koju mnogi Nemci nisu mogli da nabave, 
čim bi te knjige kupili, nekoliko stotina metara dalje prodavali su ih, prema 
težini, kao staru hartiju. Posao je bio sjajan, jer je kurs nemačke marke 
službeno iznosio 60 grčkih drahmi. 


Jedan Grk koji se dugo bavio tim poslom - dok nisam zaustavio ,,po- 
bednički pohod nemačke knjige" - kazao mi je jednom iskreno, iz dubine 
duše: ,Nemci ne mogu da dobiju ovaj rat. Oni su za taj posao suviše glupi!" 
Međutim, moj cenjeni kolega Dagostino, takođe je došao do istog otkrića. 
Neki veliki italijanski izdavač hvalio se pred njim ,pobedničkim pohodom 
italijanskih novina i časopisa". Ali, i oni su završili nepročitani, bez dubljeg 
kulturno-političkog uticaja, kod trgovca starim papirom. 

Grk koji ne vidi razliku između stvarne cene robe i moguće zarade, 
nije Grk. A u Grčkoj živi veoma mnogo - Grka! 

Pod ovakvim okolnostima, bilo je logično da Nemačko-grčko ud- 
ruženje za spoljnu trgovinu prestane s aktivnostima. Zbog toga je Nemačko 
ministarstvo privrede predložilo jednu zanimljivu i novu ideju u vezi s osni- 
vanjem budućeg društva, koje se poklapalo sa mojom akcijom normalizo- 
vanja grčke ekonomije. Firma se zvala ,Degriges" (Deutsch-griechische 
Handelsgesellscahft), nemačko-grčko trgovinsko udruženje, koje će nastaviti 
da deluje i u vreme privredne krize. Predsednik ovog društva postao je Oto 
Braun. Njegova firma ,,Transdanubia" postala je poznata i pre rata po svom 
uspešnom poslovanju na Balkanu. Zadatak koji se postavio pred novo ud- 
ruženje bioje ovaj: kako trgovati ako zadržimo fiktivan kurs jedna marka za 
60 drahmi? Ili, da pokušamo da izračunamo stvaran odnos vrednosti marke - 
drahme? Kako voditi spoljnotrgovinske odnose kada jedan partner poseduje 
valutu koja je izložena velikoj inflaciji a da, istovremeno, nijedan od partnera 
u tim poslovima ne bude oštećen? 

Kako je, dakle, funkcionisala ,,Degriges" firma uprkos postojećih 
problema? Vraćam se mom trgovcu maslinama. On je, kao i do sada, za 
1.000 maraka uplaćivao u kasu državne banke 60 000 drahmi. On je mašinu, 
koju smo već pominjali, mogao, međutim, da primi tek onda kada je komitet 
»Degriges" firme izračunao, na osnovu stvarne tržišne vrednosti, koliko tr- 
govac mora još da doplati da bi mašina bila njegova. Razume se, da su ove 
mere ražalostile pomenutog trgovca, koji je u prošlosti navikao na visoke za- 
rade. Sadaje njegov profit iznosio od 20 do 50 odsto. Pa ipak, on je to morao 
da prihvati i nastavio je da trguje. Ova doplata robe služilaje u sledeće svrhe: 
tri petine novca odlazilo je na kupovinu grčke robe i to po cenama slobodnog 
tržišta. I u tom slučaju izračunavalo se po klirinškom kursu, dakle, jedna ne- 
mačka marka stajala je 60 grčkih drahmi. Razlika koja je postojala u cenama 
na slobodnom tržištu isplaćivala se grčkim liferantima preko firme ,Degri- 
ges". Dve petine novca odlazile su na pokrivanje troškova okupacione voj- 
ske. Ovo su, međutim, pojedinosti koje ne zanimaju svakog čitaoca. 

Slično udruženje osnovali su i Italijani, a zvalo se ,SACIG" (Societa 
Anonima Commerciale Italiana-Greca). U poslovnom odboru bile su zastu- 
pljene nemačka i italijanska firma, kao i predstavnici grčkog Ministarstva tr- 
govine. Odbor je rešavao i o pitanju procenta na dodatak klirinške cene. Po- 


slednja, najviša instanca za sva ekonomska pitanja bili smo Dagostino i ja. 
Tadašnji viši vladin savetnik dr Šulte (Schulte), koji je zauzimao mesto ko- 
mesara za određivanje cena u Nemačkoj, godine 1940. bio je dodeljen mome 
štabu u Bukureštu. On je bio taj koji je komplikovano pitanje cena i piata u 
Grčkoj rešavao sa samostalnošću koja je bila karakteristična za moje sjajne 
saradnike i meni donela veliko preimućstvo. 


U džungli koja je bila prouzrokovana inflacijom, i sa spoljnotrgovin- 
skim problemima nastalim zbog toga, čije neugodne tragove iz 1941. godine 
smo ne samo nasledili, nego smo mogli i da ih doživimo, borio se sa vestfals- 
kom upornošću naš ataše za trgovinu, Helmut Hefinghof (Hellmuth Höfing- 
hoff). On je već godinama radio u Atini. Jednom je stigla neka duga depeša i 
Hefinghof mi je doneo na moj sto, daje potpišem. U pitanju je bio jedan ve- 
oma komplikovan posao sa duvanom. Ja, jednostavno, nisam razumeo taj 
komplikovani problem i morao sam sebi besno da kažem, da za temeljno is- 
pitivanje ove stvari ne raspolažem sa dovoljno vremena. Jedino mi je za- 
ključak izgledao logičan i razumljiv. Depešu sam ipak potpisao, ali sa nekom 
gorčinom. Da to nisam uradio, u mojoj radnoj sobi Hefinghof bi morao da 
prenoći. Tek kada sam doznao da ni u berlinskoj centrali, koje se, zapravo, 
ovaj slučaj najviše i ticao, nisu razumeli ništa iz te depeše, osim, kao ija, za- 
ključak, onda sam se donekle utešio. 


Pri sprovodenju naših akcija već od prvog dana mog rada usko smo sa- 
rađivali sa vodstvom Međunarodnog crvenog krsta, koje je vodilo akciju hu- 
manitarne pomoći Grčkoj. Pomoć se, pre svega, odnosila na isporuku brašna 
i mleka za decu. Ova pomoć je imala prvorazredni značaj za prehranu grad- 
skog stanovništva u Grčkoj. Dagostino ija, kao specijalni izaslanici, odmah 
na početku te akcije razradili smo plan, zajedno sa šefovima humanitarne ak- 
cije, koliko kalorija minimalno treba da prime građani po glavi stanovnika. 
Sile osovine bile su na taj način u stanju da izračunaju koliko hrane je pot- 
rebno da se isporuči ugroženom stanovništvu. Nemačko ministarstvo preh- 
rane poklonilo je grčkom civilnom stanovništvu 60 000 tona hrane (30 000 
tona krompira, 18 000 tona leće, pasulja i boranije i 12 000 tona šećera). Ita- 
lijaje obećala da će isporučiti Grčkoj testenine, kao i sumpor za borbu protiv 
štetočina koje napadaju maslinu. Naročito važan i težak zadatak bio je prob- 
lem nabavke maslinovog ulja. Grčka ga dovoljno proizvodi, a trebalo ga je 
nabaviti za grčko gradsko stanovništvo. Grčka vlada preuzela je obavezu da 
maslinovo ulje otkupi od seljaka sa Peloponeza, dok je Međunarodni crveni 
krst stavio sebi u zadatak da ga nabavi sa ostrva Krfa. Ostrvo Mitiline nala- 
zilo se pod nemačkom upravom, a Italijani su držali ostrvo Krit. Isporuka 
maslinovog ulja sa ostrva Krf, Mitiline i Krit ostvarena je tako što su seljaci 
u zamenu za maslinovo ulje primili, na osnovu dogovora, odgovarajuće ko- 
ličine brašna, pasulja, mahuna i šećera. 


Nažalost, na ostrvu Kritu došlo je do skandala, jer je vodstvo firme 
»SACIG" proigralo poverenje i tu zamenu izvršilo nekorektno i nenamenski. 
Zbog toga je uskoro bilo smenjeno. Ta firma je posudila od grčke vlade 
brašno i šećer za koje je od seljaka, u zamenu, kako je bilo dogovoreno, pri- 
mila maslinovo ulje. Međutim, umesto da to maslinovo ulje isporuči 
gradskom stanovništvu u Grčkoj, ,SACIG"je ulje izvezao na ostrvo Rodos i 
u Italiju, što je kršilo odredbe koje smo Dagostino i ja doneli. Posle ovog 
skandala, italijanska armije morala je da od grčke vlade posuđuje i ma- 
slinovo ulje. Ovim nisu nabrojana sva „junačka dela" firme ,SACIG". Zbog 
toga sam ubrzo rešio da njenu imovinu predam na raspolaganje Grčkom mi- 
nistarstvu finansija. 

Humanitarnom akcijom Međunarodnog crvenog krsta u svrhu pomoći 
Grčkoj rukovodile su Švedska i Švajcarska. Poslanik Alard, kojije tada ruko- 
vodio švedskim poslovima u Sofiji, i član državnog saveta pri ministarstvu 
pravde Švedske, dr Sandstrem (Sandstroem), koji je danas predsednik Šved- 
skog i Međunarodnog crvenog krsta, bili su - prvo jedan, pa drugi - na čelu 
ove, hvale vredne, humanitarne akcije. Pomoćje bila namenjena Grcima, na- 
rodu koji se našao između čekića i nakovnja velikih sila. Velike sile su na 
»Korektan" način odlučile da humanitarni problem, i to na prostoru gde se 
odvijaju ratne operacije, treba da rešava neko drugi. Tako je ta briga prešla 
na Međunarodni crveni krst. Veliki i glomazni grčki birokratski aparat od- 
mah je postao, što je prirodno, pogodno mesto za delovanje neprijateljskih 
obaveštajnih službi. Engleski I. S. (Intelligence Service) i grčki komunistički 
pokret otpora ,,Elas" iskoristili su oberučke za svoje interese ovu humani- 
tarnu akciju, koja im je pružala slobodu kretanja i delovanja. Mom glavnom 
štabu prećutao sam mnoga svoja zapažanja i neugodna saznanja i nekoliko 
puta sam uspeo da sprečim da se dogovor sa neprijateljem humanitarne ak- 
cije ne poništi. Tako, među šoferima koji su u toj akciji bili angažovani i ra- 
dili za Međunarodni crveni krst, nlazili su se mnogi pripadnici ,Elasa". U 
hrani deklarisanoj kao humanitarna pomoć, naša obaveštajna služba često je 
nalazila i eksploziv. Desilo se da je auto natovaren humanitarnom pomoći, 
tokom vožnje ,izgubio orijentaciju" i , greškom" hranu isporučio u neku par- 
tizansku bazu. Ovoje, možda, služilo na čast nižim činovnicima u Vermahtu, 
jer su se pokazali velikodušnim i dokazali da u pogledu humanitarne pomoći 
stoje iznad partijskih interesa. Meni, međutim, kao nemačkom specijalnom 
oponomućenom izaslaniku za Jugoistok, donelo je neugodnosti. Moja logika 
u vezi s ovakvim slučajevima bila je veoma prosta: neprijateljske sile mogu i 
bez međunarodne humanitarne akcije da u Grčkoj nadu agenata, koliko god 
im srce želi. Snabdevanje grčkog civilnog stanovništva hlebom i mir na tom 
prostoru, međutim, bili su neuporedivo važniji za nas, nego sigurno ne- 
poželjne, ali, sve u svemu, beznačajne aktivnosti neprijateljskih obaveštajnih 
službi. Ovde moram da naglasim da samo vodstvo ove akcije Međunarodnog 

crvenog krsta nije imalo nikakve veze sa špijunažom i njihov jedini motiv 
bila je želja da se ljudima u nevolji pomogne. Isporuka brašna, koje je bilo 
transportovano švedskim trgovačkim lađama, tokom godine 1944. povećala 
se na 26 000 tona mesečno. Ovde je zaista reč o pravom podvigu. Pomoć se 
odvijala u vremenu i svetu gde su se ljudi nemilosrdno klali i ubijali. Neko- 
liko puta sam bio pozvan da kao gost ručam najednom od tih švedskih čistih 
brodova i mogao sam da uživam u ukusnom izboru predjela. To je zaista bio 
doživljaj. Jedino ne bih preporučio da u sparini grčkog leta pijete švedsku ra- 
kiju ,Akvavit". 

Godine 1944. događaji su se po nas loše odvijali, pa je ceo pomorski 
saobraćaj, praktično, prestao da postoji, jerje Englezima pošlo za rukom da 
nam potope skoro sve lade. U ovako teškoj situaciji, švedski diplomata Alard 
predložio mi je da se u vezi s problemom transporta hrane započnu pregovori 
sa Englezima. Švedski brod bi, natovaren nemačkom hranom, isplovio iz 
Trsta ili Venecije, uz pratnju i zaštitu engleskih ratnih brodova skoro do same 
grčke obale i onda bi, nesmetano, uplovio u grčku luku Pirej. Ova pomorska 
ruta trebalo bi nesmetano da funkcioniše, nezavisno od vojnih operacija. Ja 
sam ovaj neobičan predlog podržao i o svemu obavestio Glavni štab. Hitler 
je predlog odobrio, pa je švedski diplomata Alard mogao da započne prego- 
vore sa engleskim ambasadorom u Štokholmu. 


Englezu su postavili sledeće pitanje: ,Ko im daje garancije da ova 
hrana neće dospeti u ruke i nemačkih okupacionih vojnika u Grčkoj?". 


Nemačka je bila spremna da garantuje da će se dogovor ispoštovati. 
Ovo Englezi nisu prihvatili jer su se nalazili u ratu sa Rajhom. Alard je kao 
garanciju predložio džentlmenski dogovor, koji bi bio potpisan između njega 
i mene. Engleski diplomata zatražio je vremena kako bi mogao da se posa- 
vetuje sa Londonom i odgovor je ubrzo stigao: „Vlada Njenog kraljevskog 
visočanstva prihvata ovu garanciju!". 


Švedska lađa ,,Hallaren" (4 500 tona nosivosti) preuzela je svoju re- 
dovnu liniju. Hrana je bila deljena - ovo su zahtevali Englezi, a to je bila i 
naša dosadašnja praksa - civilnom stanovništvu, po niskim cenama humani- 
tarne pomoći. Mi smo te ugovore neprestano obnavljali sa vodstvom 
Međunarodnog crvenog krsta. General-pukovnik Ler, vrhovni komandant 
Grupe armija E, sa komandom u Solunu, dao mi je posebno do znanja da je 
upoznat sa čitavim problemom. Da bih olakšao kontrolu i svoju odgovor- 
nost, pojednostavio sam celu stvar i to tako što sam u luci Pirej, čim je stigao 
švedski brod, lično nemačku hranu odmah predao na raspolaganje Međuna- 
rodnom crvenom krstu, koji ju je onda, umesto nas, prodavao stanovništvu. 
Novac od te prodaje služio je za pokrivanje našeg bankovnog računa i 
plaćanje našeg duga u drahmima. Naš konto nalazio se u Grčkom mini- 
starstvu finansija. 

Sabotaža velikog železničkog mosta u severnoj Grčkoj, koju su iz- 
vršili grčki partizani pod vodstvom engleskih komandosa u novembru 1942, 
bila je prvi težak udarac akciji oporavka grčke privrede. Grci su počeli da su- 
mnjaju da će Nemci biti sada u stanju da brzo isporuče nemačku hranu za 
gladno grčko stanovništvo. Sok je postojao još dugo posle te sabotaže. Pa 
ipak, uspeli smo da stabilizujemo cene i to prostim metodama slobodnog 
tržišta. Cene su umereno rasle do marta/aprila 1943. Nade specijalnih izasla- 
nika u Grčkoj, Dagostinija i mene, da će vojne operacije biti okončane do 
kraja oktobra 1943, a time i da će prestati štamapnje novca koji nema stvar- 
nog pokrića, nisu se ostvarile. Uvek iznova stizale su nove zapovesti iz Gla- 
vnog štaba (od Hitlera), i odnosile su se na dodatne radove u vezi s izgra- 
dnjom odbrambenih objekata. Pojednostavljenim rečima, to je značilo da je 
Glavni štab zahtevao od mene i od grčke vlade, da se uz pomoć kredita in- 
vestira u sledeće: poboljšaju stari drumovi i grade novi, proširuju aerodromi, 
pojača obalna baterija, modernizuju podmorničke luke, a ostrvo Krit, koje je 
dugo 266 km a široko 52, treba tako izgraditi, da postane snažna, neosvojiva 
pomorska tvrđava Sredozemnog mora! Ovi veliki radovi prouzrokovali su 
inflaciju grčke drahme. To nismo više mogli da krijemo. Grci su ponovo 
počeli da računaju. Cene su nanovo počele da skaču i nismo ih mogli zausta- 
viti ni uz pomoć isporuka dovoljno velikih količina robe. Uskoro su cene bile 
veće nego u oktobru 1942, a u novembru 1943. jedna zlatna engleska funta 
vredela je čak dva miliona drahmi. To je bilo zastrašujuće. 

Moj italijanski kolega Dagostino, sa kojim sam odlično sarađivao, 
početkom 1943. dao je ostavku na položaj. Njega je nasledio industrijalac 
Vinćenco Faduoli (Vincenzo Faggiuoli). Ja sam, međutim, dobio još jednu, 
novu dužnost. Bio sam imenovan kao specijalni opomućeni poslanik Mini- 
starstva spoljnih poslova za Jugoistok (Sonderbevollmichtigtigten des Aus- 
wertigten Amtes fiir den Siidosten), a nisam istovremeno bio oslobođen rani- 
jih obaveza i zadataka. Nakon kapitulacije Italije septembra 1943, ova nova 
dužnost uključivala je Srbiju, Crnu Goru, Albaniju i Grčku. Moj prijatelj, dr 
Altenburg, bio je opozvan iz Grčke i primio je novu dužnost u Glavnom 
štabu. Generalni konzul Nemačke u Grčkoj, Fon Grevenic (von Graevenitz), 
postao je nemački ambasador i moj stalni zamenik u Atini. 

Ujesen 1943. sve je izgledalo užasno. Postojala je samo jedna vrsta 
robe za koju problem prevoza uopšte nije postojao. Reč je o robi koja, od 
kako postoji pisana istorija, najviše pieni ljudsku maštu: zlato. Početkom no- 
vembra 1943. putovao sam avionom u Berlin, kako bih nabavio tu robu. De- 
silo se čudo. Posle kratke konferencije - koju sam imao sa ministrom priv- 
rede Funkom, ministrom finansija Fon Sverin-Krosigom, potpredsednikom 
Nemačke banke Pulom (Puhl), kao i sa nekoliko drugih zastupnika pojedinih 
ministarskih resora - primio sam milion zlatnih engleskih funti, kako bih od- 
branio vrednost grčke drahme. Prilikom povratka u Grčku, u svom avionu 


»hajnkel 111" poneo sam prilično veliki deo tog zlata, koje mi je odobreno u 
Berlinu. Sredinom novembra 1943. na atinskoj berzi započeo sam sa ula- 
ganjem u akcije koje su imale zlatnu podlogu. Ovaj korak služio je kao po- 
slednja kočnica da ne dode do totalnog raspada novčanog sistema u Grčkoj i 
doprineo je da se drahma, i pored visoke inflacije, održala kao valuta i to sve 
do našeg povlačenja iz Grčke. 

Ovakvim razvojem Grci su bili veoma iznenađeni. Niko nije smatrao 
mogućim da će Nemačka na tržište baciti zlato. Prodaja 20 000 zlatnih funti 
u toku jednog berzovnog prepodneva bila je dovoljna da se popravi kurs i da 
cena jedne zlatne funte padne sa 2 000 000 drahmi na 900 000. Kao rekacija 
na ovaj moj potez, odmah se javila još jedna zainteresovana strana, koja je 
takođe ponudila prodaju zlata na atinskoj berzi. Sva Atina bila je uzbuđena, 
kao što je bila i ujesen 1942, kada sam započeo sa radom u toj zemlji. Kafić, 
koji se nalazi preko puta hotela „Gran Bretanj" („Grand Bretagnje"), gde su 
se nalazili moj štab i moja radna soba, bio je odjednom ispunjen do po- 
slednjeg mesta. Tu su sedeli ljudi koji su pažljivo posmatrali ko je sve dola- 
zio kod mene, kako bi na osnovu tih poseta mogli da zaključe kako će teći 
budući događaji. Konkretno: da li da zlato kupuju ili prodaju? Koliko zlata 
imam na raspolaganju? Možda će mi uskoro ponestati daha? Izraz moga lica 
bio je predmet pažljivih ispitivanja posetilaca kafića i osoblja hotela, i izg- 
leda daje to bila najvažnija lektira dana. Sve to sam ja dobro znao. Kada bih 
izlazio iz kola, moje lice bi poprimilo izraz pouzdanosti i radosti. Potrudio 
sam se da uvek imam savršeno držanje i brze, žive pokrete. I ljudi koji su 
imali zadatak da me svaki dan posmatraju, zaključili bi: ,,On je dobro raspo- 
ložen. Da se kladimo da će se sutra opet nešto značajno dogoditi!". 

Da li će se sledećeg dan zaista nešto značajno događati na berzi zlata, 
o tome su, međutim, bili upoznati samo moji najbliži saradnici, a pre svih 
Paul Han (Paul Hahn), direktor Nemačke nacionalne banke (Rajhsbanke), 
zatim šef Privrednog odeljenja mog biroa u Atini, u čijim rukama su se nala- 
zili ključevi za tehničko izvođenje intervencija sa zlatom. Ovde ubrajam i 
jednog Grka, Cironikosa, kojije bio ministar finansija i privrede. Mogao sam 
se potpuno pouzdati u njega. Cironikosje umeo da čuva tajnu. 

Jednog dana, kada su oko ponoći Han i Cironikos napustili moju ho- 
telsku sobu, došao je keiner da pokupi čaše i flaše i, pomalo uzbuđeno, ka- 
zao: 

„Vaša ekscelencijo, ja sam se preračunao!" 

»Kako to mislite", upitao sam ga. 

„Pa, danas sam kupio jednu zlatnu funtu!" 

„Pa šta?", začudio sam se. 

»Kako šta! Kod Vas su upravo bili gospodin Han i gospodin ministar 
Cironikos. To, dakle, znači, da će sutra vrednost zlatne funte da padne!" 

Smisao akcije u vezi sa zlatnom funtom na berzi u Atini bioje sledeći: 
novac dobijen prodajom novca koji ima zlatnu podlogu, treba da se upotrebi 
za pokrivanje troškova okupacije. Time sam rasteretio grčku drahmu od pri- 
tiska i nestala je potreba da se štampa novac koji nema pokrića. Neprestana 
ponuda zlata na atinskoj berzi u zamenu za grčku drahmu delovala je kao 
kočnica protiv nekontrolisanog, vrtoglavog gubitka vrednosti drahme. Na taj 
način, berzovni špekulanti nikada nisu mogli da budu sigurni da će njihova 
računica biti ispravna ako počnu da prodaju drahmu i kupuju zlato, i zato su 
se čuvali da u svojim špekulacijama ne preteraju i ne preračunaju se. Grčko 
tržište je veoma živo, a to je uvek ponovo vodilo do stvaranja grupe špekula- 
nata, koji su, kada je pritisak na drahmu rastao, tržištu odmah nudili zlato. 
Tako je drahma - koja je stvarno bila samo komad hartije - uprkos nevero- 
vatno velike inflacije ipak bila novac. Plate su neprestano bile obračunavane 
na osnovu stvarne vrednosti hrane i prilagodavane realnim životnim troško- 
vima. 

Često su me pitali zašto Vermahtu jednostavno ne dam zlato, kako bi 
njime mogli da plate svoje potebe u Grčkoj. Da sam to uradio, drahma kao 
novčanica odjednom bi prestala da postoji, jer bi tada svi trgovci cenu svoje 
robe preračunavali u zlatu. Zlato koje bih dobio od Rajhsbanke brzo bih po- 
trošio. Našom metodom, međutim, uvek nam je uspevalo da svega nekoliko 
desetina hiljada zlatnika, izabravši pravi trenutak, bacimo na atinsko tržište i 
na taj način zaštitimo ogromnu masu papirnatog grčkog novca koji je bilo u 
opticaju. Ili, da to jednostavnije i bolje kažem: ovime smo usporili pad ku- 
povne moći drahme. 

Dva puta sam lično intervenisao na atinskoj berzi, u maju i avgustu 
1944, kako bih demonstrirao ozbiljnost svojih koraka u pravcu sprečavanja 
eksplozivne inflacije drahme. Inflacija i napetost na tržištu dostigle su vrhu- 
nac. U ringu sam se našao sa profesionalnim berzovnim špekulantima i svi 
oni su hteli od mene da doznaju samo ovo: koliko zlata mi je još ostalo u 
džepu? Bitka na berzi je nemilosrdno besnela. Bez reči, samo pogledima i 
klimanjem glave, sporazumevao sam se tokom boravka na atinskoj berzi -jer 
je svaki razgovor, zbog užasne buke, bio nemoguć - sa mojim najbližim sa- 
radnicima, Hanom i Cironikosom, o našim novim akcijama. Tako je to išlo, 
dok nije došlo do kolapsa kursa zlata. Čovek koji nije doživeo atinsku berzu 
ne može da poveruje da se ova neprestana vika i galama, zapravo, odnosi na 
poslovne bilanse. koji se nervozno upisuju na komadiće hartije. Na kraju rad- 
nog vremena berze zaključuju se poslovi, koji sadrže savršeno precizne po- 
datke. Na atinskoj berzi radili su i poslovni agenti čije žile na čelu bi toliko 
nabrekle, oči bi im iskočile iz očne duplje, a svoje poslovne partnere hvatali 
bi za gušu. U prostoru određenom zajavnost, gurali su se posmatrači i rado- 
znali ljudi. Sve je to bilo praćeno metežom koji su stvarali berzanski kuriri, 
probijajući se kroz gužvu do ulice, kako bi javili svojim nalogodavcima 

najnovije stanje akcija. Cela Atina učestvovalaje u ovoj igri. Kada bi vodeći 
funkcioner berze suvereno bacio pogled na ovo bojno polje, a onda udarcem 
udario o gong, bitka je bila okončana. Kupajući se u znoju i potpuno iscr- 
pljeni, berzanski ratnici počeli bi odmah da napuštaju poprište borbe. Gomila 
ljudi koja je poput grozdova, tokom rada berze, opsedala glavni ulaz, po 
udarcu gonga bi se rasipala i kao poplašeni roj pčela nastavila još neko 
vreme da zuji ulicama Atine. 

Veoma je karakterištično i govori u prilog neverovatne pokretnosti i 
poletne spremnosti Grka za rizik i špekulaciju, da je, recimo, bio dovoljan 
dolazak mog aviona ,hajnkel 111" na atinski aerodrom Tatoi, pa da kurs 
zlata padne za 10 ili 20 odsto. Ovako su Grci, puni respekta, dočekivali i 
pozdravljali čoveka koji poseduje zlato. Onda su berzijanski špekulanti če- 
kali na ono štoje morala da se dogodi. A ija sam čekao, kako bih pratio po- 
sledice svog dolaska, koji je delovao poput šoka. Dakle, sa minimalnim sred- 
stvima uspeo sam da za neko vreme postignem mnogo. Ovo, razume se, nije 
moglo da traje večno. Spekulacije na berzi reagovale su sve nervoznije, paje 
vrednost zlatne funte počela da raste sve brže i brže i uskoro premašila 
najvišu granicu koja je postojala pre mog dolasak. I upravo u trenutku kada 
je cena zlata počela vrtoglavo da raste, preduzimao bih, s vremena na vreme, 
veliku akciju na berzi: prodao bih izvesnu količinu zlata, a istovremeno bih 
usporio štampanje grčkih drahmi i naredio bih obustavu piata za Vermaht i 
grčke državne službenike. Grci su, razume se, bili suviše lukavi da bi uspora- 
vanje štampanja novčanica shvatili previše ozbiljno. Pa ipak, u igru sam 
uveo još jedan motiv. Grci su strastveni špekulatni, a moj, premda već izli- 
zani recept, ipak me nije nikada izdao i uvek je izazavao efekt koji sam ja 
očekivao. 

Ne treba smatrati da bi se u nekoj drugoj zemlji, u kojoj bi postojale 
iste ekonomske prilike, mogle primeniti iste metode. Ja sam imao posla sa 
Grcima. Prosečan Evropljanin još nije traženu robu ni primio, a Grkjuje već 
kupio, ponovo prodao i većje spremio odgovor, žaleći se, da isporučena roba 
nije imala očekivani kvalitet. Oni su brzi, inteligentni ljudi. Ja im se divim. 

O pokušaju da se zaustavi inflacija, razume se, nije moglo biti ni go- 
vora. Problem koji je trebalo rešavati bio je uvek isti: da grčka valuta drahma 
sačuva karakter novca i ne dozvoliti da se pretvori u bezvrednu hartiju, osi- 
gurati minimum hrane za gradsko stanovništvo Grčke i to uz pomoć kontroli- 
sane inflacije. Kako je u septembru 1943. Italija kapitulirala, ostao sam pot- 
puno sam da rešavam ova pitanja. Sva briga je pala na mene. Celu akciju, da 
budem razumljiv, mogao bih da uporedim sa akcijom gradnje mosta. Na ra- 
spolaganju imam materijal za gradnju mosta do druge obale, koja je tako da- 
leko daje ne mogu videti. Takva konstrukcija mosta, logično, morala je da 
bude sve ,tanja" i sve manje bezbedna. Ovu nevidljivu obalu moglo je da 
predstavlja samo jedno - kraj okupacije Grčke. Do druge obale smo, kada je 

potrošen sav matrijal za gradnju mosta, stigli onda kada je počela evakuacija 
nemačkih trupa iz Grčke. 

Krajem avgusta 1944. u Nemačkom glavnom štabu došlo je do razgo- 
vora o Balkanu. Putovao sam avionom sa maršalom Fon Vajksom (Feldmar- 
schall von Weichs) do Hitlerovog glavnog štaba ,Volfšance" (,,Wolfs- 
schanze"), koji je bio smešten kod Rastenburga, u istočnoj Pruskoj. Prisutan 
je bio i general-pukovnik Ler, komandant naše armije, sa sedištem u Solunu. 
Prisutni su bili: Hitler, Fon Ribentrop, Himler, Kajtl (Keitel), Jodl, Varlimon 
(Warlimont), Šper (Speer) i drugi vodeći ljudi Rajha. Prostorija je bila puna 
ljudi. Na dnevnom redu nalazila se evakuacija naše vojske iz Grčke. Hitlerje 
uzeo reč: „Ostrva su ispunila svoj zadatak!" i izdao je naredbu da nemačke 
trupe napuste egejska ostrva i Krit. Dan posle toga došlo je do prevrata u Bu- 
kureštu, a uskoro i u Bugarskoj. Tako smo sa teme „evakuacija Grčke" stigli 
do pitanja „evakuacije Balkana". Još jednom ću da se vratim na ovu konfe- 
renciju. Kadaje bilo govora o stanju u Grčkoj, Hitler mi je kazao sledeće: 

»Da Vam odmah na početku jasno kažem, ne pada mi na pamet da 
Grčkoj ponovo stavim na raspolaganje zlato!" 

Ja: ,Ali, nama je još potrebno zlato, jer će, u suprotnom, drahma 
jednostavno da nestane!" 

Hitler: ,,Pretvorite drahmu u kartice penzijskog osiguranja ili nešto 
slično! Štampajte novac, na kome stoji da drahma ima zlatnu podlogu!" 

Ja: ,Ova mera vredeće petnaest minuta, dakle, onoliko dugo dok prvi 
Grk ne ude u banku i pokuša, uzaludno, da novčanicu zameni za zlato." 

Hitler: ,Ja sam svojevremeno podržao i nemačke marke penzijskog 
osiguranja i znam daje funkcionisalo!" 

Ja: „Moj fireru, u Grčkoj, međutim, iza markice grčke drahme penzij- 
skog osiguranja stoji gospodin Ralis!" 

Ovaj razgovor nastavili smo i posle konferencije. Ribentrop mi je ka- 
zao sledeće: „Vi sada morate da ipak pretvorite drahmu u kartice penzijskog 
osiguranja!" 

»Ovo neću da uradim, jer takav predlog nema nikakvih izgleda na us- 
peh!", odgovrio sam odlučno. 

Ribentrop: ,,Ali, Hilter to zahteva od Vas, kao što se i sami čuli!" 

Ja: ,Moj zadatak se ne sastoji samo u tome da čuvam svoj prestiž, 
nego i da pazim na ugled Nemačkog rajha. Ne mogu da se bavim stvarima 
koje bi nas osramotile. Ja Vam. međutim, dajem kompromisni predlog: o 
ovome ću u Berlinu razgovarati sa Funkom i Sverin-Krosikom i tada ćemo, 
zajednički, da dođemo do zaključka kako je ta ideja neizvodljiva." 

Ribentrop: „Dobro. Uradite tako." 

Do mog razgovora sa Funkom i Sverin-Krosikom nije nikada ni došlo, 
a naše povlačenje iz Grčke učinilo je da su sve debate o toj temi postale ne- 
potrebne. 

Specijalne ekonomske mere - koje su trajale pune dve godine i bile is- 
punjene brigama i velikim trudom - bile su okončane. Englezi i Amerikanci, 
koji su nas nasledili u Grčkoj, nastavili su da se bore sa problemima koje 
smo i mi imali: partizanski rat i borba za ozdravljenje drahme, i to pod da- 
leko povoljnijim okolnostima. Sprovodenje specijalnih privrednih mera, a to 
je bio moj zadatak u Grčkoj oktobra 1942, kao i moja politička dužnost (spe- 
cijalni izaslanik Ministarstva spoljnih poslova za Jugoistok) na Balkanu, 
koju sam preuzeo avgusta 1943, vodile su me trideset i pet puta u Atinu. 
Tako sam ja, kada ovome dodam letove Tirana-Atina, kao i letove do grčkih 
ostrva, oko sedamdeset puta preleteo Egejsko more. Ovo more pokazalo mi 
je sve svoje nijanse i izraze: od spokojne širine morskog plavetnila, koje po 
svojoj lepoti ne može nisačim da se uporedi, pa sve do zapenušane mase po- 
divljalih crnih talasa, dok istovremeno nebom tutnji orkanski vetar koji preti 
da proguta naš avion, koji je poskakivao kao orahova ljuska u olujnom 
okeanu. U mom sećanju ostaje nezaboravljen i snegom pokriven vrh planine 
Olimpa, koji se nadvio nad morem homerovskih junaka. Jednom smo leteli 
blizu Olimpa: ispod nas videlo se svetlucavo, plavo more i skoro prozirno 
plavo nebo iznad nas, a pred nama, iz pravca juga, dolazila nam je u susret 
oluja, na čijem rubu smo mogli da vidimo dugu i to takve lepote, kakvu još 
niko nikada nije video. 


U vezi s opasnim letovima iznad Egejskog mora, jedan mi je posebno 
ostao urezan u pamćenju. U avionu je do mene sedeo švedski novinar Jeder- 
lund (Jčderlund), koji je bio moj gost. Tokom leta on je crtao karte, pravio cr- 
tani roman, na kojima su se nalazili likovi Draže Mihailovića, Tita i mene. 
Na kraju, konačno se saznalo koje koga ubo nožem. I dok smo se tako zaba- 
vljali, avion je ušao u zlokobni orkanski vrtlog. Kroz okno našeg aviona 
mogli smo da vidimo samo gustu masu hladnih, sivih, olujnih oblaka i osetili 
smo kako nas trese snažan vetar. Sa aerodroma u Solunu, osim mog aviona, 
poletela sujoš dva. Obaje orkan bacio u more i niko nije bio spasen. Mi smo, 
međutim, u poslednjem trenu izbegli sudar sa snegom i stenama visoke pla- 
nine, gde se naša mašina izgubila. Pilot našeg aviona odustao je od sletanja 
na naše odredište, u Atiku, pa se vratio i srećno, uz velike napore, ponovo 
sletio na solunski aerodrom. Tokom leta, kada je opasnost postajala sve 
vidljivija, moja sekretarica, gospođica Lizel Ličen (Liesel Liitzen), izvadila 
je iz svoje putne torbe jednu knjigu, a onda ju je ponovo, brzo, vratila u 
torbu. Naslov knjige glasio je To je bio kraj priče, roman Bruna Brema 
(Brehm). 


O drugim dogodovštinama za vreme mojih putovanja avionom - koje 
nemaju nikakve veze sa meteorologijom, ali zato itekako s obaveštajnom 
službom i vođenjem rata - biće govora u jednom od sledećih poglavlja ove 
knjige. 

O specijalnim privrednim merama u Grčkoj pisaće istoričari nove 
knjige, kada jednog dana budu dostupni arhivi i dokumenti. Pod tim, recimo, 

mislim, na izveštaje i depeše koje sam telegrafski slao Ministarstvu spoljnih 
poslova u Berlin, jer oni govore o jedinstvenosti i dubini grčke ekonomske 
krize. Teškoće koje su mi stajale na putu izgledaju svakom ko nije nosio 
breme odgovornosti, neverovatne i nepojmljive. A i iz redova same nemačke 
vojske, iz Vermahta, na moju adresu stigle su mnoge gorke kritike. Odmah 
na početku, u prvim mesecima kada sam preuzeo dužnost, bilo je nemoguće 
zadovoljiti brzo i u potpunosti sva novčana potraživanja velikog broja činov- 
nika iz redova kopnene vojske, ratne mornarice i ratnog vazduhoplovstva. 
Da sam to uradio, grčka privreda doživela bi kolaps, a ovo bi imalo za posle- 
dicu samo jedno: glad bi porasla, a partizanske aktivnosti bi se udesete- 
rostručile. S obzirom na činjenicu da je Vermaht sprovodio velike odbram- 
bene radove u Grčkoj, bili smo prisiljeni da nadoknadu vojnicima, zbog in- 
flacije u Grčkoj, obustavimo na duži rok. To je otišlo tako daleko, daje, re- 
cimo, nemački general za svoju mesečnu platu mogao sebi da priušti samo 
ručak u dobrom restoranu. Tako su živeli pobednici i osvajači u Grčkoj! Sti- 
gli smo dotle, daje Komanda nemačke armije E, sa sedištem u Solunu, kra- 
jem 1942. javila Glavnom štabu (Hitleru), da ja sprečavam sprovodenje ope- 
rativnih akcija, koje su potrebne za vojsku. Nedelju dana kasnije, međutim, 
pošlo mije za rukom da obezbedim za sledeća tri meseca sredstva za finansi- 
ranje troškova naše okupacione armije u Grčkoj. Ovo sam postigao ne prisi- 
lom, već za pregovaračkim stolom sa mojim grčkim partnerima. Zbog ovog 
uspeha, general Kajtel održao je u januaru 1943. besedu u moju čast, u Gla- 
vnom štabu, gde je pohvalno govorio o mom radu u Grčkoj. 


S Geringom (Gčring) sam imao ozbiljan sukob. U julu 1943. javila mi 
je sekretarica, dok sam bio na sednici u mom biro u Atini, da imam hitan te- 
lefonski poziv iz Berlina i da me na vezi čeka maršal Rajha, Gering. Podigao 
sam slušalicu i upitao: 


„Sa kime razgovaram?" 

S druge strane žice javio se besan glas: ,Ovde Gering, maršal Rajha!" 

Ja: ,Kako mogu da Vam budem na usluzi, gospodine maršalu Rajha?" 

Gering: „Moji generali upravo su mi javili, da Vi, zbog podrške koju 
dajete Vašoj prokletoj drahmi, sabotirate radove koje na ostrvu Kritu izvodi 
ratno vazduhoplovstvo (Luftvafe)!" 


Ja: , Gospodine maršale Rajha, ja Vas obaveštavam, da tu prokletu va- 
lutu štitim po naredbi firera (čarobna reč!). A štitiću drahmu tako dugo dok 
je firerova naredba (čarobna reč!) na snazi. Uostalom, stvar je same Ko- 
mande Vermahta u Grčkoj kako će da podeli finansijska sredstva koja su do- 
bili na raspolaganje!" 

Na horizontu se čula grmljavina koja je najavljivala daje oluja prošla: 
»Moji generali ne lažu!", besneo je Gering. 


U 


Ja: „Ne lažem nija i protestujem...", i ovde je veza bila prekinuta. 

Odmah sam poslao telegram ministru spoljnih poslova. Protestovao 
sam zbog Geringove kritike i zahtevao da mi se izvini. U protivnom, izjavio 
sam, ne vidim mogućnost da dalje obavljam ovu odgovornu i tešku dužnost. 

Ribentrop - kojije važio za prvu ličnost u Rajhu kada je trebalo posre- 
dovati u konfliktnim situacijama u vezi s pitanjem kompetencije - odmah mi 
je odgovorio. Kazao je kako pretpostavlja da sam u svojoj žalbi očevidno za- 
boravio da spomenem to da sam gospodinu Geringu, pre svega, objasnio 
kako mogu da primam instrukcije samo od ministra spoljnih poslova. 

Ponovo sam mu telegrafisao (svi su se smejali, samo je ministar spolj- 
nih poslova ostao ozbiljan), daje, razume se, moja namera bila, da gospodinu 
Geringu skrenem pažnju na tu činjenicu. Ja sam, međutim, zbog prekida na 
vezi koji je, pretpostavljam, bio prouzrokovan time što je gospodin Gering 
spustio telefonsku slušalicu, bio sprečen da ovu nameru sprovedem u delo. 

Ribentrop: „Pa, dobro, on je imao nameru..." 

Sukob se završio tako što sam jednu minutu, slušao kako se na na mi- 
nistarskoj konferenciji u Berlinu govori pohvalno o mome radu. Vidljivo je 
bilo da su u tim pohvalama bili suzdržani predstavnici četvorogodišnjeg 
plana i ratnog vazduhoplovstva. Ubrzo posle konferencije, u mojoj hotelskoj 
sobi pojavio se savetnik Ministarstva, gospodin Kadgin (Kadgien). On mije, 
u ime državnog sekretara Kernera (Kčrner), koji je bio sprečen da lično 
dode, predao Geringov rođendanski poklon, Geringovu uramljenu fotogra- 
fiju. Moj rođendan, međutim, bio je pre šest nedelja. 

„Gospodine savetniče ministra, imam ozbiljne rezerve da ovaj poklon 
primim. Vama je, verovatno, poznato daje između gospodina maršala Rajha 
i mene došlo do neugodnog sukoba. Bojim se da je Gering u međuvremenu 
promenio mišljenje u vezi s mojim rođendanom", kazao sam Kadginu. 

Kadgin: „Gospodine ministre, sasvim je moguće da upravo predaja 
ove slike ima veze sa tim konfliktom!" 

Ja: „Molim Vas, da gospodinu rajhsmaršalu prenesete moju najiskre- 
niju zahvalnost!" 

Onoliko dugo dok događaji iz rata budu predmet propagande a ne st- 
var ozbiljnog istorijskog istraživanja, toliko ni grčka javnost neće moći da 
sazna kakve su velike i čestite napore uložili mnogo Nemci tokom Drugog 
svetskog rata, da bi ublažili glad i savladali haos kojije vladao u zemlji. Grci, 
koji su bili ponosni zato što su u okviru ove nemačke akcije igrali sporednu 
ulogu, danas sebi pripisuju zasluge koje ja nikada nisam imao zadovoljstva 
da primetim. Istovremeno, oni u potpunosti ignorišu odlučujuću ulogu ,rat- 
nih zločinaca", Grka i Nemaca, sa kojima oni, razume se, danas ne žele da 
imaju bilo šta zajedničko. Svi sada žele da se proglase „borcima otpora". Oni 
su, izgleda, tokom rata tako majstorski savladali ulogu konspirativnog rada, 
da ih mi, Nemci, uopšte nismo ni primetili. 

Možda se to meni samo čini. Konačno, ja takođe nisam znao daje ne- 
mački narod na celokupnoj svojoj teritoriji sakrivao brojne konspirativne ge- 

nije, koji su godinama, potpuno nezapaženi, pružali otpor Hitleru i njegovoj 
vlasti. Tek kada je došlo do pada režima, ti ljudi dobili su priliku da s eksplo- 
zivnom energijom i žustrinom govore o svojim političkim uverenjima i zas- 
lugama. Ovaj teatar je bio tako impresivan, da su oni koji su bili toliko 
neoprezni da su stvarno pružali otpor Hitleru i to pre konačnog sloma njego- 
vog režima i time stavili na kocku svoju slobodu i svoje živote, posle rata 
skoro pali u zaborav. 

Gradonačelnik Atine pokazao mije u leto 1943. tabelu statističkog pri- 
kaza razvoja smrtnosti u Atini i Pireju. Iz te tabele se jasno vidi daje u leto 
1943. bio ponovo uspostavljen prirodan porast stanovništva. U Pireju je čak 
premašio predratni natalitet. Ova značajna činjenica može da se objasni time, 
što je u vreme gladi, u zimu 1941/42, smrt pokosila uglavnom stare, bolesne 
i fizički slabe ljude i time je sprečeno da oni umru prirodnom smrću, dakle, 
postepeno i polako. Posle katastrofalnih brojki iz vremena privrednog ko- 
lapsa i gladi, statistika gospodina gradonačelnika bila je potpuni, valjani do- 
kaz, daje užasna kriza u ishrani iz godine 1941/42 bila uspešno savladana. 
Taj uspeh je rezultat saradnje specijalne privredne akcije, na čijem čelu smo 
stajali Dagostino i ja, i humanitarne akcije Međunarodnog crvenog krsta. 
stičnu sposobnost da se održi i u najtežim životnim situacijama. Dugoročno 
gledajući, nikome neće uspeti da ospori ove istorijske činjenice. Govoriće 
najbolje sami dokumenti i činjenice. 

Jedna, očevidno nenamerna potvrda mojih zasluga u akciji spasavanja 
grčkog civilnog stanovništva od gladi, koje su do danas uglavnom ostale ne- 
poznate, stoji ujugoslovenskoj optužnici: 

»Krajem 1942. Nojbaher je, zajedno sa italijanskim ekspertom Dago- 
stinijem, učestovao - na osnovu naredbe Nemačkog ministarstva spoljnih po- 
slova - u sređivanju monetarnog i privrednog kolapsa u Grčkoj, kojije pretio 
da grčki operacioni prostor pretvori u potpuni haos. I ovaj zadatak koji mu je 
Hitler poverio, Nojbaherje uspešno rešio." 

I ovoje, razume se, imalo da posluži kao argument tužbe: optuženi je 
sproveo u delo Hitlerove naredbe. Ali, ovaj hitac je promašio cilj. Sa velikim 
zadovoljstvom ija mogu da se pozovem na ovakvu ocenu svog rada, jer ona 
govori veoma povoljno o mojoj ličnosti. 

Prvi, nezaboravni paket koji sam primio na Božić 1949, posle četiri i 
po godine zatvora u Beogradu (Đušina), stigao je od dr Emila Sandstrema, 
predsednika Švedskog i Međunarodnog crvenog krsta. Ovaj savršeni džentl- 
men nije zaboravio našu saradnju u Grčkoj i to mije dokazao svojom prija- 
teljskom pažnjom sve do mog oslobođenja. Mišljenje pravog džentlmena 
ima daleko veću težinu i značaj nego vagon ispunjen lošom literaturom ili 
lađa natovarena propagandnim materijalom. 

I pored toga što sam otvrdnuo i postao imun na laži koje propaganda 
širi - a ovo se odnosi na sve zaraćene sile - ipak sam u jednom slučaju bio 

malo pogođen: bilo je to u jesen 1943, kada sam slušao neku propagandnu 
radio-stanicu: 


„Poznati eksponent nemačkog lobija za vojnu industriju, izaslanik No- 
jbaher, koji se već godinama bavi privrednom pljačkom balkanskih država i 
koji snosi punu i najveću odgovornost za grčku katastrofalnu glad, bioje od- 
likovan Viteškim krstom zbog svojih vojničkih zasluga." 


I ovom prilikom postalo mi jejasno da ubijanja i laži postaju u potpu- 
nosti svesni samo oni koji su ih u punom obimu doživeli izbliza i koji su di- 
rektno pogođeni, a to su ubijeni i oklevetani. Zbog toga su ubijanje i laž tako 
dugovečni. Kada sam nastavio da ispitujem sopstvenu savest, došao sam do 
zaključka da bih i ja, takode, verovao da neki engleski diplomata može da 
doživi sličan preobražaj. 


Sta čovek da radi sa ljudima koji se bave propagandom! Jednog će se 
dana sve staviti na vagu. 


Sredinom avgusta 1944. bio sam još jednom na ostrvu Krit. Vazdušni 
prostor odavno je pripadao engleskom ratnom vazduhoplovstvu. Bilo je, 
međutim, časova, kada je čovek sa velikom sigurnošću mogao da računa na 
to da ih neće susresti. Ovo mora da ima veze sa hvalevrednim životnim navi- 
kama Engleza. Oni, očevidno, ne lete neobrijani i da pre toga obilno ne do- 
ručkuju. Najsigurnije vreme leta do Krita bilo je pre izlaska sunca. Ae- 
rodrom Malemnes imao je oblik uskog oštrog trougla, pa je preporučeno da 
je najpovoljnije da se na taj aerodrom sleće u ranu zoru. Moja poslednja po- 
seta lOitu. Sa ostrva smo poleteli 17. avgusta 1944. Sa mnom u avionu nala- 
zili su se: moja sekretarica, gospođa Ličen, dr Šulte (Schulte), moj adutant 
Knapik (Knappick) i udovicajednog pomorskog oficira, kojaje posetila grob 
svoga muža na Kritu. To je bio moj poslednji let u toku rata preko Egejskog 
mora. Nalazili smo se veoma blizu, severno od Soluna. Leteli smo na visini 
od tri i po hiljade metara, iznad svetlećih oblaka, a nedaleko od jedne pla- 
nine. Odjednom smo zapali u vazdušni vrtlog i avion je počeo da se trese. 
Desni propeler je stao, a iz mašine mu je izlazio gusti dim. Desni motor je 
goreo. Kapetan aviona Hojzler (Häusler) sunovratio se avionom prema ze- 
mlji. Projurili smo kroz gusti sloj oblaka i počeli strmoglavo spuštanje prema 
Solunu. S vremena na vreme pilotje uključivao levi motor, opet ga isključi- 
vao, pa bismo leteli kao jedrilica. Ovo su bile beskrajno duge minute. Svakog 
trenutka smo očekivali da kao goruća buktinja tresnemo o zemlju. Pilot je 
uključio signal za opasnost, da se sprema na prizemljenje. Ovoje mobilisalo 
naš personal sa solunskog aerodroma. Kada se Hojzler majstorski spustio na 
jednu usku livadu pored aerodroma, nedaleko od Soluna, odmah su dojurila 
vatrogasna kola i desni motor prekrili su protivpožarnom penom. Bili smo 
spaseni. To je bilo fantastično! Iz našeg aviona odmah smo izvadili nekoliko 
flaša toplog šampanjca i popili ih. 

Tokom povlačenja nemačkih trupa Atina je, blagodareći mojoj brzoj 
reakciji, bila proglašena za otvoren, neutralan grad. Evo kako je došlo do 
toga. 

Gradonačelnik Atine upotrebio je mnogo energije za vreme mog po- 
slednjeg boravka u tom gradu, u avgustu 1944, da bi preko mene isposlovao 
da se grčka metropola proglasi za otvoren grad. Sve se to dogadalo u tre- 
nutku kada su se nemačke trupe još uvek nalazile na Peloponezu, pa takav 
plan nije bio izvodiv. Kada se, međutim, počelo sa evakuacijom Atike, u 
Beogradu me je posetio ministar Cironikos, kako bi, između ostalog, sa 
mnom razgovarao i o proglašenju Atine za otvoren grad. Ovu molbu prosle- 
dio sam Glavnom štabu. U tom momentu sam se setio mog nezaboravnog 
učitelja grčkog jezika i prijatelja, starešine manastira, oca Robert Huemera, 
koji mije predavao u gimanziji (Kremsminster). Pamtim kada je najednom 
divnom Homerovom stihu od uzbuđenja zastao. Nekoliko danaje proteklo, a 
ja nisam primio nikakav odgovor. Komanda armije F, koja se nalazila u Beo- 
gradu, razgovarala je o tome i izjavila da o tom pitanju ima pozitivan stav. 
Nisam gubio vreme, već sam odmah poslao poruku našem generalnom kon- 
zulu u Atinu, Fon Grevenicu, u kome ga obaveštavam da je Atina otvoren 
grad. Preporučio sam mu da zbog novonastale situacije, kao i mera koje treba 
preduzeti, stupi u kontakt sa komandantom Atike, generalom Felmijem. 


Sve se odigralo brzo i efikasno i još je samo preostalo da se sa Akro- 
polisa spusti ratna zastava Nemačkog rajha, da se položi venac na Grob ne- 
znanog vojnika, koji se nalazio pred kraljevskim dvorcem, i da se povuku i 
poslednji pripadnici nemačke armije. U tom trenutku primio sam šifrovanu 
poruku iz Nemačkog ministarstva spoljnih poslova da je firer moju molbu 
odbio. Ovo nije bila nimalo ugodna situacija za mene. Nisam reagovao. Os- 
tao sam nem. Ovo mije pomoglo. Događaji na ostalim frontovima bili su do- 
voljno dramatični da moju grešku prekriju i zataškaju. Zao mije što ovaj po- 
kušaj, koji sam učinio iz nestrpljenja i pogrešne procene situacije, ne mogu 
da upišem sebi kao zaslugu. Pa ipak, moja dobra volja bilaje očevidna. 


SUSRETI 


Najsnažnija politička ličnost koju sam sreo u Grčkoj bio je mitropolit 
atinski, Damaskinos. O svom prvom razgovoru sa njim već sam pisao. Ali, 
mi smo se i posle našeg prvog susreta često viđali. On je bio u dobrim odno- 
sima kako sa našim ambasadorom Altenburgom, tako i sa mnom i nikada 
nije propustio da ove dobre odnose iskoristi u korist svoje otadžbine. Dama- 
skinos je intervenisao u vezi sa pitanjima humanitarne akcije, obasipao nasje 
molbama da prestanemo sa streljanjima taoca, posredovao je prilikom soci- 
jalnih sukoba, borio se u korist sveštenika koji su gladovali, i protiv nemačke 
balkanske politike. Jednom mi je kazao sa neverovatno samosvesnom otvo- 
renošću: 

»Da sam znao daje Trakija bila obećana Bugarima, otišao bih u šumu i 
sa partizanima bih pucao na vas!" 

Snažna izjava za svešteno lice broj jedan u grčkoj crkvi. Odgovorio 
sam mu: 

, Vaše preosveštenstvo, da sam na Vašem mestu, ja bih to isto uradio 

I sama njegova fizička pojava bila je impozantna: bio je visok, plećat, 
sa gustom, dugom sedom bradom, koja mu je dosezala do pojasa. Njegovo 
muško lice govorilo je da poseduje duh, hrabrost i rešenost. Ispred sobe u ko- 
joj je primao goste, uvek je bilo mnogo ljudi. Dolazili su mu u goste Grci 
svih političkih ubedenja, pa čak i emisari ,,Elasa", koji su bili pod komuni- 
stičkim uticajem. ,,Elas" je vodio krvavi partizanski rat protiv okupacione 
sile. U decembru 1944. primio je dužnost privremenog šefa države i to je 
shavatio kao unutrašnja nužnost. On se ubraja u malobrojne državnike koje 

sam ja upoznao, koji su umrli prirodnom smrću. 

U ove malobrojne državnike spadaju predsednik vlade Colakoglu i 
Ralis. Colakoglu je bio uspravan, čestit general, koji je predvodio grčku voj- 
sku u borbi sa Italijanima i Nemcima. S obzirom na to da je postalo oči- 
gledno da pružanje daljeg otpora nemačkoj ofanzivi nema nikakvih izgleda 
na uspeh, iako su se Grci hrabro borili, Colakoglu je u beznadežnoj situaciji, 
21. aprila 1941, kapitulirao. Za hrabrog vojnika to predstavlja gorku odluku. 
Malo pre toga, Grci su - pošto su se svojim nedovoljnim i slabim na- 
oružanjem uspešno suprotstavili italijanskom napadu - iznenadili svet svo- 
jim vojničkim podvigom. Grci su sjajni, primerni patrioti. Oni će teritoriju 
svoje države uvek hrabro da brane, premda nerado plaćaju porez. Colakoglu 
se našao u sličnoj istorijskoj situaciji kao Hindenburg kod Nemaca, ili Peten 
(Pétain) kod Francuza, da se u času nacionalne nesreće stavi u službu zemlje 
i preuzme kormilo države i da pri tom uradi najbolje moguće u postojećim 
okolnostima. Neslaganje između Colakoglua i Gocamanisa, koji je bio mi- 
nistar finansija, privrede i prehrane, bilo je tako duboko i potpuno, da je 
grčka vlada bila potpuno blokirana i nije mogla da donosi odluke. U decem- 
bru 1942. Colakogluaje na mestu predsednika grčke vlade zamenio profesor, 
ginekolog, Logothetopoulos. Ova vlada opstala je do marta 1943, kada je na 
čelo došao Ralis. Ralis je bio stari političar, a zvanje ministra pripadalo je 
tradiciji njegove porodice. Ralis je bio predsednik grčke vlade od marta 
1943, pa do kraja okupacije. Protiv sve trojice bila je podignuta optužnica. 
Colakoglu i Ralis umrli su tokom vođenja procesa, a Logothetopoulos je već 
odavno na slobodi. Ovi ljudi imali su sreću što posle povlačenja nemačke vo- 
jske vlast u državi nisu preuzeli ratni revolucionarni profiteri. Englezi i 
Amerikanci su bili prisiljeni, bez obzira na to da li imje to bilo po volji ili ne, 
da nastave borbu protiv ,,Elasa" - sa kojima su prethodno i Nemci vodili rat 
- s ciljem da spreče da vlast preuzmu komunisti, koji predstavljaju manjinu 
grčkog stanovništva. Ovo je bilo nešto što pokazuje kako je put do istine kra- 

tak i komplikovan: borba Engleza i Amerikanaca bila je identična sa borbom 
»Kvislinga", koji su bili na istoj liniji s saveznicima, jer su se borili protiv ko- 
munističke opasnosti i zato su saradivali sa okupatorima. Ovo je bilo glavno 
poprište borbe. To je bio i glavni razlog zbog koga su aktivnosti nacionalis- 
tičkog vode, Napoleona Zervasa, u borbi sa nemačkim i italijanskim okupa- 
torom u Grčkoj bili umrtvljeni i blokirani, kao što je to bio slučaj i sa 
Dražom Mihailovićem u Jugoslaviji. Za obojicu je okupator predstavljao 
samo neprijatelja broj dva, koji će jednog dana, pre ili kasnije, da napusti ze- 
milju, a komunisti su bili glavni neprijatelj, jer oni ostaju u zemlji i žele da 
zauvek osvoje vlast. Vreme okupacije bilo je puno patnji. Međutim, kako je 
posle toga došao dugogodišnji surovi građanski rat, ondaje veoma teško po- 
vući jasnu liniju i reći štaje bilo gore. 

Hektor Cironikos bio je od decembra 1942. član grčke vlade. Prvo u 
svojstvu ministra za prehranu, a kasnije je postao i ministar finansija i priv- 
rede. Decenijama je živeo u inostranstvu. Bio je veliki industrijalac, vlasnik 
fabrika i bankar u carskoj Rusiji. Kasnije je bio vlasnik jedne finansijske 
agancije, a takođe i trgovinsko-politički savetnik Grčke ambasade u Briselu. 
Tek kadaje buknuo rat, on se vratio u Grčku, u Atinu. Pošto nije bio upetljan 
u međupartijske svađe, nije pripadao nijednoj političkoj stranci i kliki, bioje 
najpogodnija ličnost da vodi Ministarstvo privrede. Posle sloma Nemačke, 
bio je neko vreme interniran od Amerikanaca i onda se vratio u Grčku. Bioje 
uhapšen, osuđen na smrt, onda pomilovan, a godine 1952. oslobođen. Kao 
ekonomski stručnjak sa velikim iskustvom, a lično krajnje korektan čovek, 
tokom okupacije uradio je sve što je mogao za dobrobit svoje zemlje. U po- 
slednjoj fazi okupacije pokušao je da što više političkih koristi izvuče za 
svoju otadžbinu. 

Tako, Grčka nije ubila nijednog od svojih državnika, ,,kvislinga", koji 
su tokom okupacije pokušali da za svoj narod urade toliko koliko je bilo mo- 
guće. Život ide dalje, čak i u vreme nesreće. Čovek uvek mora da vodi 
računa o životu, pa i u vreme okupacije. Da li treba da prepusti stranim voj- 
nicima da u potpunosti vode državne poslove? Da li je ispravnije da se 
zauzme stav junačke ,nesaradnje" i da se time zagovara kolektivno samou- 
bistvo cele nacije? Verujem da zadatak politike ostaje to da po svaku cenu i u 
svim okolnostima vodi računa o životu jednog naroda, a ne o njegovom umi- 
ranju. Izgleda da je inteligencija Grka, koja je veoma privržena životu, bila 
presudna i zato su odbili da ubijaju svoje ,kvislinge" na osnovu propagandis- 
tičkih fraza. 

U poslednjoj godini okupacije ja sam bio i prva nemačka politička 
ličnost u Grčkoj. Nemačka ambasada u Atini preimenovana je u ,,službeno 
mesto Atina" („Dienststelle Athen") i to za mene, odnosno za specijalnog 
opunomoćenog izaslanika Ministarstva spoljnih poslova za Balkan. Gene- 
ralni konzul Fon Grevenic bio je moj stalni zamenik i čovek koji je dobro 

poznavao prilike u Grčkoj. Naša politika, rečju, sastojala se od dve stvari: 
zlata i hrane. Ali, i to je politika. Kada vlada haos i glad, to može da po- 
mogne onima koji bi iskoristili očajanje koje trenutno vlada, da sutra osvoje 
vlast. Grevenic se isticao svojom velikom energijom i temperamentom. Kada 
je ćutao, uvek sam imao utisak da razmišlja o nekom novom, boljem planu za 
Grčku. On je na tom polju bio majstor. Atinu je napustio kao poslednji ne- 
mački civil, a to sam i očekivao od čoveka koji je tako dugo živeo u Atini i 
komeje taj grad postao drugi zavičaj. 

Nemom prekoru poslednjeg atašea naše ambasade za kulturu, da sam 
zapostavio njegov resor, moram da dam za pravo. Ali, meni je još uvek bila u 
živom sećanju priča o ,,fantastičnom uspehu nemačke knjige u Atini", koja 
se, istina, dogodila pre njegovog stupanja na dužnost. 

Naš ambasador, dr Ginter Altenburg, koji je na toj dužnosti bio od 
1941. do 1943, obavljao je teške zadatke sa najvećim umećem i uspehom. Do 
septembra 1943, dakle, do kapitulacije Italije, u Grčkoj je postojala veoma 
komplikovana situacija, jer smo imali: dva vrhovna zapovednika, dva poli- 
tička oponumoćenika, od oktobra 1942. još dvojicu privrednih specijalnih 
izaslanika. Stanje je dodatno bilo posebno zamršeno zbog činjenice da je 
Grčka pripadala italijanskoj uticajnoj sferi, koju je Nemačka u potpunosti 
priznala i prihvatila. S druge strane, Velika Nemačka je bila u Grčkoj kako 
vojno tako i privredno jači partner. Tako su nemački partneri morali da po- 
štuju prvenstvo Italije, a italijanske kolege morala su da prihvate stvarnu 
nadmoć Nemačke. Svi su se trudili, i Nemci i Italijani, da u ličnim kontak- 
tima i sukobima nastoje da budu tolerantni, kako bi mogli da u takvoj komp- 
likovanoj situaciji izvrše postavljeni zadatak. 

Bio bi neoprostiv propust sa moje strane - kada već govorim o pote- 
zima koja sam sprovodio zajedno sa Altenburgom, a naše prijateljstvo nikada 
nije bilo ničim pomućeno - ako ne bih opisao jednu zajedničku akciju, koja 
je imala ozbiljne i teške posledice. Reč je o Grcima iz Trakije. Bugarska je 
uspela da od Glavnog štaba, od Hitlera, dobije odobrenje da sprovede plebis- 
cit u Trakiji: za ili protiv pripadnosti Bugarskoj. Ovaj plebiscit već je jednom 
bio odložen. Konačno je trebalo da se održi i to u februaru 1942. Dosadašnji 
dogadaji u Trakiji, koju su Bugari okupirali, kao i alarmantne informacije 
koje su stizale do grčke vlade i do nas, Nemaca, govorile su o tome da se Gr- 
cima u Trakiji ne sprema ništa dobro. Postojala je bojazan da bi ovaj referen- 
dum mogao da znači početak opšteg terora protiv trakijskih Grka: masovnih 
ubistava i masovnih progona. Bilo nam je jasno da ovaj plebiscit, kada bi se 
održavao pod korektnim i pravednim uslovima, Bugarska nije imala nikak- 
vih izgleda da dobije. Još ujunu 1941, kada sam putovao sa Zagorovim i Ze- 
vovim, dobio sam jasnu i nedvosmislenu sliku o tome da Trakija ima pot- 
puno grčki karakter, jer Grci čine ogromnu većinu stanovništva. Altenburg i 
ja uputili samo oštar protest preko Nemačkog ministarstva spoljnih poslova 

zbog bugarskog referenduma u Trakiji. Naši argumenti su bili veoma obraz- 
loženi i usklađeni. Dok je Altenburg govorio o težini političkih argumenata, 
ja sam upozorio na nemoguću situaciju koja će nastati kada iz Trakije poteče 
reka izbeglica u pravcu Grčke, kojaje pod kontrolom Nemaca. Svi naši priv- 
redni uspesi u Grčkoj, koje smo postigli uz velike napore, biće time uništeni. 
U grčkom prostoru, kao posledica bugarskog plebescita, nastaće opšti haos. 
Pošlo nam je za rukom da anuliramo dozvolu koju je Bugarska prethodno 
primila od Hitlera za održavanje referenduma. 


Prepuštam mašti poznavaoca Balkana da zamisle koje je značenje 
imala ova akcija za živote i imovinu hiljade i hiljade Grka u Trakiji. 


Moja aktivnost u Grčkoj pružila mi je, takode, priliku da se sretnem sa 
Musolinijem. Bilo je to novembra 1942, u palati ,, Venecija", u Rimu. Muso- 
lini se čak interesovao za konkretne finansisko-tehničke probleme i hteo je 
da zna i precizne brojke i materijal sa kojim radimo. Naš razgovor uglavnom 
je tekao tako što je on, iz pristojnosti, govorio nemački, aja italijanski. On je 
bio veoma lepo vaspitan i ugodan sagovornik i gotovo je svakog posetioca 
uspeo da šarmira. I pored njegovog upečatljivog, snažnog pogleda, ja sam 
ipak stekao utisak da razgovaram sa bolesnim čovekom. Tokom razgovora, 
desilo se da se na njegovom licu pojavila bolna grimasa, koja je govorila o 
tome da pati od jakih bolova, verovatno u predelu stomaka. Svoje utiske o 
Musolinijevom zdravstvenom stanju saopštio sam nemačkom ministru spolj- 
nih poslova. Ribentrop mi je odgovorio ovako: „To ne možemo da kažemo 
fireru (Fiihrer)! Nemojte da zaboravite šta sve duče znači za Hitlera!" O tom 
pitanju sam imao sasvim drugo mišljenje. Zbog toga sam ponovo skrenuo 
pažnju Ribentropu na tu činjenicu i to na osnovu pouzdanih informacija, koje 
sam primio u maju i junu 1943. godine. Ovog puta Ribentrop je morao da 
prosledi moju zabrinutost u vezi s razvojem političkog stanja u Italiji do Hi- 
tlera. Ribentrop je imao pravo. Hitler je bio ljut na mene, jer nije verovao u 
moju priču. Posle konferencije u Feltri, koja je održana 19. juna 1943, i ra- 
zgovora između dučea i firera, nemačkom ambasadoru u Italiji Hevelu Hitler 
je kazao sledeće: 


„Ja ne znam šta Nojbaher želi! Malopre sam razgovarao puna tri časa 
sa dučeom. Čovek odlično izgleda!" 


Hevel mu je odgovorio: ,,Moj fireru, tokom tri časa susreta sa Musoli- 
nijem jedino ste Vi govorili. Duče je jedva uspeo da kaže nekoliko reči!" 


To više nije bio onaj stari Musolini, kada je na istorijskoj sednici od 
25. jula 1943. izgubio kontrolu nad Vrhovnim fašističkim savetom. Na toj 
sednici Musolini je bio smenjen, a kralj je upao u jeftinu klopku. Posle pov- 
lačenja Nemaca iz Pariza, kralj je želeo da sebi pribavi legitimaciju pobed- 
nika i toje bila njegova velika greška. 


V. ALBANIJA 


STVARANJE JEDNE DRŽAVE 


U avgustu 1943. našao sam se u firerovom Glavnom štabu, gde sam 
primio dužnost specijanog izaslanika Ministarstva spoljnih poslova za Bal- 
kan. U to vreme o Albaniji se nije mnogo govorilo. Tamo je još uvek na čelu 
države bio italijanski kralj Vitorio Emanuele (Vittorio Emanuele), a u nje- 
govo ime vladao je Albanijom njegov guverner. U Tirani se nalazio nemački 
generalni konzulat, koga je vodio gospodin Slip (Schliep). General Ajzen- 
hauer (Eisenhower) 8. septembra 1943. poptisaoje primirje sa Italijom i time 
je Italija prestala da ratuje. Posle ovog dogadaja, Albanija je, zbog svog geo- 
grafskog položaja, odjednom postala važna. Na ovaj uski prostor na Otrantu, 
gde se sa druge strane albanske obale nalaze koncentrisane neprijateljske 
snage, sada se, naravno, zbog ovako izmenjene situacije, moralo da računa. 
Novu dužnost, sa sedištem u Beogradu, mogao sam da preuzmem tek u ok- 
tobru 1943. godine. Ovu dužnost obavljao je do tada poslanik Bencler (Benz- 
ler). Na osnovu novonastale situacije, Albanija je u tom trenutku za mene 
bila važnija od Srbije i Crne Gore, premda je to bilo u suprotnosti sa formal- 
nim redosledom obaveza. 


Moj zadatak u Albaniji bio je, zaista, neobičan, zbog svoje jasnoće i 
lakonske kratkoće. Evo kako je do njega došlo. Nalazio sam se u Beogradu, 
kada mi je telefonirao Ribentrop. Kazao mi je kratko: „Firer zahteva da se 
osnuje 'nezavisna Albanija i to na osnovu sopstvene, albanske inicijative!'". 
Moj zadatak bioje sledeći: sutra, 11. septembra 1943, treba da poletim za Al- 
baniju, do Elbasana, gde se nalazi jedna nemačka divizija. Specijalnim 
avionom doputovaće u Albaniju naš čovek, koji govori albanski i poznaje ze- 
mlju. On će biti moj referent i tokom mog boravka u Albaniji uvek će biti uz 
mene, da mi pomogne u poslu. Moja dužnost je da sa tom nemačkom divizi- 
jom umarširam u Tiranu i sprovedem u delo firerovu naredbu. 

Pre tri nedelje, dok sam boravio u Glavnom štabu (kod Hitlera), po- 
vršno sam se upoznao sa političkom situacijom u Albaniji. Do tada sam upo- 
znao svega dva albanska političara i njih dvojica, čim je Italija kapitulirala, 
odmah su krenuli u Beograd, kako bi sa mnom stupili u kontakt. Reč je u 
Džafaru Devi i Vehbi Frašeri. Deva je u bivšem srpskom Kosovu već imao 
političku ulogu, a Vehbi Frašeri bio je sin Mehdi beg Frašerija, koji je bio 
predsednik Prestonasledničkog saveta Albanije. Mehdi je u to vreme živeo u 
Rimu, sa svojom kćerkom Medihom, te su ga Saveznici internirali u jednom 
rimskom hotelu. 

Bilo je već kasno veče u Beogradu kada sam saznao da u Elbasanu ne 
postoji nikakav aerodrom. Da krenem sa svojom pratnjom, sa nemačkim voj- 
nicima u autokoloni iz Beograda, u pravcu Albanije, izgledalo mi je kompli- 
kovano, jer bih suviše kasno stigao do odredišta. Rešio sam, ne savetujući se 
sa Glavnim štabom, da sutra, 11. septembra 1943, poletim iz Beograda di- 
rektno do Tirane. Grad se još nalazio u rukama italijanskih trupa. Jedan vod 
nemačkih padobranaca poleteo je nešto pre nas, kako bi iskočili u albanskoj 
luci Drač, jer se neprijatelj nalazio veoma blizu, sa druge strane jadranske 
obale. Svega nekoliko minuta pre mog aviona ,hajnkel 111", spustila su se tri 
transportna vojna aviona ,ju 52", u kojima se nalazilo šezdeset padobranca, 
koji pripadaju diviziji ,Brandenburg" (odbrana II), kao privremena vojna sila 
na aerodromu Tirana. Džafaru Devi sam, u Kosovskoj Mitrovici, stavio na 
raspolaganje mali avion tipa „roda" (,,Storch"). Kućno je njegov veliki poli- 
tički trenutak. 

Posle predivnog leta iznad veličanstvenih, divljih planinskih visova, 
na vidiku se pojavila Tirana, čiji položaj je lep. Iz aviona sam video mnoge 
minarete kako svetlucaju, a okolina grada je dopadljiva: vidi se zelena dolina 
i reka Daiti. Nisam znao kakvoje stanje na ovom aerodromu, kojije još bio u 
italijanskim rukama. Jednostavno sam izdao naređenje da se naš avion zaus- 
tavi pred glavnom zgradom aerodroma. I kada smo počeli da izlazimo iz 
aviona, odmah su nas opkolili uzbuđeni italijanski oficiri i vojnici. Njihov 
položaj bio je vredan sažaljenja: nisu imali nikakav transport, pa su tako bili 
potpuno odsečeni od otadžbine, a prema Nemcima, svojim dojučerašnjim sa- 
veznicima, našli su se u beznadežnoj situaciji. Zato je njihova smetenost bila 
i razumljiva. Kada sam obučen u crnu diplomatsku uniformu izašao iz 
aviona i stao ispred italijanskih vojnika, za njih sam bio pojava koju su teško 
mogli da shvate i da definišu šta ja tu tražim. Pošto je moja kapa imala 
mnogo zlatnih resa, moja dugmad na kaputu bila su zlatna, a pantalone su 
bile perfektno ispeglane, sve to im je govorilo da imaju posla sa osobom vi- 
sokog ranga. Jedino nisu znali kome rodu vojske pripadam. Na moje pitanje, 
pokazali su mi na malu baraku na levom kraju aerodroma. U toj baraci je bio 
smešten nemački personal aerodorma. Otišli smo do nje. Mladi vojnici bili 
su dobro raspoloženi, obučeni u kratke pantalone, veoma su se obradovali 

Damaskinos, mitropolit atinski, najsnažnija politička ličnost koju sam upoznao u Grčkoj 





Predsednik vlade Colakoglu - u vreme narodne nesreće stajao je na čelu države 


našoj poseti. Naš generalni konzul u Tirani, Šlip, uskoro je došao kolima po 
mene. 

Kakav prizor! Po ulicama i trgovima Tirane lutalo je hiljade naoruža- 
nih italijanskih vojnika, u grupama koje su živo i uzbuđeno razgovarale. Šta 
da se radi? Njihov položaj nije bio nimalo zavidan. Našli su se u Albaniji, u 
zemlji kojaje prema njima bila neprijateljski raspoložena. Da se suprotstave 
nemačkim vojnicima, koji su do juče bili njihovi saveznici, to nije imalo ni- 
kakvih izgleda na uspeh. Svakog časa moglo je da se očekuje da Nemci 
umarširaju u Tiranu. Borba? Da polože oružje? Zarobljeništvo? A s druge 
strane, Italija, njihova otadžbina bila je tako blizu, a ipak za njih nedostižna! 
Jedino što čoveku preostaje jeste da ove italijanske vojnike u Albaniji 
iskreno žali. Događaji su se odvijali tako, da su oni ostavljeni na cedilu i pre- 
pušteni na milost i nemilost zloj sudbini. Kada se naš auto kretao ulicama Ti- 
rane, italijanski vojnici su nas veoma ljubazno propuštali da prođemo. Zbog 
moje kape, koja je bila puna zlatnih značaka, italijanski vojnici iskazivali su 
nam počast vojničkim pozdravom. Polako smo se probijali kroz ovu gužvu 
do našeg generalnog konzulata u Tirani. 

Razmotrio sam situaciju u Albaniji sa gospodinom Slipom i gospo- 
dinom Fon Sajgerom (von Scheiger), koji je“ovorio albanski i poznavao ze- 
mlju. Njega su mi poslali iz Glavnog štaba. Sajgerje u Prvom svetskom ratu 
bio austrougarski oficir i radio je u Generalštabu. Posle Prvog svetskog rata 
živeo je dvadeset godina u Albaniji i zbog toga bio živa enciklopedija što se 
tiče delikatnih pitanja rodovskih, plemenskih i porodičnih odnosa medu Al- 
bancima. Politički položaj nije bio tako komplikovan. Južna Albanija nala- 
zila se delimično u rukama komunističkih partizana protiv kojih su Italijani 
dugo vodili borbu, u kojoj nisu imali mnogo uspeha. Zbog toga je tamo, pre 
italijanske kapitulacije, u Elbasanu, bila stacionirana jedna nemačka divizija. 
Ovi partizani predstavljali su našeg sigurnog gerilskog protivnika, sa kojim 
ćemo morati da se ,,sutra" obračunamo. Osim partizana, tu su još postojale i 
nacionalističke snage, koji su se, takode, borile protiv italijanske okupacije. I 
oni su otišli u šumu. Oni („Bali combetar" - „Nacionalni front") nam nisu 
mogli biti ni neprijatelj broj jedan, a ni opasan protivnik. U njihovim očima 
neprijatelj broj jedan, slično kao u Grčkoj i Jugoslaviji, bili su komunisti. Al- 
banci su veoma dobro znali da smo mi umarširali u Albaniju zato što nas je 
na to prisilio opšti razvoj na evropskom ratištu, kako bi se zaštitili, jerje pos- 
tojala ozbiljna pretnja da nas Saveznici napadnu sa boka, sa italijanskog Ot- 
rantskog tesnaca. Ne mogu da se setim nijednog neprijateljskog postupka al- 
banskog stanovništva prema nemačkoj vojsci. Ovoj činjenici treba dodati i 
sledeće: Nemačka uživa u Albaniji veliki ugled. On je, istina, bio malo polju- 
ljan kada su 7. aprila 1939. Italijani napali Albaniju, a Nemačka je sve to 
mirno posmatrala. Sada, međutim, Nemci su opet bili dobri, jer su razoruža- 
vali italijanske vojnike. U toj akciji učestvovali su i Albanci, pa su tako 

mogli da povećaju arsenal kućnog naoružanja. Sem toga, Albanci po dobru 
pamte austrougarsku okuapciju tokom Prvog svetskog rata, koja je primenji- 
vala krajnje spretne i u mudre metode. Sve to je doprinelo tome da upad ne- 
mačkih trupa u Albaniju bude dobro primljen. Slika jedne disciplinovane, 
elitne divizije, koja se prema stanovništvu odnosila prijateljski, sve je to de- 
lovalo na ovaj ponosan brdski naoružan narod, da sa simpatijama gleda na 
Nemce. ,,Bali combetar" nisu se nikada borili protiv naših trupa. Oni su se 
borili samo sa partizanima, koji su se nalazili na jugu zemlje. Jedino je Abas 
Kupi, koji se smatrao zastupnikom kralja Ahmeda Zogua, ostao i dalje u 
šumi, sa, navodno, hiljadu svojih pristalica i to na prostoru između Tirane i 
Skadra. U njegovoj jedinici nalazila se i jedna engleska vojna misija. Mi ga 
nismo dirali, a ni on nije nas uznemiravao. Kupi je uživao ugled u svojoj ze- 
mlji. U oktobru 1943. održano je konstitutivno nacionalno zasedanje i tadaje 
svečano Kupiju poslat pozdrav u šumu. Nas to nije nimalo zabrinjavalo. Naj- 
zad, to nije bila nikakva demonstracija protiv Nemaca, nego priznanje u os- 
lobodilačkoj borbi protiv Italijana, koji su Albaniju anektirali i kojom su vla- 
dali. 

Zadovoljavam se ovim kratkim opisom političke pozadine događaja 
koji će se odigravati sledećih dana. Vraćam se mom zadatku. Od mene je 
Glavni štab očekivao da pomognem stvaranju nezavisne Albanije i to uz po- 
moć i inicajtivu samih Albanaca. 

Ova odluka osećala se u vazduhu, ali vazduh je bio težak. Iz časa u čas 
vredni agenti širili su glasine, koje su govorile da engleska invazija albanske 
obale samo što nije započela. Ja sam odmah zaključio da do te invazije neće 
doći. Albanci su još od vremena starih Rimljana razvili istorijsku praksu i 
taktiku kako treba postupati sa osvajačima. Kada je osvajač snažan, onda od 
njega valja da se traži zlato i oružje. Kada je osvajač oslabio i počeo da se 
povlači, onda treba od njega oteti i zlato i oružje. Ovo je tradicija malog rat- 
ničkog brdskog naroda, koji nije hteo da ga zgaze veliki osvajači i razbojnici. 
U svojim brdima uspeli su da se održe hiljadu godina. Sadaje, međutim, bilo 
neizvesno ko će da ostane u zemlji: Italijani su bili potučeni i Šiptari su 
vredno i revnosno učestvovali u razoružavanju italijanskih vojnika. Kakav je 
to bio blagoslov za mnoge albanske kuće, gde se to italijansko oružje našlo 
kao ratni plen. Pitanje je bilo: da li će Nemci uspeti da se održe na tom 
prostoru, kada se zna da je u Italiji skoncentrisana ogromna anglo—ame- 
rička armija? Da li će oni da potisnu Nemce na sever? Da li treba već sada, 
kada su Nemci u zemlji, proglasiti nezavisnu Veliku Albaniju? Ili, da se prvo 
sačeka najavljena invazija Saveznika i ishod borbe sa Nemcima? 

Dva Albanca, na početku svako za sebe, potrudili su se da se stvori 
reprezentativan nacionalni komitet, koji bi imao legitimitet da proglasi neza- 
visnost Albnije i da privremena vlada preuzme vlast. Prvi je bio Albanac iz 
Albanije, Ibrahim-beg Bičaku, iz Elbasana, a drugi Džafar Deva iz Kosovske 

Mitrovice. Pregovori su se vodili danonoćno. Ja sam se strogo držao zadatka 
da se stvori albanska vlada ,,iz sopstvene inicijative", pa sam se zato u tim 
burnim pregovorima između raznih albanskih stranaka držao po strani. Str- 
pljivo sam čekao, dok se ti razgovori ne završe. Učinio sam još jedan korak: 
12. septembra 1943. uveče vratio sam se avionom u Beograd, kako bih izbe- 
gao svaki mogući prigovor da sam vršio pritisak na ma koju albansku partiju. 
Sledećeg dana, 13. septembra, ponovo sam bio u Tirani i čekao. Do mene su 
neprestano stizale informacije o rezultatima sastanaka i o formiranju Nacio- 
nalnog komiteta. Našim albanskim prijateljima uvek sam naglašavao samo 
jednu stvar: daje nužno i od navećeg interesa za Albaniju, da ima takvu na- 
cionalnu vladu koja je sposobna da vodi razgovore sa nemačkom armijom i 
diplomatijom. U suprotnom, Nemačka će biti prisiljena da se meša u poslove 
uprave i privrede Albanije. Stvar može da ide čak tako daleko, da Nemačka 
može da dođe u situaciju - što nikako ne želi - da sama formira vladu, uko- 
liko se na čelu vlade nađu ljudi koji nisu dovoljno odgovorni i ozbiljni da 
sudbinu nacije uzmu u svoje ruke. 

Dana 14. septembra 1943. došlo je do ujedinjenja ove dve političke 
struje, a kao vođa Komiteta izabran je Ibrahim-beg. U Komitetu se našlo 
preko dvadeset ljudi, čija imena su uživala ugled u zemlji. U Albaniji poli- 
tičke stranke nemaju veliki značaj. Delagaciju Komiteta sam primio u zgradi 
Nemačkog konzulata. Glavnu reč je vodio profesor Calaris, koji je savršeno 
vladao nemačkim jezikom. On mi je saopštio veoma temperamentno i u ug- 
lađenoj, diplomatskoj formi, da je formiran Nacionalni komitet, koji je 
proklamovao nezavisnost Albanije. Od Velikonemačkog rajha Nacionalni 
komitet očekuje da prizna nezavisnost jedne jedine Velike Albanije. Bila mi 
je čista savest kada sam mogao da im obećam da će ova želja Nacionalnog 
komiteta, koja znači ispunjenje mog zadatka, biti odmah saopštena nemačkoj 
vladi. Ovaj akt, premda improvizovan, bio je veoma svečan. Žena domaćina, 
našeg generalnog konzula u Tirani, gospođa Slip, kako bi uzbuđenje koje je 
očevidno zahvatilo sve učesnike - kako to često biva u takvim istorijskim 
trenucima - ponovo svela na prirodnu meru, odnosno, da bi se naši albanski 
gosti malo opustili, pozvala je goste na malu zakusku. Svima je ovo os- 
veženje, posle napornih pregovora, dobrodošlo. 

Još istog dana uzvratio sam posetu Nacionalnom komitetu, koji je 
zasedao u zgradi predsednika vlade. Sledećeg dana vratio sam se u Beograd. 
Nakon kratkog boravka u Beogradu, otputovao sam avionom u Glavni štab, 
da podnesem podroban izveštaj. Hitler, koji je prema Albaniji, poslednjem 
romantičnom kraju Evrope, gajio velike simpatije, bio je veoma zadovoljan 
razvojem stvari u ovoj zemlji. 

Uskoro sam se ponovo našao u Albaniji. Poslove privremene vlade 
preuzeo je Nacionalni komitet, na čijem je čelu stajao Ibrahim-beg Bičaku. 
Džafar Deva postao je ministar unutrašnjih poslova. Sve što je do juče bilo u 

rukama Italijana, dakle, celokupna vlast nad teritorijem Albanije, nije više 
postojalo. Državna administracija, sudstvo, policija, žandarmerija, vojska, 
odnosno svi atributi državnosti, sve je to nestalo posle italijanske kapitulacije 
u septembru 1943. Jedino što je Albanija posedovala u tom trenutku bili su 
tradicionalni oblici njenog društva: porodice, klanovi i plemena. U njima 
vladaju sopstveni zakoni, koji su čvrsti i imaju duboke korene. Nemački voj- 
nici predstavljali su ideju reda i državnosti, premda su bili samo prolazni 
gosti. 

Da. Nemački vojnici bili su samo gosti. Kada je Vrhovna komanda 
Vermahta (OKW) u Albaniju poslala jednog vojnog komandanta, ja sam pro- 
testovao kod Nemačkog ministarstva spoljnih poslova zbog ovakve pogrešne 
odluke. Ukazao sam na činjenicu da smo mi želeli i priznali suverenitet nove 
Albanije, pa zato tu nema mesta i za kompetencije nemačke administracije i 
sudstva. Moj protest imao je uspeha. „Vojni zapovednik nad Albanijom" za- 
menjeno je titulom „Nemački general Albanije". Njegov se zadatak sastojao 
u tome, da pri albanskoj vladi zastupa interese nemačke armije. Odnos iz- 
među nemačkog generala i albanske vlade, između nemačkih trupa i alban- 
skog stanovništva, ostao je do kraja odličan. 


Prva briga privremene albanske vlade bila je da sazove staru Nacio- 
nalnu skupštinu, čiji bi zadatak bio formiranje vlade i to na osnovama starog 
ustava iz vremena kralja Zogua. Parlamenat je zasedao u oktobru 1943, u 
kraljevskom dvorcu. Nemačko priznavanje albanske nezavisnosti ja sam još 
jednom potvrdio u pismu upućenom privremenoj vladi Albanije. Ovom prili- 
kom bio sam počašćen time što sam nemačko priznanje poslao predsedniku 
Nacionalnog komiteta, Ibrahim-beg Bičakuu. Moja sekretarica, gospođica 
Ličen, koja je bila svesna da ovaj dokumenat ima istorijsko značenje, pro- 
našla je finu hartiju, kao od pergamenta. I ovaj papir, međutim, delovao je za 
naš ukus nedovoljno svečano i dostojanstveno. Trebalo je pronaći i pečat sa 
voskom i ukrasiti ga lepim vrpcama. Nisam posedovao nikakav službeni 
pečat, ali sam ipak našao rešenje: u fusnosti sam napisao da se prepis ovog 
dokumenta nalazi u arhivi Nemačkog generalnog konzulata u Tirani i to sam 
onda ukrasio masivnim pečatom nemačkog generalnog konzulata. Sada je 
dokumenat ulivao poštovanje. Ovim sam zadovoljio sva pravila diplomatije i 
lepog ponašanja, o kojima više zna i bolje ih razume Istok nego Zapad. Kada 
sam predavao ovaj važan dokumenat, u moju čast bila je improvizovana 
jedna počasna četa, koja se sastojala od, otprilike, deset Albanaca, koji su 
izgledali ratnički, što među dinarcima nije uopšte teško pronaći. Koraknuo 
sam preko stepenica u salu, gde se bio okupio Nacionalni komitet. U takvim 
prilikama ne treba hodati svakodnevnim korakom, nego valja da se svečano 
maršira. U tu čast održani su brojni govori. Neki čvrst protokol nije postojao. 
Jedino smo suverenitet Albanije proslavili sa malo vina. Bio je to lep doži- 
vljaj. 

Tokom prvih dana moga boravka u zemlji Šiptara, raspitivao sam se da 
bih doznao koja ličnost u zemlji uživa najveći ugled. Nije trajalo dugo da 
pronađem čoveka koji uživa najveće i opšte poštovanje. To je bio Mehdi-beg 
Frašeri. Nikakve primamljive ponude a ni pretnje Itaiijana nisu mogle da 
utiču na starog carskog, osmanlijskog visokog državnog činovnika, da se po- 
miri s italijanskom aneksijom svoje zemlje. Njegov ugled bio je toliko velik 
da su Italijani bili prisiljeni da ga dovedu u Rim. Tuje živeo, ujednom lepom 
hotelu, sa svojom kćerkom Medihom, u nekoj vrsti luksuznog izgnanstva, 
odnosno kućnog pritvora. Kada je došlo do preokreta i kapitulacije Italije, 
stavio sam mu na raspolaganje jedan avion marke ,hajnkel 111" i on je tim 
avionom stigao u Tiranu. U istom avionu stigao je i albanski novac, devizne 
rezerve Albanije, koji je bio konfiskovan u italijanskoj državnoj banci, 
Banca d'Italia. Sada je trebalo da posluži za potrebe Albanske nacionalne 
banke. Ova Albanska nacionalna banka posedovala je sasvim pristojnu orga- 
nizaciju, koju su podigli italijanski eksperti. Stručno osoblje bilo je solidno 
osposobljeno za taj posao. 

Mehdi-beg Frašeri, koji je tada imao 74 godine, bioje veoma ugledna 
ličnost. On potiče iz jedne od vodećih feudalnih, begovskih porodica Alba- 
nije. Svoju karijeru započeo je još u vreme Osmanlijskog carstva, na turskom 
Balkanu, kao državni činovnik, a docnije je postao paša u Libanu i Egiptu. 
Delovao je kao živi spomenik iz osmanlijskog doba. Žena mu je bila Tur- 
kinja, šarmantna i dostojanstvena. Mehdi-beg je govorio najmanje osam je- 
zika. Mi smo uglavnom razgovarali na italijanskom, jer on nije znao ne- 
mački. Novi politički razvoj posmatrao je sa velikom opreznošću. Kada je 
shvatio da italijansku okupaciju nije smenila nemačka, njegova rezervisanost 
je nestala i on se revnosno angažovao u političkom životu zemlje. Strastvene 
i vatrene apele, su mu uputili poslanici tokom zasedanja narodne skupštine, 
da prihvati patriotsku dužnost i da postane prvi predsednik Krunskog saveta. 
Ovom savetu su još pripadali jedan pravoslavni ijedan katolički predstavnik. 
Bilo je dogovoreno da se ova trojica smenjuju na mestu predsednika Saveta. 
Mehdi je, međutim, ostao stalni predsednik Krunskog saveta. Pravoslavni 
član Saveta se utopio, a katolički predstavnik, franjevački starešina iz 
Skadra, otac Antonius Harapi, odbio je da postane predsednik Saveta, jer, 
kako je objasnio, on kao katolički sveštenik ne može da vrši nikakvu poli- 
tičku funkciju, koja bi ga mogla dovesti u situaciju da mora, recimo, potvr- 
diti smrtnu presudu. Mehdiju, starom paši, bilo je po volji da bude stalni 
predsednik Saveta. 

Konsitutivna narodna skupština i Krunski savet, koji je izabrala 
skupština, imenovali su vladu i njen prvi predsednik bio je Redžep Mitro- 
vica, Albanac sa Kosova. Džafar Deva postao je ministar unutrašnjih po- 
slova, a Vehbi Frašeri imenovan je za državnog sekretara koji vodi spoljnje 
poslove. Ustav iz vremena kralja Zogs bio je prihvaćen kao važeći. Namesto 

kralja zemljom je upravljao Krunski savet. Narodna skupština je prekinula 
sve veze sa Italijom, a ugovor sa Silama osovine je proglašen ništavim. Sve 
se to odvijalo glatko, po zakonu, ali ne i bez buke: jedna drska partizanska 
grupa, koja se mora spomenuti, uspela je da dovuče italijanski brdski top do 
Tirane i počela je da gada kraljevski dvorac, gde je upravo zasedala Narodna 
skupština. Te artiljerce brzo su rasterali nemački vojnici, koji su osiguravali 
red. U ovoj kratkoj avanturi niko nije bio povreden. Ceo dogadaj, izgleda mi, 
odlično govori o lokalnim prilikama. Albanci pripadaju soju ljudi koji veoma 
rado upotrebljava oružje i tu su u samom svetskom vrhu. Puška nije instru- 
ment, već je deo tela svakog Šiptara. I gostu, kada napušta kuću i kada se 
udaljio od nje na pristojnu distancu, domaćin odaje počast pucnjavom iz 
puške. Moderni, automatski pištolji i puške ne mogu nikada da pruže i za- 
mene tu vrstu učtivosti koja se postiže starim karabinom. Albanci vole oružje 
i zato mi ova mala pustolovina sa artiljerijskom pucnjavom iz brdskog topa 
izgleda kao nešto što je sasvim u redu i savršena zamena za protokolarni ce- 
remonijal. 

Mehdi-beg Frašeri, ako mogu pravilno da prosudim, je izumitelj nove 
kategorije u međunarodnom pravu. On mi je predložio da Nemačka prizna 
neutralnost Albanije. Ovde je reč o „relativnoj neutralnosti". Albanija je gle- 
dala na nemačku vojsku, Vermaht, kao na gosta koji je bio prisiljen da zbog 
vojne situacije na evropskim ratištima uđe u Albaniju, te da to nije naškodilo 
neutralnosti zemlje. Albanska vlada boriće se protiv inostranih agenata koji 
deluju u zemlji i ugrožavaju njen unutrašnji mir. Međutim, ako nemački pro- 
tivnici nastupe protiv Vermahta vojnom silom i tako započnu borbe na terito- 
riju Albanije, u tom slučaju albanska vlada ponašaće se neutralno. 

Ako mene pitate, ja sam albanski suverenitet definisao kao „relativni 
suverenitet". Nemačka vojska, kao prijatelj albanskog naroda, sa pravom 
očekuje i zahteva da uživa gostoprimstvo u zemlji u koju je došla samo zato 
što ih je ratna situacija na to primorala. Nemačka priznaje suverenitet al- 
banske vlade sa jednom primedbom: ako se pojavi albanska vlada koja bi 
podržavala naše ratne protivnike, moraćemo dajoj se suprotstavimo. Suvere- 
nitet Albanije je ,,relativan" jer zavisi od odnosa Albanije prema bezbednosti 
naših trupa. 

Mi smo se sporazumeli o ovoj formuli i Glavni štab primio je na 
znanje da Albanija ima status ,realtivnog neutraliteta". 

U Nemačkom glavnom štabu, kada se govorilo o albanskim prilikama, 
nisam imao većih problema. Niko od tamo zaposlenih nije imao pojma o tom 
neobičnom, malom delu Evrope. Zato mi nije bilo nimalo teško da ih ubedim 
da prihvate moje predloge i da mi daju za pravo. Ovome treba dodati i činje- 
nicu daje u Nemačkoj simpatija za ovu nepoznatu zemlju bila opšta i veoma 
raširena. Ovde ne mogu a da ne spomenem legendarnu vojničku slavu alban- 
skog nacionalnog junaka Skender-bega, koji je živeo u 15. veku. Da Nemci 

sa simpatijama gledaju na tu zemlju, velike zasluge ima i Karl Maj sa svojom 
knjigom U zemlji Šiptara. On je najčitaniji nemački pisac za mlade (čitaju ga 
mladi od desete do osamdesete godine). 

Ova mala brdska zemlja dala je mnoge rimske legionare, careve, trupe 
vizantijskih plaćenika i generala, velikih vezira i egipatskih dostojanstve- 
nika, a papa je Skender-begu dao titulu „mač hrišćanstva". O svemu tome na 
Zapadu veoma malo znaju čak i obrazovani ljudi. Jedan Albanac bio je još 
pod sultanom Abdul Hamidom veliki vezir. 

Nemačkoj vojsci, koja u Albaniji nikada nije imala više od dve divi- 
zije, trebaoje novac, kako bi mogla da finansira izgradnju puteva, odbrambe- 
nih objekata, da plati za svoje potrebe, za stvari koje se proizvode u zemlji. 
Za prve potrebe Vermahta novac je osiguran od albanskog ministarstva fi- 
nansija, i to uz pomoć pozajmica. U ovoj maloj zemlji, toje, međutim, bilo 
moguće samo u okviru veoma uskih i ograničenih sredstava. Novac u opti- 
caju imao je mali opseg. Da se novac štampa, na sreću, nije bilo moguće, jer 
su glavne mašine za štamapanje albanskog novca izgubljene negde u Italiji. 
Nije nam preostalo drugo nego da naše troškove u Italiji plaćamo zlatom i 
hranom. Zlato, koje mi je bilo odobreno za potrebe Grčke i koje mi je još 
preostalo, prodao sam, takođe, i u Albaniji na slobodnom tržištu i zemlji sam 
stavio na raspolaganje novčanice Vermahta. Kako sam albanskom tržištu 
neprestano nudio zlato, to je imalo za posledicu da sam ojačao albansku va- 
lutu, kojaje do kraja rata ostala stabilna. 

Najpopularniji zlatnik u Italiji je napoleon od 20 zlatnih franaka. U od- 
nosu na zlatni franak, napoleon, određuje se cena svih ostalih, pa i kovanog 
zlatnika engleske funte, koji pri razmeni sa francuskim gubi nekoliko pro- 
cenata. U Grčkoj je obrnuto. Tamo je zlatnik engleske funte merilo svih 
vrednosti. Ovo nema nikakve veze sa sadržajem zlata. I engleska zlatna funta 
i francuski zlatni franak imaju isti, kvalitetan sadržaj zlata. Vrednost zlatnika 
ovde se određuje na osnovu psihološkog momenta, odnosno, napoleon je, 
jednostavno, najpopularniji u Albaniji. Posle francuskog zlatnika, roba koja 
se u Albaniji najviše traži je automatska puška. Ko poseduje i ko može da 
deli ijedno i drugo u dovoljnim količinama, taj uživa glas uglednog gosta. 

Veze sa našom pozadinom štitile su, takođe, i albanske bande, koje su 
se ponašale u skladu sa zakonima klana i plemena. Ovo albansko obezbe- 
denje štitilo nasje uglavnom od partizanskih prepada, koji su bivali sve češći 
kako je ratna sreća na frontovima okretala leđa Nemcima. S vremena na 
vreme, imali smo, prirodno, neugodnosti i sa našim dobrovoljnim albanskim 
pomagačima. Tako smo jednog takvog junaka, brđanina, i njegove ljude bo- 
gato snabdeli kamionima, oružjem i zlatnim napoleonima. Iza njega je ostao 
samo oblak prašine kamiona i - nikada ga više nismo videli. General SS i po- 
licije, Fictum (Fitzthum), koji je stigao u Albaniju kao tehnički savetnik pri 
pri formiranja albanska policija, izvestio me je sa ogorčenjem o ovom do- 

gađaju. Kadaje završio sa pričom, počeo sam glasno da se smejem. Moje po- 
našanje gaje jako pogodilo. Ja sam sebi, jednostavno, živo predstavio celu 
scenu: do zuba naoružan junak sa brda stigao je do Fictuma, koji ima roman- 
tičnu predstavu o Albancima, o kojimaje čitao kod Karl Maja. I kada su Fic- 
tum i brđanin ugovorili posao, mogu da zamislim kako se Albanac herojskim 
pogledima i pokretima oprašta od Fictuma. Covek mora da doživi i vidi ove 
divne ličnosti. Kakvi su to simpatični razbojnici! 

Međutim, ovi brđani imaju časnu reč koju poštuju, ,besu" (,,vera"). 
Pored krvne osvete i gostoprimstva postoji i besa, koja obavezuje svakoga i 
predstavlja jednu od osnova patrijahalnog pravnog poretka kod Šiptara. Ko 
besu prekrši, gubi obraz i nikada više niko sa njim ne može da sklapa poslove 
i da ga shvata ozbiljno. Besa se ne nudi tako lako, a i ne prihvata odmah, ali, 
kada se jednom da, onda je poštuju. Kada je u pitanju život ili smrt, čovek 
mora da od ljudi, kojima je poverio svoju bezbednost, zatraži besu. Ova 
časna reč predstavlja jednu od stvari po kojima su Albanci poznati. Prodi- 
ranje civilizacije Zapada u Albaniju moglo bi da naškodi besi. 


Kada sam preuzeo dužnost u Albaniji, na području Kosova nalazile su 
se pristalice muslimanske SS divizije ,Handžar" (SS-Division ,,Handschar"), 
kojaje bila oformljena u Bosni. 

Uz pomoć Kaltenbrunera (Kaltenbrunner) uspeo sam da Himler 
(Himmler) odustane od namere da regrutuje Albance sa Kosova s ciljem 
formiranja SS divizije, kao što je to već urađeno u Bosni. Ovo se protivi 
našoj politici neutralnosti prema Albaniji. Ali, šef SS, rajhsfirer (Reichsfiih- 
rer-SS) Himler, koji je mnogo čuo o bosansko-hercegovačkoj elitnoj regi- 
menti iz vremena Austro-Ugarske, ipak je ostvario svoj cilj. Himleru je pošlo 
za rukom da od Hitlera dobije dozvolu da formira SS brdsku diviziju ,,Sken- 
der-beg", čiji je glavni zadatak bio da suzbije lokalnu partizansku aktivnost i 
to u granicama Albanije. ,,Skender-beg" divizija, već na samom početku, 
kada je tek bila formirana i obuka naših instruktora još nije bila završena, 
preduzela je na partizanskom području akciju veoma traljavo i loše vođenu, i 
doživela poraz i veoma velike gubitke. Ja nisam uopšte bio oduševljen osni- 
vanjem ove divizije. Albanska vlada, međutim, nije se tome protivila, jer se 
nadala da će formiranje ovakve, dobro obučene i izvežbane divizije docnije 
moći da posluži kao temelj za buduću albansku nacionalnu armiju i žandar- 
meriju. Prizren je bio određen kao centar ove divizije. Da se ,,Skender-beg" 
divizija premesti u Kosovsku Mitrovicu, koja je ostala u sastavu Nedićeve 
Srbije, sam ja sprečio. Bojao sam se da ta divizija ne započne sa terorom 
protiv srpskog stanovništva. Srbi i Šiptari se ne vole. 


Nakon razbijanja Jugoslavije, ujulu 1941. područje Kosova i Metohija 
bilo je pripojeno italijanskoj Kraljevini Albaniji. To područje je većinski na- 
stanjeno Albancima. Šiptari su požurili da proteraju što je moguće više Srba. 

Nije bilo dovoljno što su ih proterali, već su Albanci pri tom od Srba još zah- 
tevali da im plate u zlatu dozvolu da napuste Kosovo. Očevidno su to naučili 
od nemačkih poreskih vlasti, koje su, takode, od proteranih nemačkih drža- 
vljana zahtevale da plate dozvolu za odlazak iz Rajha. Kada se general Nedić 
meni obratio sa gorkim tužbama i molbama, albanskoj vladi sam hitno pre- 
poručio da prestane sa proterivanjem Srba. Čim sam video da moje interven- 
cije nemaju uspeha, zapretio sam da ću dati ostavku na dužnost u Albaniji. 
Neka se onda neko drugi bavi zadatkom kako da zaštiti albanski teritorij od 
bugarskih pretenzija. Džafar Deva, koji je na Kosovu bio uticajan, obećao mi 
je da će intervenisati kako bi progoni protiv Srba prestali. Onje u tome imao 
uspeha. Pa ipak je od godine 1941. bilo urađeno mnogo zla. 

Bugari su se neprestano žalili na to da Albanci ubijaju Bugare u is- 
točnoj Albaniji, premda tamo gotovo da i nema Bugara. Ovo su govorili 
kako bi od Nemačke izdejstvovali da ova područja dobiju na upravu. Poslao 
sam pukovnika Kohouteka, koji je radio u mom štabu u Beogradu, da ispita 
stvar. On se našao na području severno od Ohridskog jezera. Zadatak mu je 
bio da ubistva koja su se dogodila poslednjih meseci politički prouči. Pukov- 
nik Kohoutek analizirao je s pedantnom preciznošću i temeljnošću preko 
četrdeset ubistava. Nijedan ubijeni nije bio Bugarin. Svi zločini prouzroko- 
vani su krvnom osvetom, neprijteljstvom između pojedinih albanskih kla- 
nova i plemena, ubistvima prilikom žustre rasprave. Jedan komunista ubio je 
jednu komunistkinju. Nekoliko ubistava Kohoutek nije mogao da rasvetli. 
Posle ovako pedantne Kohutekove analize činjenica, postalo je jasno da ne 
postoji razlog da bugarske trupe okupiraju albansku teritoriju. Ovaj nalaz 
imao je za posledicu da moj ugled u velikobugarskim krugovima bude 
veoma mali. U tim istim krugovima dobio sam već i ranije lošu ocenu, jer 
sam učestvovao u sprečavanju sprovođenja referenduma u Trakiji. 


U junu 1944. ministar Redžep Mitrovica, zbog plućne bolesti, podneo 
je ostavku. Ovaj bolešljivi čovek nije nikada mogao da radi punom snagom. 
Političke suprotnosti ostale su odredene protivurečnostima između stare, 
prave Albanije, koju je predstavljao Mehdi-beg Frašeri i nove Albanije (Ko- 
sovo), sa Džafarom Devom. I Džafar Devaje ujunu 1944, zbog bolesti, pod- 
neo ostavku. Otišao je u Nemačku da se leči. A posle lečenja nameravao je 
da se potpuno posveti Kosovu i da tamo učvrsti svoj položaj. 


Pune tri nedelje bio sam svedok albanske krize vlade. To mi je ostalo u 
neizbrisivom sećanju. Mi smo bili dosledni u rešenosti da ne preporučimo ni- 
jednog kandidata. Svakodnevno su se pojavljivale nove političke kombina- 
cije, informacije i protivinformacije. Uticaji i protivuticaji. Politika je plo- 
vila na velikim talasima koji su zapljuskivali moju udobnu daću, koja mije u 
Tirani služila kao uzbudljiv i prijatan smeštaj. U lepom hotelu ,,Daiti", koga 
su izgradili Italijani, skupljali su se elegantni gosti, koji su se spustili sa brda 

sa svojim telohraniteljima, kako ne bi ništa propustili kada novi ministar fi- 
nansija preuzme dužnost. Dobro podmazane puške, karabini i automatski 
pištolji brojnih telohranitelja uvaženih gostiju, dali su hotelu i skupu, rat- 
ničku atmosferu. 

Na kraju sam se ponašao kao da sam izgubio svaku nadu da bi moglo 
da dode do skorog rešenja. Otputovao sam svojim avionom, ne pozdravlja- 
jući se. Ne znam da li je moj korak zaista uticao na razvoj dogadaja. Činje- 
nica je da je brzo posle mog bega najzad došlo do rešenja. Izabran je novi 
predsednik vlade: Fidri (Fiqri) Dino, iz Debra. Dino je bio u dobrim odno- 
sima sa Abdas Kupijem, kod koga se nalazila engleska vojna misija. Već na 
samom početku kandidature Dino mi je saopštio da može da preuzme po- 
slove vlade samo pod uslovom da Nemačka obeća da će isporučiti i na- 
oružanje za dve brdske divizije i tenkove. I danasjoš verujem da ovaj zahtev 
potiče, zapravo, od Abdas Kupija i da se on očigledno savetovao sa svojim 
engleskim oficirima kako da se dokopa oružja i to pre povlačenja nemačke 
vojske, a taj dan nije više daleko. Na ovaj način mogli bi da se uspešno su- 
protstave crvenim partizanima. Za ovakvo svoje mišljenje našao sam do- 
datnu potvrdu kada je poslednji šef engleske obaveštajne službe Intelidžens 
servisa u Albaniji pokušao da sa nama pregovara, s obzirom na predstojeću 
evakuaciju Vermahta s Balkana. Engleska pozicija bila je ova: rat je za Ne- 
mačku izgubljen, pa zato neka nemačke trupe ostanu u Albaniji da drže svoje 
pozicije i da stanovništvu ne dele oružje. Nemački vojnici neka ostanu u Al- 
baniji tako dugo dok ne budu ,,sa svim znakovima punog poštovanja i časti" 
transportovani iz Albanije kao ratni zarobljenici. Slični predloži preko oba- 
veštajne službe stigli su našoj diviziji, koja je bila stacionirana u severnoj 
Grčkoj, a nalazila se pod komandom generala Lanca. Ne treba zaboraviti na 
to daje Albanija, zbog prisustva Saveznika i njene vojne sile u Italiji, bila za 
Moskvu blokirana i nedostižna. Englezi su se bojali da bi u Albaniji na vlast, 
pučem, mogli da dodu komunisti. A to se nije dalo izbeći. 

Pri engleskim pokušajima sa postavljanjem ovakvih zahteva, izgledalo 
mije da su Englezi znatno prešli granicu koju humor dozvoljava. 


SUSRETI 


O Mehdi-beg Frašeriju već sam govorio. Kada su se nemački vojnici 
povukli iz Albanije, on je takode, sa svojom porodičom i s izvesnim brojem 
poznatih ličnosti, napustio zemlju. Njegov sin Vehbi mogao je da ode u Beč i 
da se predstavlja kao rođeni Bečlija, tako je, naime, dobro govorio nemački 
jezik. Njegov drugi sin je bio anglofil, potpuno usmeren ka Engleskoj i u 
tome je išao tako daleko da je pokušavao da izgleda kao Englez. Mehdi, 
glava porodice, bio je veliki albanski patriota i stari protivnik Italijana, dok 
su oni bili u njegovoj zemlji okupatori. On nije bio ni germanofil, a ni anglo- 

fil. Njegova prošlost, bio je visoki činovnik jednog velikog carstva čiju pro- 
pastje doživeo, ostavila je traga na njegovom licu. Posedovao je rutinu i do- 
stojanstvo čoveka koji je ceo život nosio teret velikih odgovornosti. Bio je 
naš gost u Beču i Kicbilu, sa svojim zemljacima. Pre ulaska američkih trupa 
u Tirol on je, kao i svi Albanci, napustio Austriju, praćen mojim najboljim 
željama, i krenuo u pravcu tromeđe Italije i Svajcarske. 

Mehdijev politički protivnik u vladi bio je ministar unutrašnjih po- 
slova, Džafar Deva. On je na listi kominista bio zapisan kao neprijatelj broj 
jedan. Izbegao je atentat, u kome je poginuo njegov adutant. Zapravo je Dža- 
far Deva, koji je rodom iz Kosovske Mitrovice, ostao srpski državljanin. 
Posle Drugog svetskog rata Kosovska Mitrovica je ostala u Srbiji. Na ovu 
činjenicu, pomalo ljutito, ukazao mi je srpski predsednik vlade, general 
Nedić. Džafar Deva krenuo je, nakon što je ponovo formirana nezavisna Al- 
banija, sa oko hiljadu svojih pristalica iz Kosovske Mitrovice, preko Peći, 
Prištine i Prizrena u Tiranu. Njihova parola glasila je: terorom protiv terora. 
Komunistima je hteo da pokaže zube i to je, kako nalažu običaji zemlje, i 
uradio. U Skadru se zabarikadirala grupa komunista u kući papskog pred- 
stavnika. Deva je sa svojim ljudim opkolio kuću i onda je uništio. Džafar 
Deva nameravao je da posle odlaska nemačkih trupa ostane u zemlji i da nas- 
tavi da vodi gerilski rat. Nemačka strana propustila je da mu pruži neopho- 
dnu tehničku opremu, pa mu nije preostalo drugo nego da napusti svoj rodni 
kraj. Veoma kasno krenuo je preko hrvatskog teritorija, a u decembru 1944. 
stigaoje u Beč. Ja sam ga pozdravio u Kicbilu, u Tirolu. Nije mi poznato ko- 
liko je Albanaca, koji su tokom našeg boravka u Albaniji zauzimali istaknuta 
mesta, palo u ruke komunistima. Informisan sam da su trojica uhapšena: sta- 
rešina franjevaca iz Skadra, otac Antonius Harapi, poslednji predsednik 
vlade Ibrahim-beg Bičaku - koji je zamenio Fiđri Dinoa - i profesor Calaris, 
koji je bio potpredsednik parlamenta. Calaris je savršeno vladao nemačkim 
jezikom i dobroje poznavao nemačku filozofiju i literaturu. Ne znam zaštoje 
on ostao u Albaniji. Pretpostavljam da je to osećao kao svoju moralnu 
dužnost. 

Ibrahim-beg Bičaku potiče iz ugledne porodice iz Elbasana. Kako je 
mnogo godina proveo u Beču, gde je studirao, bio je blisko vezan za ne- 
mačku kulturu. On je bio, gotovo se može reći stidljiv, izbegavao je veliko 
društvo, bio je skroman i veoma simpatičan čovek. Bio je predsednik Nacio- 
nalnog komiteta. Taj komitetje 14. septembra 1943. preuzeo poslove privre- 
mene vlade. Kada su se nemačke trupe povukle iz Albanije, on je vršio 
dužnost poslednjeg predsednika vlade, dakle, na početku i na kraju jedne uz- 
budljive faze u albanskoj istoriji. Neki albanski izbeglica iz Drača pričao mi 
je, dok sam bio u ćeliji beogradskog zatvora, da je Bičaku postao žrtva 
sopstvene strasti prema gramafonskim pločama. On je neprestano spremao i 
sređivao svoju veliku zbirku gramofonskih ploča. Ove ploče nameravao je da 

ponese u izbeglištvo i nikako se nije mogao rastati od njih, a onda, kad je ko- 
načno hteo da krene, bilo je već kasno da beži. 

Isti izbeglica pričao mi je kako je okončao život franjevac Antonius 
Harapi. Ali, pre nego što dam reč tom izbeglici, da ispričam sledeće: kada je 
započelo nemačko povlačenje iz Albanije, ja sam od oca Antoniusa zatražio 
da hitno napusti zemlju. Ponudio sam mu moj avion. On se zahvalio na mojoj 
ponudi i odgovorio da je njega na to mesto postavio Bog, a ako je Božja 
volja, onda na tom mestu mora i da umre, jerje tu vezan svojom svešteni- 
čkom dužnošću. 

Čovek iz Drača mi je ispričao da su ga prijatelji sakrili. Komunisti su 
ga tražili posvuda i konačno ušli u kuću u kojoj se sakrivao. Sve su pretražili 
i nisu mogli da ga nadu. Kada su već odlazili, u čaši vode videli su protezu za 
zube i počeli su da ispituju ko je vlasnik te proteze. Počeli su da prete i 
zlostavljaju ukućane. Odjednom je iz svog skrovišta ispuzao otac Harapi i 
predao se dželatima. Izbeglica mi je pričao da je na vešala pošao vedro i spo- 
kojno. Otac Antonius Harapi potiče iz Severne Albanije. Srednju školu po- 
hađaoje u manastirskoj školi u Meranu i Halu, u Tirolu, au Rimuje studirao 
teologiju. Pre nego što je bio ubijen, još je jednom, pred sam kraj rata, pose- 
tio mesta svoje rane mladosti i školovanja. Njegov tadašnji odlazak iz Tirane 
je vredan pomena. 

Vreme: kraj juna 1944. Bio sam iznerviran krizom vlade u Albaniji i 
napustio sam Tiranu. Zato što su engleski lovci bili blizu - Otrantski morski 
prolaz nije daleko - moj avion mogao je samo noću da poleti. Mašina se up- 
ravo spremala za let, svetla aviona su već bila upaljena, kada je osoblje ae- 
rodroma galamom i bukom uspelo da zaustavi avion. „Šta se dogodilo? Do- 
lazi još jedan putnik? Ko je to?", pitali smo se u čudu. Odgovor iz mraka: 
„Otac Harapi!" I već je sitni franjevac počeo da puzeći ulazi u mašinu, da bi 
već u sledećem trenutku, smejući se, sedeo sa nama u maloj putničkoj kabini. 

»Ne mogu više da izdržim! Politika mi se popela na glavu. Letim sa 
Vama!", kazao mije veselo. 

Moj avion ,hajnkel 111" konačno se, pred zoru, otisnuo od zemlje, po- 
digao se iznad doline i planinskih lanaca i leteo je iznad divlje prirode, a 
stene planina dobile su crvenu boju od izlazećeg sunca. Otac Antonius, koji 
je u franjevačkoj uniformi sedeo preko puta mene, izvadio je iz torbe, svog 
jedinog prtljaga, molitvenik i počeo da se moli. Nekoliko dana bio je moj 
gost u Beogradu. I sada vidim jasno sitno, asketsko telo, sa smeđim licem, 
koje kao daje istesano iz drveta, iz koga štrči veseo, veliki nos. Gledam ga 
kako šeta, sa molitvenikom u ruci, u mojoj bašti punoj cveća. Nakon Beo- 
grada otac Antonius otputovao je u Beč i Tirol. Posle nekoliko nedelja vratio 
se u Albaniju, gde gaje čekala smrt. 

Ne postoji revolucija koja može da izbriše sećanje na takvog čoveka. 
Večno svetio, kome je on služio, još uvek mu svetli. 

VI. JUGOSLAVIJA 


KRATAK PREGLED 


Moja knjiga je izveštaj o mojim doživljajima. Prema tome, ovo štivo 
ne treba i ne može da se posmatra kao istorija Balkana od 1940. do 1945. go- 
dine. Sa političkim problemima Jugoslavije ja sam se se upoznao kasno. 
Mom čitaocu, a posebno onom ko je geografski udaljen od te zemlje, dužan 
sam da pružim neki vrstu uvoda, kako ga ne bih iznenada bacio u taj veoma 
komplikovani svet. Tek sjeseni 1943. došao sam u te krajeve, i tako obogatio 
svoje balkanske doživljaje, kako sam ih prethodno opisao. Za čoveka iz 
Srednje Evrope Balkan nije lako razumljiv, a šta tek da kažem za čitaoca, na 
primer, iz Kanzasa. Ja ću, dakle, pokušati - nakon što sam čitaocu pružio kra- 
tak pregled jugoslovenske katastrofe-da opišem nemačko-jugoslovenske od- 
nose i to pre izbijanja sukoba u martu/aprilu 1941. Nastojaću da objasnim iz- 
nenadnost ovog sukoba. Govoriću i o problemu represalija i bandita. Po- 
kušaću da približim predstavu o divljem svetu, koji je toliko zamršen da se 
strancu nije lako snaći, o svetu u koji me je doveo moj balkanski zadatak. 

Moram da podsetim na to da poglavlja ove knjige, odnosno, zemlje ni- 
sam doživeo po redu, nego kako je vreme odmicalo, gotovo istovremeno. 
Politički zadatak na Balkanu, koji me je doveo u Beograd, odnosio se 
istovremeno na Srbiju, Crnu Goru, Albaniju i Grčku. Moja dužnost u Rumu- 
niji, punomoć koju sam imao u vezi sa pitanjem goriva na Balkanu i moj 
privredni zadatak u Grčkoj, i dalje su bili na snazi. Moje stare obaveze prih- 
vatanjem novih dužnosti nisu prestala. Kako sam već u u predgovoru ove 
knjige opisao, ja sam postao leteći diplomata. Mesta odigravanja moje delat- 
nosti menjala su se vrtoglavom brzinom, često i u toku samojednog dana. Na 
aerodrom Zemun sam sleteo, možda, i dvadeset puta. Kada se zbroje svi 
moji boravci u Beogradu, onda ispada da u tom gradu nisam boravio više od 
tri meseca godišnje. Ovom mogu da se dodaju i mnoge nedelje koje sam pro- 
veo u Glavnom štabu, zbog problema u vezi s Srbijom i Crnom Gorom. 


125 


Moja delatnost na jugoslovenskom tlu stajala me je, posle jednogo- 
dišnje internacije u američkim logorima, dodatnih šest i po godina zatvora u 
Jugoslaviji. Tu zemlju sam napustio 21. novembra 1952, bez osećaja mržnje i 
želje za osvetom. Moji zaista mučni doživljaji u jugoslovenskom zatvoru 
neće moći da utiču na moje nastojanje da govorim objektivno o toj zemlji. 
Možda bi sve bilo drugačije da su me u zatvoru maltretirali i vredali. Imao 
sam teške trenutke, ali nisam bio ni zlostavljan, a ni ponižavan. 

Kada sam se, krajem avgusta 1943, prihvatio zadatka koji sam primio 
u firerovom Glavnom štabu, da budem specijalni opunomućeni izaslanik Mi- 
nistarstva spoljnih poslova u Srbiji, Crnoj Gori i Grčkoj, Jugoslavija je već 
odavno prestala da postoji. Albanija je tek kapitulacijom Italije takode ušla u 
moju nadležnost. Jugoslavija je vojnički uništena posle ,,blickriga", koji je 
trajao od 6. do 17. aprila 1941. Proklamacijom Sila osovine od 8. jula 1941, 
ona je prestala da postoji. Osnovana je Hrvatska, pod nazivom ,,Nezavisna 
Hrvatska" i to kao kraljevina, uz pomoć i milost Italije, a zauzimala je pored 
Hrvatske, jos Bosnu i Hercegovinu, deo Dalmacije i čisto srpska područja u 
Krajini. Hrvatski kralj, italijanski vojvoda Aimode de Spalato, držao se 
mudro, rezervisano, i nikada nije stupio na tlo Hrvatske. Crnu Goru je okupi- 
rala Italija i tim teritorijem je upravljala kao nekom vrstom kolonije. Delovi 
Dalmacije su pripali Italiji. Slovenija je bila podeljena između Italije i Ne- 
mačke. Mađarska je dobila Baranju, područje između Drave i Dunava, kao i 
Bačku, dakle, teritorije koje je izgubila nakon Prvog svetskog rata, na osnovu 
mirovnog ugovora u Trianonu. Mađarska, međutim, nije uspela da dobije i 
Banat, premda joj je Nemačka to obećala. Kako je došlo do toga, o tome ću 
odmah da govorim. Srpsku Makedoniju je okupirala Bugarska. Područje srp- 
skog Kosova i Metohija, gde uglavnom žive Albanci, pripojeno je Kraljevini 
Albaniji. Ostatak Jugoslavije se zvao Srbija. Srbijaje morala da podnese mo- 
ralni teret da je naslednica države Jugoslavije, koja je bila neprijatelj Ne- 
mačke. 

To da Mađari nisu mogli da okupiraju Banat, dogodilo se na sledeći 
način: uveče, 5. aprila 1941, nalazio sam se u Bukureštu. Naš ambasador u 
Rumuniji, Kilinger, koji je bio odgovoran za politička pitanja, nalazio se tog 
dana u Nemačkoj, tako da sam gaja zamenjivao. Iz našeg ministarstva spolj- 
nih poslova primio sam šifrovanu poruku, u kojoj je stajalo da još istog dana 
moram da odem kod maršala Antoneskua i da mu saopštim da je Nemačka 
od 6. aprila 1941, od pet časova izjutra, u ratu sa Jugoslavijom. Odmah sam 
krenuo prema Karpatima, ka mestu Predeal, gde je Antonesku boravio u svo- 
joj vili, i tako sam izvršio zadatak. Antonesku, koji je raspolagao odličnom 
obaveštajnom službom i u Jugoslaviji imao svoje ljude, kada sam mu saop- 
štio ovu poverljivu poruku, nije izgledao nimalo iznenađen. Njegova obave- 
štajna služba znala je unapred da će 27. marta 1941. doći do puča u Beogradu 
i bila je tačno obaveštena o svim daljim događajima u Beogradu. Antonesku 

mi je objasnio da je Rumunija sa Jugoslavijom uvek imala dobrosusedske 
odnose i da prema Jugoslaviji nema nikakvih teritorijalnih pretenzija. U 
ovom sukobu Rumunija će se. dakle, držati po strani i biće neutralna. Ru- 
munski maršal izgleda daje imao dobru obaveštajnu službu i u Budimpešti. 
Postavio mi je sledeće pitanje: 

„Molim Vas da mi kažete ko će da okupira jugoslovenski Banat!" 

Ja: „U vezi s ovim pitanjem nisam primio nikakve instrukcije. Zaista 
ne znam odgovor." 

Antonesku: ,,U tom slučaju molim Vas da fireru odmah saopštite sle- 
deće: ako Mađari umarširaju u Banat, ja ću, takode, odmah da umarširam u 
Banat i moraće da vode bitku sa nama!" 

Mom vozaču sam ovog puta dozvolio da brzo vozi do Bukurešta, kako 
bih iz naše ambasade mogao da pošaljem šifrovanu poruku, koja bi nosila oz- 
naku ,najhitnije". Mađarski upad u Banat bio je u poslednjem trenutku 
sprečen, premda su u mađarskim selima Banata već bili priredili trijumfalni 
doček za mađarske vojnike. U jugoslovenskom Banatu živela je srpska 
većina, koju je sačinjavalo nešto preko pedeset odsto stanovništva. Pored 
Srba, na tom području živela je znatna nemačka, mađarska i rumunska 
manjina. Banat su na kraju okupirale nemačke trupe, koje su do kraja rata, do 
evakuacije nemačkih trupa, ostale u Banatu, koji je uživao specijalni status. 

Hitler je u svom glavnom štabu, pre 6. aprila 1941, lično obećao 
mađarskom ministru Barti da će Banat pripasti Mađarskoj i ovo obećanje nije 
nikada povukao. 

Da maršal Antonesku ne bi popustio i to bez obzira koliko jak bio ne- 
mački pritisak, to za mene ostaje činjenica. Ovoje bilo jasno i Hitleru, koji je 
lično poznavao Antoneskua. 

Kada sam preuzeo novu dužnost, Beograd se nalazio u očajnom 
stanju, bio je sav u ruševinama. Novi specijalni zadatak bio je rezultat nasto- 
janja da se na Balkanu objedini komandna stuktura. Postojala je Grupa ar- 
mija E, sa sedištem u Solunu, a bila je pod komandom general-pukovnika 
Lera. Od leta 1943. armija koja se nalazila pod komandom Lera bila je 
podređena Grupi armija F, čije je sediste u Beogradu, a nalazila se pod ko- 
mandom general-feldmaršala Fon Vajksa (von Weichs). Kako je došlo do 
promene u vojnim struktukrama, bilo je logično da te promene prati i diplo- 
matija, kako bi mogla da koordiniše svoj rad sa Grupom armija E. Time se 
želelo izbeći da o jednom pitanju predstavnik Ministarstva spoljnih poslova 
Rajha ima različit, pa i suprotan stav od predstavnika Vermahta. 

Staro je iskustvo da diplomate imaju sklonost da se solidarišu sa 
stranom zemljom u kojoj deluju i koja im često postane veoma bliska. Ovo je 
veoma razumljivo i sasvim ljudski. Sa diplomatama se, po pravilu, postupa 
sa puno pažnje i uvažavanja i tako se stvaraju prijateljski, ljudski kontakti. 
Dimplomati u stranoj zemlju uživaju privilegije, njih privlače nepoznati, 

novi predeli i ljudi i raduju se tome što ih polako upoznaju. Rezultat svega je 
to da diplomate skoro uvek imaju pozitivno mišljenje o stranoj zemlji u kojoj 
treba da provedu i provode deo života. Život diplomata, pod takozvanim nor- 
malnim okolnostima, ima svojih draži i pogodnosti, te je redovno i zanimljiv. 
Zbog toga se diplomatska služba ubraja u zanimanja koja izazivaju mnogo 
zavisti i zatoje to posao koji je najviše izložen kritici. Postoji mišljenje, koje 
se često navodi, da diplomati nisu ništa drugo nego elegantne neznalice. Ovo 
mišljenje neretko ima koren u nesvesnoj želji kritičara da zauzme mesto tak- 
vog ignoranta, kako bi mogao da služi najvišim interesima otadžbine. 


Ako je na nekom prostoru bila nužna koordinacija spoljne politike, 
onda je to tokom rata sigurno bio slučaj sa Balkanom. Povučene su nove 
državne granice, a one nisu dovele do homogenizacije i povezivanja nacio- 
nalnog prostora. Stara neprijateljstva su oživela i dobila su novu, krvavu 
hranu. Pored postojećih nacionalnih problema na Balkanu, sada se pojavio i 
jedan novi: problem strane okupacije. Ovde je moj zadatak imao sasvim zd- 
rave osnove i logiku. Moja zaduženja, međutim, nisu bila tako sveobuhvatna 
ni kompetencije tako velike, kao što govori titula „specijalni izaslanik za 
Balkan". Nisam imao, recimo, pravo da se mešam u unutrašnje stvari Hr- 
vatske i Bugarske. Prema tome, nisam imao nikakav direktan uticaj na do- 
gađaje u Hrvatskoj, a to je teško opterećivalo moje političko delovanje u Sr- 
biji. Isto tako, imao sam male mogućnosti da u Sofiji direktno utičem na me- 
tode okupacije Bugara na srpskom tlu. Mogao sam indirektno da pokušam da 
utičem u tim zemljama i to preko nemačkih ambasadora u Bugarskoj i Hr- 
vatskoj, koji su se uglavnom ,,solidarisali" sa ovim zemljama. Isti prigovor, 
dakle, da sam se solidarisao sa Srbijom, dolazio je od ustaških krugova u 
Zagrebu i velikobugarskih krugova u Sofiji. Rečju, u njihovim očima ja sam 
važio za pouzdanog prijatelja Srba. Opasnost da pokažem solidarnost prema 
Srbiji u mom je slučaju bila manja - nego što je to čest slučaj sa diplomatima 
-jerja sam istovremeno morao da razgovaram sa Mađarima, Rumunima, Sr- 
bima, Crnogorcima, Albancima i Grcima. Ono što je istina je da sam se ja 
zaista uporno borio da dode do promene nemačke politike u odnosu prema 
Srbima. Srbi su postali divljač za odstrel, svako je mogao da ih nekažnjeno 
progoni i ubija. Ovo samo po sebi ne bi mogao da bude politički argumenat. 
Ja sam video da bismo, kad bi se prema Srbima postupalo razumnije, ojačali 
ovaj prostor i time dobili jednu od najjačih pozicija protiv boljševizacije Bal- 
kana. Pritisak na Srbe hrvatskih i bugarskih suseda od samog je početka 
predstavljao težak balast i prepreku mojoj misiji u Srbiji. 


Kao osnovna smernica za Balkan služila je ova Hitlerova rečenica: 
»Vrhovni komandant za Jugoistok i specijalni izaslanik Ministarstva spoljnih 
poslova za Jugoistok moraju da najuže prijateljski sarađuju, i to je njihova 
dužnost." General-feldmaršal Fon Vajks bio je savršeni aristokrata. Ova 

dužnost, koju sam obavljao radeći u drugarskoj atmosferi sa Fon Vajksom - 
u neveselom i tmurnom svetu partizanskog i građanskog rata, u kome sam 
morao da živim i radim - predstavljala je za mene zadovoljstvo, koga se i 
danas rado prisećam. Pored stalnih, ličnih kontakata sa general-feldmarša- 
lom, takođe, sam imao uzorne oficire za vezu, koji su radili u štabu Fon Va- 
jksa. Spominjem sekretara Nemačkog poslanstva Ostermana, a posle njega i 
savetnika ambasade, dr Ebergarda Ritera. 

U uvodu sam govorio o razbijanju Jugoslavije od Sila osovine. Ovde 
ću malo ispraviti ovu formulaciju. Naime, da Jugoslavija nije bila vojnički 
uništena, ona bi se pre ili kasnije sama raspala. Beogradski centralizam, koji 
je vladao Jugoslavijom posle Prvog svetskog rata, nije shvatao da je to pot- 
rebno i nije bio sposoban da Slovence i Hrvate, na osnovu unutrašnje potrebe 
i kohezije, veže za novu državu. U predgovoru knjige sam nešto govorio o 
tom problemu i to u vezi s definicijom pojma ,,Balkan". Govorio sam o isto- 
rijskoj problematici srpsko-hrvatskih suprotnosti, te sam upozorio na važnost 
novog federativnog ustava nove Jugoslavije. Nikakvom propagandom ne 
može da se porekne činjenica da su nemački vojnici u Sloveniji i Hrvatskoj 
bili prijateljski dočekani, pa čak i sa oduševljenjem pozdravljeni. Jugoslo- 
venska vojska se odmah raspala. Slovenci i Hrvati nisu se borili za državu 
koju su osećali kao prisilnu zajednicu. Loša politika Sila osovina je odgo- 
vorna što je ovaj kapital brzo potrošen i ova prednost brzo prokockana. Tito 
je, međutim, iz šume, sa ,dijalektičkom" sigurnošću proklamovao jugoslo- 
vensku federaciju. Time je izabrao srednji put i stvorio sintezu između veli- 
kosrpskih teza, koje su zatajile, i antiteze, koja vodi rušenju Jugoslavije. Ova 
sinteza delovala je kao otrežnjenje i imala je propagandnu snagu. Značenje 
ovog događaja Glavni štab je potcenio. 


Moram da spomenem to daje razbijanje Jugoslavije bio stari cilj itali- 
janske politike: Jadran je ,,naše more" (,,mare nostro"). Taj cilj, međutim, 
nije nikada bio i cilj nemačke spoljne politike. I prepiska između Hitlera i 
Musolinija govori potpuno jasno u prilog ovog mišljenja. Jugoslavija je bila 
sposoban i važan trgovinski partner, kojije za nemačku ratnu privredu bio od 
najveće vrednosti: pšenica, kukuruz, meso, mast, uljarice, hmelj, drvo, bok- 
sit, bakar, olovo, antimon, molibden, i tako redom. Sve je to bila roba kojaje 
bila veoma vredna za našu ratnu privredu i koju je Jugoslavija mogla da nam 
ponudi u zamenu za našu industrijsku robu. Na osnovu nemačkog četvorogo- 
dišnjeg plana razvijeni su veoma dobri i pozitivni planovi za izgradnju meta- 
lurgije, jer je ova zemlja bogata rudnim bogatstvom. U Jugoslaviji su ne- 
mački stručnjaci otkrili i nalazišta nafte. Svi ovi planovi poklapali su se sa tr- 
govinsko-političkom linijom da se izgradi i unapredi privredna saradnja in- 
dustrijski razvijene Srednje Evrope sa komplementarnom privredom Istočne 
i Jugoistočne Evrope, koja nudi poljoprivredne proizvode i sirovine. Ovaj 

sistem predstavljao je prirodnu povezanost privrednih prostora, koji se 
međusobno nadopunjuju. Posle Prvog svetskog rata, ta prirodna povezanost 
ovog prostora je razbijena. Pobednici su stvorili novi, veštački, neprirodni 
sistem, koji je imao temelj u ovome: da stvori takav politički i vojni sistem 
koji bi države Istočne i Jugoistočne Evrope vezao za Francusku, a bio je us- 
meren protiv Nemačke. Ovaj novi poredak u Evropi - koji je stvoren na os- 
novu mirovnih ugovora i diktata u Versaju (Versailles), San Zermenu (St. 
Germain), Trianonu i Neju (Neuilly) - imao je zadatak, da se održi i da dugo 
traje. Jugoslavija je bila država koja je bila ekonomski sposobna i moćna. 
Njeno razbijanje nikada nije moglo da bude u interesu Nemačke, kojaje bila 
njen ubedljivo najveći trgovinski partner. 


Ovom treba dodati i sledeću činjenicu: u uticajnim nemačkim krugo- 
vima Jugoslavijaje uživalajasne i nepodeljene simpatije. Sa Slovenijom, Hr- 
vatskom i Dalmacijom postojale su vekovima kulturne veze, koje potiču iz 
doba Habzburške monarhije, jer su se te zemlje nalazile u sastavu Austro- 
ugarske. Tokom Prvog svetskog rata, Srbi su stekli glas hrabrih vojnika. Je- 
dan od uticajnih zagovornika prijateljskih odnosa sa Jugoslavijom bioje Ge- 
ring. Onje bio odgovoran za četvorogodišnji plan i u njegovim okvirima pri- 
davao je veliku važnost i Jugoslaviji, jerje ona trebalo da snabdeva Nemačku 
sirovinama. 


Za sve one kojima je to bilo poznato, predstavljalo je veliko iznena- 
đenje kada je odjednom došlo do promene odnosa između Nemačke i Jugo- 
slavije. Uzrok za ovu promenu valja tražiti u nedostatku takta i nespremnosti 
da se pravi kompromis, bez čega život nije ni moguć. Ovo sve govori o ka- 
rakteru naroda koji nije u dovoljnoj meri politički obdaren, a kome i ja sam 
pripadam. S druge strane, krivicu snosi i druga strana, u čijim zavereničkim 
krugovima uvek postoji spremnost da se izvrši državni udar, a koja karakte- 
riše Beograd i Srbe. Hitlerje od ministra spoljnih poslova Ribentropa zahte- 
vao da on potpiše ugovor o pristupanju Jugoslavije Trojnom paktu i to da se 
tačno zna kog dana, kako bi nesmetano mogao da umaršira u Grčku. Grčkaje 
morala biti okupirana, jerje tamo bilo stacionirano englesko ratno vazduhop- 
lovstvo, a ono je predstavljalo opasnu pretnju za rumunske rafinerije nafte. 
Zbog toga je valjalo osigurati ovo važno područje, odnosno desno krilo. Ju- 
goslovenska javnost, međutim, nije ni na koji način bila pripremljena na 
ovako iznenadnu promenu političkog kursa. To se, pre svega, odnosi na vo- 
deću srpsku političku elitu. Stare beogradske simpatije prema Parizu nisu 
mogle da nestanu ni posle vojničkog poraza Francuske. Isto tako, delovanje 
Engleza, koji su u to vreme bili potpuno izolovani, biloje u Beogradu veoma 
živo i efikasno. Pučistima, uz pomoć engleske obaveštajne službe, nije bilo 
teško da mobilišu masu da izađe na ulicu i protestuje protiv pakta od 25. 
marta 1941, koji je potpisan u Beču, u hotelu ,Belvedere". Još pre nego što 

su 25. marta 1941. potpisali Bečki pakt Cvetković i Cincar-Marković, ru- 
munska tajna služba predvidela je taj državni udar kao sigurnu reakciju na 
pristupanje Jugoslavije Silama osovine. Pokušaj nove vlade pod Simovićem 
da nemački bes izbegne time što je 5. aprila 1941. potpisala pakt o prija- 
teljstvu i o nenapadanju sa Sovjetskim Savezom, nije mogao da bude od ko- 
risti. Hitler, koji je bio neizmerno ogorčen i besan na ,osinje gnezdo Beo- 
grad" i na „srpske bombaše", naredio je, dan posle potpisivanja pakta sa 
Sovjetskim Savezom, da se bombarduje Beograd i da nemačka vojska 
umaršira u Jugoslaviju. Došlo je do nagle i neočekivane promene vojnih ope- 
racija, a ovo je izazvalo nemalo uzbuđenje i glavobolju kod Generalštaba i 
generala Lista, koji je komandovao armijom koja je trebalo da nastupi protiv 
Grčke. 

Ceo ovaj razvoj događaja bio je tako nenadan i prenagljen, da čak ni ja 
- koji sam kao specijalni poslanik bio zadužen za privredna pitanja u Rumu- 
niji - nisam dobio ni upute u vezi s transportom preko Dunava. Moram da 
upozorim na činjenicu daje Nemačka, neposredno pre rata sa Jugoslavijom, 
kupila većinske akcije rudnika bakra u Boru od francuske firme. I to govori u 
prilog činjenice da Nemačka nije ni očekivala, a ni nameravala da dođe do 
oružanog sukoba sa Jugoslavijom. Bilo bi besmisleno učiniti takav korak, da 
je već unapred postojala namera da se napadne Jugoslavija. Nemačko poli- 
tičko vodstvo moralo je da zna da će ovaj rudnik - koji je toliko važan za 
ratnu industriju - u slučaju da mu se nemačka armija približi i napadne ze- 
milju, uništiti sami Jugosloveni, što se i dogodilo. Takode je znalo, da će 
posle okupacije i osvajanja Jugoslavije biti daleko jeftinije da se domogne 
postrojenja u Boru. 

Za svakog onog kome je ovo poznato van svake je sumnje da pre 27. 
marta 1941. Hitler nije uopšte pomišljao ni na kakav napad protiv Jugosla- 
vije. Moje iznenađenje nije bilo malo, kada sam u optužnici protiv mene 
pročitao da sam učestvovao u pripremama napada Trećeg rajha na Jugosla- 
viju i da sam zato kriv. Istina je, međutim, da sam u to vreme potpuno bio 
zauzet rumunskom naftom. 

U jugoslovenskoj optužnici protiv mene stoji sledeće: ,Nojbaher je 
bio specijalni izaslanik Ministarstva spoljnih poslova fašističke Ne- 
mačke...kao specijalni opunomoćenik Hitlera, najvećeg ratnog zločinca u is- 
toriji, Nojbaher se složio sa svim planovima pomenutog zločinca u odnosu 
na porobljavanje Jugoslavije i na uništavanje i iskorenjavanje njenih naroda. 
Nojbaherje te planove i ostvario..." 

Ova optužba očevidno nije bila ozbiljna, jer sam, posle svega, ipak živ. 
Predsednik vojnog suda tokom same sudske rasprave više nije spominjao 
ove optužbe, koje su teške stotinak kilograma, a ni vojni tužilac nije se više 
vraćao na njih. 

Ipak, na sreću, ja nisam bio optužen za neugodnosti koje je priredio 
nemački car Barbarosa, kada je sa krstašima prolazio kroz zemlju srpskog 
kralja Nemanje. Zašto da ne postoje i zakonske kazne za delikt mišljenja, 
koji ne može da zastare, kada u našem vremenu već postoje i zakonske kazne 
za dela koja bi trebalo da su zastarela? Da nema zastarevanja kazne u oba 
slučaja, jasno je jedno uslovljeno drugim. Vreme je da uvedemo i princip uz- 
ročnosti u modernu pravnu nauku i to tako da uvedemo zlu nameru kao 
pravni pojam. Tako bi mogli da osudimo čoveka i zato što je imao zle na- 
mere. 

Rat protiv Jugoslavije nije nikada bio sastavni deo velikog nemačkog 
osvajačkog plana. Isto tako, razbijanje Jugoslavije nije bilo u nemačkom in- 
teresu. Sasvim drugačije stajale su stvari sa našim italijanskim saveznikom. 
Nova politička karta Balkana u potpunosti je zadovoljila zahteve italijanske 
mediteranske i jadranske politike („mare nostro"). Hrvatska je postala kralje- 
vina, a kralj je postao jedan pripadnik savojske dinastije. Hrvatska je teritori- 
jalno bila bogato nagrađena i zaokružena. Veliki delovi Dalmacije, međutim, 
uključujući i važna ostrva, kao i vojno-pomorsku luku u Kotorskom zalivu, 
priključeni su Italiji. Sandžak, koji je pre bio u sastavu Srbije, sada je pri- 
ključen Crnoj Gori, koju je Italija okupirala. Lovćen se preteći nadvio nad 
Kotorskim zalivom. Od aprila 1939. Albanija je postala Kraljevina italijan- 
skog kralja i bilaje uvećana područjem Kosova, koje je bilo u sastavu Srbije, 
a u kome pretežno žive Albanci. Nemačka i Italija okupirale su Grčku. Poli- 
tički je Grčka pripala italijanskoj uticajnoj sferi. Van svake sumnje je da je 
nemački glavni motiv i cilj u novom poretku na Balkanu bio sledeći: da se u 
potpunosti zadovolje italijanske ambicije. S obzirom na činjenicu da Balkan 
ima veliko privredno značenje za Nemačku, Hitlerova velikodušnost prema 
Italiji može da se objasni samo time, daje verovao da će sve moći da nado- 
knadi tako što će Nemačkoj trajno pripasti Ukrajina. Hitler je bio opsednut 
idejom da razbije Versajski sistem, koji je nastao posle Prvog svetskog rata. 
Ovo je dobrodošlo nemačkim prijateljima iz Prvog svetskog rata. Mađarskoj 
i Bugarskoj, koje su bile bogato nagrađene novim teritorijama. Glavni profi- 
ter nemačkog ,,blickriga" i njenih vojnih osvajanja bila je italijanska medite- 
ranska i ,mare nostro" politika, zatim mađarska revizionistička politika i ve- 
likobugarska politika zadovoljenja njenih želja i teritorijalnih zahteva. Ako 
ostavimo po strani nemačku aneksiju dela Slovenije i strateških prednosti 
koje je Nemačka imala tokom rata na Balkanu, onda je upravo Nemačka no- 
sila na svojim leđima najveći deo tereta koji je proizašao iz tog novog po- 
retka na Balkanu, a on se sastojao iz sledećeg: rasplamsavanje partizanskog 
rata zajedno sa negativnim posledicama uništenja jedinstvene privredno spo- 
sobne Jugoslavije. To je postalo savršeno jasno već u jesen 1943, kada sam 
preuzeo svoju novu dužnost na Balkanu. Koja je politika bila ispravna i to u 
situaciji koju sam ja našao u Srbiji, ne mogu da odgovorim. Mogu samo da 

saopštim kakvu politiku sam ja smatrao ispravnom zatim, mogu da govorim 
0 tome koliko su moji uspesi bili neznatni, a kako veliki su biii moji neuspesi 
1to uprkos napora i nastojanja da ostvarim svoje ideje. 

Kada govorim o tim stvarima, potpuno mi je jasno da izjave, kao. re- 
cimo, ove moje, poseduju manju težinu i ubedljivost kada govore o dubini 
neke katastrofe kao stoje srpska, koja zasenjuje sve ostalo, ma šta daje po- 
bedeni pokušao da uradi. Ovim hoću da kažem samo to, da će komandantu 
topovnjače sa pobedničkog bojnog broda pripasti venac slave, a ne njegovom 
kolegi i protivniku, koji se nalazio na potopljenom brodu. O mojoj veštini, 
premda mi je lada potopljena, pozitivnu ocenu daće sudije čija je objek- 
tivnost van svake sumnje. O mojim promašajima će se već neko nekada naći 
da govori, čak i ako ja sim u tome ne budem uspeo. Pojedincu koji je ovakvu 
katastrofu doživeo, pri tom je zauzimao odgovoran položaj, a našao se na po- 
raženoj strani, ne preostaje drugo - ma kako da to zvuči trivijalno - već da to 
reši kao pravi sportista: da bude, dakle, sposoban da podnese poraz i to bez 
„ako bi" i daje". 

Kada sam preuzeo dužnost, Hitler mi je u Glavnom štabu kazao ovo: 

»Kada sprovodite ovaj zadatak, setite se da ste Austrijanac!...Sto se 
više bavim politikom bečkih careva, sve više moram da im se divim. Habz- 
burgovci su imali potpuno pravo kada su sprovodili svoju politiku 
dinastijskog prava i sile: samo su tako mogli da izađu na kraj sa nemačkim 
vojvodama i knezovima!" 

Ova misao nije imala praktičnog uticaja i značaja za našu balkansku 
politiku. Citiram je jer sadrži pozitivnu ocenu i ceni doprinos Habzburške 
monarhije. Ovo predstavlja potpuno suprotno mišljenje onom, koje je Hitler 
imao na početku karijere. 

U trenutku kada sam stupio na novu dužnost (krajem avgusta 1943), 
tačan datum Nedićeve posete Hitleru u Nemačkom glavnom štabu već je bio 
ugovoren. Srpski predsednik vlade, general-pukovnik Nedić, krenuo je 
početkom septembra 1943. u Nemački glavni štab, a pratio ga je moj pret- 
hodnik, nemački poslanik u Beogradu Bender (Benzler). Nedića sam sreo 
već tokom moje posete u Beogradu krajem avgusta 1943, kada je trebalo da 
se upoznam sa novim zadatkom. Iz Bukurešta sam krenuo avionom u Glavni 
štab, kako bih bio prisutan prilikom Nedićevog prijema, jerje uskoro trebalo 
da postanem šef Političkog odeljenja za Jugoistok, sa sedištem u Beogradu. 

Nedić je na ovu posetu čekao od 1941. godine. Na putje krenuo sa ve- 
likim nadama da bi moglo doći do pozitivne promene nemačke politike 
prema Srbiji. Ove nade su izneverene. Nedić je bio razočaran. Ribentrop je 
pozvao Bendera i mene da se pridružimo susretu, tek kada su razgovori do- 
speli na siepi kolosek. Nedić je na hrabar i dostojanstven način pokušao da 
govori o nepravdi kojaje učinjena Srbima. Postavio je čitav niz zahteva da se 
ove nepravde isprave kako bi se poboljšao položaj Srba, a time i ojačao i po- 

boljšao njegov sopstveni položaj kao predsednika vlade. Nedićeve žalbe Ri- 
bentrop nije primio previše prijateljski i sa simpatijama. Nedić je osećao da 
ga Nemci zloupotrebljavaju. Kada je počeo da zahteva promenu sadašnjih, 
provizornih granica Srbije, reakcija Ribentropa bila je žustra i on se razbes- 
neo. Nedić je tražio da se neke teritorije daju Srbiji, i to u prvom redu čista 
srpska područja u Bosni i Hercegovini, koja sada pripadaju NDH, jer Hr- 
vatska nema etničke i prirodne granice. Takode, tražio je da Kosovo pripadne 
Srbiji, jerje ono junačko groblje svih Srba, gde se odigrala istorijska bitka, a 
sada pripada Velikoj Albaniji. Ribentrop je odgovorio da čak ni jedna Fran- 
cuska ne može da postigne da dode do revizije njenih granica, pa je zato i 
srpski zahtev, dok traje rat, neprihvatljiv. O tome se u ovom trenutku ne 
može diskutovati. Posle ovakvog razvoja razgovora, Nedić je bio veoma dep- 
rimiran i odbio je da potpiše tekst koji je trebalo da bude službeni komunike 
ovih razgovora. Nije više postojala mogućnost da se razgovor nastavi. Neus- 
peh ovog susreta bioje potpun, kako sa političkog gledišta, tako i sa ljudskog 
aspekta. 

Zamolio sam ministra spoljnih poslova Ribentropa za razgovor. Našli 
smo se sami u prostoriji koja se nalazila pored salona-vagona, gde se vodio 
glavni razgovor. Rekao sam mu da je ovakav rezultat razgovora, s obzirom 
na situaciju u Srbiji, potpuno neprihvatljiv i neodrživ. Pa i Hitler očekuje da 
dode do ma kakvog pozitivnog rezultata. Zastupao sam mišljenje da iz ove 
siepe ulice postoji samo jedan izlaz: da predsednika vlade Srbije, koji je pot- 
puno deprimiran, odmah primi Hitler. Ribentrop je prihvatio moj predlog i 
podneo je molbu Hitleru. Nedić je u tome, da ga na kraju posete primi Hitler 
video uspeh, jerje time njegov poljuljani prestiž donekle povraćen. Hitlerje 
umeo da bude šarmantan i ljubazan kada je vodio razgovore sa svojim pose- 
tiocima. Tako je delovao i na Nedića, koji se ponovo donekle umirio. Hitler 
je pružio Nediću opšta uveravanja, koja ga ničim ne obavezuju, a imala su za 
cilj da daju podršku teškoj misiji srpskog predsednika vlade. Kada je reč o 
konkretnim nemačkim koncesijama, one su bile sasvim neznatne. Nedić je 
dobio pravo da osnuje „državnu stražu" (žandarmeriju), koja treba da bude 
pod njegovom komandom. Posle arogantnog dočeka od nemačkog ministra 
spoljnih poslova, za Nedića su u ljudskom pogledu prijem kod Hitlera i nje- 
gove prijateljske reči značile dosta. 

Ali, Nedićeva poseta Nemačkom glavnom štabu bila je i to ostaje - 
neuspeh. I „državna straža", kojom je Nedić trebalo da komanduje, u praksi 
je ostala samo na papiru. Nemačke vojne vlasti htele su da zadrže pravo da 
odreduju kada Nedićeva žandarmerija može da krene u akciju. Tako je Nedić 
i dalje ostao šef vlade koji nije imao nikakvu izvršnu vlast. Ovo nije bilo nje- 
govo poslednje razočarenje. 

Krajem avgusta 1944. u firerovom glavnom štabu održavala se Bal- 
kanska konferencija. Tada sam pred Hitlerom branio Nedića i njegov karak- 

ter. Hitler se rugao Nedićevom orijentalnom ponašanju, kada se duboko 
poklonio pred firerom prilikom posete Glavnom štabu. 

Hitler: „U tom pogledu Stojadinović je bio sasvim drugačiji čovek!" 

Upozorio sam Hitlera da postoji velika karakterna razlika između ove 
dvojice ljudi. 

Ja: ,Nedić je konzervativan Srbin, starog kova, neka vrsta srpskog 
junkera (pruskog plemića), ako baš želite. Njegova ljubaznost počiva na sas- 
vim drugoj tradiciji nego što je slučaj sa Stojadinovićem, koji ima zapa- 
dnjačko vaspitanje. Stojadinović je studirao u Minhenu i imao je praksu u 
Bavarskoj kao državni službenik, savršeno je naučio kako treba da se pije 
pivo i zbog toga on može da se u Nemačkoj ponaša kao pravi Nemac!" 

Hitler se na to nasmejao. Tragična ličnost general-pukovnika Nedića, 
međutim, krajem avgusta 1944, više nije bila ozbiljna politička tema. Već 
dva meseca kasnije Vermahtje napustio Srbiju. 


REPRESALIJE 


U svom kratkom pregledu razvoja problema otišao sam, međutim, su- 
više daleko, pa se sada vraćam u Beograd, ujesen 1943. godine. Zbog moje 
albanske avanture, novu dužnost u Beogradu mogao sam da preuzmem tek u 
oktobru 1943. Do tada sam posećivao Beograd, boravio svega nekoliko dana 
i opet odlazio. Te kratke posete imale su za cilj da pokušam da dobijem što 
verniju sliku stvarnog stanja u Srbiji. Već moj prvi utisak, kada sam došao da 
se upoznam sa svojim novim poslom - a to je bilo, kako sam kazao, krajem 
avgusta 1943, kratko pre Nedićeve posete Glavnom štabu - bio je poražava- 
jući i dobio sam jezivu sliku. Iz jednog privatnog razgovora sam saznao da 
predstoji streljanje 850 srpskih taoca. Visoki SS-funkcioner i šef policije za 
Srbiju podneo je ovu molbu i prosledio je vojnom komandantu za Srbiju. Reč 
je bila o kaznenoj meri zbog toga što je ubijeno 17 policajaca. Tri sela, 
odakle potiču počinioci zločina, trebalo je da budu spaljena. Taoci treba da 
budu politički zatvorenici. Mnogi od tih ljudi već se nalaze u zatvorima, a 
stalno se hapse i novi ljudi, jer su delovali protiv interesa okupatorskih vlasti, 
što je zabranjeno. Zahtev visokog SS-funkcionera i vođe policije za Srbiju, 
generala Majsnera (Meissner), u potpunosti je odgovarao naredbi vrhovnog 
komandanta u vezi sa sprovođenjem kaznenih mera: za svako ubistvo ima da 
se strelja 50 taoca i to u slučaju da ne može da se nade krivac. 

Princip kolektivne krivice nije bio nikakvo nemačko otkriće ili mono- 
pol Nemaca. Ovo je bilo i dokazano tokom suđenja ratnim zločincima u 
Nirnbergu. Cilj ove knjige ne može da bude da se podrobno bavi problemati- 
kom i principima na kojima počiva kolektivna krivica. Svaka sila koja vodi 
rat uvek se suočava sa pitanjem: kako u okupiranim područjima braniti svoju 
armiju i osigurati da ne bude žrtva atentata, sabotaža, ustanka, pljačke, ge- 

rilskih bandi. Ovo se pogotovu odnosi na Istok i Balkan. Specifična konfigu- 
racija tla, nasledna obdarenost naroda za konspirativne delatnosti i njihova 
sklonost da nezadovoljstvo rešavaju upotrebom oružja, sve je to pogodovalo 
tome da dode do ovih oblika otpora. Svemu navedenom treba dodati i često 
prisutnu anarhičnu individualnost, koja je savršeno ravnodušna prema aktu 
kapitulacije koji je potpisala njihova legitimna vlast, a kojije i deo međuna- 
rodnog prava. Ne treba zaboraviti ni revolucionarne ideologije, jer za njih ot- 
por predstavlja put da se dokopaju vlasti. Kada u takvom svetu ljudi prime 
podršku, instrukcije i naoružanje sa strane, onda dobijemo pakao na zemlji. 
Ubistva smenjuju represalije, pa su opet na dnevnom redu ubistva, zatim rep- 
resalije, i tako redom. Pozornica takvih jezivih sukoba bila je Srbija od go- 
dine 1941. 


Zadovoljiću se samo time da odmah na početku utvrdim jednu stvar. Ja 
sam beskompromisni protivnik primene principa kolektivne odgovornosti, 
dakle, protivim se ubijanju ljudi, taoca, koji nisu učestvovali i nemaju veze 
sa počinjenim zločinom. Ovome moram dodati i sledeće: streljanje 850 ljudi 
i to u trenutku kada je trebalo da preuzmem novu dužnost u Beogradu i pre 
moje posete Nediću, predstavljalo je, politički gledano, nešto što ne sme da 
se prihvati. Stoga sam čvrsto rešio da sprečim sprovodenje ove odmazde, 
kao i da odmah započnem sa borbom da se prekine s ovom praksom. Ovo je 
za mene, ujedno, značilo i probu, da odmah na početku vidim kakve su mo- 
gućnosti da rešavam zadatke i to na način, koji ja smatram ispravnim i 
poželjnim. 

Kada sam postavio to pitanje, odgovoreno mi je da firerova naredba 
znači daje izričito zabranjeno svim ostalim službama, koje nemaju veze sa 
represalijama i koje nisu direktno pogođene, da se mešaju u pitanje represa- 
lija, koje sprovodi vojska. U firerovoj naredbi stoji da se ova zabrana po- 
sebno odnosi i na službe Ministarstva spoljnih poslova. Ja sam se, međutim, 
osećao pogođenim i smatrao sam da te mere imaju veze i sa mnom, te sam 
zato odmah otišao do vojnog zapovednika u Srbiji, generala Felbera. On mi 
je potvrdio daje zahtev šefa policije Majsnera opravdan i da je u skladu sa 
postojećim naredbama, te da on mora da sprovede ovu odmazdu. Ali, general 
Felber, kome je ova monstruozna stvar očevidno bila neprijatna i tištila ga, 
odmah je pozitivno reagovao kada sam mu predložio da spomenutu represa- 
liju odgodi dok se ja ne vratim iz Glavnog štaba. Zastupao sam mišljenje da 
je ovako masovno streljanje taoca, u trenutku kada je na dnevnom redu po- 
seta Nedića Glavnom štabu, spoljnopolitički gledano neprihvatljivo. Obećao 
sam da ću o ćelom slučaju razgovarati sa ministrom spoljnih poslova Rajha. 


To sam i uradio. Ribentrop je moje spoljnopolitičke argumente, koje 
sam jasno i čvrsto zastupao, bez sumnje, intimno, prihvatio. On je, međutim, 

imao iskustva, a Hitlerova naredba za njega je predstavljala nešto neprikos- 
noveno, o čemu ne može da se raspravlja. 


»Nemojte da čeprkate po tim stvarima! To je u nadležnosti Vermahta! 
Ne želim da mi se prigovori da Ministarstvo spoljnih poslova sabotira fire- 
rove naredbe, te da u okupiranim područjima ugrožava bezbednost nemačkih 


vojnika," završioje Ribentrop svoje izlaganje. 
Kasnije, međutim, kada sam sprovodio svoje planove, koji njemu nisu 
mogli biti nepoznati, nije me nikada sprečavao. 


Sa ovakvim odgovorom vratio sam se u Beograd, i saopštio sam voj- 
nom komandantu u Srbiji, da sam u Glavnom štabu razgovarao o problemu 
odmazde. A to je bila istina. Rekao sam da je i posle Nedićeve posete Hit- 
leru, spoljnopolitički gledano neodrživo, da se izvrši spomenuta represalija. 
Samo po sebi, i toje bilo tačno. Ukoliko dođe do sukoba sa Glavnim štabom, 
dao sam Felberu reč da ću ja na sebe preuzeti odgovornost, jer sam sprečio 
da se izvrši odmazda. General se složio sa mojim predlogom i pri tome oče- 
vidno, osetio je olakšanje. On je, takode, preuzeo deo odgovornosti, jer je 
odbio da ubije srpske taoce. Obojica smo posle ove odluke spavali dobro i 
imali čistu savest. 


Ja, lično, sam, odustao da o tom slučaju Ribentropu pošaljem izveštaj. 
Ako je smatrao da je moja akcija politički ispravna, za njega bi bilo veoma 
teško daje odbrani. Na kraju, njegovo uputstvo da se ne mešam u vojne st- 
vari, nisam poptuno korektno izvršio. 


Ali, pogledajmo na drugu stranu barikade. Visokom nemačkom SS- 
-funkcioneru i šefu policije u Srbiji, Majsneru, nekoliko nedelja kasnije po- 
novo je ubijeno šest srpskih policajaca, koji su bili dodeljeni nemačkim poli- 
cijskim snagama kao ispomoć. Majsner je ponovo postavio zahtev za od- 
mazdu, sa logičkim argumentom, da mora da ubuduće zaštiti svoje ljude. 
Trebalo je streljati 30 talaca. Računica je jednostavna: za jednog ubijenog 
pedeset talaca, a za šest ubijenih treba streljati tri stotine talaca. Ponovo sam 
kratko razgovarao sa generalom Felberom i pošlo mi je za rukom da se ni 
ovog puta ne izvrši odmazda nad nevinim civilima. S druge strane, moram da 
kažem i ovo: hteo bih da upoznam tog generala ili šefa policije, koji ne bi bio 
ogorčen da neko ubija njegove ljude i da to ostane nekažnjeno. Ovom se 
mora dodati da se Majsner strogo držao postojećih naredbi. Ako se stvar 
bude, međutim, dalje ovako odvijala, on je morao da strahuje da će njegovu 
službu da napuste svi srpski policajci. Majsner je postao veliki protivnik 
moje nove politike u odnosu na represalije, ali više nije slao molbe da se 
taoci streljaju. Ja sam se čvrsto držao svoje politike i imao sam sreću, jer me- 
seci su protekli, a nisu se događala nikakva ubistva, pa tako nije postojala 
potreba ni za odmazdom. 

Svaki čovek nade one koji će ga braniti. Nesreća leži u principu kolek- 
tivne odgovornosti. U vezi s ovim pitanjem postoje nepomirljiva shvatanja. 
Veoma je, naime, teško da se dode do neke brojke, i to na osnovu slobodne 
procene ili pomoću nekog dogovora, kada se dobro zna da te brojke označa- 
vaju leševe. I najteža kazna za dželate ili za njihove jatake, koji su bez su- 
mnje uradili nešto što je kažnjivo i zabranjeno, daleko je lakša, nego kadaje 
reč o ubijanju nevinih ljudi. Ovo može da predstavlja samo jedno mišljenje, 
ali toje, eto, moj stav. Jasno sam se izjasnio da sam protiv odmazde i toje, 
zasigurno, jedan od razloga što sam još živ, a to je zaista neobična činjenica. 

Moje dosadašnje mešanje u vojne stvari bilo je ilegalno i bilo je u su- 
protnosti kako sa firerovom naredbom tako i sa smernicama, koje sam pri- 
mio od ministra spoljnih poslova Ribentropa. Ja sam, jednostavno, morao da 
pokušam da odglumim, kako sam, navodno, dobio pravo da se mešam. Moji 
sagovornici iz vojske i policije jednostavno su mi verovali i to na osnovu 
moje visoke funkcije. I u tom pokušaju sam stvarno i uspeo i to nakon 
višenedeljnih diskusija, koje su se vodile u Glavnom štabu. Ovde sam dobio 
podršku od ambasadora Ritera. Toje bilo krajem oktobra 1943. Ribentrop mi 
je, međutim, u prisustvu Hitlera, kazao da imam pravo da se mešam samo 
onda kada za to postoje posebni politički razlozi, ali da mi nije dopušteno da 
se mešam u sistem vojnog komandovanja. Ja sam, međutim, postao već 
odavno ekspert za pitanja tumačenja uputstava i instrukcija. Ovo mora da 
bude zadatak svakog diplomate koji se nađe u tuđem, belom svetu, a zauzima 
visok položaj. Ukratko, ja sam se lako i brzo složio sa vrhovnim komandan- 
tom Nemačke armije za Balkan, general-feldmaršalom, plemenitim vitezom 
Fon Vajksom (Freiherr von Weichs), i našli smo zajednički jezik kada su u 
pitanju dosadašnje represalije. Složili smo se da su takve kaznene mere 
neodržive i da treba ukinuti dve opasne naredbe: za jednog ubijenog Nemca 
ili saveznika streljati pedeset talaca, sada obavezujući karakter odmazde. 
Obe ove obaveze, koje odgovornom vojnom komandantu nisu ostavljale ni- 
kakav slobodni prostor, sada su nestale kao kaznene mere. Ovo mi je 23. de- 
cembra 1943. lično pokazao šef štaba Grupe armija F, general Fere 
(Foertsch). Prilikom razgovora, koji sam tog dana vodio sa generalom Fer- 
com, dogovorili smo se da o pitanju kaznenih mera promenimo tekst i tako 
ublažimo jos nekoliko odredbi, koje su do tada bile veoma stroge. Ove pro- 
mene u tekstu bile su delimično usvojene. Taj dan ostao mije u sećanju samo 
zato, jer sam taj uspeh sledećeg dana, na Badnje veče, proslavio u krugu po- 
rodice. Ovo je za mene bio poklon posebne vrste. Nakon Božičnih praznika, 
avionom sam otputovao u Grčku, zatim u Albaniju i Crnu Goru. U Beograd 
sam se vratio u februaru 1944. Doživeo sam šok kada su mi u Nemačkoj vo- 
jnoj komandi predočili daje u Srbiji na snazi odredba o represalijama i po- 
sebno naglasili, daje to sprovedeno u dogovoru sa mnom! Sa mnom je dogo- 
voreno da se ublaže dosadašnje mere odmazde u Srbiji, a nikako da se izg- 

lasa odredba u vezi s represalijama! 0 tome sam prvo razgovarao sa genera- 
lom Felberom. On me je umirio, jer mije objasnio da nova naredba nemačke 
vojske za Srbiju znači, po njegovom mišljenju, da time praktično prestaju 
streljanja talaca. Ovo me je smirilo i ja sam nakon toga odustao od rada na 
promeni tog teksta. Ovde sam pogrešio. Da se kajem zbog tog propusta, za to 
sam imao dovoljno vremena kada sam u beogradskim zatvorima čekao pet 
godina na suđenje. Ova greška koštala bi me života, da se tokom petogo- 
dišnjeg zatvora i postupka u Beogradu, kao i Nirnberškog procesa, nije is- 
tinski videla moja uloga u pitanju odmazde. Ova moja uloga veoma jasno i 
nedvosmisleno je objašnjena kako u Nirnberškom procesu protiv nemačkih 
generala koji su ratovali na Balkanu, tako i u optužnici jugoslovenskog vo- 
jnog suda. Reč je o svedočanstvima koja su povoljno govorila o mojoj 
ličnosti. Ti iskazi bili su objektivni i istiniti, jer nisu imali nikakvih privatnih 
interesa da govore u moju korist. 

Kako je vreme prolazilo, ja se više nisam zadovoljavao metodom di- 
rektne intervencije kod nemačkih vojnih vlasti u Srbiji. Kada sam, daleko od 
Beograda, pred najvišim nemačkim vojnim ličnostima i štabovima, govorio 
o političkoj situaciji, nikada nisam izostavio da spomenem i problem talaca. 
Nisam mogao, razume se, da direktno napadnem firera, koji je lično izdao 
naredbu u vezi s represalijama, jer bi u tom slučaju brzo došao kraj mojoj de- 
latnosti. Pa ipak, u svakoj sam prilici skretao pažnju na to da ove metode ne 
mogu posvuda da imaju isti efekt: tvrdi, žilavi narodi, kao što su na Balkanu, 
veoma su ravnodušni prema kaznenim merama odmazde koje se vrše nad 
nedužnim ljudima. Na osnovu balkanske tradicije, najsigurniji odgovor na 
streljanje talaca jeste krvna osveta, a nikako nije predaja. Ne bi bilo dobro za 
Nemačku, ako bi sve balkanske zemlje pretvorila u neku vrstu ,udruženja 
krvne osvete". Na osnovu tog saznanja, potrebno je, da Hitlerovu naredbu 
prilagodimo lokalnim uslovima zemlje gde se nalaze naše trupe. Otišao sam 
još korak napred. Jednom sam pustio lažnu vest da sam lično od Glavnog 
štaba primio informaciju u vezi s pitanjem represalija, odnosno, pošto u reša- 
vanju tog problema predstoje radikalne promene, treba biti veoma oprezan, 
kada se razmatraju ti slučajevi. 

Posle toga mi je uspelo da u pogledu represalija unesem jednu tačku u 
tekst Grupe armija F za Srbiju i Grčku, koja ima za cilj da štiti civilno sta- 
novništvo: sela gde su konačile naoružane bande koje su silom naterale se- 
ljake da im čine usluge, neće se tretirati kao partizanska, jer stanovnici nisu 
ni imali druge mogućnosti, na primer, da odbiju da pruže prenoćište i usluge 
naoružanim ljudima. Položaj ovih jadnih seljaka posebno je u Grčkoj bio be- 
zizlazan. Okupacione trupe, nemačke i italijanske, pretili su im najtežim kaz- 
nama ako pruže gostoprimstvo partizanima. S druge strane, partizani su ta- 
kođe pretili tim istim seljacima, da će biti strogo kažnjeni ako prime na ko- 
nak Nemce. Kao krajnji rezultat ovog beznadežnog stanja, hiljade seljaka tu- 

maralo je i glavinjalo kao izbeglice drumovima i šumama, gde su se vodile 
borbe između Nemaca i partizana. Na osnovu nove definicije - da je ,,parti- 
zansko selo" ono gde su, dakle, svi naoružani i bore se rame uz rame sa parti- 
zanima - zahtevao sam od vrhovnog komandanta nemačkih trupa na Bal- 
kanu, bilo je to u maju 1944, da se kazne pred vojnim sudom oni nemački 
vojnici koji su izveli krvavu akciju odmazde protiv sela Klisura, u Severnoj 
Grčkoj. O tom slučaju poslao sam Ribentropu u Glavni štab podroban šifro- 
van izveštaj. Izveštaj je u Glavnom štabu izazvao veliku buru i pometnju. 
Moji prijatelji veoma su se zabrinuli za moju bezbednost. U toj depeši kazao 
sam i ovo: 

„Politički efekt ovakvih nemilih događaja je katastrofalan. Čisto ludilo 
je ubijati bebe, decu, žene i starce samo zato jer su do zuba naoružani crveni 
banditi silom ušli u njihove kuće i tu prespavali jednu noć, a nedaleko od 
ovog sela su, i to treba kazati, tog dana ubijena dva nemačka vojnika. Poli- 
tički efekt ovog besmislenog krvoprolića koje smo počinili, nema sumnje, 
svojom težinom preti da upropasti sve propagandne napore koje činimo u 
našoj borbi protiv komunizma. 

Bez obzira na to kakav će biti konačan rezultat istrage u vezi s oruža- 
nim ustankom u tom selu, ništa neće moći da promeni činjenicu da akcija 
protiv sela Klisura predstavlja tešku povredu postojećih pravila komando- 
vanja u nemačkoj vojsci. Sjajan rezultat ovog 'junačkog dela' jeste, istina taj, 
da su bebe ubijene i mrtve, ali partizani su i dalji živi i aktivni, te će nastaviti 
da odlaze u sela, naoružani automatima, i da zahtevaju od golorukih seljaka 
da ih nahrane i prime na konak. Nadalje, isto tako ostaje neosporna činjenica, 
da je daleko lakše da se pobiju potpuno bezopasne i nevine žene, deca i 
starci, nego da kao pravi muškarci, vodeni željom za osvetom, krenemo u 
potragu za naoružanim banditima i da ih jurimo tako dugo, dok ne ubijemo i 
poslednjeg teroristu. Sem toga, kada primenjujemo ovakve metode krvave 
odmazde, one nužno demorališu borbeni duh nemačkih vojnika." 

Sličnu depešu poslao sam i komandantu nemačkih snaga za Balkan. 
On se potpuno složio sa mojim stavom. U toj depeši postavio sam i ovo pi- 
tanje: šta treba da postane od naših mladih vojnika, koji izbliza upoznaju me- 
todu odmazde, gde se zločini kažnjavaju na takav način da se ubijaju nedužni 
ljudi, dok, istovremeno, stvarne krivce niko ne goni, slobodni su i mogu 
mirno da okreću jagnjad na ražnju. 

Ali, ima i takvih slučajeva gde je čovek nemoćan. Kada, recimo, regu- 
larna vojska, koja juri gerilce, ne samo da ima gubitke, nego naiđe na tela 
svojih drugova koji ne samo da su ubijeni, već su i užasno unakaženi: ekse- 
rima zakovani za neku bukvu, nabijeni na kolac ili živi stavljeni na ražanj, 
tada, u prvom trenutku postoji samo zaprepašćenost i bes. U takvim prili- 
kama teško je zaustaviti osvetu. Ko može da mirno prosuđuje, kada nađe 
svog druga od koga nije ostalo ništa drugo, osim krvavih komada mesa, jer 

su ih banditi osudili na ,laganu smrt"? Ovakva smrt bila je izvedena na sle- 
deći način: žrtvu su prvo oslepili, a onda su u kratkim vremenskim ra- 
zmacima rezali sa nje delove tela, a cela umetnost sastojala se u tome da 
žrtva živi što je moguće duže, kako bi što više patila. Žrtva je bila živa i do 
pet dana. Suočeni s ovakvim užasom i svirepošću, u očima drugova te žrtve, 
odnosno, za nemačke vojnike izgledaće krivi svi koji se nadu u blizini tog 
mesta zločina. Dželata, koji će posle mnogo godina biti pronađen i stavljen 
pred lice pravde - te će imati prilike da sedi u prostoriji suda, koja je čista i 
prozračna, a greje ga blagosloveno sunce - mogu samo da pitam: ,,Da li ste i 
Vi bili prisutni?" 

U optužnici koju je zastupao vojni tužilac pred Beogradskim vojnim 
sudom, našli su se citati koji govore o mom pozitivnom stavu u pogledu od- 
mazdi, za kojeje bio odgovoran vrhovni komandant za Balkan, kao i o mojoj 
borbi protiv dosadašnje metode represalija. Protivrečnost je očigledna, ali i 
razumljiva, kada se ima uvid u same dokumente. U optužnici, naime, stoji i 
ovo: 

»Nojbaher je bio inicijator naredbe vrhovnog komandanta za Balkan, 
naredba broj 296 od 22. decembra 1943, u kojoj stoji da oslobodioce treba 
streljati, vešati, a njihove domove uništiti. Na osnovu ove zapovesti stotine 
patriota bilo je streljano." 

Malo dalje, međutim, kazano je i ovo: 

»Osnovna linija Nojbaherove politike sastojala se u sledećem: da os- 
labi partizanski pokret i to uz pomoć Nedića i da sprovodi politiku Velike Sr- 
bije. Za toje nastojao da pridobije za saradnike ove izdajice: Dražu Mihailo- 
vića i Ljotića. Prema Srbiji vodio je politiku represalija, koja je trebalo da 
bude sprovodena na novi način i to tako, da promeni stare naredbe, koje su 
bile politički pogrešne i štetne po interese fašističke Nemačke." 

I dalje: 

»Nojbaheru je pošlo za rukom da ukloni iz Beograda Majsnera, koji je 
po Nojbaherovom uverenju, svojom 'tvrdom linijom' terao ljude u šumu i 
tako stvorio Nemačkoj političke protivnike. Uz pomoć vrhovnog koman- 
danta za Jugoistok, feldmaršala Fon Vajksa, koji je prihvatio njegove pred- 
loge, Nojbaher je uspeo da promeni uputstva koja se odnose na mere od- 
mazde protiv stanovništva i streljanja talaca. 

Optuženi naglašava daje on spasao živote hiljadama ljudi i daje posle 
njegovog dolaska u Srbiji prestalo ubijanje taoca. Njegova odbrana, među- 
tim, mora ovu tvrdnju da iz sledećeg razloga odbaci: on je ove korake, protiv, 
očevidno, pogrešne dotadašnje politike svoje zemlje, preduzeo u prvom redu 
jer su imale štetne posledice po interese Rajha, a ne da bi zaštitio civilno sta- 
novništvo. On je uspeo da promeni nemačku politiku o tom pitanju i zato, jer 
je time nameravao da se efikasnije i uspešnije bori protiv Narodnooslobodi- 
lačke borbe." 

Optužnica skreće pažnju na to da se sa streljanjem nastavilo i u godini 
1944. Verujem daje to tačno. Ali, ja sam mogao nešto da preduzmem samo u 
slučajevima kada sam blagovremeno doznao da se sprema odmazda. Ne- 
osporna činjenica je da je broj streljanih taoca u Srbiji od dana kada sam 
preuzeo dužnost u Beogradu, rapidno opao. 

Svaki „ratni zločinac" uvek ima ogromnih problema, ali nekad nije 
lako biti ni državni tužilac. Njemu ništa ne zameram. Ni on, a ni ja nismo 
podneli žalbu na moju presudu, koja je glasila: dvadeset godina robije. Ovim 
je slučaj Nojbaher u Jugoslaviji bio formalno okončan. Protiv obrazloženja 
presude zaista nisam mogao ništa da dodam: „optuženi je kao ekonomista i 
diplomata ojačao vojni potencijal nekadašnjeg Nemačkog rajha i podržao je 
Vermaht u borbi protiv balkanskih partizana". Ova presuda je izrečena u gru- 
boj, negradanskoj i revolucionarnoj atmosferi, a istovremeno, kada se ima na 
umu značaj koji sam ja imao u hijerarhiji Rajha, onda ne mogu da se otmem 
utisku da su, donoseći je, prema meni, bivšem protivniku, bili čak i ljubazni. 
Da je došlo do suđenja nekoliko godina ranije, recimo već 1945. godine, 
nema sumnje da bi se stvari po mene završile sa potpuno drugim ishodom. 

Visoki funkcioner SS i šef policije za Srbiju, general policije i pripad- 
nik formacije SS Majsner - da se zadržim kod ovog slučaja, jer on ima prin- 
cipijelno značenje - bio je iskreno ubeden da politika koju ja zastupam stvara 
još goru situaciju, jer podstiče i ohrabruje zločinačke akcije bandita i zbog 
toga ugrožava našu bezbednost na čitavom prostoru okupirane Srbije. Moj 
stav o pitanju represalija, međutim, bio je bitan sastavni deo moje političke 
koncepcije i odnosio se na široki prostor od Beograda do ostrva Krit. Zato je 
sukob sa Majsnerom bio neizbežan. Početkom godine 1944. vodili smo tešku 
i ozbiljnu diskusiju. On mije doneo dugu listu nemilih događaja: pljačke, ot- 
mice i krađe (ali ne i ubistva) i objasnio je da su ti događaji direktna posle- 
dica moje nove politike. Ovo me je pogodilo i naljutilo. Zatražio sam od 
Majsnera da sa svojim policajcima pronađe krivce i pri tom sam mu skrenuo 
pažnju daje to zadatak policije, dakle, da pronađe prestupnike, a ne da traži 
taoce. Majsner je razgovor sa mnom napustio ozlojeđen i ogorčen. Posle 
toga, počinio je jednu nesmotrenost, jerje počeo da kritikuje moju politiku 
tako glasno i otvoreno, da su ,informisani" srpski krugovi počeli da govore o 
tome kako besni otvoreni sukob između Nojbahera i Majsnera. Moji izgledi 
u tom dvoboju sa omraženim čovekom, koga su se mnogi bojali, ocenjeni su 
kao neznatni. Iskoristio sam jak uticaj i veze koje sam stekao kao nemački 
diplomata na Balkanu, te sam krenuo u protivnapad. Utvrdio sam daje Maj- 
sner svojom bučnom kritikom moje politike povredio pravila discipline 
Rajha. Moji napori urodili su plodom. Uz pomoć Kaltenbrunera, Himler ga 
je opozvao iz Beograda. Video sam gajoš jednom, kroz ključaonicu moje će- 
lije, kada je prolazio hodnikom našeg zajedničkog zatvora u Beogradu. On je 
bio obešen u decembru 1946, zajedno sa brojnim nemačkim zatvorenicima. 


142 


U očima Srba Majsneraje bio glas krvavog dželata. On je bio bezobzi- 
ran kada je trebalo tumačiti postojeće firerovo uputstvo u pogledu mera od- 
mazde. Za izdavanje naredbe u vezi s represalijama bili su nadležni vojni za- 
povednici ili komandanti trupa na području gde se vode borbe. Ali, kao vo- 
deći policijski funkcioner, Majsner je imao mogućnost da zahteva primenu 
ovakvih kaznenih mera. Isto tako, policija je isporučivala kandidate za stre- 
ljanje koji bi trebalo da budu ubijeni kao taoci, a nalazili su se u zatvorima, 
koji su bili u nadležnosti policije. Izuzetak su bili slučajevi kada je nemačka 
vojska vodila borbe sa ustanicima i tada su vojni komandanti mogli odmah, 
na licu mesta, da sami intervenišu i uzmu za taoce lica sa područja gde se up- 
ravo vode borbe. 

Majsner je bio čvrsto ubeden da je na Balkanu samo ova metoda is- 
pravna. On je verovao da je to u interesu bezbednosti naših vojnika i polica- 
jaca i da samo tako možemo imati uspeh. Same naredbe, uz čiju pomoć je on 
ostvarivao svoje surove i grozne ideje, nisu bile njegove. Pa ipak, on ne 
spada u kategoriju onih sadista koji se tako često i sigurno pojavljuju u vre- 
menima kada vlada revolucija i vanredno stanje, kada njihovi niski i podli 
instinkti najbolje mogu da dodu do izražaja. Ja sam se suprotstavio Majsneru 
i uspeo sam da bude ,oboren" i povučen iz Beograda. To su činjenice. Pa 
ipak, osećam dug prema njemu da posle ove kritike i ogovaranja kažem još 
nešto. On je to platio svojom glavom. Svi ljudi koji su na taj način „platili 
svoje dugove", nalaze se u povoljnijem moralnom položaju nego što je to 
slučaj sa brojnim ubicama, koji su dobrovoljno, bez komandne prisile postali 
ubice. Njima niko ne sudi i niko im nije ispostavio račun za ta zlodela i to 
zato, jer su, na primer, žrtve tih ubica bili - samo Nemci. 

Ujesen 1943. u Srbiji sam zatekao sledeću situaciju: komunistički us- 
tanak je 1941. godine ugušio Vermaht. Susedne zemlje kao NDH (a posebno 
Bosna) i Crna Gora postala su područja gde su Tito i njegovi partizani vodili 
glavne borbe. Veliki deo teritorija u Srbiji, pre svega sela, kontrolisali su čet- 
nici Draže Mihailovića. I u samom Beogradu Dražine pristalice bile su broj- 
nije nego Titove. Titovi ljudi, međutim, bili su bolje organizovani i disci- 
plinovani. Za četnike su komunistički partizani odavno postali neprijatelj 
broj jedan. Znali su da im posle odlaska okupatora predstoji borba sa Titom 
za budućnost Jugoslavije. Ovaj neizbežan i fatalan razvoj, gde je došlo do su- 
koba između nacionalističkih i komunističkih pokreta otpora, nije karakteri- 
stičan samo za Srbe, već, je, takođe, zabeležen u Grčkoj i Albaniji. To je do- 
velo do toga da su nacionalistički gerilci morali da odustanu od aktivne borbe 
protiv okupatora. Članovi Engleske vojne misije pokušali su da ubede obe 
grupe da se ujedine u borbi protiv okupatora. Njihovi napori ostali su bez re- 
zultata. Engleski obaveštajci ozbiljno su se trudili da najugoslovenskom teri- 
toriju dođe do tog ujedinjenja, dok su daleko manje napora ulagali u Grčkoj i 
Albaniji. Za Englesku, imajući pred očima najkraći put za Indiju, nije bilo 

svejedno da li će severni deo Balkana ili Egejsko more biti u rukama boljše- 
vika. Takode, ni Otrantski tesnac, koji deli italijansku i albansku obalu i koji 
kontroliše prilaz Jadranu, nije imao veliki značaj za englesku mediteransku 
flotu. Zbog toga i nije došlo do sukoba između vode nacionalnih grčkih ban- 
dita Napoleona Zervasa i njegovog pokreta ,Edes" sa engleskim prijateljima. 
Ovo se, takođe, odnosi na zogistu Abas Kupija u Albaniji. I Kupi i Zervas 
bili su pasivni prema okupatoru. Sa Dražom Mihailovićem, međutim, stvarje 
stajala drugačije. On je bio ogorčen time što su Englezi počeli da izdašno 
pružaju pomoć Titu i njegovim partizanima. Ovaj sukob je bio prisutan i pre 
nego što sam ja preuzeo dužnost u Beogradu, a uskoro, u novembru 1943, 
došlo je do otvorenog prekida odnosa. Oficiri engleske vojne misije napustili 
su štabove četnika Draže Mihailovića. Kasnije je, međutim, i kralj Petar II, 
pod pritiskom Engleza, morao da prizna Tita kao vrhovnog vodu Narodnoo- 
slobodilačke armije. Amerikanci su tako ostali poslednja nada Draže Mihai- 
lovića. I stvarno, na upražnjeno mesto Engleza stigla je jedna američka vojna 
misija, koju je predvodio pukovnik Mekdovel (McDowell), inače profesor 
balkanskih studija sa Univerziteta u Bostonu. Ali, ova misija imala je za cilj 
uglavnom moralnu podršku, a nisu im poslali nikakvu materijalnu pomoć, jer 
je takav bio dogovor između najviših predstavnika Amerikanaca i Engleza. 


Već i pre mog dolaska se dešavalo da su se neke četničke jedinice u Sr- 
biji, Bosni i Hercegovini, u Crnoj Gori i Dalmaciji, povremeno zajedno sa 
italijanskim i nemačkim trupama borile protiv partizanskih snaga. Ova sara- 
dnja, kojom su se naročito Italijani mnogo koristili, bila je Nemačkom gla- 
vnom štabu nepoželjna, a zapravo i zabranjena. Pa ipak, i pored zabrane Hi- 
tlera, Nemci i četnici su i dalje, s vremena na vreme, saradivali. Balkanski 
klanci i gudure su mračne a Glavni štab je bio daleko. Dešavalo se da se 
usamljeni komandant neke manje nemačke vojne formacije našao u teškoj si- 
tuaciji i, odjednom, stigla mu je neočekivana i dobrodošla pomoć od neke 
četničke jedinice; on ju je, razume se, prihvatio. Komunisti su bili zajednički 
neprijatelji i četnicima i Nemcima. Hitler sim, međutim, bio je strogo protiv 
takve saradnje, a to se dobro vidi i iz njegove prepiske sa Musolinijem. Firer 
nije ni kasnije dozvolio, kada je Tito već postao ime i sila, da se saraduje sa 
četnicima. Dopustio je i gledao kroz prste samo na povremenu lokalnu sara- 
dnja sa četnicima. Čak je i takve dozvole davao veoma nerado. Hitler je pri- 
padao onoj vrsti Austrijanaca, koja polako izumire, a koja od godine 1914. 
ima antisrpski kompleks i to zbog ubistva prestolonaslednika u Sarajevu i iz- 
bijanja Prvog svetskog rata. Srbi su za njega: bombaši, ubice kraljeva, zave- 
renici, pučisti i krivci za svetske požare i evropske ratove. Ovo su bile uo- 
bičajne titule koje su Srbi stekli u austrougarskim krugovima. Činjenica je, 
daje Srbija tek u 19. veku stupila u noviju evropsku istoriju, posle pet stotina 
godina turske vladavine. I za to kratko vreme Srbija nije baš predstavljala 

mesto političke stabilnosti. Udela i krivice za ovako loše stanje ima i politika 
velikih sila. 


S obzirom na zamršene političke odnose, dolazilo je u naoružanim je- 
dinicama pokreta otpora do takvih incidenata, koji su nekom dalekom i 
stranom posmatraču morali da izgledaju kao zbunjujuća i nerazrešiva tajna. 
Četnici su se borili sami, ili zajedno sa nemačkim ili italijanskim jedinicama 
protiv Titovih partizana. Voda četnika bio je general Draža Mihailović, vojni 
ministar u izbegličkoj jugoslovenskoj vladi kralja Petra II. U Dražinom gla- 
vnom štabu, kao i u štabovima njegovih lokalnih jedinica, boravili su en- 
gleski oficiri. U Titovom glavnom štabu takođe su se nalazili engleski oba- 
veštajni oficiri. Kasnije su se borili četnici sa partizanima: u Glavnom štabu 
četnika bili su američki oficiri, a u Glavnom štabu partizana nalazili su se 
engleski oficiri. U jesen 1944. Dražu su partizani proterali iz Srbije, pa je 
prešao Drinu i zauzeo borbene pozicije u Bosni. U to vreme umalo da Dražin 
glavni štab nisu zarobili partizani i to zajedno sa Američkom vojnom misi- 
jom, koja je boravila kod četnika. Jedan četnički voda upravo je primio vest 
daje dobio odlikovanje za hrabrost od kralja i to zbog zasluga u borbi protiv 
okupatora. Kada je primio tu vest, baš je boravio kao gost kod italijanskog 
komandanta sa kojim je u to vreme saradivao u borbi protiv crvenih parti- 
zana. Četnici su međutim, bili prijatelji sa Saveznicima, a formalno su bili 
pod komandom kralja Petra II. Kada je italijanski komandant doznao da je 
četnički vojvoda primio visoko priznanje od kralja, nije propustio da mu če- 
stita, a šljivovica, koja je uvek prisutna na jugoslovenskom tlu, pobrinula se 
za dobro i svečano raspoloženje. 


Zaistaje bilo malo stranaca koji su poznavali ovaj balkanski svet. 


U vreme kada sam preuzeo misiju u Beogradu, Srbija je bila zemlja 
gde su komunisti imali najslabije pozicije na Balkanu i u kojoj je komunizam 
imao najmanje pristalica. Srbija ima pretežno agrarni karakter. Preko osam- 
deset odsto stanovništva čine seljaci. Komunisti imaju izgleda samo u in- 
dustrijskim sredinama, a njih nema mnogo u Srbiji. Beograd je izuzetak. Gla- 
vna baza Komunističke partije u Srbiji postao je Beogradski univerzitet. Se- 
ljaštvo ove zemlje je vaspitano u patrijarhalnom duhu, a prema svemu no- 
vom odnosi se sa dubokim nepoverenjem. Kako su vekovima bili turski 
podanici, naučili su do savrsenstva lekciju o pružanju otpora i to na lukav i 
uporan način. U srpskom seljaku video sam jednu od najjačih poluga protiv 
boljševizacije Balkana. Upravo zato, stavio sam u središte mog političkog 
planiranja okončanje dosadašnje nemačke politike prema Srbiji, po kojoj je 
Srbija bila dežurni krivac za sve probleme na Balkanu. Ovo je, međutim, 
značilo ništa manje nego širu reviziju nemačke politike na Balkanu. Srbi, 
najzad, ako pogledamo geografsku kartu, zauzimaju, ključno mesto na Bal- 
kanu. 

Ja sam pokušao da se izborim da u Nemačkom glavnom štabu dode do 
preokreta u vezi sa ovim problemom. Ime sledećeg poglavlja govori jasno o 
tome kakav je bio glavni rezultat ovog mog pokušaja. 


NA IZGUBLJENOM POLOŽAJU 


Tek pošto su u Albaniji donete važne odluke, kada je na osnovu 
sopstvene inicijative stvorena nezavisna Albanija, mogao sam da se više po- 
svetim srpsko-crnogorskom prostoru. U prethodnom poglavlju pokušao sam 
da pružim kratak pregled srpskih problema, a oni su, na osnovu nacionalne 
pripadnosti, takode i crnogorski problemi. Ali, nije baš tako, da se Crnogorac 
- pa čak i onaj, koji oseća i razmišlja velikosrpski - jednostavno identifikuje 
sa običnim Srpstvom. Ovi stanovnici brda imaju sopstvenu istoriju, speci- 
fičnu, izrazitu samosvest i poseban način življenja. Na svoju srpsku braću, 
koja žive na planinama srednje visine i u Panonskoj ravnici, gledaju sa mir- 
nim, samouverenim nepoštovanjem. S druge strane, Crnogorci su kod Srba 
predmet brojnih viceva i anegdota. Nije, međutim, nikakav vic, da je ova 
sićušna knjaževina objavila rat Napoleonu, kada je Francuska napala prija- 
teljsku Rusiju. „Nas i Rusa zajedno sto i pedeset miliona!", kazao je pre više 
decenija jedan Crnogorac, kada zemlja nije imala ni tri stotine hiljada stanov- 
nika. Kada je u Prvom balkanskom ratu, godine 1912, kralj Nikola objavio 
mobilizaciju, dva Crnogorca, koja su se našla u Grčkoj, poslali su na Cetinje 
telegrafsku poruku sledeće sadržine: „Da li da odmah krenemo na Cetinje, ili 
da udarimo na Turke sa boka?" Onome ko hoće da bolje upozna dušu ovih 
brđana, preporučujem da čita sjajne anegdote i priče jednog njihovog pravog 
junaka iz 19. veka, koji se zove Marko Miljanov. 


Veliki ponos Crnogorci nalaze u činjenici da svemoćnim Turcima nije 
nikada pošlo za rukom da potpuno ovladaju njihovom malom zemljom. Ve- 
kovima su vodili hrabar hajdučki mali rat, a to je opisao u istinski klasičnoj 
epskoj pesmi njihov vladar i episkop Petar Petrović Njegoš (1813-1851) i 
time postavio trajni literarni spomenik toj borbi sa Turcima. Reč je o Gor- 
skom vijencu. Jednom sam nekom uglednom Crnogorcu u šali kazao sledeće: 
»Moguće da Turci i nisu bili toliko zapeli da osvoje taj komadić kamene pu- 
stinje, koja se zove Crna Gora?". On to uopšte nije razumeo kao šalu, već se 
naljutio. Drugom Crnogorcu sam rekao sledeće: , Vi, Crnogorci, ste neka 
vrsta srpskih Tirolaca. Ono što u očima Nemaca predstavljaju Tirolci, to su 
Crnogorci za Srbe!" Ja sam pri tome, naravno, mislio da dam kompliment 
Crnogorcima, jer se svako seća Andreasa Hofera, koji se borio protiv Napo- 
leona i francuske okupacije. Crnogorac mi je na to mirno ovako odgovorio: 
»Bolje da kažete: Crnogorci su srpski Prusi"! Oni jednostavno ne žele da ih 
čovek drugačije vidi, sem u velikim, svetskim okvirima. 

U oktobru 1943. putovao sam avionom u Podgoricu. Nalazio sam se u 
društvu dr Fezenmajera (Vesenmeyer), koji je kasnije postao nemački amba- 
sador u Budimpešti. Sa aerodroma, krenuli smo kolima putem koji je bio u 
prilično dobrom stanju, u pravcu Cetinja. Oko nas su se videla pusta brda i 
kamena pustinja. Cetinje ima šest hiljada stanovnika. Čim je Italija kapituli- 
rala, naše su trupe odmah zauzele Crnu Goru. Nameravao sam da u Crnoj 
Gori stvorim nacionalni odbor, koji bi mi služio kao veza između nemačke 
armije i stanovništva. Taj odbor imao bi u nadležnosti brojne administrativne 
zadatke, koji su nam izgledali neophodni. Situacija je bila krajnje zapetljana. 
Na tako malom teritoriju delovali su Titovi partizani i četnici, koji su između 
sebe vodili građanski rat. Događali su se krvavi obračuni i klanja, mnoga sela 
su zapaljena. Bilo je crnogorskih dobrovoljaca koji su dolazili kod Nemaca i 
zahtevali da im se da oružje. U zemlji su se još nalazile i italijanske trupe, 
koje su dobile samoubilačku zapovest da sada treba da se bore protiv nemač- 
kih vojnika, a da nisu primile ni hranu ni municiju, jer im je veza sa Italijom 
bila prekinuta. Rečju, po Crnoj Gori se pušilo, pucalo i dimilo, kao u naj- 
lepšim turskim vremenima. 


Moj prvi pokušaj je propao. Dve crnogorske stranke - velikosrpski 
»pjelaši" sajedne strane, i ,zelenaši", koji su se zalagali za autonomiju - nisu 
nikako mogle da se dogovore. U očima ,,zelenaša", ,bjelaši" su bili veoma 
bliski crvenim komunistima. ,,Bjelaši" su bili daleko brojnija i jača grupa, pa 
su zato hteli da sami imaju vlast u rukama. Ali, ja sam bio uporan da treba da 
dođe do koalicije između ,,bjelaša" i ,,zelenaša". Bojao sam se da pored crve- 
nih, sada ne proizvedem još jednu opoziciju, koja bi mogla da nastane ako bi 
pritisak ,,bjelaša" protiv ,,zelenaša" bio toliki da bi ,,zelenaši" možda mogli 
da traže utočište i zaštitu kod partizana. ,Bjelaše"je vodio advokat Ljubomir 
Vuksanović, iz Andrijevice. To je bio čovek džinovskog rasta, snažan kao 
konj. Njegov uži zavičaj je slavno pleme Vasojevići. A ovi su se, opet, tak- 
mičili sa jednako slavnim plemenima: Piperi, Bjelopavlići, Drekalovići, 
Cuci, i kako se sve ne zovu ta ponosna plemena. Svi su se oni borili za lovo- 
rov venac, kome pripada najplemenitije i najveće junaštvo i čojstvo. 


»Ovako to ne ide dalje, gospodine ministre!", odgovorio mi je 
ogorčeno i ljutito ljudeskara Vuksanović, kada sam govorio o zahtevima ,,ze- 
lenaša" i nastavio: „Vi još dobro ne poznajete našu zemlju! Kazaću Vam 
kako se to radi. Treba da obesite njih nekoliko! Mi nemamo toliko stabala, 
kao što imaju neki drugi, ali od ovo malo drveća što tu vidite, nema nijednog 
na kome neko već nije bio obešen!", i pri tom mi je pokazao svojom 
snažnom rukom na pusti krš i golet, koji naš okružuju. 


Rešio sam da ne poslušam savet, znajući veoma dobro da ću time 
znatno da izgubim na ugledu. Nisam osećao nimalo sklonosti da vešam ljude, 
a nisam imao ni punomoć da to radim. 

Umesto toga, odgovorio sam mirno: „Ako se ne dogovorite, štetne 
posledice snosiće svi Crnogorci. U životno važnim situacijama stanovništvo 
valja da ima sposobne predstavnike koji će umeti da vode i štite interese Cr- 
nogoraca. Dovidenja, ako ste tako daleko dogurali! Ne mogu toliko dugo da 
čekam!" 

Nastavio sam let do Tirane, gde me je očekivao Mehdi-beg Frašeri da 
mi govori o svom otkriću „relativne neutralnosti". 

»Bjelaši" i ,zelenaši" dogovorili su se u novembru 1943. i tako osno- 
vali ,narodnu upravu", na čijem čelu je stajao džin Vuksanović. U jesen 
1944. Ljubomir Vuksanović je zajedno sa našim trupama napustio svoju 
Crnu Goru. Uspeo je da stigne sa grupom svojih zemljaka do pokrajine Ko- 
ruške, u Austriji. Saveznički avioni napali su iznenada voz. Putnici su se ra- 
zbežali iz vagona i potražili sklonište u obližnjoj šumi. Vuksanović, divov- 
skog rasta, bio je ili suviše spor, ili nije hteo da beži. Tako je grob našao u 
Austriji. 

Morao sam da ispričam ovu kratku epizodu, jer je tu nastao moj plan 
da predložim vodstvu Rajha, da se stvori Velikosrpska federacija u koju, po- 
red Srbije, treba da udu Sandžak i Crna Gora. Ovaj predlog predstavljao je 
srž i središte mojih revizionističkih planova. 

Ovako sam ocenio situaciju i na osnovu toga sam sačinio svoje prve 
predloge. 

Najjače tkivo, najsnažniji narod na okupiranom Balkanu je srpski, a on 
je najgore prošao. Od 1941. godine Srbe su Nemaci tretirali kao poražene 
neprijatelje, kao glavne krivce zbog izbijanja nemačko-jugoslovenskog rata. 
Zbog toga su Srbi zaslužili da se sa njima tako strogo postupa. Srbi su toliko 
krivi, da ma kako se sa njima nemilosrdno postupa, zaslužili su još goru sud- 
binu. Teritorij gde žive Srbi bioje potpuno pocepan i unakažen. U ostatku Sr- 
bije, pored nemačkih okupacionih trupa, nalazile su se i bugarske. 

Ali, u toj Srbiji komunisti su imali najslabije pozicije i najmanje pri- 
stalica. Glavne ratne operacije Titovih partizana, od kraja godine 1941, nala- 
zile su se na drugoj obali Drine, u Bosni, koji je tada pripadala hrvatskoj teri- 
toriji, te u Crnoj Gori. U Hrvatskoj, a njoj su tada pripadale Bosna i Hercego- 
vina i delovi Dalamcije, teroristički režim Ante Pavelića terao je pravoslavne 
Srbe koji su bili ugroženi u šumu, da potpuno nestanu. Ali i Hrvati su takođe 
masovno dezertirali i prelazili u Titov tabor. U šumi je postepeno izrasla par- 
tizanska armija, koja je kontrolisala velike delove zemlje. Ustaška vlast u 
NDH svojom antisrpskom politikom pružila je Titu daleko najveću podršku. 

Položaj Srba bio je sledeći: u Hrvatskoj smo bili svedoci uništavanja 
Srba; u srpskim krajevima koji su bili okupirani, imali smo streljanja talaca i 
paljenje sela; na Kosovu i Metohiji na dnevnom redu bila su proterivanja 
Srba; u delovima Srbije koje su okupirale bugarske trupe, svakodnevno su 
ubijali i silovali Srbe, a ubijanja Srba događala su se i u krajevima koji su pri- 

pali Mađarskoj. Štaje u toj situaciji mogao da uradi Nedić? Godine 1941, 
kada je buknuo komunistički ustanak, Nedić je po nagovoru svojih prijatelja 
i Nemaca, pristao da postane predsednik srpske vlade i bio prisiljen da krene 
mučnim putem kolaboracije. U tom pokušaju da spase srpski narod, Nedić je 
neprestano doživljavao razočarenja i gubitak ugleda. U takvom stanju zate- 
kao sam Nedića u septembru 1943. Čak ni prijem u Glavnom štabu nije mu 
doneo nikakav opipljiv uspeh. 

U Crnoj Gori, gde je besneo okrutan, građanski rat, partizani su posta- 
jali sve jači. Polako su bivale vidljive namere balkanskih partizana, iz kojih 
je proizlazilo da su imali jedinstvenu strategiju: da organizjuju crveni usta- 
nak od Slovenije pa do Peloponeza. Crna Gora je dobila ulogu mosta ka Al- 
baniji. Partizani na jugu Albanije već su bili povezani sa grčkim partizanima 
»Elas", u Epiru, u Severnoj Grčkoj. Od 1943. godine partizane su izdašno 
pomagale zapadne sile. Naročito na području Hrvatske i u Crnoj Gori, nakon 
kapitulacije Italije, partizani su se dočepali teškog naoružanja. Na ovaj način 
balkanski partizani su postali ratujuća sila, pa je nekoliko nemačkih divizija 
bilo prisiljeno da bude stacionirano na Jugoistoku Evrope. Da se partizani 
drže pod kontrolom nije bio samo vojni problem, kako su pogrešno verovali 
u Nemačkom glavnom štabu. To je, pre svega, bio politički problem. Parti- 
zanski pokret, koji su vodili komunisti, postao je značajan i veliki zah- 
valjujući greškama nemačke i italijanske politike na Balkanu. Partizani su 
tačno znali šta im je cilj: da pod plaštom i zastavom nacionalnooslobodilačke 
borbe protiv okupatora utabaju put koji će im doneti vlast. Na tom putu po- 
bili su onoliko nacionalističkih boraca, koliko je to bilo moguće. Jer za ko- 
muniste, sadašnji i budući neprijatelj broj jedan bili su nacionalisti. Naciona- 
listi su na taj način bili gurani u ruke okupatora, protiv koga su godine 1941. 
digli ustanak i otišli u šumu. Tako je okupator za nacionaliste postao neprija- 
telj broj dva. Plan nacionalista bio je sledeći: dokle god su nemački i itali- 
janski okupatori u zemlji, da se od njih na ovaj ili onaj način dobije što je 
moguće više oružja. To je bio jedini razlog zbog koga su četnici, povremeno, 
saradivali sa okupatorom. Niko od nacionalista nije imao nikakve simpatije 
za ratne ciljeve okupatora i niko od četnika nije bio spreman da se bori za 
ratne ciljeve Nemačke ili Italije. 

Ovo se, pre svega, u potpunosti odnosi na srpskog vodu četnika, bi- 
všeg pukovnika Generalštaba, Dražu Mihailovića. Politika ovog srpskog na- 
cionaliste može da se razume i objasni samo iz tog, ratnog okvira, kada u ze- 
mlji besni građanski rat. Kada sam stigao u Beograd, njegov razlaz i prekid 
veza sa Englezima već je bio u toku. Ovo je za mene bio veliki politički iza- 
zov. 

Odigralo se još nešto što me je učvrstilo u ubedenju da se zauzmem za 
stvaranje Velikosrpske federacije. Jugoslovenska ideja bila je očevidno 
kompromitovana. Za široke slojeve srpskog društva ideja budućeg zajed- 

ničkog življenja sa „hrvatskom braćom" - posle užasnih, okrutnih zločina 
koje je ustaški režim izvršio nad stotinama hiljada pravoslavnih Srba - nije 
više izgledala izvediva i moguća. U pravcu Srbije kretala se nepregledna 
reka srpskih izbeglica, koji su bežali iz NDH. Ti ljudi su ili uspeli da se spasu 
od hrvatske akcije masovnog ubijanja Srba, ili nisu hteli više da čekaju da i 
na njih dode red za klanje. Usled tih užasnih stradanja Srba, Nedić je postao 
velikosrbin. On je najbolje rešenje za svoj narod video samo u nacionalnoj 
državi, koja bijedina mogla da osigura Srbima budućnost. Čakje i Draža Mi- 
hailović - koji se borio za jugoslovensku monarhiju koju bi vodili Srbi - 
počeo da sumnja da Jugoslavija, posle svega što se odigralo između Srba i 
Hrvata, može ponovo da vaskrsne. Ko je glavni neprijatelj? Ovo pitanje od- 
nosi se, takode, i na takozvane ljotićeve dobrovoljce, koji su se stavili u 
službu Nedića i nemačkih trupa, kako bi se borili protiv komunista. Ljotić je 
bio politički veoma angažovan čovek i ideolog, koji je osnovao pokret 
»Zbor", a njegovi sledbenici zvali su se ,,zboraši". Pre 1941. godine libe- 
ralna, prozapadna vlada bila je protiv ,,zboraša", koji su pred sam početak 
rata znatno ojačali i postali prilično popularni. „Zbor" je bio srpski nacio- 
nalni pokret obnove i imao je korene u srpskoj tradiciji. Imao je neke 
sličnosti sa Gvozdenom gardom u Rumuniji, jer su i ,,zboraši" tražili inspira- 
ciju u religiji. Ljotić je svojim pristalicama propovedao spremnost na pod- 
nošenje lične žrtve, kako bi došlo do moralnog preporoda srpskog naroda i to 
u veku i vremenu koji su se udaljili od Boga, u kome smo doživeli uništenje 
starih vrednosti uz pomoć ateizma, materijalizma i liberalizma. U ovome je 
Ljotić video našu nesreću. Bio je protivnik urbane civilizacije, koja razara 
tradiciju sela, kritikovao je korumpiranost formalne demokratije i zalagao se 
za autoritarni sistem vlasti, koji bi ponovo trebalo da oživi patrijahalne vred- 
nosti društvenog poretka. Selo je u njegovim očima bilo izvor i riznica istins- 
kih vrednosti. Ateistički boljševizam kakav je na snazi u Rusiji, za Ljotićaje 
predstavljao delo satanskih sila, koje su se uvukle u hrišćanski svet. On je bio 
u punoj meri srpski nacionalista, ali kao antikomunista razmišljao je šire, u 
evropskim dimenzijama. Ovakav stav doveo gaje do saradnje sa Nedićem i 
Nemcima u borbi protiv komunizma. Ljutić, međutim, nije bio spreman da 
se odrekne ni pedljajugoslovenske teritorije. Njegove pristalice su ga oboža- 
vale. No, van svog pokreta je bio veoma nepopularan, jer je svoje stavove 
zastupao sa nepomirljivom krutošču. Njegovi dobrovoljci, koji su od godine 
1941. do kraja rata vodili mnoge borbe sa partizanima i pri tom pretrpeli ve- 
like gubitke, nisu nikada brojali više od devet hiljada boraca. Na početku rata 
oni su se borili i protiv četnika. Većinom su to bili mladi ljudi, a medu njima 
nalazio se visok procenat studenata i inteligencije. Posle Nedićeve posete 
Glavnom štabu, Hitler je dozvolio da ,,zboraši" regrutuju do 15 000 boraca. 
Regretuacija, međutim, nije uspela, jer su se četnici Draže Mihailovića tome 
usprotivili. Da je Nedić u daljem razvoju događaja zabeležio unutrašnje i 

spoljne uspehe, verovatno bi i ta regrutacija uspela. Ali, svi su znali da Tito 
sada predstavlja ozbiljnu opasnost za Srbiju, pa zato nije moglo ništa da bude 
od ,,zboraša" i njihovih vojnih jedinica snage od 15 000 vojnika. U istoriji, 
međutim, ne znači mnogo „kad bi" i ,daje", nego ostaje zapisano samo ono 
što se stvarno i dogodilo, a ne ono što je moglo da se dogodi. 

Zaključio sam da pod ovim istorijskim okolnostima mi, Nemci, treba 
da opet izgradimo srpsku poziciju, koja je prirodno najjača jugoslovenska i 
balkanska pozicija. Ukratko, predložio sam da igramo na srpsku kartu. Ali, 
moje ubedenje bilo je u potpunoj suprotnosti sa dosadašnjim namerama i ak- 
cijama nemačkog vodstva. Kada sam krenuo u ovu borbu, očevidno sam bio 
suviše veliki optimista. 

U oktobru 1943. ministru spoljnih poslova Ribentropu predao sam 
svoje prve predloge u vezi s promenama naše politike prema Srbiji. Srž mo- 
jih predloga bila je sadržana u sledećem: Srbe bi trebalo ohrabriti, a položaj 
Nedića mora da se ojača. U tom smislu sam predložio čitav niz mera: 

1) stvaranje Velikosrpske federacije, koja bi se sastojala iz Srbije, Crne 
Gore i Sandžaka, koji je pretežno naseljen muslimanima, a koji je nakon ra- 
spada Jugoslavije 1941. godine, pripao Crnoj Gori. U stvarnosti, Sandžak i 
Crna Gora ne čine celinu, jer ih deli partizanski front; 

2) predsednik ove federacije biće general-pukovnik Nedić; 

3) sastavni delovi federacije čine privredni i novčani savez, zadržavaju 
administrativnu autonomiju, posebno u nadležnostima policije i kulture; 

4) savezna vlada imaće stvarnu vlast nad izvršnim organima (žandar- 
merija, dobrovoljci); 

5) dosadašnja cenzura i zabrana nacionalnih kulturnih institucija biće 
ukinuta, a Beogradski univerzitet ponovo otvoren; 

6) nemačka vojna uprava biće ograničena i delovaće samo kao kon- 
trolna instanca, a njen činovnički aparat radikalno će biti smanjen. 

Ovo su bili moji glavni predloži u pogledu unutrašnjeg novog poretka 
srpskog etničkog teritorija. Istovremeno sam započeo borbu, kako sam već 
opisao, protiv dotadašnjih metoda represalija i kaznenih mera, ali o tim mo- 
jim koracima nisam ništa govorio kada sam boravio u Glavnom štabu. U do- 
govoru sa Nedićem, podneo sam molbu da se oslobode vrhovni poglavar au- 
tokefalne Srpske pravoslavne crkve, patrijarh Gavrilo, kao i čuveni teolog 
pravoslavne crkve, episkop Nikolaj Velimirović, koji je postao poznat u En- 
gleskoj i Americi. Obojica su bila internirana u jednom manastiru u Banatu. 

Borbu protiv proganjanja Srba u ustaškoj Hrvatskoj već sam počeo u 
avgustu 1943, kada sam bio kod Ribentropa i Hitlera, a povodom preuzi- 
manja nove dužnosti. Ova bitka, kojaje bila otvoreno protiv režima Ante Pa- 
velića u Hrvatskoj i koja nije ostala skrivena vladinim krugovima u Zagrebu, 
veoma brzo mi je podarila titulu ,,hrvatskog državnog neprijatelja broj 
jedan". S obzirom na činjenicu da su Bugari uživali posebne privilegije 

najvišeg nemačkog državnog vodstva, odložio sam svoje zahteve da Bugari 
prestanu da budu okupaciona sila na srpskom teritoriju i umesto toga, rešio 
sam da čekam na povoljan trenutak. Ali sam zato odmah krenuo sa akcijom 
prikupljanja podataka o stanju bugarskih trupa i došao sam do zaključka daje 
uticaj komunista porastao, što slabi borbeni moral armije. U vezi sa pitanjem 
povlačenja bugarskih okupacionih trupa sa tla Srbije, očekivao sam da ću 
naići na otpor Vermahta, jer nemačka armijaje i na ovo političko pitanje gle- 
dala sa prostog aspekta da time štedi sopstvene snage. Moj srpski program 
sadržavao je kao spoljni okvir i sledeće: Nemačka mora da prekine sa dosa- 
dašnjom politikom bezuslovnog izlaženja u susret i ispunjavanja svih želja 
mađarskom revizionizmu i velikobugarskim ekspanzionističkim zahtevima. 
Ja sam zastupao mišljenje da Srbima novom politikom treba već sada izaći u 
susret, tako što će im se obećati da će kasnije doći do ispravke granica Srbije. 
Hrvatska je dobila područja koja su čisto srpska i time se ne poštuju prirodne, 
etničke granice, kao što pokazuje primer područja oko reke Drine. Reč je o 
čistoj samovolji. Čak mi je i Pavelić u decembru 1944. godine rekao - kadaje 
moj plan, zbog novonastale situacije, postao nezanimljiv - da je vraćanje 
ovih teritorija Srbiji u interesu popuštanja napetosti u srpsko-hrvatskim od- 
nosima. 


Nadao sam se da će od moje nove politike Nemačka imati koristi, a to 
znači da će se srpski etnički prostor u najvećoj meri ,umiriti", odnosno, da će 
na toj teritoriji gotovo u potpunosti prestati aktivnosti neregularnih vojnih 
snaga. Takođe sam od ove nove politike očekivao da ću iz Crne Gore moći 
da istisnem Titove partizane i to uglavnom uz pomoć nacionalističkih, čet- 
ničkih jedinica i time bih mogao da stvorim antikomunistički blok, koji bi se 
sastojao od Velikosrpske federacije i Albanije. Tako bih mogao da izolujem 
komuniste koji deluju u NDH i Grčkoj i prekinem njihovu povezanost. Na 
ovaj način bih razbio strategiju balkanskih partizana, koji su planirali da po- 
vežu ceo prostor, od Slovenije pa do Peloponeza. 


Iznad svega sam očekivao da ću takvom politikom da ojačam položaj 
predsednika vlade Nedića. Spoljni i unutrašnji uspesi morali bi mu kod sta- 
novništva doneti veću popularnost i znatno bi mu povećali broj pristalica u 
odnosu na njegovog protivnika Dražu Mihailovića. Pred očima sam imao 
sledeće događaje: sukob vođe četnika sa engleskim obaveštajnim oficirima, 
nagli zaokret Čerčila (Churchills) ka Titu, i najzad, priznanje Tita od kralja 
Petra II i smenjivanje Draže Mihailovića sa položaja ministra rata u jugoslo- 
venskoj vladi u izbeglištvu. Verovao sam da ću posle svega ovoga moći da 
pomirim i zbližim Dražu Mihailovića sa Nedićem, čije bi pozicije, ako mi 
plan uspe, bile znatno jače. Konačno, obojica su imala zajednički cilj, a to je 
jugoslovenska monarhija i bili su protiv toga da se komunisti domognu 
vlasti. 

Sve ovo zvuči veoma logično, posebno za onoga ko stoji po strani, da- 
leko od ovih dogadaja. Za sve one, međutim, koji su aktivno učestvovali u 
tim događajima, stvari su bile mnogo zamršenije. Sigurno je bilo ozbiljnih 
posmatrača i kompetentnih Nemaca, koji nisu verovali da će politika izmi- 
renja Nemačke sa Srbijom imati uspeha. Za to su imali ozbiljne razloge. 

Sa mojim predlozima u vezi sa Srbijom u prvom trenutaku nisam imao 
problema. Ministru spoljnih poslova Ribentropu, balkanski problemi bili su 
strani i nepoznati i zato on o pitanju Balkana i nije mogao da ima neko svoje 
mišljenje. U njegovima očima Balkan je bio i ostao neko nerazrešivo klupko 
zavera, hajdučije i korupcije. Rečju, on je imao uobičajnu predstavu o tom 
delu Evrope a ta predstava o Balkanu je bila površna i veoma raširena. Kada 
sam mu govorio o svojim planovima, izgledalo je daje otvoren prema njima 
i da gleda na njih sa simpatijom. Kao i uvek, na kraju razgovora on me je 
upozorio da će jedino Hitlerovo mišljenje biti važno u prosuđivanju tog pi- 
tanja. Prilikom prvog razgovora, Hitlerje pokazao zainteresovanost za moje 
planove. Kazao mi je da će o svemu da razmisli i da će mi saopštiti svoje za- 
ključke. Na osnovu tog razgovora, bio sam veoma siguran da će moj plan 
uspeti. 

Bez većih napora pošlo mi je za rukom da se ponovo otvori Beo- 
gradski univerzitet, te da oslobodim srpske kulturne institucije od dotadašnje 
prakse cenzure koju su sprovodili sitni nemački činovnici i vojni birokratski 
aparat. Tako je do sada imao mnogo posla upravnik odeljenja za kulturu u 
mojoj beogradskoj centrali, savetnik Nemačkog poslanstva u Beogradu, dr 
Klajber (Kleiber). Centrala iz Berlina, koju nikada nisam našao vremena da 
posetim, obasipala ga je nepreglednim propagandnim materijalom. U vezi s 
puštanjem na slobodu visokih dostojanstvenika iz redova Srpske pravoslavne 
crkve, Ribentrop i Himler su podržali moj predlog. Ali, moj plan je propao, 
jer je naišao na oštro protivljenje samog Hitlera: „Patrijarh Gavrilo je naš 
neprijatelj. Ovo je on dokazao svojim delovanjem tokom izbijanja sukoba sa 
Nemačkom!" U tome što je vrhovni poglavar srpske nacionalne crkve pri 
upadu okupatora u njegovu zemlju bio protiv osvajača, ja ne vidim ništa neo- 
bično i čudno. Mom zahtevu da se radikalno smanji vojni administrativni 
aparat u Srbiji, Hitler, je u svojoj naredbi s kraja oktobra 1943, udovoljio, ali 
toje ostalo samo na hartiji. Ovome su se usprotivile vojne vlasti ne sa fronta, 
nego u pozadini. Da se nešto protiv njih preduzme, odnosno da se smanji 
broj tih ljudi, za to očigledno nemaju snage i moći ni carevi, a ni diktatori. 
Pozadina, kako je dobro poznato, ne uživa mnogo simpatija kod vojnika na 
frontu. Možda je Staljinu pošlo za rukom da sredi pozadinu. Ne znam, ali ve- 
rujem daje možda u tome uspeo. Ja znam samo da Hitleru nije uspelo. Nje- 
govi nalozi u vezi s tim pitanjem ostali su neizvršeni. Opasno ugroziti po- 
ložaj vojnika na frontu time što se šalju šifrovane poruke u kojima stoji da će 
neke divizije morati da se povuku sa fronta, izgleda kao korak koji je veoma 

lako sprovesti. Pokušaj da se ukine vojna administracija koja deluje u poza- 
dini, ili dajoj se ograniči brojnost i moć, po pravilu propadne, jer pozadinci 
uvek lako mogu da dokažu da je njihova služba neophodna. To je jednos- 
tavno tako, i verovatno zavisi od osnovnog principa postojanja, odnosno od 
volje za životom. Verovatno zbog toga, moje molbe, kao i firerov nalog da se 
moje molbe ispune, pripadali su, očevidno, carstvu iluzija. U ratu koji dugo 
traje, uopšteno gledajući, napred, na prvoj liniji fronta nalaze se uvek isti vo- 
jnici, sve dok ne poginu. A i u pozadini su uvek isti ljudi. U predivnom Pa- 
rizu živelo je, prema procenama, između sto hiljada, pa čak do dvesta hiljada 
nemačkih vojnika ,,pozadinaca". Broj pozadinaca zavisi od ugodnosti i priv- 
lačnosti neke sredine. Sto se u nekom gradu lagodnije i lepše živi, to u njemu 
ima više pozadinaca. 

Čak i slavna misija Hitlerovog specijalnog izaslanika, generala Fon 
Unrua (von Unruh), koji je dobio neobično velika ovlašćenja da pročešlja po- 
zadince, posle početnih znatnih uspeha, na kraju je ipak propala. Oni koji 
služe u pozadini, a nemaju neko stvarno zaduženje, brzo su naučili da bla- 
govremeno ,,nestanu" i da se sklone kada ih poseti kontrola, koja namerava 
da od njih stvori borce sa prve linije fronta i ,heroje". Čim kontrola ode, oni 
se opet vrate na svoje „radno mesto". Bio sam u najboljim odnosima sa gene- 
ralom Fon Unruom, a njegovu akciju mogao sam prilično dobro da pratim. U 
njegovom štabu radili su sposobni ljudi, a i on sam je bio neka vrsta groma, 
pa ipak nije uspeo. 

U novembru 1943. predao sam pismeni izveštaj, u kome sam iscrpno 
formuslisao molbu, odnosno predlog u vezi sa stvaranjem Srpske federacije. 
Hitler je, nakon što je pročitao moj izveštaj, rekao Ribentropu sledeće: 
„Vama su poznate moje rezerve i sumnje, ali predloži su interesantni. Hoću 
da o tome razgovaram sa Nojbaherom." U decembru 1943. nalazio sam se u 
Berlinu. U gradu je upravo boravio i Ribentrop. Telefonirao mi je u vezi s 
mojim predlozima. Deset dana trebalo je Ribentropu da razmisli kako da 
postupi u vezi sa mojom željom, jerja sam hteo da o svemu porazgovaram sa 
Hitlerom. Ribentrop je dugo razmišljao da li da i on sa mnom poseti Hitlera u 
Glavnom štabu. Njemu je bio poznat stav Hitlera, koji se protivio svakoj 
ideji koja vodi jačanju Srba. Ribentrop nije želeo da svojim prisustvom kod 
Hitlera podržava moje predloge, koji ionako nemaju velikih izgleda da ih fi- 
rer prihvati. Pa ipak, postojala je mogućnost da ubedim Hitlera u ispravnost 
mojih planova. Ako uspem, onda Ribentop nije želeo da se to dogodi bez nje- 
govog prisustva. On je pokušao da stavi na hartiju svoje sopstvene poglede. 
Iz toga se jasno videlo daje Ribentrop računao na to da će moji predloži biti 
odbijeni, pa je unapred hteo da pokaže da se slaže sa Hitlerom. Ukratko, iz 
njegove formulacije videlo se da on i nema sopstveno mišljenje. Posle deset 
dana on ipak nije otputovao avionom koji je trebala da nas dovede do Hitle- 
rovog glavnog štaba, koji se tada nalazio u Rastenburgu. Jedno pre podne sti- 

gli smo u Rastenburg, a već u podne primio sam Hitlerov poziv da sa njim 
idem na obed u ,,Volfšance" (,,Wolfsschanze"), u ,Vučju jazbinu". Na ručku 
je bio i ambasador Hevel, koji je stalno boravio u Hitelrovom glavnom štabu 
i bio stalna veza sa ministrom spoljnih poslova Ribentropom. Hevel nije pri- 
sustvovao našem razgovoru kao zastupnik svoga šefa. Ribentrop je na kraju 
odustao od toga da pismeno formuliše svoje mišljenje u vezi s mojim plano- 
vima za Srbiju. Hevelje u to vreme bio gotovo jedini stalni gost, redovno je 
ručao sa Hitlerom. 

Naš razgovorje trajao skoro tri časa. Hitlerje imao sledeće mišljenje: 

»Mi nikada ne smemo da dopustimo da na Balkanu jedan narod koji 
poseduje osećaj političke misije i istorijske uloge postane suviše moćan. Up- 
ravo Srbi su taj narod. Oni su dokazali da imaju veliku državotvornu snagu, 
kao i velike, ambiciozne ciljeve, koji idu čak do Egejskog mora. Imam oz- 
biljne rezerve prema tome da takav narod u njegovim nastojanjima i ambici- 
jama, jajoš posebno ohrabrim i podržim!" 

Tokom razgovora stigli smo i do pitanja balkanskih muslimana. O 
tome sam nešto napisao i u uvodu ove knjige. On je bio za to da se prema 
»muslimanima vodi pozitivna politika". Tokom tročasovnog razgovora dodi- 
rnuli smo mnoge teme. Tako, mogao sam ponovo da se uverim koliko se Hit- 
ler divio Musoliniju. 

Hitler: „Italijanska imperija bila je atavistička ideja poslednjeg Ri- 
mljanina Musolinija!" 

Poznata je sklonost Hitlera da duge razgovore posle nekog vremena 
pretvori u duge monologe, tako da njegovi sagovornici ne mogu da dođu do 
reči. Ja sam ipak dobio mogućnost da govorim i to iz prostog razloga jer je 
balkanski svet toliko komplikovan za razumevanje, daje neko ko ne poznaje 
Balkan, bez obzira na to koliko voli da govori, u ovom slučaju prisiljen da 
sluša izlaganje onoga ko je tamo živeo nekoliko godina. Rečju, Hitler me je 
saslušao, ali moj plan oko stvaranja Srpske federacije nije prihvatio, a na 
kraju razgovora kazao mi je ovo: 

, Sada su Vam poznate moje rezerve. Ispitajte Vaše predloge i upore- 
dite ih sa svim onim što sam Vam danas govorio. Govorićemo ponovo o toj 
stvari." 

Sve još nije bilo izgubljeno. Po mom povratku u Beograd, Nedića sam 
informisao o svojim namerama i razgovorima, sa Hitlerom, ali, razume se, 
nisam mogao da mu govorim o svim detaljima. Nedić je bio duboko razoča- 
ran što sam se vratio bez odobrenja za stvaranje Velikosrpske federacije. 
Tešio sam ga svojim sledećim susretom sa Hitlerom. Taj sledeći razgovor bio 
je više puta odlagan. Najzad, u aprilu 1944. ponovo sam dobio odobrenje da 
se vidim sa Hitlerom. Ribentrop mi je kazao da idem u Salcburg. Hitler je 
tada boravio u Obersalcbergu, pored Berhtesgadena, a ministar spoljnih po- 
slova Ribentrop živeo je u dvorcu Fušl (Fuschl), blizu Salcburga. Masovna 

sahrana civilnih žrtava posle jednog teškog vazdušnog napada Engleza i 
Amerikanaca na Minhen, smrtni slučaj prilikom avionske nesreće nosioca 
najviših odlikovanja (brilijantnog odlikovanja, odlikovanja vitez Gvozdenog 
krsta sa hrastovim listom, te odlikovanja sa brilijantskim mačevima) gene- 
rala Hube, kao i drugi incidenti, za punih četrnaest dana su odložili moj pri- 
jem kod Hitlera. Onda je došlo do velike rasprave. Bio sam pozvan da sa Ri- 
bentropom i Papenom dođem u Obersalcberg na ručak kod Hitlera. Obed je, 
kao i uvek, bio jednostavan. Onda je došao na red izveštaj. O Hitlerovoj isp- 
ravci i oštroj noti Ribentropa u vezi s otkazom Turske da nastavi sa snab- 
devanjem Nemačke hromom, već sam govorio u ovoj knjizi. 

Druga tačka na dnevnom redu je bio Balkan. Razume se, da sam o tim 
pitanjima prethodno razgovarao sa ministrom spoljnih poslova. Ribentrop 
me je upozorio: „Vama su dobro poznate Hitlerove primedbe i sumnje!" 

Ja: ,Ali, mi moramo da pokušamo da otklonimo njegove sumnje i da 
ga ubedimo u ispravnost našeg plana, kako bi mogli i da ga sprovedemo u 
delo!" 

Fon Ribentrop: „Dobro. Valja da pokušamo!" 

Međutim, on me je ostavio na cedilu već pri prvom temperamentnom 
Hitlerovom protivljenu. Za Ribentropa je Hitlerovo mišljenje bilo nepriko- 
snoveno. Jedini izuzetak činila su pitanja koja su zahtevala kompetentne ek- 
sperte. 

Fon Ribentrop: „Sad ste, eto, i sami videli. I ja sam Vam, gospodine 
Nojbaher, uvek to isto govorio. U potpunosti delim firerovo mišljenje!" 

Nisam, razume se, očekivao ovakav tok razgovora. Pa ipak, nastavio 
sam da se borim, premda sam bio pomalo ogorčen zbog Ribentropovog po- 
našanja. Hitlerje postao veoma nestrpljiv: 

„Pa, verujte mi daje tako! Ovo Vam govorim kao Austrijanac!" 

Ja: ,Ali, ija sam Austijanac!" 

Hitler, prosto, nije hteo da prihvati moje predloge. Razume se da je 
neprestano imao pred očima krupne događaje na Istoku, na Ruskom frontu, 
kao i predstojeću invaziju na Zapadu, koju je sa sigurnošću očekivao poče- 
tkom juna. Verovatno je tokom našeg razgovora mislio ovako: „Šta hoće sad 
taj Nojbaher sa svojom Srpskom federacijom? Čemu sve to? Prvo moram da 
pobedim, da Nemačka dobije rat, a posle toga sve će ostalo da dođe samo od 
sebe na svoje mesto!" Ova živahna debata trajala je skoro dva časa. I pored 
mojih upozorenja da vlada haos sa novčanicama u Crnoj Gori i Sandžaku (u 
opticaju su bile nemačke kreditne kartice, italijanske lire i srpski dinar), ni- 
sam uspeo da sprovedem zamisao, koju je Hitler, prirodno, odmah shvatio 
kao moj pokušaj da stvorim jedinstven novčani sistem za Srbiju, Crnu Goru i 
Sandžak, a time i privredni savez. U vezi s pitanjem režima Ante Pavelića u 
Hrvatskoj, Hitler mi je kazao sledeće: „Sa tim režimom već ću ja jednog 

dana da raskrstim - ali zasad još ne!" Bitku sam izgubio. Moji predloži nisu 
bili prihvaćeni. 

Kada sam se, na kraju razgovora, pozdravljao sa Hitlerom, izrazio sam 
mu žaljenje što ima tako loše borce, kao što sam, recimo, ja, jedan od njego- 
vih saradnika. 

Hitler: „Kako mislite da ste Vi slab borac?" 

Ja: „Pokušao, sam na osnovu svojih dubokih i najboljih saznanja, da 
sprovedem moje ideje i da Vas ubedim u ispravnost mojih namera i u tome 
nisam uspeo!" 

Hitler: „Vi ste tako dobar borac da ste me naterali, tokom našeg dvoča- 
sovnog razgovora, da se dobro oznojim!" 

Ja: „Neuspeh me je slomio, uništio!" 

Hitler: „Možda ću, nekom drugom prilikom, drugačije moći da presu- 
dim!" 

Moja građanska hrabrost zaustavila se ovde. Da Hitleru otvoreno 
kažem daje već sada prekasno, nisam imao smelosti. 

Kada smo se našli u kolima, Ribentropu sam kazao: 

,Sada i sami vidite, da Vi, jednostavno, nemate sposobnog diplo- 
matu!" 

Ribentrop: ,Nije tačno. Veoma ste se dobro držali, ali o ovom projektu 
više nikada ne smete da govorite!" 

Ja: ,Ja ću tu stvar ipak da ponovo stavim na dnevni red!" 

Ribentrop: „Sta Vam pada na pamet! Hitlerje tu stvar rešio!" 

Ja: ,Krenuću ponovo u Srbiju, da stvar ispitam. Posle toga, ponovo ću 
da podnesem molbu da se odobri plan, koga ja smatram ispravnim. Pa, ovo 
je, očevidno, i moj zadatak!" 

Tokom grmljavina i huka velikih borbi, koje su besnele na Istočnom i 
Zapadnom frontu, ja, specijalni izaslanik Ministarstva spoljnih poslova za 
Balkan, sa svojim sitnim poslovima i problemima, dugo nisam mogao da 
dođem do reči. 

Hteo bih da sejoš malo zadržim na upravo opisanom susretu sa Hitle- 
rom, a posebno da govorim o jednoj Hitlerovoj izjavi, koja nije tema ove 
knjige. Hitlerje, naime, govorio o predstojećoj invaziji na Zapadu: 

„Očekujem invaziju početkom juna 1944. Verovatno će se odigrati u 
Normandiji. Mi smo spremni daje dočekamo. Nadam se da će do nje doći. 
Porazićemo invazione trupe. Potućićemo ih u roku od nekoliko dana. Ne! 
Biće nam potrebno svega nekoliko časova!" 

Tokom razgovora nije bilo reči o tome da postoji mogućnost da isto- 
vremeno dođe do invazije u Normandiji i Norveškoj. Neprijateljska kontraš- 
pijunaža obavila je majstorski svoj posao, jerje uspela da ubedi sam nemački 
državni vrh, da postoji stvarna mogućnost da dode do invazije i u Norveškoj. 
Posledice po Nemačku bile su ozbiljne i teške, jer, kada je stvarno došlo do 

invazije u Normandiji, sa područja Norveške nisu krenule nemačke trupe da 
bi pomogle pri odbrani Normandije. 

Posle konferencije sa Hitlerom bio sam duboko potišten i osećao sam 
se kao oduzet. Bilo mi je jasno daje mgj posao od sada osuđen i vezan za 
probleme koji sadrže malo zanimljivih detalja. Propao je moj pokušaj da 
dode do revizije nemačke politike na prostoru Balkana. Bio sam osuđen da 
se i dalje petljam sa svakodnevnim haosom i neredom, u kome nije postojala 
nijedna naša ideja kako da rešimo problem. Da li je moj plan bio dobar, os- 
talo je bez odgovora i ne može da se dokaže. Ali, bar je postojao plan. Da 
neko utvrđenje ne može da se napadne ako ne postoji plan, u to niko ne su- 
mnja. Ali, i u politici je stanje nerešivo ako plana nema. Posle neuspeha prvo 
sam bio kao oduzet, a onda i ogorčen, tako da sam gre nego što sam napustio 
firerov glavni štab, jednom stalnom funkcioneru u Štabu kazao sledeće: 

»Kažite mi, gde zaseda tajna komisija koja ima zadatak da utvrdi koje 
političke greške još nismo učinili!" 

Funkcioner: „Šta time želite da kažete?" 

Ja: „Tako nešto mora da postoji, jer inače ne bih mogao da sebi obja- 
snim, kako nismo propustili da učinimo nijednu grešku!" 

Moj sagovornik je požurio da što pre pobegne od mene. 

Ovako, međutim, nisam mogao da razgovaram sa Nedićem, kome po- 
novo nosim praznu torbu, jer u razgovorima sa Hitlerom nisam postigao us- 
peh, nisam postigao ništa. Potpuno je razumljivo daje posle svega Nedić - a 
toje bilo u maju 1944 - počeo da sumnja u moju dobronamernost. Nije više 
verovao u iskrenost mojih namera i napora. Nalazio se u trajnom stanju de- 
presije i gotovo svakodnevno pretio da će podneti ostavku na mesto predsed- 
nika vlade Srbije. Do sada sam uspevao da ga odvratim od te namere. Posle 
mog susreta sa Hitleom u Obersalcburgu, ja sam ga ubeđivao da ostane na 
svom položaju, ali sam pri tom imao grižu savesti. Nedić je moje dosadašnje 
kontakte sa Glavnim štabom Draže Mihailovića pratio sa ljubomorom i ne- 
poverenjem. On se bojao da se Nemačka sprema da zaigra na četničku kartu, 
a oni su bili njegovi protivnici. Kada je Nedić uvideo da nema ništa od toga 
da se ojača njegov položaj time što bi zabeležio uspehe na unutrašnjem i 
spoljnopolitičkom planu, kako sam ja predlagao, ondaje i sam počeo da traži 
kontakte sa četnicima. U vladu je uveo jednog Dražinog pristalicu, koji je 
došao na mesto ubijenog državnog sekretara Dordevića. Na ovaj način su us- 
postavljene službene veze sa Glavnim štabom Draže Mihailovića. O tim st- 
varima sam bio obavešten. Najzad, ja sam i sam nameravao da dode do toga i 
to tako što bih ojačao položaj Nedića, koji bi bio ovenčan uspehom. Sada su, 
međutim, u igri bili sasvim drugi motivi. Crvena armija napredovala je i 
približavala se granicama Srbije, Tito je postajao sve moćniji na čitavom ju- 
goslovenskom prostoru, paje u toj situaciji Nedić hteo da sebi osigura pozi- 
cije time što će da se poveže sa svojim jačim, nacionalističkim konkurentom, 

sa Dražom. S druge strane, Mihailović je, takođe, bio potreban Nediću, 
premda ga nije ozbiljno uzimao kao budući faktori moći, ali se nadao da će 
uz njegovu pomoć da se dokopa nemačkog oružja, pre nego što započne po- 
vlačenje Vermahta iz Srbije. U avgustu 1944. došlo je do susreta Nedića i 
Draže Mihailovića. Oni su se sreli u prostoriji koja je bila potpuno za- 
mračena. Na taj način, niko od njih dvojice nije mogao da dokaže da su se st- 
varno sreli. I ovo je tipično za balkanske metode zavere. Komunisti su pretili 
da će da zavladaju ćelom zemljom, i zato je Mihailović zahtevao od Nedića 
da mu pruži finansijsku pomoć, te da pokuša sve da bi od Nemaca dobio to- 
liko oružja da može da naoruža pedeset hiljada svojih pristalica. Na taj bi se 
način Nedić iskupio kod četnika i boraca pokreta otpora, jerje prethodno go- 
dinama sarađivao sa Nemcima. Tako, bi se stvorio zajednički antikomunis- 
tički front. Posle tog zahteva četnika, Nedić je došao kod mene i postavio mi 
spomenute zahteve, a pri tom je prećutao da se prethodno susreo sa Dražom. 
Ja sam ovu informaciju dobio preko četničkih kanala. Kada sam mu spome- 
nuo susret sa Mihailovićem, ispričao mi je celu anegdotu o tome i dodao, po- 
malo rezervisano, da četničkog vođu nije video, te daje Mihailovića mogao 
da prepozna samo po glasu i dodao: „Čovek, međutim, može i da se prevari !" 

O Nedićevoj molbi informisao sam Glavni štab. 

Došao je trenutak da govorim o mom odnosu prema tragičnoj ličnosti 
Draže Mihailovića. Dražin kontakt sa mnom bio je jedan od razloga zbog ko- 
jih mu je Vojni sud u Beogradu, u julu 1946, izrekao smrtnu kaznu. 

Pukovnik jugoslovenskog Generalštaba, Draža Mihailović, započeo je 
borbu protiv okupatora odmah posle kapitulacije Jugoslovenske armije. U 
haosu koji je nastao posle upada nemačkih trupa i kapitulacije, našlo se do- 
voljno naoružanih ljudi sa kojima je jedan odlučan vođa mogao da započne 
gerilski rat. Draža Mihailović je u celoj zemlji odmah postao slavan junak 
srpskog otpora, koji se sa svojim četnicima vratio staroj balkanskoj tradiciji i 
time spasao čast nacije. Otvoreni komunistički otpor protiv okupatora za- 
počeo je tek 22. juna 1941, kadaje Hitler napao Sovjetski Savez, a prestao je 
već krajem 1941, kada su nemačke jedinice ugušile komunistički ustanak u 
Srbiji. Posle toga, komunistički otpor je nastavljen na području Hrvatske (u 
Bosni i Hercegovini) i Crnoj Gori. U pogledu otpora, Srbija je od početka 
rata pa sve do povlačenja nemačkih trupa sa Balkana pretežno stajala pod 
znakom i prevlašću Draže Mihailovića. Ovu sliku, ovu činjenicu, ja sam 
uvek imao na umu. Zbog toga sam dugo potcenjivao vojnu snagu Tita, jer 
sam jugoslovensku situaciju procenjivao na osnovu stanja u Srbiji. Već sam 
govorio o odnosima Draže Mihailovića sa engleskim obaveštajnim oficirima. 
Kada sam preuzeo zadatak u Beogradu, njihovi odnosi su se nalazili u kri- 
tičnoj fazi. Englezi su zahtevali da Draža Mihailović protiv okupatora spro- 
vodi vojne akcije i sabotaže, te da saraduje sa Titovim partizanima. Draža 
Mihailović je zamerio Englezima što pomažu partizane, koji su njegovi 


smrtni neprijatelji i ,danas i sutra". U pogledu zahteva za vođenje vojnih ak- 
cija i sabotaža, on ih je upozorio na to, da takve aktivnosti dovode do strelj- 
anja talaca i paljenja i uništavanja sela. Poslednji razgovor između Draže Mi- 
hailovića i engleskih oficira vodio se nedaleko od Užica. Nisu sedeli za za- 
jedničkim stolom, nego odvojeno, svako za svojim. U novembru 1943. Eng- 
lezi su napustili vodu četnika i njegove lokalne komandante. Jugoslovenska 
kraljevska izbeglička vlada bila je prisiljena da sve to nemo posmatra, ne- 
moćna da spreči da kralj, pod pritiskom Saveznika, prede na Titovu stranu. 

Ova situacija bila je za Dražu Mihailovića opasna. Izgubio je podršku 
spoljnog faktora. Četnici su i ranije sarađivali sa okupatorima protiv zajed- 
ničkog neprijatelja, protiv komunista, ali samo u pojedinim slučajevima i 
uvek u ograničenom, lokalnom okviru. Ovakvim političkim razvojem, kada 
su Englezi napustili četnike i potpuno prešli na stranu Tita, četnici su u još 
većoj meri bili gurnuti u naručje Nemaca, od kojih su još jedino mogli da se 
nadaju da će dobiti oružje i opremu. Uskoro posle otvorenog sukoba sa En- 
glezima, nekoliko četničkih vojvoda obratilo se molbom nemačkom vojnom 
zapovedniku, s ciljem da zaključe pakt o nenapadanju. Samo se po sebi ra- 
zume da sam ja dao pristanak, jerje to odgovaralo nemačkim interesima. Na 
taj način smo izbegli da se borimo na dva fronta, dakle, protiv četnika i parti- 
zana. U novembru 1943. zaključenje pakt Nemaca sa četničkim vojvodama: 
Kalabićem, Keserovićem, Lukačevićem i drugima. U ugovoru je stajalo, da 
će potpisnici pakta poštovati primirje, da se neće napadati, a od slučaja do 
slučaja će sarađivati u borbi protiv zajedničkog neprijatelja, protiv Titovih 
partizana. U tim razgovorima zahtevao sam od četnika da se obavežu da neće 
dirati Nedićeve ljude i njegove državne institucije. Sada su i četnici imali in- 
teres da, blagodareći ovom paktu, ne moraju da se bore na dva fronta, dakle, 
protiv Nemaca i partizana. Postojala je čak i mogućnost, da od Vermahta do- 
biju pomoć u borbi sa glavnim neprijateljem, sa partizanima. A iznad svega, 
četnici su se nadali da će uz pomoć ovog pakta doći u posed naoružanja, koje 
im je bilo potebno kada dode do konačnog obračuna sa Titom. Mi smo, pri- 
rodno, morali da računamo i sa tim da će četnici oružje koje prime od nas, u 
kasnijem razvoju događaja upotrebiti i protiv nas. Zbog toga je nemačka 
strana bila veoma oprezna u pružanju pomoći četnicima u oružju (u pitanju 
su uglavnom bili municija i sanitetski materijal). Četnici su dobili oružje 
samo u obimu koji je zahtevala neka zajednička, lokalna akcija. Nemački 
glavni štab, a posebno Hitler i njegova Vrhovna komanda Vermahta (OKW), 
gledali su na saradnju sa četnicima sa nelagodnošću i nepoverenjem. 

Sam Draža Mihailović, međutim, uzdržavao se od svih takvih prego- 
vora sa Nemcima i ostao je protivnik okupatoru i veran Saveznicima. U svo- 
jim šifrovanim porukama on je osuđivao svoje podređene komandante zbog 
takvog ponašanja i nazivao ih je ,izdajicama". S druge strane, ja ne sumnjam 
u to da se on nadao da će od ovih ,izdajica", koji su sarađivali sa nemačkim 

General-pukovnik Nedić - predsednik vlade na izgubljenom položaju. Njegova poseta Nemačkom 
glavnom štabu krajem avgusta 1943. 

Gerilski borci u divljem kršu 





Tito kao gost kod Njegove visosti cara Etiopije Haile Selasija I. u Adis Abebi, u decembru 1955. 





Draža Mihailović. voda jednog od dva pokreta otpora u Jugoslaviji 


Vermahtom, moći da dobije štoje moguće više oružja. Šta se sve događalo u 
četničkom taboru, o tome sam bio veoma dobro informisan. Nemački Ver- 
mahtje na svim frontovima imao odlične specijaliste za dešifrovanje poruka. 
Tako su šifrovane poruke Draže Mihailović“ stizale i do mog radnog stola. 
Sem toga, stalno sam bio u vezi sa ministrom Aćimovićem, koji je bio poli- 
tički izaslanik Draže Mihailovića u Beogradu, zatim sa posrednicima i kuri- 
rima, a bio sam i u direktnom kontaktu sa vođom četnika. 

Politiku Draže Mihailovića nije bilo teško razumeti. On je bio impre- 
sioniran nemačkim vojnim podvizima. Pa ipak, sa sigurnošću je računao na 
to da će Nemačka izgubiti rat. Dovoljno sam čuo od pouzdanih izvora, koji 
su me obavestili o Dražinom stavu prema Rajhu. Onje ostao neprijatelj oku- 
patoru, kojije, zbog Titovog uspona, postao njegov neprijatelj broj dva. Sa- 
veznici su Dražu ostavili na cedilu, pa je zato pokušao da od Nemaca - koji 
su za njega sada bili samo neprijatelj broj dva - dobije što je moguće više 
oružja. Namera četničkog vode bila je ova: da se, kada započne nemačko 
povlačenje, bez borbe dokopa nemačkih strateških pozicija i da se na njima 
utvrdi. On se spremao za konačan obračun sa Titom, koji je trebalo da se 
vodi beskompromisno, na život ili smrt, a u pitanju je bila budućnost Jugo- 
slavije. Dok su, dakle, Dražini podređeni komandanti tu i tamo sarađivali sa 
Nemcima, on je sam nastavio da i dalje vodi propagandu protiv Nemaca. 
Ova politika bila je sasvim jasna i logična, što se same teorije tiče. U praksi, 
u svakodnevnom životu, međutim, ovako podvojeno držanje moralo je da 
šteti njegovom pokretu i da ga slabi, jer takva politika ne može lako da se ra- 
zume i propagira. Srbima nije mogao glasno da kaže: „Nemojte da se mnogo 
brinete! Od glupih Nemaca ja hoću samo da uzmem oružje, kako bih uz po- 
moć njihovog oružja mogao da ih isteram iz zemlje!" Tako je Mihailović bio 
izigran od Tita, koji je zastupao stav da treba voditi beskompromisni rat na 
dva fronta: protiv okupatora i protiv četnika. Na taj načinje Titu pošlo za ru- 
kom da u svoju ,narodnooslobodilačku armiju", koju su vodili komunisti 
regrutuje sve više i više boraca, čiji stav je bio antikomunistički. 

U Beogradu, međutim, sve državne institucije su bile pune Dražinih 
pristalica, pa je tako i vođa četnika veoma dobro znao šta se tamo događa. 
Tako je Mihailović odmah bio obavešten o mojim nastojanjima da se pro- 
meni politika prema Srbiji i o mojoj borbi protiv streljanja taoca. Zbog toga 
je on. logično, morao da vidi u meni čoveka sa kojim može da vodi koristan 
razgovor. U njegovom taboru ja sam odmah dobio dobru ocenu. Tokom su- 
koba četnika sa Englezima, stiglo je do mene pitanje da li bih bio spreman da 
razgovaram sa Dražom Mihailovićem. Ovu sam molbu prosledio ministru 
spoljnih poslova Ribentropu, tražeći od njega da mi dozvoli da do takvog 
susreta dode. U principu, nije mi bilo zabranjeno da uspostavim kontakt. Ali, 
za vođenje razgovora morao sam da dobijem specijalnu dozvolu. Bilo mije, 
međutim, zabranjeno da stupim na teren koji kontroliše Draža Mihailović. 

Moja spremnost i želja da se sretnem sa njim bili su veliki, te sam uskoro 
morao da sam sebi priznam daje moj glavni motiv bio - radoznalost. Da se 
sretnem sa četničkim vodom, a da se prethodno ne izvrše potrebne pripreme, 
razgovor bi bio besmislen, i jedino bi doneo neugodnost i neprilike za Dražu 
Mihailovića, jer bi dobio etiketu ,kolaboratera". Trebalo je susret dobro or- 
ganizovati, kako bi bilo sigurno da će doneti senzacionalan rezultat. Vero- 
vatnoje i sam Draža Mihailović tako razmišljao, pa zato, najzad, nije nikada 
ni došlo do našeg susreta. Ali, ostali smo u vezi preko naših posrednika. I 
jedna i druga strana bila je u tim kontaktima veoma oprezna. Jedan moj po- 
verljiv čovek čakje tri puta bio u Dražinom glavnom štabu. Da ne bih bio su- 
više opširan, zadovoljiću se samo tvrdnjom da Draža Mihailović svoju poli- 
tiku sve do kroja rata nije menjao. Tek početkom 1945, u vreme naših pos- 
lednjih borbi u Hrvatskoj, kada je povlačenje naših trupa sa tog prostora bilo 
samo pitanje dana, Draža Mihailović mi se obratio direktnom molbom - i to 
preko svojih poverljivih ljudi u Beču - da mu pružim pomoć u vezi sa na- 
oružanjem njegovih jedinica. Tokom nekoliko danaja sam čak imao direktnu 
radio-vezu sa njegovim glavnim štabom u Bosni. Moj poverljiv čovek bio je 
poslednji put kod Draže u aprilu 1945. Američka vojna misija napustila je 
njegov štab, moguće, već u oktobru 1944. Draža Mihailović nije hteo da na- 
pusti borbu i zemlju kada je Vermaht počeo da se povlači sa teritorija Hr- 
vatske. On se, verovatno, nadao, da će zapadni saveznici sprečiti da Tito pot- 
puno zavlada Jugoslavijom. Titu je, međutim, veoma brzo uspelo da pre- 
mosti prvu fazu, u kojoj su na nominalnu vlast delili sa Kraljevskim names- 
ništvom i koalicionom vladom i da u Jugoslaviji uspostavi potpunu diktaturu 
Komunističke partije. 

Nada Draže Mihailovića nije bila sasvim bez osnova. Tito je sam go- 
vorio u Biografiji, koju je autorizovao, o tim presudnim danima i zamerao je 
Staljinu da je Sovjetska Rusija postigla dogovor sa Velikom Britanijom i da 
su te dve zemlje podelile Balkan na svoje sfere uticaja. Ono što je Dražu Mi- 
hailovića posebno ohrabrilo u njegovoj nadi, bila je činjenica daje Američka 
vojna misija tako dugo ostala u njegovom glavnom štabu. 

Draža Mihailović pao je u Titove ruke tek u martu 1946. Tito je svoga 
protivnika hteo da zarobi živog. U tom smislu dao je stroge naredbe da ga ne 
ubiju. Iz autorizovanog opisa lova na Dražu Mihailovića, koji je dao Dedijer, 
proizlazi jasno, daje Rankoviću, Titovom šefu policije i obaveštajne službe, 
pošlo za rukom da ubaci svoje agente medu najbliže saradnike četničkog 
vode. Ovi su ubedili Dražu Mihailovića da ne napušta zemlju, da se pouzda u 
Srbiju i da se sa ostacima svojih vojnih jedinica povuče u Srbiju. Draža Mi- 
hailović se iz Bosne probio ponovo u Srbiju, vodeći pri tom teške borbe u ko- 
jima su njegove trupe trpele velike gubitke, a njegovi redovi postajali sve 
manji i manji. U maju 1945, posle bitke na reci Sutjesci, ostalo mu je samo 
sto boraca. U bitkama koje su sledile, broj njegovih najvernijih vojnika spao 

je na sedamnaest ljudi. Lov na vodu četnika se nastavio. Kada je ostao sa još 
svega četiri saradnika, sakrio se, posle svega, u jednu primitivnu jazbinu, 
rupčagu kojaje prokišnjavala, nedaleko od mesta Višegrad, na granici Srbije 
i Bosne. Gladovao je i smrzavao se. Prsten njegoyih progonitelja sve se više 
stezao oko njega. Skoro potpuno izgladneo, propao, jednog dana napustio je 
svoje skrovište i pokucao na vrata jedne seljačke kuće. U njoj su ga već če- 
kali lovci na njegovu glavu: „Nije pružio nikakav otpor, jer se sve dogodilo 
takvom brzinom, daje shvatio tek onda, kada su mu već ruke bile vezane." 

Verujem da mu sva četvorica ljudi, koji su sa njim preživeli Golgotu, 
nisu ostali do kraja verni i pouzdani pratioci. 

Bivši šef Američke vojne misije u Glavnom štabu Draže Mihailovića, 
pukovnik profesor Mekdovel (McDowell), uložio je veliki i iskren napor da 
spase Dražu Mihailovića. „Velika politika" je ovog borca za nacionalnu stvar 
ostavila na cedilu. Mekdovel je veoma dobro poznavao ubedenja vode čet- 
nika. Američki piloti, koji su bili spasavani sa teritorija koje su kontrolisali 
četnici, nudili su se da dodu u Beograd kao svedoci na suđenju Draži, ali 
uzalud. Tito to nije prihvatio. Mekdovel je u Njujorku organizovao paralelni 
sudski proces, kako bi svog druga iz ratnih dana, sa kojim je toliko toga 
proživeo, odbranio od optužbe daje počinio delo veleizdaje. Ija sam se tada 
ponudio - u to vreme su me internirale američke vlasti - da budem svedok u 
procesu Draži Mihailoviću. Ija sam ga hteo odbraniti od istih optužbi. Kako 
sam naveo u predgovoru, ja sam Jugoslovenima bio posuđen kao svedok. 
Moja izjava - koju sam dao u Ministarstvu unutrašnjih poslova u Beogradu, 
u Referatu o ratnim zločinima - odgovara u bitnim tačkama opisu koji, sam 
pružio u ovoj knjizi. To je razlog zbog koga je moja izjava bila neupotre- 
bljiva za proces koji je za vlast u Beogradu bio od najveće propagandne 
važnosti. Ovde leži i objašnjenje zašto nisam bio pozvan kao svedok u pro- 
cesu protiv Draže pred vojnim sudom. 

Draža Mihailović streljan je u julu 1946. u Beogradu. 

U avgustu 1944. imali smo jednu nestvarnu situaciju. Predstojao je 
upad Crvene armije u Rumuniju, koju više nisu branile nemačke trupe. Od 
Beograda do severne Mađarske protezao se prazan prostor. U Italiji je naša 
armija bila potisnuta na liniju Rimini-Firenca. Turska je 2. avgusta 1944. 
prekinula diplomatske odnose sa Nemačkom. Više nije moglo da bude ni go- 
vora o tome da se zadrži prostor oko Egejskog mora i Balkana. Napetost koja 
je tada vladala u Beogradu, mogla je da se i fizički oseti. 

Kada sam pisao poglavlje o Grčkoj, spomenuo sam Balkansku konfe- 
renciju, koja je počela 22. avgusta 1944, u Hitlerovom glavnom štabu, u Is- 
točnoj Pruskoj. Ta konferencija je trajala nekoliko dana. Tada je zaključeno 
da Nemačka evakuiše svoje snage sa grčkih ostrva. Povlačenje sa grčkih 
ostrva pretvorilo se ubrzo u evakuaciju nemačkih trupa sa celog Balkana. Us- 

koro su otpale Rumunija i Bugarska, koja je 8. septembra 1944. objavila rat 
Nemačkoj. Kada su učesnici konferencije ušli u sobu, u kojoj nasje očekivao 
Hitler, odmah me je pozdravio rečima: ,Da Vam odmah na početku bude 
jasno, nema ništa od davanja oružja četnicima!" Ovo se odnosilo na moj iz- 
veštaj, sa zahtevom Draže Mihailovića upućenom Nediću. Predsednik vlade 
Srbije trebalo je da ubedi Nemce da isporuče oružje, kako bi mogao da na- 
oruža 50 000 svojih pristalica. Hitleru sam odgovorio ovako: „Ja lično nisam 
dao podršku ovim zahtevima, bar ne u tom obimu. Za nas su bezopasni samo 
oni četnici koji nemaju nikakvih izgleda da dođu u dodir sa trupama zapad- 
nih sila." Tako je započeo razgovor o Balkanu, a glavni sadržaj odnosio se na 
vojna pitanja. U to vreme na prostoru Srbije nije se nalazila nijedna nemačka 
borbena divizija, već samo jedan policijski bataljon, koji je bio i jedina naša 
naoružana jedinica. Ovo dovoljno karakteriše situaciju u Srbiji, u kojoj je 
vladao relativan mir. Bilo je predviđeno da u Srbiju dođe jedna divizija. Ona 
nije nikada stigla. Uskoro su naše trupe morale da na prostoru reke Morave 
stupe u borbu sa višestruko nadmoćnijim rusko-bugarskim jedinicama. Ne- 
mačke trupe sastojale su se od jedinica koje su stigle iz Grčke, kao i od jedne 
brdske divizije, kojaje tada bila stacionirana u Bosni i služilaje kao armijska 
rezerva. 

Na spomenutoj konferenciji, Hitler mi se obratio i u vezi sa pitanjem 
Hrvatske: 

»Kaše (Kasche, nemački poslanik u Zagrebu), izveštava da Poglavnik 
raspolaže sa preko devedeset odsto prihoda na porez u zemlji. A Vi mi sada 
kažete da Tito kontroliše najveći deo zemlje." 

Ja: ,Možda je u pitanju zamena bankovnih računa!" 

Hitler se nasmejao: „Ja ću Vama nešto da kažem. Pozvaću Kašea i Vas 
u ovu sobu, između Vas dvojice razapeću kanap, aja ću, za svaki slučaj, da 
napustim prostoriju!" 

Godine 1947. poslanik Kaše bio je obešen u Zagrebu. 

Posle spomenute konferencije o Balkanu, koja je održana u Glavnom 
štabu, mi - general-feldmaršal Fon Vajks, general-pukovnik Ler, njihova 
pratnja ija - vratili smo se u Beograd, odnosno u Solun. U tom trenutku, za- 
posedanje Rumunije od Crvene armije bilo je u punom zamahu. Uskoro je 
sledila i okupacija Bugarske. Rusi su probili našu tanku liniju odbrane u Sr- 
biji, te su upali u dolinu reke Morave i krenuli ka Beogradu. Severno od Du- 
nava nije postojala nemačka odbrana. Rusi dugo nisu mogli da veruju, daje 
to zaista tako. Zato su neko vreme čekali, a onda su se prosto prošetali do 
Pančeva i dalje, kroz jugoslovenski deo Banata, gde se nalazio samo mali 
broj nemačkih vojnih jedinica. Titovi partizani upali su u septembru 1944. u 
Srbiju i to na više mesta. Zapadni deo Srbije bioje potpuno nezaštićen. Tamo 
je bio stacioniran samo mali broj nemačkih policijskih jedinica, koje su, za- 

jedno sa četnicima, tu i tamo još vodile borbe. Sa svih strana neprijatelj je 
krenuo ka Beogradu. U gradu je vladao mir. Mi smo sedeli u Beogradu ne na 
buretu baruta, nego smo se nalazili u njemu. 

Kada hoću da se na ovom mestu, prisetim i oživim ove haotične do- 
gađaje pred kraj rata, ostavlja me na cedilu i najbolja volja i memorija. Tako 
više ne mogu tačno da se setim kakva je bila priroda mog službenog puto- 
vanja, samo znam da sam se, 13. septembra 1944, preko Beča vratio u Beo- 
grad. Ovaj datum sam jednostavno zapamtio. Na bečkom aerodromu As- 
pern, zbog nekog čudnog propisa, nisu dozvolili mom avionu ,hajnkel 111" 
da poleti pre sešt ujutro. Kada smo već bili blizu aerodroma u Zemunu, pred 
našim avionom i ispod njega pojavili su se neprijateljski avioni, pa je top iz 
našeg aviona stupio u akciju. Sve se dogodilo daleko brže nego što sam ja u 
stanju da ispričam. Bila je reč o dva engleska aviona tipa ,hariken", koji su, 
očevidno, doleteli iz pravca Banja Luke, kojaje već bila u rukama partizana. 
Ja sam bezbrižno, kao da živimo u mirnim vremenima, telefonski najavio 
naš dolazak, kada su nam ,harikeni" preprečili put. Posle napada sa boka, 
engleske mašine su nastavile da napadaju naš avion sa leda. Na nas je pucano 
iz osam automatskih topova, a mi smo mogli da se branimo samo jednim 
mitraljezom, kogaje ,,hajnkel 111" posedovao za slučaj da bude napadnut sa 
leda. Naš pilot aviona, Hojzler, naglo je ustremio avion k zemlji i u brišućem 
letu preleteli smo iznad kukuruznih polja, a zatim je ponovo podigao avion 
prema nebu. Ja sam bio besan, jer nisam mogao da otvorim vrata moje ka- 
bine, kako bih mogao da dođem do našeg topa, koji je služio za bočnu, levu 
odbranu aviona. Dok sam tako pokušavao da otvorim vrata, jedna granata 
pogodila je upravo tu levu stranu našeg topa. Pogledao sam gore, gde se 
nalazio naš radio-vezista Krumenel (Krumenčhl), koji je posluživao mit- 
raljez u gornjem delu aviona: kupola od pleksiglasa bila je izrešetana, pola 
lica i grudi radio-vezista bili su obliveni krvlju. Na sreću, to je bio kraj naše 
odiseje: jedan ,,hariken" bio je oboren i video sam kako se, sav u oblaku 
dima, obrušava ka zemlji. Drugi ,hariken" je nestao sa horizonta. Krumenel, 
srećan mitraljezac, oteturao se, kao pijan, krvareći do kabine. 

»Muškarci su zaista čudni. Upravo smo bili svedoci i učesnici jedne 
vazdušne bitke, a vi, muškarci, sve to posmatrate kao daje reč o nekoj dečjoj 
igri, kao da se ništa ne događa!" kazalaje moja sekretarica, gospođica Ličen, 
gledajući prema savetniku ambasade, dr Eberhard Riteru, koji je, takođe, bio 
sa nama u avionu. 

»A još je neobičnije da ste se i Vi, gospdice Ličen, takođe tako po- 
našali i samo ste sve mirno posmatrali!", odgovorio sam joj. 

Posle nekoliko minuta sleteli smo na zemunski aerodrom. Ovde su na 
mene čekali moji saradnici, na čelu sa dr Junkerom, koji je vodio poslove 
mog beogradskog biroa. Mogli su da izbliza posmatraju pustolovinu njiho- 

vog šefa. Moj avion ,hajnkel 111" bio je pogođen sa pet granata. Posle 
svega, sledila je još jedna smešna scena. Naš radio-vezista Krumenel, koji je 
bio pogođen sa više šarpnela, odmah je bio prebačen u bolnicu, aja sam kre- 
nuo u Beli dvor. Tu me je očekivao general-feldmaršal Fon Vajks sa svojim 
štabom. Kada sam ušao u salon, u susret mi je krenuo šef štaba, general Vin- 
ter, i pozdravio me ovim rečima: 

»Da ste stigli pola časa ranije, videli biste nešto interesantno. Jedan 
»najnkel 111" upravo se spremao da se spusti na aerodrom Zemun, kada su 
ga napala dva neprijateljska lovačka aviona. Mi smo ovu vazdušnu bitku 
mogli veoma dobro da posmatramo..." 

„Ja, takođe. To je, naime, bio moj ,hajnkel 111", odgovorio sam 
kratko. Retko sam kad u životu, sa tako malo reči, ostavio tako jak utisak. 

General-feldmaršal Fon Vajks doživeo je malo pre toga sličnu pustolo- 
vinu i to nedaleko od Skoplja (Makedonija). Vazdušni prostor već je odavno 
prestao da pripada nama. Pa ipak, preko ovog vazdušnog prostora do Atine 
još su uvek leteli besmrtni avioni tipa ,ju 52" nemačke ,,Lufthanze". Podvizi 
ovih civilnih pilota nisu nikada dobili zasluženo priznanje. 

Kraj septembra 1944. Povlačenje naše Grupa E, armija sa područja 
Soluna biloje u punom jeku. Ja sam avionom otišao u Budimpeštu. Hteo sam 
da se na licu mesta uverim u kakvom se stanju nalaze naše odbrambene li- 
nije. Bio sam gost našeg poslanika dr Fezenmajera. On mi je opisao stanje 
koje je, očigledno, bilo tako zamršeno, da nije moglo biti zamršenije. Da se 
ozbiljno pokuša braniti prostor Erdelja, s time se, očevidno, uopšte nije raču- 
nalo. Sledećeg dana sam se vratio u Beograd. Već dugo je moja najveća briga 
bila da spasavam sve nemačke civile, koji su se nalazili na prostoru između 
ostrva Krit i Beograda. Pred očima sam neprestano imao primere Irana i Ru- 
munije, gde su svi Nemci dospeli u zarobljeništvo. A mnogi Nemci su, ta- 
kođe, doživeli istu sudbinu i u Bugarskoj. Hiljade Srba, koji su se osećali ug- 
roženim od partizana, dobili su od našeg konzulata pasoše i bili su prebačeni 
u Nemačku. Jedna naredba Himlera, koji je bio odgovoran za pitanja Ne- 
maca koji žive u drugim državama (folksdojčeri), sprečilaje banatske Nemce 
da pobegnu dok je još bilo vremena. Nedugo zatim, njih je snašla zla sud- 
bina, jer su doživeli katastrofu koja ih je zbrisala sa tog prostora. Početkom 
oktobra 1944. sa svih strana marširale su prema Beogradu ruske, bugarske i 
Titove, partizanske jedinice. Sav nemački ženski personal poslao sam iz Beo- 
grada - bilo je to krajem septembra 1944 - u Nemačku. Štab nemačke armije 
i nemačka policija napustili su Beograd 5. oktobra 1944. Ja sam se 6. oktobra 
1944. oprostio sa poslednjom nemačkom kolonom automobila. U njoj su bili 
oni koji su radili u mom birou u Beogradu. Autokolona je krenula prema 
Sremu, ka Vukovaru (Hrvatska), predvodio ju je savetnik Poslanstva Brude. 
Ovde je privremeno bilo sedište štaba naše armije. I ja sam se nalazio u auto- 

koloni, kada smo prelazili Savski most iz Beograda u pravcu Zemuna. Ne- 
mačka specijalna jedinica bila je u tom trenutku zaposlena pripremama mini- 
ranja tog mosta. Mostje preživeo brojne napade američkih bombardera. Bio 
je oštećen, ali samo neznatno. Most je, takode, preživeo miniranje, koje su 
tako dobro pripremili nemački specijalci. Spasao ga je jedan običan srpski 
građanin, veteran iz Prvog svetskog rata. Slučajno je, sasvim neratnički, pro- 
lazio mostom, kada je primetio žicu koja je vodila do mosta i trebalo da ga 
digne u vazduh. Odjednom se prisetio slične avanturu iz Prvog svetskog rata: 
negde je pronašao makaze i njima presekao žicu. Ovim činom je stavio na 
kocku svoj život, jer su Nemci mogli da ga streljaju kao sabotera. Zbog toga 
dela on je kasnije proglašen narodnim herojem. Kada su most prešle pos- 
lednje nemačke jedinice, koje su učestvovale u uličnim borbama u Beogradu, 
nemački minerje pritisnuo dugme, sa namerom da most digne u vazduh. Po- 
krio je uši rukama i očekivao da vidi kako most leti u vazduh. Ali, ništa se 
nije dogodilo. Prkosan most ostao je na svom mestu. Rusi su podigli pon- 
tonski most kod Zemuna. 


Veliko uzbuđenje u Glavnom štabu naše armije za Srbiju! Stigla je na- 
redba kojaje bila skopčana sa mnogo rizika. Grupa specijalaca ponovo je do- 
bila zadatak da se vrati na most i da ga uništi. Štitili su ih naša artiljerija i 
mitraljesci, koji su žestoko tukli po ruskim položajima koji su se nalazili kod 
mosta. Ponovo smo postavili eksploziv na Savski most i opet - bez uspeha. 
Naša jedinica vratila se sa mosta ka našim položajima, istovremeno besno 
pucajući po ruskim položajima. U toj akciji izgubili smo jedan laki top. Most 
je i dalje stajao na svom mestu. 

Preko tog mosta ponovo sam prešao kada sam bio isporučen u Beo- 
grad, kao ratni zarobljenik. Za Savski most vezano je puno pustolovina: u 
trenutku kada sam ga prelazio čule su se sirene iz kolone koja je prelazila 
most. Saobraćaj je zaustavljen. Moćne, skupe limuzine prohujale su pored 
nas. U drugoj limuzini sedeo je čovek u belom odelu, okićen zlatnim epole- 
tama, koji ostavlja utisak. ,,Gering", bilaje moja prva pomisao. Oficir Udbe, 
koji me je pratio, kao daje pogodio moje pitanje, odgovorio mi je sa straho- 
poštovanjem: ,,Ovo je bio drug Tito!" 


TITO 


Verujem da je čitalac tokom mog opisa razvoja događaja mogao da 
prati kako su rasli uticaj i moć tog čoveka, koji je zgrabio vlast u svoje ruke 
nakon evakuacije naših trupa sa Balkana. Titovi partizani su sa Crvenom ar- 
mijom, ujesen 1944, upali u Srbiju. Naše povlačenje sa Balkana bilo je tada 
u punom jeku. Do tog trenutka, dakle, dojeseni 1944, odnosno tokom skoro 
tri godine, partizanski rat u Srbiji bio je gotovo beznačajan. Jedino na pro- 

storu Leskovca, u južnoj Srbiji, tokom 1944. godine razvila se prilično jaka 
partizanska grupa, u kojoj su, takode, delovali i brojni bugarski dezerteri, 
koji su pobegli iz bugarskih okupacionih trupa. I ta grupa, međutim, nije za- 
beležila sve do jeseni 1944. neke veće i značajnije napade na naše položaje. 
Sve dojeseni 1944. dominantna snaga u Srbijije bio Draža Mihailović. Ništa 
bolje ne može da opiše stanje u Srbiji od činjenice daje krajem avgusta 1944. 
bila stacionirana samo jedna nemačka borbena jedinica i to jedan policijski 
bataljon, koji i nije bio kompletan u odnosu na brojno stanje. Ovome treba 
dodati nekoliko hiljada ljotićevih dobrovoljaca, koji su bili raspoređeni u 
više grupa. Oni su imali zadatak da osiguraju važne objekte. Veoma dobro 
mogu da se setim ,karte gde su banditi aktivni", koje je mesečno izdavao 
Glavni štab naše armije za Srbiju i to u sklopu izveštaja za potrebe Glavnog 
štaba. To je bila veoma upečatljiva karta. Na njoj su bili teritoriji označeni 
plavom i crvenom bojom, koje su kontrolisali gerilci. Plava boja označavala 
je područje koje je bilo pod kontrolom četnika i ona je u Srbiji višestruko 
nadmašivala crvenu, partizansku boju. Na teritoriju Hrvatske i Crne Gore 
stanje je bilo potpuno obrnuto. Tu su dominirale Titove snage. Plava gnezda 
za nas više nisu bila opasna. Zašto je bilo tako, na to pitanje već sam odgovo- 
rio. Crvena armijaje u septembru 1944. umarširala u Rumuniju i Bugarsku, a 
bugarske trupe okrenule su oružje protiv nas. U tom momentu smo mogli da 
im suprotstavimo naše trupe, koje smo upravo povukli sa grčkog prostora i 
Bosne. Brojnost naših trupa i naoružanje bili su nedovoljni da se suprotstave 
novom rusko-bugarskom frontu, koji je otvoren u istočnoj Srbiji. Naš otpor 
neprijatelju, koji je bio višestruko nadmoćniji, nije mogao dugo da traje. U 
uličnim borbama po Beogradu učestvovali si i Titovi partizani. Za to vreme 
Draža se nalazio sa svojim glavnim snagama u Bosni. Četnici koji su se nala- 
zili u Srbiji našli su se uklešteni između Crvene armije i Titovih partizana i 
bili su delom uništeni ili razoružani. Kako su svaki otpor i borba bili bezna- 
dežni. većina četnika je napustila svoje vojne formacije. Nekoliko četničkih 
jedinica, koje su se borili protiv nemačkog Vermahta, bile su tretirane kao 
nepoželjni saveznici i bile su razoružane od Crvene armije ili partizana. Tako 
je Tito ostao pobednik i gospodar zemlje, u kojoj je tokom rata bilo toliko kr- 
vavih događaja. 

Za ovu pobedu on se borio ogorčeno i beskompromisno od 1941. go- 
dine. Niko mu je nije poklonio. Njegovi partizani borili su se fanatično i u 
borbama su pokazili spremnost da se žrtvuju i ginu. U brojnim borbama 
imali su velike i krvave gubitke, te su podneli nečuvene napore. Najveći deo 
boraca koji su 1941. godine započeli sa Titom borbu, nije bio među živima, 
jer su poginuli u borbama. I Tito se poslužio poznatom komunističkom tehni- 
kom, vodeći politiku narodnog fronta. Ovu tehniku je primenio kada je stva- 
rao Narodnooslobodilačku armiju u šumi, a takođe i nakon prestanka borbi, 
kada se Komunistička partija dočepala vlasti u Jugoslaviji. Kada prosuđu- 

jemo tok događaja u posleratnoj Jugoslaviji, odlučujuća je činjenica, koju 
uvek valja da imamo pred očima: Tito je - vodeći višegodišnje krvave borbe, 
sa svojom partizanskom armijom, koju su predvodili komunisti - postao 
ratna sila. Svešću o tome i ponosom bili su ispunjeni i on, a i njegove prista- 
lice. Ovaj fakatje najvažniji kada treba da se objasni sukob između Moskve i 
Beograda. Do njega je došlo 1948. godine, a napetost između Moskve i Beo- 
grada započela je još tokom rata i sve se više zaoštravala, dok nije otvoreno 
izbila na površinu. Namera Kremljaje bila, da uz pomoć jedne rezolucije ko- 
munističkog Informbiroa maja 1948, samosvesnog vodu Komunističke par- 
tije Jugoslavije baci na kolena. Ovaj pokušaj je propao, jerje većina članova 
Komunističke partije Jugoslavije podržala svog legendarnog vođu. Posle 
toga započeo je višegodišnji hladni rat protiv vodstva KPJ, protiv otpadnika. 
To je bio rat koji je i u evropskim okvirima imao veliko političko značenje i 
on je položaj Tita ojačao kako u samoj zemlji, tako i u svetu. Jednom, godine 
1949, u beogradskom zatvoru čuo sam razgovor između dvojice zatvorenike. 
Nacionalistički zaverenik kazao je jednom komunisti, koji se bio izjasnio za 
Moskvu: ,Ja sam pokušao da pomognem u rušenju Titovog režima i sada 
sam protiv njega. Ali, još više sam protiv vas i spreman sam u toj borbi da 
podržim i Tita." 


Velika i teško shvatljiva Staljinova greška ležalaje u ovoj proceni: on 
je Tita svrstao u istu grupu lutaka koje su bile na vlasti u satelitskim ze- 
mljama Istočne Evrope i Balkana. Ti ljudi došli su na vlast kao posledica 
gvozdenog pritiska Crvene armije i NKVD-a. Ovome treba dodati i drske i 
prljave trikove politike narodnog fronta, koju je komunistička manjina upo- 
trebljavala kako bi mogla da uvede diktaturu. Tito nije dobio vlast u zemlji 
kao što je to, recimo, bio slučaj sa Rakošijem, u Mađarskoj, koji je upotrebio 
„taktiku mađarske salame". Na osnovu definicije samog Rakošija, ova tak- 
tika sastojala se u ovome: pozicija protivnika ,,reže" se na sitne komade, kao 
što se to radi sa salamom. Ono što on, međutim, nije kazao, je to, da ,,sa- 
lama" ostaje kod nekog trećeg, ko je veoma jak, dakle, kod prisutnih trupa 
Sovjetskog Saveza, koje se nalaze u Mađarskoj. Titoje tako ostao i preživeo, 
a Zapad je požurio da ga proglasi za salonskog komunistu, i time prhvatlji- 
vog za njih. 

Kremlj, a pre njih i Nemački glavni štab, potcenili su ovog čoveka. 
Teza o uobičajnim balkanskim bandama dugo je prevladavala i u Glavnom 
štabu - i to iznad svega u redovima Vrhovne komande Vermahta - kada je 
bila reč o Titu. Himler, koji je bio informisan iz policijskih izvora, shvatio je 
da Tito prevashodno predstavlja politički problem. On je bio prvi koji je Hi- 
tlera upozorio na Tita. Himler mi je jednom kazao: 


„To je neumoran borac. Bio bih srećan kad bi smo mi imali tuce ljudi 
ovakvog kova!" 

Izveštajima koji su govorili o tome kako akcije likvidiranja Titove 
grupe dobro napreduju, Hitler je dugo verovao. Tek pred kraj rata postao je 
nepoverljiv prema tim informacijama. Godine 1944. Hitler mije rekao: ,,Ha, 
opet ću da slušam priču kako smo zatvorili u obruč šest Titovih divizija. No, 
već znam kako će se stvar dalje razvijati: za nekoliko dana Tito će imati još 
samo tri divizije, zatim samo jednu, a kada mi najzad krenemo u akciju, onda 
ćemo u tom obruču naći samo nekoliko bosih i izmučenih Italijana i nekoliko 
bolesnih magaraca!" Partizansku diviziju ne valja mešati sa divizijom, kako 
je uobičajeno u vojnom rečniku. Partizanska divizija može da se sastoji od 
nekoliko stotina boraca, a i od nekoliko hiljada. 

Ribentrop mije ujulu 1944. postavio ovo pitanje: 

»Da li verujete da može da se pregovara sa Titom?" 

Ja: ,,Ne!" 

Ribentrop: ,Mislite li daje on pravi komunista?" 

Ja: „Onje stoprocentni komunista koji je prošao moskovsku školu!" 

Ribentrop: „Toje, dakle, Vaše mišljenje?" 

Jednu od najneobičnijih ocena borbene snage Titovih partizana čuo 
sam u novembru 1943, u Zagrebu, i to od mog kolege Kašea, koji je bio ne- 
mački poslanik u Hrvatskoj, kao i od državnog vode Hrvatske, poglavnika 
Ante Pavelića. ljedan i drugi zastupali su sledeće mišljenje: 

»Sa Titovom vojnom silom sadaje gotovo. Njegova najveća snaga do 
sada su bili njegovi partizani, koji su bili u stanju da podnesu neverovatno 
naporne marševe. Sada, kada je kapitulirala Italija, partizani će se dokopati 
teškog naoružanja, koje je do juče pripadalo italijanskim divizijama. I ova 
činjenica znači da će partizanske trupe izgubiti pokretnost, koja je bila nji- 
hovo najopasnije oružje!" 

Ja: ,A šta ako Titu padne na pamet da maršira po šumama i gorama, a 
da pri tome ne vuče sa sobom tešku artiljeriju i tenkove?" 

Ovim skromnim pitanjem nisam uspeo da moje sagovornike navedem 
da malo dublje razmisle o tom problemu. Sve što nije odgovaralo slici stvar- 
nosti kakvu su oni želeli, jednostavno su odbijali da vide. 

Kako sam već napomenuo, imam nameru da izveštavam samo o 
onome što sam lično doživeo. Zbog toga neću govoriti o partizanskim bor- 
bama koje su vodene na tlu Srbije pre nego što sam preuzeo dužnost u Beo- 
gradu, ili kasnije, u susednim zemljama. I ja sam sam, kako sam već kazao, 
potcenio vojnu snagu Tita, jer sam stvarnost merio stanjem u Srbiji. Njegovu 
državničku i propagandnu sposobnost verujem da sam bolje i objektivnije 
ocenio. Moje razumevanje i ocena situacije bili bi još precizniji i bolji da sam 
poznavao istoriju komunističkog pokreta u Jugoslaviji. Čovek uvek treba da 
veoma dobro zna kako je uopšte došlo do određene situacije, odnosno, kako 
se stvar odvijala u prošlosti, pa i do današnjeg dana. 

Daje Tito vodio rat samo sa svojim komunistima, nikada ne bi mogao 
da igra tako značajnu ulogu. Tito je uspeo da u redove oslobodilačke armije 
primi mase koje nisu bile komunističke. Bit njegove propagande bila je sad- 
ržana u paroli da on vodi narodnooslobodilačku borbu. Ova propaganda bila 
je veoma lukava, paje često uspevao da time pridobije i građanske i seljačke 
krugove, koji su verovali da će im ta vlast doneti političku sigurnost. Na- 
vešću samo nekoliko od hiljade primera. 

Godine 1944. jednoga dana pojavili su se u nekom selu partizani, kako 
bi procenili vrednost mlina. Resili su da vodenicu unište, kako ne bi služila 
okupatoru, ali vlasnik mlina trebalo je da primi pravednu odštetu. Ovakav 
postupak ostavio je utisak na seljake. Kada su komunisti došli na vlast, posle 
1944. godine, takav vlasnik nikada nije video odštetu za izgubljenu imovinu! 

Drugom prilikom naišao sam na nekoliko obešenih partizana. Na 
njima je visila tabla na kojoj je pisalo sledeće: ,,Mi smo izdali Tita, jer smo 
krali i pljačkali!" Tito je poznavao bolje nego bilo ko drugi značenje propa- 
gande i kako da se stvori povoljno mišljenje o njegovoj borbi. Njegovi parti- 
zani često su u svojim redovima imali i vojne sveštenike. Izuzetak su bile 
čisto komunističke jedinice, odnosno proleterske brigade. U srpskim selima 
u Hrvatskoj koja su doživela ustaški teror, nakon što su partizani ušli u sela, 
dozvolili su sveštenicima da krste decu, a pravoslavna liturgija ponovo je 
oživela. U selima Srbije, posle upada partizanske armije, pojavili su se parti- 
zani koji su bili sveže obrijani, nosili su čiste uniforme i bili naoružani mo- 
dernim oružjem. Pojavile su se i partizanke koje su nosile na uniformi mini- 
jaturne slike kralja Petra, a u nedelju su išle u crkvu, na službu. ,,Pa ti parti- 
zani i nisu tako strašni", komentarisali su inače po prirodi nepoverljivi se- 
ljaci. 

Najbolja propaganda je uvek ona kada propagandista uspe da nasmeje 
publiku kojoj se obraća. Nemačke vlasti objavile su plakat na komeje stajalo 
da će biti nagrađen sa 100 000 zlatnih nemačkih maraka onaj ko preda Tita, 
živog ili mrtvog, nemačkim vlastima. Kao odgovor na ovu nemačku ponudu, 
u Hrvatskoj je objavljen partizanski plakat, koji obećava nagradu od 50 kuna 
(a to je odgovaralo vrednosti od dve ili tri nemačke marke) onome ko preda 
partizanima, živog ili mrtvog, poglavnika Hrvatske Antu Pavelića. 

Verujem da sam posmatrajući stvari izbliza došao do interesantnog ot- 
krića: jedan pokret može da raste tako dugo dok poseduje sposobnost da kao 
oružje upotrebljava i humor. Kada se jednom dokopaju vlasti, onda postaju 
najopasniji protivnici humora. Svaka vlast se, naime, shvata savršeno oz- 
biljno i zato moćnici postaju savršeno smešni. 

Od kraja 1943. postojao je na prostoru Hrvatske stalni kontakt između 
Štaba nemačkog generala u Hrvatskoj Glaize-Horstenau (Glaise-Horstenau) i 
hrvatskog štaba Titovih partizana. Praktičan rezultat tih razgovora bila je ra- 
zmena zaroboljenika, a posebno ranjenika. Do razmene je došlo u više nav- 

rata. Godine 1944. bilo je trenutaka kada je partizanima izgledalo da im je 
okupator daleko manje opasan nego Saveznici, koji bi se, ako se iskrcaju na 
Balkan, verovatno teško pomirili sa tim da komunisti odnesu potpunu po- 
bedu. Partizani su tada vodili borbe na nekoliko odlučujućih frontova i našli 
su se u nezavidnoj situaciji. Možda su iz taktičkih razloga sklapali dogovore 
sa Nemcima, kako bi, pre svega, dobili na vremenu, ali pri tom nisu nikada 
gubili iz vida svoj glavni cilj - osvajanje potpune vlasti u Jugoslaviji. Isto 
tako, nema govora o tome da je Tito ozbiljno shvatao sklapanje ugovora sa 
Nemcima. Ta saradnja mu je služila samo taktički, u odredenom trenutku. 
Dugoročno, on je razmišljao o svojoj istorijskoj ulozi i legendi i pazio je, 
kada je saradivao sa Nemcima, da se ne kompromituje. Isto tako, ne postoji 
sumnja u to daje maršal Jugoslavije ostao komunista. Sa gledišta svetskog 
komunizma iz Moskve, titoisti su otpadnici i sektaši. Ali, i kao sektaši, oni 
ipak nisu prestali da budu komunisti. I pripadnici hrišćanskih sekti nisu pres- 
tali da budu hrišćani. Promenile su se samo metode, ali ne i ciljevi. Mark- 
sisti-lenjinisti Titove komunističke partije kritikuju državno-kapitalističku 
birokratsku liniju Staljina i stalinista. Tito je sebi uzeo za pravo da govori 
kao komunista, ali i da zagovara nacionalnu autonomiju, a to Moskva svojim 
satelitima do danas ne želi ili ne može da prizna, jer se to protivi interesima i 
ciljevima svetske revolucije. Kada Moskva govori daje Tito postao saveznik 
kapitali-stičkom Zapadu, to ne odgovara istini već je to propaganda. Kada 
Zapad predstavlja Tita kao saveznika, onda je tu reč o iluziji. Sve ovo govori 
o tome da Tito poseduje priličnu meru državničkog dara, kada mu je uspelo 
da zauzme tako važno mesto a da to bude veoma korisno za njegovu zemlju. 
Ovo Titu polazi za rukom od 1948. godine do danas. Tito je preživeo rat, 
građanski rat i krize koje su potresle njegovu zemlju. Do današnjeg dana Tito 
nosi na svojim grudima jedinu zaštitnu, pancir košulju, koja, kao revolucio- 
nara, može da ga sačuva od besa i nezadovoljstva njegovih savremenika: ova 
zaštita se zove - uspeh. 

Šest i po godina proveo sam u Titovoj Jugoslaviji u zatvoru. Činjenica 
da sam ovu zemlju napustio 21. novembra 1952. i to kao živ čovek, ostaje za 
mene najupečatljivije sećane na maršala Tita. 


SUSRETI 


O tragičnom liku general-pukovnika Nedića već sam mnogo pisao. Pa 
ipak, osećam potrebu da kažem još nekoliko reči, kako bih bolje i jasnije os- 
vetlio njegovo mesto u istoriji Srbije. Još uvek se njegova uloga prikazuje 
iskrivljeno i u pogrešnom svetlu. Dosadna i neinteligentna propagandajoš ga 
opisuje kao kvislinga. Njegova uloga može da se uporedi samo sa istorijskim 
ličnostima i ravna je vojničkim zaslugama Hindenburga, Petena (Pétain), Ru- 
muna Antoneskua, Grka Colakoglua i Finca Manerhajma. U trenucima ve- 

like nesreće jedne nacije desi se da na horizontu nema državnika koji uživa 
poverenje najvećeg dela stanovništva. Tada se čuju jauci i povici: ,Spašavaj 
nas!" Narod se tada obično obraća zaslužnim, priznatim i uglednim voj- 
nicima. I general Ajzenahuer je takode bio pozvan - s obzirom na užasnu 
mogućnost atomskog rata koji bi uništio svet - da stane na čelo najjačeg na- 
roda na kugli zemaljskoj. Nedića su nagovorili njegovi prijatelji da stane na 
čelo srpske vlade. To je bilo godine 1941, kada je izbio komunistički ustanak 
u Srbiji. Taj događaj je pretio da izazove građanski rat. Ova opasnost ga je 
prisilila, kao ubeđenog antikomunistu, da sarađuje sa okupatorom. On je 
svim svojim srcem i dušom bio srpski nacionalista. U njegovom birou na 
zidu je visila slika kralja, čija izbeglička vlada je predstavljala za Nemačku 
neprijateljsku silu. Nemačka propaganda, kojaje bila dosadna, neprestano se 
izrugivavala sa njim kao sa ,,kraljem-dečakom". Simbol napaćenog naroda 
predstavljala je druga slika, koja je prikazivala, sa okrutnom realnošću, ženu 
koja je razapeta na krstu. Ta žena predstavljala je majku Srbiju. Sve ovo nije 
nikako moglo da znači za Nemce koji su ga posećivali, da Nedić obožava 
okupatore i da prema njima gaji simpatije. 


Nedić je od Nemaca stalno doživljavao razočarenja i bio je ogorčen 
njihovim postupcima. On je neprestano hteo da podnese ostavku na položaj 
predsednika vlade. Ali, nije bio jaka ličnost i uvek je dozvolio da ga odvrate 
od te namere. Poznavao sam ga lično. Sa njim sam vodio bezbrojne razgo- 
vore i poznajem ga dovoljno dobro da bih mogao da kažem koji su bili nje- 
govi glavni motivi da se politički angažuje. Prvo, bio je neprijatelj komu- 
nizma. Drugo, nadao se, da će, ako pristane na saradnju sa okupatorom, 
olakšati zlu sudbinu Srba i poboljšati njihov položaj. Ovome valja dodati i 
razumljivu ambiciju starog generala, u nesreći koja je zadesila zemlju, da se 
istakne kao zaštitinik dinastije Karadorđević i borac protiv komunizma. 
Nedić nije bio državnik, a ni državni činovnik ili ekonomista. Poslao mi je 
stotine pisama u kojima se žali na stradanje Srba u Hrvatskoj, u Albaniji, u 
bugarskoj okupacionoj zoni, u Mađarskoj i na području koje je okupirala Ne- 
mačka. Bio je neumoran u protestima i tužbama, ija mogu da potvrdim i da 
mu odam priznanje da je u tim intervencijama mnogo puta i uspeo: kaznene 
mere nisu bile izvršene sa takvom strogošću kako je bilo planirano, ili mu je 
čak pošlo za rukom da ispravi nepravdu. Dugo sam ja bio njegova poslednja 
nada. Dovoljno sam podrobno opisao kako je došlo do toga da gaje i ta po- 
slednja nada razočarala. Ja sam, međutim, morao da se držim diplomatskih 
pravila, koja moraju da se poštuju. Nisam, dakle, mogao da se kod Nedića 
žalim na moju vladu. Na kraju, on je, razočaran i ogorčen, počeo da sumnja i 
u mene, u moje iskrene namere. Više nije verovao da nastojim svim silama 
da dode do preokreta u nemačkoj politici prema Srbiji. Nedićev položaj nije 
bio lak. On je morao da ide mukotrpnim putem saradnje sa okupatorom. Nje- 

gov položaj mogao je da se donekle olakša time da mu se omogući da pos- 
tigne bar neke uspehe u spoljnoj i unutrašnjoj politici. 

Kada se našao u emigraciji, u Kicbielu (Kitzbiihel), u Tirolu, kao 
predsednik izbegličke vlade, odbio je da pruži podršku tome da se nastavi sa 
otporom. Nedić je to obrazložio veoma ćestito i razumno ovim argumentima: 
svaki pokušaj da se ohrabri i podrži nastavak borbe srpskih nacionalista pro- 
tiv Tita. neodgovoran je. Situacijaje beznadežna. On je držao do spoljašnjih 
formi: kadaje službeno potvrđena Hitlerova smrt, posetio me je da mi izrazi 
saučešće i to u trenutku kada su Nemci na svim frontovima doživljavali 
opštu katastrofu. 

Nedić je bio potpuno nesebična osoba i nije posedovao nikakvo imanje 
ili bogatstvo. U Beogradu je stanovao kod svog brata Milutina Nedića, koji 
je, takode, bio general. Politički su bili istomišljenici. 

Poznato mi je da je žena njegovog brata, njegova svastika, prodala 
zlato i nakit kako bi mogli da prežive teške ratne godine. Ziveli su veoma 
skromno. Njegov brat i svastika, posle sloma Nemačke 1945. godine, izvršili 
su samoubistvo u Tirolu. Milana Nedića su po završetku rata internirale ame- 
ričke vojne vlasti. U februaru 1946. Amerikanci su ga ,posudili" Titu, kako 
bi mogao da se kao svedok pojavi na suđenju Draži Mihailoviću. Više se nije 
vratio. Za korpulentnog čoveka skok sa trećeg sprata zatvorske zgrade bio je 
dovoljno visok. Od togaje umro. 

Isto tako, ni i o ličnosti Draže Mihailovića ne mogu da kažem ništa 
više od onoga što sam već rekao. On je veoma cenio moju borbu da se pre- 
stane sa streljanjem taoca u Srbiji. Jednom sam primio poziv da dođem, ne- 
daleko od Topole, na degustaciju vina. U tom trenutku nisam bio u Srbiji. Je- 
dan moj saradnik odgovorio im je da verovatno neću doći, jerje to četničko 
područje i niko ne može da pruži potpunu garanciju za bezbednost gospodina 
specijalnog izaslanika za Balkan. Ovaj odgovor otišao je preko četničkog 
vojvode Kalabića, Mihailoviću. Draža je, takode preko Kalabića, poslao sle- 
deći odgovor: 

»Mi znamo koliko srpske krvi dugujemo Nojbaheru. Zato će on, na 
području u kome ja komandujem, putovati ne kao ministar, nego kao princ. 
Ako Nojbaher želi, staviću mu na raspolaganje, kao telesnu gardu, konjicu, a 
biće obučeni u srpsku narodnu nošnju!" 

Saznao sam i za ovaj slučaj: jedna neprijateljska obaveštajna služba 
preduzela je korake da me likvidira. Draža Mihailović je protestovao protiv 
tog plana. Bilo je to godine 1944. Kod Draže se još nalazila Američka vojna 
misija. Preko njih on je bio odlično obavešten o stanju na svetskim ratištima. 
Draža je, dakle, sigurno znao da evakuacija nemačkih trupa uskoro predstoji 
i daje u pitanju najviše nekoliko meseci. Tada je mislio samo na jednu stvar: 
kako da se bez borbe dokopa strateški ključnih mesta u zemlji, koja su se još 
nalazila u nemačkim rukama. 

Način na koji je Draža bio ostavljen na cedilu od svojih ranijih prija- 
telja sa Zapada, koji su, prethodno, godinama po čitavom svetu širili njegovu 
ratničku slavu, učinio je daje njegova propast postala tragedija. Dugoročno 
gledajući, Zapad neće moći da se beskonačno poziva na Dražinu ,,saradnju sa 
neprijateljem". Taj argument je jeftin i neistinit i zato ga treba odbaciti. 

U novembru 1943. doznao sam da je u Beogradu uhapšen jugoslo- 
venski kapetan po imenu Pavle Đurišić. Sa nekoliko svojih drugova uspeo je 
da pobegne iz zarobljeničkog logora, koji se nalazio u Poljskoj, i do Beo- 
grada su stigli - peške. Takode sam dobio informaciju daje ovaj oficir u krat- 
kotrajnom nemačko-jugoslovenskom ratu primio naveće priznanje za poka- 
zanu hrabrost. Nakon kapitulacije, postao je četnički vojvoda u Crnoj Gori. 
Prvo se borio protiv Italijana. Kasnije je vojevao sa nemačkim i italijanskim 
jedinicama protiv komunista. U svojoj rodnoj Crnoj Gori postao je slavan 
zbog majstorstva u vođenju gerilske borbe, pri čemu je pokazao veliku dose- 
tljivost i avanturistički duh. Glavnina njegovih trupa sastojala se uglavnom 
od boraca koji su sa komunistima imali da poravnaju račune u pogledu krvne 
osvete. Posle nemačke i italijanske ofanzive protiv partizana, koja se odvijala 
pod nazivom ,,Vajs", Pavia Đurišića i njegove ljude su razoružali Nemci i 
poslali ih zarobljeništvo. Meni se postupak Nemaca nije dopao. Na moju in- 
tervenciju, Pavle Đurišić bio je oslobođen. Pre nego što je krenuo u svoju 
Crnu Goru, sredio sam da dođe u moju kancelariju. Hteo sam, prosto, da 
upoznam tog interesantnog čoveka. U moju kancelariju ušao je mlad. snažan 
čovek srednje visine, na kome su se videli znaci napora koje je podneo prili- 
kom nedavnog bega iz poljskog logora. Videlo se da već dugo nije bio kod 
frizera. Seo je na ponuđenu stolicu i posmatrao me mirno svojim velikim 
tamnim očima. Toje, dakle, bio ratni heroj Pavle Đurišić. Obratio sam mu se 
ovim rečima: 

„Gospodine kapetane, poznat mi je vaš slučaj. Vama je na nezakonit 
način bilo oduzeto oružje i bili ste zarobljeni. Veoma dobro znam da ste Vi 
srpski i crnogorski nacionalista i da se niste borili za nas. Znam veoma dobro 
da se Vi nikada nećete boriti za Nemačku, ako uopšte želite da nastavite 
borbu. Sve zavisi od Vas. Vi ste sada slobodan čovek i možete da idete kuda 
god hoćete." 

Pavle Đurišić bio je vidno uzbuđen i iznenađen i odmah mi je kazao 
sledeće: 

»Ako ste oslobodili mene, onda Vas ja molim da pustite na slobodu i 
moje drugove, koji su imali hrabrosti da beže sa mnom!" 

Ja: ,Podneću molbu da se i to uradi." 

Đurišić: „A da li bi ste mogli da oslobodite i šest stotina boraca koji su 
bili sa mnom razoružani. Boljih boraca od njih nema u Crnoj Gori." 

Ja: „Za ovu stvarje odgovorna Vrhovna komanda Nemačke armije. Ja 
ću i u vezi s tim pitanjem da napišem molbu." 

Đurišić: „Da li bih mogao da posetim Nedića?" 

Ja: ,Možete da posetite koga god želite, jer Vi ste sada slobodan čo- 
vek. Nastavite li, međutim, da se borite protiv nas, tada sam ja kompromito- 
van. U tom slučaju, biću toliko kompromitovan da nikada više neću moći da 
oslobodim ljude, recimo, kao što ste Vi, iz slične situacije." 

Đurišić: ,Nudim moju porodicu, kao taoce!" 

Ja: ,Blagodarim na ponudi, ali ja sam protiv uzimanja taoca. Vašoj po- 
rodici šaljem pozdrave sa najboljim željama! I na kraju, imam još nešto da 
kažem. U ovom građanskom ratu Vi ste uništili više muslimanskih sela. 
Možete li mi obećati da ćete obustaviti rat protiv muslimana? Vaš stav je 
anahronizam, koji potiče još iz proteklih vekova, kada su se vodile borbe sa 
Turcima. Pa, ti muslimani su takode Srbi!" 

Đurišić: „Koje musliman, taj nije više Srbin! Mogu da Vam, međutim, 
obećam, da ih više neću dirati." 

Već nekoliko nedelja posle ovog našeg razgovora. Pavle Đurišić priku- 
pio je nekoliko hiljada boraca. Mladi ljudi su obožavali slavnog gerilskog 
vođu i masovno su mu prilazili. Od nemačkog Vermahta nije imao veliku 
podršku. U decembru 1943. njegove trupe pretrpele su velike gubitke u bor- 
bama sa partizanima, koje je dobro vodio Peko Dapčević. Đurišić je nastavio 
da se bori u Crnoj Gori sve do evakuacije nemačkih trupa sa tog prostora. U 
toku vojnih operacija on je uvek išao prvi, ispred svojih vojnika: u ruci je 
držao štap. za pojasom je nosio pištolj, izgledalo je da ga se pucnjava, kojaje 
besnela pred njim, uopšte ne tiče. Uskoro je nastala legenda da ga metak 
neće, odnosno da je neranjiv, što mu je donelo još veću popularnost, a mladi 
ljudi su još više hrlili u njegove redove. Jedan Albanac, koji je zbog krvne 
osvete pucao u Đurišića. demantovao je tu legendu: on je pucao u prsa če- 
tničkom vojvodi, koji se brzo oporavio od rane koja mu je probila pluća. 
Dobro poznajem cnogorsku junačku literaturu i zbog toga, početkom 1944, 
nisam propustio da mu. preko savetnika Nemačke ambasade Kramarca, če- 
stitam na junačkoj rani. Ne želim da me čitalac pogrešno razume. Takva če- 
stitka ne odnosi se na činjenicu da rana nije bila smrtonosna. Čestitka se od- 
nosi samo na junačku činjenicu daje ranu zadobio u borbi. On je bio opasan 
nemački saveznik. Meni je uvek bilo savršeno jasno da bismo mi za Pavia 
Đurišića, u slučaju invazije zapadnih sila na Balkan, ponovo postali njegov 
najveći neprijatelj. Kada je započelo povlačenje nemačkih trupa iz Crne 
Gore, Pavle Đurišić je krenuo sa njima. Tokom napornih marševa po pla- 
ninskom terenu, tokom operacije povlačenja prolazili smo i kroz područja 
koja su kontrolisali partizani. Njegove trupe vodile su borbu sa partizanima i 
time nemačkim trupama olakšale evakuaciju sa tog prostora. Kasnijeje Pavle 
Đurišić sklopio ugovor sa ustaškim trupama Ante Pavelića, da bi mogao da 
prođe sa svojim jedinicama kroz Hrvatsku i Istru. Tamo su se već nalazile i 
druge četničke jedinice, kao i ljotićevi dobrovoljci. Ustaše, za koje su do po- 

slednjeg trenutka glavni neprijatelj ostali pravoslavni Srbi, nisu ispoštovali 
dogovor, postavili su mu zasedu i pobili jedan deo njegovog odreda. Svi če- 
tnički oficiri bili su uhvaćeni i ubijeni. Pavle Đurišić bioje, zajedno sa neko- 
liko svojih drugova, spaljen. On je bio pravi Crnogorac iz prošlog veka. Poli- 
tika ga nije interesovala, a do političara nije mnogo držao. Njegovo zani- 
manje, njegov poziv bioje: uvek. i dan i noć, da bude junak Crne Gore. Onje 
vodio krvav gerilski rat protiv partizana. Ali, i kod mnogih partizana je ta- 
kode, postojala ista želja i to uprkos svoj komunističkoj ideologiji. U toj cr- 
nogorskoj herojskoj tradiciji, dok je besneo okrutan građanski rat, uništeni su 
mnogi mladi životi. 

U novembru 1944. stigao sam u Beč. Saznao sam da se u jednoj bol- 
nici u Dahauu nalaze patrijarh Srpske pravoslavne crkve, Gavrilo i mitropolit 
Nikolaj Velimirović. Ja sam alarmirao vlast. Obojica visokih dostojanstve- 
nika SPC bila su tokom rata internirani u jednom manastiru u Banatu. Prili- 
kom povlačenja nemačke policije, njih dvojica su takođe odvedeni iz manas- 
tira i prebačeni u Nemačku. Konačno su bili smešteni u bolnicu, u Dahau. 
Kaltenbruner još nije znao da su oni opet internirani. Kada je za to čuo od 
mene, bio je spreman da obojicu crkvenih dostojanstvenika na moj zahtev 
odmah oslobodi, i da im se odredi mesto boravka u nekom gradu u Bavar- 
skoj. Kasnije sam zahtevao da im se u Nemačkoj da puna sloboda kretanja. I 
ovo je, takode, bilo odobreno. Tako su patrijarh Gavrilo i mitropolit Nikolaj 
Velimirović stigli u Beč. Tamo se nalazila brojna srpska kolonija, uglavnom 
izbeglice, koji su sa radošću pozdravili patrijarha i mitropolita. Gavrilo je bio 
impozantna, upečatljiva ličnost, Crnogorac, rodom iz Kolašina. Njega su 
deca u Bavarskoj, zbog njegove duge brade, pozdravljali kao svetog Nikolu, 
koga poznaju iz dečjih bajki. Gavrilo i Nikolaj osećali su se veoma dobro u 
bavarskom selu. Okruženi prijatnim ljudima, bili su duboko impresionirani 
činjenicom da u Nemačkoj živi tako mnogo religioznih ljudi. Patrijarh i mi- 
tropolit posebno su bili dirnuti načinom kako Nemci slave Božić uz božičnu 
jelku, uključujući i predivnu, besmrtnu božičnu pesmu Spokojna noć, sveta 
noć (Stille Nacht, heilige Nacht). Obojica su iskreno izjavila, da su o nema- 
čkom narodu do sada imali sasvim drugačiju predstavu. Nikolaj je bio jedan 
od vodećih pravoslavnih teologa, veliki propovednik, koji je imao široko 
obrazovanje. On je, takode, bio oštar politički borac hrišćanskog sveta, koji 
je već odavno bio poznat u Engleskoj i Americi. Njegov bes protiv Darvina, 
Marksa i Ničea nije imao granice. Tada bi iz njegovih crnih očiju počinjale 
da sevaju munje i varnice. Sa obojicom dostojanstvenika srpske crkve imao 
sam dobre lične odnose. Pred kraj rata smo se viđali u protivvazdušnim sklo- 
ništima, podrumima bečkih hotela ,,Imperijal" i ,,Bristol", kako bi se zaštitili 
od kiše američkih bombi - svaka je bila teška po hiljadu kilograma - koje su 
padale po centru grada. U sećanju mi je naročito ostalo bombardovanje Beča 
12. marta 1945. Tada je uništena svetski čuvena Bečka opera. Bombe su 

pljuštale oko hotela ,,Bristol", a u podrumu tog hotela sedeli smo Nikolaj ija 
i vodili filozofske razgovore. Tema nam je bio francuski mislilac Paskal i 
njegovo delo Misli (Pensćes). S vremena na vreme, teške ekplozije potresle 
su naš podrum i punile ga prašinom. U tom trenutku ja bih ustao i kazao ne- 
koliko reči, kako bih umirio i ohrabrio brojnu decu i žene, koji su bili sa 
nama u skloništu. Istovremno bi se u svoj svojoj veličini uspravio srpski pat- 
rijarh sa dugom, belom bradom i zlatnim velikim krstom obešenim o grudi, 
koji je do tada sedeo pored mene. Podigao je ruku u pravcu ljudi, koji su bili 
uplašeni i plakali su. Boljeg čoveka i veću pomoć u borbi protiv panike ne 
bih mogao da nađem. Posle svega nekoliko sekundi, u podrumu je opet vla- 
dao mir. 

Gavrilo i Nikolaj su u političkim aktivnostima pokazali najveću 
uzdržanost. Do njih je stigao poziv Srba, koji su se našli u Istri, da ih posete. 
To su oni i uradili. Bio je to april 1945. Hitler je jedva dozvolio da do te po- 
sete dođe. On se, naime, bojao, da bi ove dve važne ličnosti neko mogao da 
kidnapuje. Hitler je stoga insistirao da i ja putujem sa njima. Dogovorili smo 
se da se nađemo u Koruškoj, kod jezera Werter (Wörther). Nisam mogao da 
stignem na vreme, pa su oni krenuli bez mene, jer su ih Srbi iz pratnje ne- 
prestano požurivali da se već jednom krene. Ja sam ih ipak sustigao, a patri- 
jarh i mitropolit su mi se izvinili, jer me nisu, kako je bilo dogovoreno, če- 
kali. Oni nisu znali da sam ja preuzeo punu odgovornost za njihovu bezbed- 
nost tokom čitavog puta. Ratna područja su zamišljali sasvim drugačije. 
Osećali su da su politički veoma eksponirani i zbog toga meta mnogima, pa 
su tražili da se što pre vratimo u Austriju. Od Gavrila i Nikolaja sam se rastao 
u Kicbilu. Ja sam ubrzo bio interniran, a Gavrilo se vratio u Beograd i bio je 
i dalje poglavar SPC. Pre nekoliko godina je umro. Nikolaj je emigrirao u 
Ameriku, gde je, kao veliki govornik, započeo krstaški rat protiv Tita i nje- 
gove vlasti. Boriti se protiv Tita, međutim, na Zapadu je već pre mnogo go- 
dina prestalo da bude moda. Nikolaj, zakleti protivnik svih modernih 
,»izama", morao je da se suoči sajednim moćnim ,izmom", sa političkim rea- 
lizmom. A on se interesuje samo za krstaše koji mogu da se legitimišu time 
što poseduju odgovarajući broj tenkovskih divizija. Ako to nemaju, onda im 
je u hrišćanskom svetu obezbeđen jedino uspeh koji se zove poštovanje i 
pažnja. 


RASTANAK 


Dve zgrade u Beogradu, koje su bile sedište mog biroa, kao i mojih sa- 
radnika, 6. oktobra 1944. bile su napuštene, a u dvorištu zgrade osećao se mi- 
ris spaljenih službenih spisa i dokumenata. U Beogradu, na Kalemegdanu - u 
staroj turskoj tvrđavi, kojaje u svoje vreme bila moćna i neosvojiva - još se 
nalazio general Felber, koji je bio poslednji nemački komandant grada. On se 

pripremao za bezizglednu borbu, do koje ipak nije došlo. I on je, takode, u 
poslednjem trenutaku primio naredbu kojom mu je dozvoljeno da se povuče. 
Poslednji nemački vojnici, koji su učestvovali u uličnim borbama, 18. ok- 
tobra 1944. napustili su Beograd. Nedić je sa većinom svojih ministara još 
pre mene napustio Beograd i stigao je u Beč. Uspeo sam da od Nemačkog 
glavnog štaba dobijem odobrenje da u Gracu može da nade utočište i neko- 
liko hiljada ljotićevih dobrovoljaca. Odatle su, malo kasnije, otišli u Istru. 
Oni su se od 1941. godine borili za Nedića, a protiv četnika i partizana. Da su 
ostali u zemlji, sigurno bi bili ubijeni. 

Mojim avionom ,hajnkel 111" po poslednji put sam uzleteo sa piste 
zemunskog aerodroma. Još jednom sam pogledao u pravcu Beograda. Ra- 
zmišljao sam šta sam sve prošao i doživeo u ovom gradu. Pritisla me je neka 
teška, olovna tuga. Bio je to kratak i neslavan let. Vazdušni prostor odavno je 
pripadao neprijatelju. Sletili smo u Vukovar i to podalje od piste aerodroma, 
kao saonice kada sidu sa staze i slete u grmlje. Kada sam stigao u Vukovar, 
počela je da me trese groznica i morao sam da legnem u postelju. Vukovar se 
nalazi u Sremu, oko 120 km zapadno-severozapadno od Beograda, a na Se- 
vern se proteže mađarska ravnica. To je prijatan mali grad, a smešten je na 
mestu gde Dunav pravi krivinu u pravcu istoka. 

Povlačenje nemačkih snaga sa Balkana odvijalo se najvećim delom 
peške. Iz Grčke, Albanije i Crne Gore kretale su se kolone nemačkih voj- 
nika, danima i nedeljama, bez predaha, u mukotrpnim i iscrpljujućim marše- 
vima - ka severu. Nemačkoj koloni su se u Crnoj Gori priključile hiljade ci- 
vila, kao i četnici Pavia Đurišića, koji su se kretali, disciplinovano, ka Više- 
gradu i dalje po Bosni, koju su nemačke snage branile još punih pola godine. 
Sa tom kolonom iz Crne Gore, krenuo je rukovodilac mog usamljenog služ- 
benog biroa na Cetinju, savetnik ambasade Kramare (Kramarz). Konzula 
Fon Valfeld (von Wahlfeld), koji je nekada vodio poslove konzulata na 
ostrvu Krit, poslao sam u Skoplje i imenovao sam ga vojnim zapovednikom 
Makedonije, kako bi mogao da vodi poslove evakuacije naših trupa sa tog 
područja. Pred kraj rata, prilikom prisilnog spuštanja njegovog aviona pored 
Zagreba, izbio je požar i on je izgoreo u avionu. Moju glavnu brigu predsta- 
vljao je poslednji transport nemačkih civila iz Grčke. Trebalo je da vozom 
napuste Grčku. Svakih desetak kilometara otkačili bi lokomotivu sa njihovog 
voza i upotrebili za potrebe vojske. Tako su se nedeljama nalazili u vago- 
nima. Posle više nedelja putovanja železnicom, najzad su stigli u Srbiju. 
Dockan. Put železnicom dalje, na sever, su već presekli Rusi, Bugari i parti- 
zani. U Kraljevu su nemački civili morali da napuste voz i peške da krenu ka 
Višegradu i dalje u Bosnu. To su bili iscrpljujući marševi, ali su ipak stigli do 
cilja. Iz Prizrena - grada sa područja Kosova, koje je posle razbijanja Jugo- 
slavije pripalo Albaniji - primio sam preko radio-veze informaciju od mog 
saradnika za ekonomska pitanja Albanije, dr Gstetenbauera (Gstčttenbauer), 


179 


da tamo predstoji streljanje dve hiljade zarobljenih partizana. Niži oficiri koji 
su se nalazili na tom području, kada su primili naredbu da sprovedu ovu za- 
povest, pozvali su se na mene i zatražili da se naredba ne izvrši pre nego što 
se ne dobije moje mišljenje o tom pitanju. Za svaki slučaj, propustio sam da 
se raspitam koje izdao takvu naredbu. Umesto toga, sledio je moj odgovor u 
kome protestujem protiv naredbe da se partizani streljaju. Pri tom sam se 
pozvao na dužnost koju mi je firer lično poverio u vezi sa pitanjima nezavi- 
snosti Velike Albanije (koja u tom trenutku više nije ni postojala). U nameri 
sam uspeo i do egzekucije partizana nije došlo. Za ovim dogadajem sledila je 
bujica novih uzbuđenja. Nemce u srpskom delu Banata, folksdojčere, snašla 
je katastrofa. Da ista zla sudbina ne zadesi i Nemce u Sremu, dogovorio sam 
se sa Himlerovim čovekom za Hrvatsku, SS-vodom Kamerhoferom, pošto 
više nije bilo vremena da se za to dobije odobrenje od Glavnog štaba. Dan i 
noć prolazile su kolone izbeglica pored mog prozora u Vukovaru. Pored ne- 
mačkih civila, ovuda je prošlo, ćuteći, nekoliko hiljada ljotićevih dobrovo- 
ljaca, čiji cilj je bio Grac, u Štajerskoj. Kako ljotićevci nisu hteli da ostanu na 
nemačkom teritoriju, oni su nastavili da marširaju, te su stigli na područje iz- 
među Gorice i Trsta. Politika sa svim svojim nepredvidivim zamkama sada 
je bila iza mene. Jedini zadatak koji mije još preostao, sastojao se u spaša- 
vanju živih ljudi. A toje moglo da se predvidi. Nije reč bila samo o ljudima. 
Ispred dvorca grofa Elea (Eitz), u Vukovaru, gurali su se najednoj livadi lepi 
konji, lipicaneri, koji su pripadali tom posedu. Ti konji su imali sreće, jer su u 
general-feldmaršalu Fon Vajksu, koji je i sam započeo karijeru kao konjički 
oficir, našli zaštitnika. General se pobrinuo za to da i oni budu transportovani 
i da se predaju u ruke njihovom vlasniku u Austriji, u Štajerskoj. 

Prestala su da stižu brda dokumenata. Moj zamenik u Beogradu, refe- 
rent i savetnik ambasade dr Junker, nije više bio prisiljen da juri za svojim 
šefom. Neprestano sam bio na putu, u avionu, a ono kratko vreme što sam 
boravio u Beogradu dr Junker, je iskoristio da mi da na uvid ogromnu ko- 
ličinu akata. Ovaj moj saradnik, koji je odlično poznavao činovnički posao, 
dobio je zadatak da spali hrpu dokumenata u Beogradu, a docnije i u Beču. 
Moja firma „specijalnog izaslanika za Balkan" prestala je da proizvodi pa- 
pire i akte. Još neko vreme smo nastavili da šaljemo izveštaje preko radio- 
veze. Uskoro se i ova aktivnost ugasila i niko više nije slao nikakve radio-po- 
ruke u vezi s balkanskim prilikama. Stigli smo do kraja puta. 

Povlačenje naših trupa iz Albanije bilo je za mene veoma skupo, jer 
sam tada izgubio moj ,hajnkel 111". Tom mašinom izveo sam preko sto le- 
tova. Naš čovek u Tirani bio je Šlip (Schliep). On je vodio poslove našeg ge- 
neralnog konzulata, a godine 1944. to je postala nemačka službena amba- 
sada. Za vreme povlačenja naših snaga iz Albanije, Šlip je zamolio da mu 
hitno pošaljem svoj avion, kako bi mogao da njime evakuiše i naše albanske 
prijatelje. Avion sam poslao noću u Tiranu. Mašina je izgubila radio-kontakt. 

Jedan čas je kružila iznad Tirane, a sletanje nije bilo moguće. Kada je pilot 
video da se kvar ne može popraviti, okrenuo je avion ka severu. Kako je bila 
noć, bez radio-veze pilot nije mogao nigde da sleti. Pilot Hojzler leteo je u 
pravcu severa do poslednje kapi benzina, a onda je morao da se spusti i to u 
Češkoj, nedaleko od Ostrave. Posada aviona kojaje u svom veku transporto- 
vala ogromne količine teškog zlata i isto toliko tona briga, preživela je pri- 
silno spuštanje, ali se avion potpuno slupao. Ja sam zbog tog udesa bio žalos- 
tan kao da sam izgubio živo biće koje sam dugo i dobro poznavao. Moj avion 
je preživeo oluje i ledene kiše, udare gromova i prisilna spuštanja, požar u 
mašini aviona i, na kraju, granatiranje tokom jedne vazdušne bitke, iz koje je 
moj ,hajnkel" izašao kao pobednik. On je uživao veliki ugled na svim bal- 
kanskim aerodromima. Bez aviona sam ostao 15. oktobra 1944, dakle, u tre- 
nutku kada ionako više nije bilo moguće leteti balkanskim vazdušnim pros- 
torom. Ostaci ,hajnkela" sada su se nalazili u stranoj zemlji, na nekoj njivi 
ležao je iskrivljen propeler aviona. Ja, vlasnik ove mašine, i dalje sam bio 
specijalni izaslanik, ali bez Balkana. Sada sam imao vremena da razmišljam 
o svetu koji je postajao sve sablašniji i užasniji, kao i o svom proteklom radu, 
ispunjenom avanturama, uspesima i neuspesima. 

U novembru 1944. ministar naoružanja Sper (Speer) pozvao me da 
dodem u Berlin, na razgovor. Poleteo sam avionom iz Vukovara, iz mesta u 
koje se više neću vraćati. Stigao sam u Berlin, kojije bio u ruševinama. Sper 
mi je ponudio da postanem državni sekretar i da stupim u njegovo minis- 
tarstvo. Nisam pokušao da sakrijem svoje mišljenje i kazao sam mu otvo- 
reno, da novu dužnost smatram besmislenom. Rekao sam Speru da imam 
šestogodišnje balkansko iskustvo, kao službenik Ministarstva spoljnih po- 
slova. Kao činovnik, dužan sam da ostanem i dalje na svom mestu i nije po- 
šteno da ih napuštam, sada, u ovoj situaciji. 

Sper: ,Ali, ja bih želeo da radim sa Vama. Imam ideju. Vi ste go- 
dinama bili generalni direktor građevinske firme, ne znam kako se zvala. Vi 
ste, takode, gradili prigradska naselja oko Beča, koja su ispunjena zelenim 
površinama i parkovima. Takođe, vodili ste fabriku koja je proizvodila 
građevinski materijal, i najzad, bili ste gradonačelnik Beča. Naš dvojica ob- 
novićemo porušene nemačke gradove." 

Kada sam izašao iz beogradskog zatvora, mogao sam da se uverim da 
obnova nemačkih gradova dobro napreduje i bez nas dvojice. 

U decembru 1944. preuzeo sam dužnost izaslanika Ministarstva spolj- 
nih poslova za Srbiju, Crnu Goru, Albaniju i Grčku, sa sedištem u Beču. Po- 
litička emigracija iz ovih balkanskih zemalja našla se na okupu u hotelu 
»Grand" u Kicbielu, u Tirolu. Neposredno pre ulaska Crvene armije u Beč, i 
službeno sedište mog biroa prešlo je iz Beča u taj hotel u Kicbielu. Službena 
politička linija glasilaje: mi se vraćamo na prostor Balkana. Da bismo uspeli 
u toj nameri, valjalo nam je stvoriti 60 divizija, kako bismo mogli da Ruse 

vratimo na istok. Čitava politika emigracije bila je besmislena i bez stvarnog 
sadržaja. Mnogo buke ni oko čega! Iza njihove politike nije stajala ni realna 
snaga, a ni vera. Ne vredi o tome ni pričati. 

U martu i aprilu 1945. boravio sam na prostoru Trsta. Tu se se sakupile 
jake snage naoružanih četnika i ljotićevih dobrovoljaca. Oni su uspostavili 
front, koji nije bio tako jasno definisan, protiv Titovih partizana. Prisutan je 
bio voda bosanskih četnika, dr Jevđević, sa oko dve hiljade svojih ljudi, kao i 
dalmatinski sveštenik, pop Đujić, sa oko šest hiljada boraca. Njima treba do- 
dati i Ljotića sa, otprilike, tri hiljade dobrovoljaca. Njima se pridružilo i ne- 
koliko hiljada srpskih civila. Meni je, pre svega, bilo stalo do toga da 
proučim stvar i da jasno utvrdim da li bi ove srpske trupe mogle da budu 
opasne po Nemačku, kada bi, recimo, došle u kontakt sa anglo-američkim 
snagama, a one nisu bile daleko od Trsta. Takode je bila moguća i invazija 
Saveznika na tom području. 

Ljotić je uticao na svoje ljude tako što ih je ubedio da ne bi bilo po- 
šteno i muški, u poslednjem trenutku uperiti oružje protiv Nemaca, koji su ih 
prethodno naoružali. Stekao sam utisak da će pop Dujić svoje držanje prila- 
goditi Ljotićevom. Od Jevdevića sam očekivao da će postupiti prema na- 
ređenju Draže Mihailovića, koji je u tom trenutku bio u Bosni. Po mojoj pro- 
ceni, najopasniji za Nemce mogaoje da bude Jevđević i to samo u slučaju da 
Zapad ipak Dražu Mihailovića ne ostavi na cedilu. U tom slučaju on bi mo- 
gao da utiče i na Ljotićeve i Đujićeve borce. Ono što je bilo jasno je to da će 
se sve tri srpske grupe, kada se pojave Amerikanci ili Englezi, njima odmah 
predati. 

Poslednji razgovor sa Ljotićem sam vodio krajem aprila 1945. On me 
je zamolio da patrijarha Gavrila i mitropolita Nikolaja prebacim preko Svaj- 
carske u Englesku i Ameriku, kako bi srpski nacionalni glas mogao tamo da 
se čuje i da ima svog zagovornika. Sa Ljotićem sam, takođe, razgovarao o 
tome šta da se radi kada dođe do sloma nemačkog fronta u Italiji. Postavilo 
se pitanje: kako da se nade odstupnica za ove srpske jedinice? Dan posle 
našeg razgovora Ljotić je doživeo saobraćajnu nesreću: njegov auto naišao je 
noću na rupu na mostu koji je oštetila avionska bomba i njegova kola survala 
su se u provaliju. On je ostao na mestu mrtav. Sudbina srpskih dobrovoljaca 
bila je ovakva: na duže su bili internirani u Italiji i Nemačkoj. Pošto su pu- 
šteni na slobodu, oni su se kao izbeglice rasuli po ćelom svetu. Ovi srpski ge- 
rilci imali su sreću. Njihovi životi bili su sačuvani. Prema njihovim drugo- 
vima, Srbima koji su krenuli na sever, da potraže utočište preko austrijske 
granice, sudbina nije bila milostiva. Dve hiljade i četiri stotine ljotićevih 
dobrovoljaca i oko deset hiljada antikomunističkih gerilaca iz Slovenije su sa 
austrijske granice Englezi vratili u Jugoslaviju. Tu su ih dočekali partizani i 
odmah postreljali. Ovi mladi ljudi nisu se nikad borili za Nemce. Tokom ne- 
mačke okupacije oni su se borili protiv komunista. Oni su stradali u haosu 

poslednjih dana rata, kao i oni koji su nastradali zbog, recimo, jedne beza- 
zlene reči ili fraze. Daje proteklo još nekoliko meseci, tada ne bi nijednom 
odgovornom čoveku na Zapadu palo na pamet da za ovakvo izručenje 
preuzme i odgovornost. To se, međutim, sve događalo u maju 1945. A to je 
vreme bilo ubitačno za sve one koji su rat izgubili. Propagandna reč je gla- 
sila: ,kvislinzi!" To je bila reč koja je bila dovoljna da te ubica, smejući se, 
strelja. Ja verujem da i milioni, koji su ubijeni nakon završetka rata, dakle, po 
prestanku vojnih operacija, imaju pravo da budu upisani u knjigu nevino ubi- 
jenih žrtava i da budu proglašeni za mučenike ljudskog roda. 

Dolazak američkih trupa u Kicbiel bio je samo pitanje dana. U toj situ- 
aciji kazao sam emigrantima o kojima sam ja vodio brigu: ,,Kada stignu 
Amerikanci, moram da računam sa tim da ću biti interniran. Tada za vas više 
neću moći ništa da uradim."Onda su mnogi Srbi rešili da se prebace u Istru, 
gde se nalazila veća grupa srpskih gerilaca. Albanci su krenuli u Italiju, ili u 
Svajcarsku. Neki od njih su na vreme, još u Beču, nabavili odlično falsifiko- 
vane švajcarske pasoše. Muslimanska solidarnost pomogla im je da iz Svaj- 
carske krenu dalje, u druge zemlje. Većina Grka, a među njima i Hektor Ci- 
ronikos, ostali su u Kicbielu. I Nedić je, takode, ostao, sajoš nekoliko svojih 
ministara, koji su kasnije bili isporučeni i u Beogradu obešeni. Ja sam Nedića 
upozorio na opasnost, ali mi je on odgovorio sledeće: 

„Znam da glavu nosim u torbi, ali ja ostajem!" 

Nekoliko nedelja pre kapitulacije sam više puta boravio u Kicbielu, i 
to uvek kratko. Novi ministar spoljnih poslova u vladi admirala Denica (Dö- 
nitz), grof Šverin-Krosig (Schwerin-Krosigk), dao mi je zadatak da se stavim 
na rapolaganje general-feldmaršalu Keselringu, koji je dobio punomoć da ka- 
pitulira u ime trupa koje su pod njegovom komandom na zapadu, jugu i is- 
toku. Imao sam posla sa generalom koji je, pored generala Vintera, pripadao 
vodećem kadru u Vermahtu, a koji je bio spreman da uzima ozbiljno i 
mišljenje civila. Sa Keselringom sam razgovarao i malo pre mog novog ime- 
novanja, kada još nije postojala veza sa vladom admirala Dentea, koji se 
nalazio u Flensburgu. Govorili smo o neminovnosti brze kapitulacije. U tim 
časovima desilo se nešto neočekivano. General-pukovnik Fon Fitinghof (von 
Vietinghoff) kapitulirao je, a da za to nije zatražio dozvolu nemačke vlade. 
Keselring je znao za težak položaj nemačkih trupa na Italijanskom frontu, pa 
ipak, ova nagla odluka razbila je front, koji se protezao na preko hiljadu kilo- 
metara. Ovim je stvorena takva situacija, daje kapitulacija ostalih nemačkih 
armija kojima je komandovao Keserling, postala samo pitanje formalnosti. 
Tako je general Fere (Foertsch), koji je pregovarao sa Saveznicima u ime 
Keserlinga, završio svoju misiju. Nije postojalo više ništa o čemu bi se 
moglo pregovarati. Međutim, „da je" - „kad bi", sve je to beskorisno na- 
gađanje, jer katastrofe imaju sopstvene zakonitosti. Za sve vreme dok je ge- 
neral Fere razgovarao o formi kapitulacije komandanta armije Keselringa, 

mi nismo imali nikakve radio-veze sa njim. General-feldmaršal Keselring ija 
doznali smo preko jedne engleske radio-stanice da je potpisana kapitulacija. 
Pozdravio sam se sa mojim poslednjim saradnikom iz redova armije, o kome 
mislim sve najbolje, a uspomena na njega neće nikada da izbledi u mom 
sećanju. 

Sa Kaltnbrunerom sam još mogao da se dogovorim o tome da se već 
minirani mostovi u Gornjoj Austriji, razminiraju. Gaulajter Ajgruber (Eigru- 
ber) već je postavio eksploziv. Teritorijalna odbrana i Hitlerovi omladinci 
bili su povučeni sa borbenih linija. 

U uvodu ove knjige sam zapisao da me je 12. maja 1945. Američka 
vojna obaveštajna služba (CIC) prebacila u Kufštajn (Kufstein), a odatle, ve- 
likim zaobilaznim putem vratio sam se 21. novembra 1952. u isto mesto. Bio 
je to naporan zaobilazni put, koji je išao preko Balkana, koji, eto, još nije bio 
spreman da gospodina „specijalnog savetnika za Balkan" pusti na slobodu. 
Kurs učenja na Balkanu trajao je dugo. Za to vreme ja sam mnogo naučio. 

VII. NOJBAHER NA LISTAMA ZA ODSTREL 


Medu balkanskim državama, u kojima sam tokom Drugog svetskog 
rata bio aktivan, Srbija, Crna Gora i Grčka spadale su u okupirane zemlje. 
Onaj ko govori da su Rumunija i Bugarska bile okupirane, taj drsko laže. 
Takve tvrdnje spadaju u područje propagande. A ni u Albaniji nemačka vo- 
jska, Vermaht, nije držala u svojim rukama ni vojnu upravu, a ni sudstvo. 
Ukratko, u tim zemljama ni Nemci, pa ni ja, nismo mogli da budemo okupa- 
tori. Zato je laž da su ljudi u tim zemljama streljani jer su sarađivali sa oku- 
patorom. Kako onda osuditi ljude na smrt? Posle 1945. bilo je proglašeno da 
su Nemci okupirali ceo Balkan. Svako koje tokom Drugog svetskog rata bio 
za Nemce, po kratkom postupku bio je proglašen za veleizdajnika. Tako nije 
više postojala prepreka da se izvrše masovna streljanja nepoželjnih građana. 
Do toga je i došlo. U okupiranim područjima, posle povlačenja Nemaca, 
vlast su preuzeli komunisti, i svi oni koji su bili protiv komunizma tokom 
Drugog svetskog rata proglašeni su po kratkom postupku krivim i bili treti- 
rani kao veleizdajnici. Njihova jedina nesreća, međutim, sastojala se samo u 
tome što Saveznici njih nisu na kraju rata priznali kao ratne saradnike i pobe- 
dnike, premda su se i oni, nacionalisti, kao i partizani borili protiv okupatora, 
koji je u očima i jednih i drugih bio samo neprijatelj broj dva. Protivnici u 
građanskom ratu uvek su u istoriji bili nemilosrdni, nemilosrdni u vreme su- 
koba, a nemilosrdni i posle građanskog rata, kada je jedna od sukobljenih 
strana izašla kao pobednik. Da zaključim, i ovi dželati, Tito i njegovi komu- 
nisti, koji su nemilosrdno posle građanskog rata ubijali svoje protivnike, 
mogu da se pozovu na fatalnu tradiciju iz istorije čovečanstva. Međutim, ko- 
munisti u ovom slučaju ne mogu se da pozovu na istoriju, jer su ubijali ljude 
koji su branili suverenitet svoje države. Dakle, Tito ne može da nađe oprav- 
danje za svoje zločine u istoriji. Izuzetak je jedino ako mu metode Asiraca i 
Babilonaca izgledaju časne. Ovo je, razume se, samo bezopasno, teorijsko 
razmišljanje, kada se ima na umu kakve su se sve strahote i okrutnosti do- 


gađale na tom prostoru. Interes pobednika je merilo šta je dobro a šta loše i 
na ovu tradiciju mogu da se pozovu i komunisti i Saveznici. Razume se da to 
nema veze sa moralom. Ovde imamo posla sa zakonima džungle, a ti zakoni 
su grozni. Kada, međutim, neko pokuša da ove zakone opravda navodnim 
moralnim argumentima i lepim recima, onda je to gnusno i nepodnošljivo. 
Ali, uvek će se onaj ko se juče ponašao odvratno žaliti na onoga koje danas 
takav, a onaj kó se u ovom trenutku vlada gnusno, žaliće se na onog ko će se 
sutra tako ponašati. Postati čovek je mukotrpan i dug proces. 

Ja se, međutim, ne žalim da su neprijateljske obaveštajne službe tokom 
rata pokušale da me ubiju. U svom sam poslu bio veoma angažovan i us- 
pešan i ne sumnjam u to da sam protivničkoj strani pravio velike probleme. 
A kada neko na ratnom području pravi poteškoće, to onda uvek znači ljudske 
gubitke i smrt. Pokušaj da se umanji broj sopstvenih ljudskih gubitaka tokom 
rata, predstavlja legalno i razumljivo ponašanje, ako se ratovi uopšte mogu 
proglasiti legalnim. Pravila viteškog ponašanja u našem vremenu više ne 
postoje. Ovde mislim na međusobno ubijanje muškaraca koji su izašli na bo- 
jno polje. Oni se prepoznaju po spoljašnoj odeći i to time što nose uniforme. 
Vojnik koji nosi oružje i uniformu jeste legitimna meta. Danas, u doba to- 
talnog rata, ubijaju se žene i deca, a to znači da smo potpuno prekinuli sa vi- 
teškom tradicijom. Diplomata koji utiče na građanski rat time što podržava 
jednu od zaraćenih strana, ne treba da se čudi ako ga stave na crnu listu. Ta- 
kav diplomata vešto upotrebljava politička sredstva na prostoru gde se vodi 
građanski rat i time prouzrokuje kod protivnika daleko veće štete i žrtve. Ja 
sam jednostavno konstantovao, dakle, bez čuđenja i užasavanja, da sam sei 
ja nalazio na listi za odstrel. U ovo sam potpuno siguran i to na osnovu čita- 
vog niza događaja, koje želim da ispričam u ovom, poslednjem, poglavlju 
moje knjige 

U novembru 1943. poslao mije zapovednik Obaveštajne službe za Sr- 
biju, dr Šefer (Schifer), izveštaj svog poverljivog čoveka, obaveštajca, koji 
je uspeo da se uvuče u beogradske komunističke krugove. Ovaj obaveštajac- 
krtica je javio da je medu komunistima akivan agent engleske obaveštajne 
službe Intelidžens servisa kojije na sastanku ilegalne komunističke organiza- 
cije predložio da me ubiju. Razlog za atentat na mene je veoma laskav komp- 
liment i mogao bi da zadovolji sujetu svakog čoveka. Evo izvoda iz govora 
engleskog agenta, kojim obrazlaže zbog čega seja moram ukloniti: 

»Ovaj čovek je opasniji nego oni Nemci koji sprovode streljanje taoca, 
pale sela i odvode ljude na prisilan rad u Nemačku. Nojbaher vodi politiku 
koja ima za cilj pomirenje između Nemaca i nacionalista. Ako mu to uspe, 
onda će krajnji rezultat njegovog rada biti ovaj: pucače jedino Srbi na Srbe, a 
nemački Vermaht biće samo posmatrač. Srbi će ubijati samo Srbe. Ovakva 
situacija upravo je suprotna onoj koju žele i očekuju Saveznici. Ovakav plan 
nije koristan za borbu Anglo-Amerikanaca protiv Nemaca." 

Komunisti su odgovorili engleskom agentu recima: ,,Nojbaherova 
smrt bila bi suviše skupa za nas. Ako ga ubijemo, sledećeg dana ne bi bio živ 
niko od komunista koji se trenutno nalaze u zatvorima kao politički zatvore- 
nici. Da nastavimo o tome razgovore kada dode do iskrcavanja Saveznika na 
Balkan?" 


Ovog puta su komunisti sprečili atentat na mene i to na osnovu tre- 
zvenog razmišljanja. Do mene su i dalje stizale informacije koji su govorile o 
novim pokušajima da budem likvidiran. Postojao je plan da me ubiju, i to da 
se nadu plaćene ubice koje bi bile spremne da za velike pare izvrše atentat na 
mene. Sve sam ja to registrovao, ne razbijajući mnogo glavu time koliko su 
te vesti bile pouzdane i tačne. 

Nije bilo nimalo teško da me likvidiraju uz pomoć revolveraša koji je 
dobar strelac. Ja sam stanovao na Dedinju. Kada bih se vraćao iz Beograda 
kolima, put do moje kuće bio je veoma uzak, sa mnogo zavoja, iza kojih je, 
pored moje kuće bila živica obrasla gustim žbunjem koje zbog lakomisle- 
nosti niko nije rezao. Tek krajem septembra 1944, kada je vladala mrkla noć, 
bez mesečine, neko je u moj auto ispalio metak iz pravca gustog žbunja. U 
kolima, međutim, nisam sedeo ja, nego savetnik naše ambasade, Brude. 
Ubica je čak promašio i kola. Bio je to neki diletant. Atentat na mene u tom 
trenutku bio bi potpuno besmislen. Ja, „specijalni izaslanik za Balkan", ne- 
koliko dana kasnije povukao sam se sa nemačkom vojskom. Ja i Nemačka 
uskoro smo izgubili Balkan. Daje početkom 1944. godine na mene spreman 
atentat, doznao sam zahvaljujući Amerikancima. Njima je svojstveno da u 
konspirativnim stvarima pokazuju osvežavajuću lakoću i bezbrižnost. U je- 
sen 1945. jedan Amerikanac kazao je mojoj kćerki Aglai u Beču: 

»Milostiva, ja Vas poznajem!" 

Aglai: ,Toje nemoguće!" 

Amerikanac: „Vi ste godine 1944. bili u Beogradu. Video sam Vas 
svojim očima. Bili ste u društvu sa svojim ocem. Gledali ste neku operu i to 
napolju, pod otvorenim nebom. Nosili ste čarape, a ispod njih se videla mala 
krvava rana. Da li se sećate? U to vreme ja sam pripadao Američkoj vojnoj 
misiji pri Štabu Draže Mihailovića. Hteli smo da izvršimo atentat na Vašeg 
oca. Sve što je bilo potrebno za tu akciju već smo pripremili. Vi se sigurno 
sećate kakoje izgledao prilaz vili u kojoj je stanovao Vaš otac? Tamo se nala- 
zila gusta ograda od žbunja. Sa tog mesta bilo je planirano da se puca na 
Vašeg oca. Ovo bi bilo i urađeno, da Draža Mihailović nije bio protiv te ak- 
cije!" 

Kada se svega setim, postaje mi jasno da ova priča odgovara istini: ja 
sam zaista sa kćerkom prisustvovao operi koja se izvodila na otvorenom 
prostoru, moja kćerka je imala malu ranu najednoj nozi, prilaz mojoj vili je 
zaista bio idealan da se izvrši atentat na mene, a takode mi je bilo poznato 

mišljenje Draže Mihailovića o meni. Rečju, ovog puta protiv moje likvida- 
cije bio je jedan nacionalista. 

Ima i veselih zgoda na bojnom polju atentata. Dok sam radio u Atini, 
retko kada sam propustio priliku da u nedelju, nedaleko od kraljevskog 
dvorca, posmatram lep prizor smenjivanja straže pred Grobom neznanog vo- 
jnika. Ovo smenjivanje straže izvodilo je jedno odeljenje počasne garde, koje 
je pripadalo evzonima. U nedelju je uvek bilo mnogo ljudi koji su specijalno 
došli da prisustvuju spektaklu koji je pratila glasna vojna muzika. Vojnici su 
nosili pravu grčku narodnu nošnju, koja se sastoji od uskih belih pantalona, 
sa suknjom, koju Grci zovu ,,fustanela", zatim jakne, koja je bogato izvezena 
nacinalnim motivima i grčke narodne kape. Sve to daje veoma živopisnu 
sliku. Na čelu počasne straže marširao je podoficir, koji je imao bogate zlatne 
epolete, a u ruci je nosio isukanu sablju. Posmatrajući ove vesele boje i ceo 
prizor, čovek je mogao da zaboravi na to da se zemlja nalazi pod višego- 
dišnjom okupacijom, koja teško tišti grčki narod. Ovoje moglo da se pročita 
i na licima posmatrača, koji su bili ponosni na svoje lepe, kršne vojnike. 
Posle svečane ceremonije, koja se izvodila sa vojnom preciznošću, počasna 
garda evzona odmarširala je u kasarnu. U krugu kasarne vojnici su zaigrali 
grčko narodno kolo. Ovo je svečano obučenom podoficiru pružilo mo- 
gućnost da bude kolovođa i da pokaže svoje umeće. On je to radio sa toliko 
elegancije da bi mogao da nastupa i u baletu. Postala je tradicija da se pri 
ovom nedeljnom spektaklu nađu članovi grčke vlade i mog štaba. Tako sam 
jedne nedelje, kao i uvek, posmatrao divna grčka narodna kola i njihovu igru. 
Odjednom, iza mene, čuo sam neki slabašan krik. Okrenuo sam se da vidim 
šta je posredi. Na zemlji se od bola previjao jedan sitan Grk, kogaje svojim 
gvozdenim rukama stegao moj adutant Knapik. kojije bio džinovskog rasta i 
imao medveđu snagu. Sta se dogodilo? Knapiku se nimalo nije sviđalo to što 
se ovaj Grk uvek nalazio iza mene. I ne samo to. Taj Grk je desnu ruku uvek 
držao u džepu svog mantila. Onda je Knapik, takođe, posegnuo u džep man- 
tila tog Grka. U njemu je, pored desne ruke sitnog Grka, našao i pištolj. Naj- 
zad, je Knapik imao u kandžama atentatora i njegove oči pobedonosno su za- 
sijale. Ubrzo se, međutim, ispostavilo da ovaj Grk nije bio nikakav atentator, 
već je pripadao grčkoj obaveštajnoj službi, a dobio je zadatak da me čuva od 
mogućih atentatora. Jadni Grk se zaista uplašio. Na sreću po njega, kosti mu 
nisu bile povređene. A kada se zna za divovsku snagu Knapika, onda je Grk 
još dobro prošao. 

U februaru 1944. putovao sam sa mojim bližim saradnicima od Tirane 
prema Skadru. Kretali smo se u auto-koloni, koju je čuvala naša vojska. Bilo 
je planirano da iz Skadra krenemo dalje i da preko Podgorice stignemo na 
Cetinje. Kada sam došao u Skadar, nije mi promakla jedna neobična činje- 
nica. Neko je u više navrata telefonski potvrdio da ja uskoro dolazim na Ce- 
tinje. Izgledalo mi je neverovatno neodgovorno da neko može da bude tako 

neoprezan i to u zemlji u kojoj sve vrvi od neprijateljskih obaveštajnih 
službi. Sve telefonske linije prisluškivali su neprijateljski agenti. Zbog toga 
sam rešio da promenim plan puta. Umesto da na Cetinje stignem preko Pod- 
gorice, ja sam izabrao put koji ide uz obalu: Bar - Budva - Cetinje. Tele- 
fonski je bilo najavljeno da ću iz pravca Podgorice na Cetinje stići između tri 
posle podne, najkasnije do pola četiri. U tri posle podne pojavili su se nad 
Cetinjem neprijateljski avioni i uništili su jednu auto-kolonu koja je dolazila 
iz pravca Podgorice. Doznao sam da ni pre a ni posle toga ovaj deo nikada 
nije bio bombardovan, Saveznici nisu nikada napali avionima taj deo. Ja, 
prema tome, moram da pretpostavim, da je ovaj znak ,pažnje" neprijatelj- 
skog vazduhoplovstva bio posvećen meni, „specijalnom izaslaniku za Bal- 
kan". 

Godina 1943. i 1944. primećeno je da se sve češće dešavalo da su ne- 
mački avioni iz neobjašnjivih razloga doživljavali udese. Broj izgubljenih 
aviona usled „tehničkih nedostataka" sve je više rastao. Nisam sumnjao daje 
sabotaža uzrok ovih nesreća. Neprijateljske obaveštajne službe nisu propus- 
tile priliku da oštete avione, koji nisu bili posebno dobro čuvani. U Grčkoj 
smo, na aerodromima, kao pomoćnu radnu snagu imali mnogo zaposlenih 
Grka. Ova činjenica je bila povoljna za izvođenje sabotaža. Naši aerodromi 
bili su sve više izloženi neprijateljskom bombardovanju. To je prisililo naše 
ratno vazduhoplovstvo da avione ostavlja na kraju aerodroma i da ih skriva u 
grmlje i šumicu. Tako nije bilo potrebno da svaki avion čuva barem jedan 
vojnik. Postojale su vojne patrole, ali one su pokrivale veliki prostor pa nije 
bilo nimalo teško da se pod takvim okolnostima vrše sabotaže. 

Već sam govorio o mom ,hajnkelu", kada je, 17. avgusta 1944, se- 
verno od Soluna izbio požar najednom motoru. Tog dana upravo smo prele- 
teli ostatke unesrećenog aviona iz kogajejoš izbijao dim. Jednom, karoserija 
motora nije bila dovoljno pričvršćena, a mi smo već poleteli. Drugi put je 
levi motor aviona izgubio ulje, a dva dana posle toga desni motor ostao je 
bez vode. Da smo sa oštećenim motorom jedan čas duže leteli, došlo bi do 
oštećenja u sistemu hlađenja vodom, a time bi prestala da funkcionišu oba 
avionska motora. Ja nemam dokaz daje u ova dva opisana slučaja bila reč o 
sabotaži. Da su se, međutim, na našim aerodromima događale sabotaže, ne- 
pobitno je dokazano sledećim događajem. 

U maju 1944. moj biro je rezervisao dva mesta u avionu tipa ,ju 52", 
kojije leteo na ostrvo Rodos. Mesta u avionu bila su predviđena za višeg vla- 
dinog savetnika, dr Šultea (Schulte) i za mog oficira za vezu sa Grupom ar- 
mija E (u Solunu), višeg savetnika intendanture, dr Pfaua. Na povratku su 
priključili rezervni tank za gorivo. Ubrzo su primetili da u njemu nije bio 
benzin, nego - voda. Čak ni jedinstven, odličan avion kao što je bio „ju 52" 
nije mogao da leti pokretan vodom. Avion je pao u more i brzo je potonuo. 
Šef intendanture Armije grupe E i dr Pfau su se utopili. Dr Šulte, pilot aviona 

i radio-vezista bili su spaseni uz pomoć italijanskih vojnika, koji su bili sta- 
cionirani na ostrvu Kea. Dr Suite je bio prebačen u bolnicu, gde su ustanovili 
prelom četiri pršljena na kičmi. 

Veoma je malo verovatno da je vazdušna bitka koju je moj ,hajnkel" 
vodio 13. septembra 1944. nedaleko od Zemuna, rezultat pukog slučaja. I 
tada je neko iz Beča telefonom javio vreme mog dolaska na zemunski ae- 
rodrom. 

U leto 1944. javio mi se jedan agent naše obaveštajne službe u berlin- 
skom hotelu ,Adlon", gde sam konačio. Saopštio mi je da je on, sa još jed- 
nim svojim kolegom, dobio zadatak da pazi na moju hotlesku sobu i da me 
prati policijskim autom, kada se poslom vozim po Berlinu. Reč je o zaštiti 
moje ličnosti. Za ovaj događaj javio sam našem ministru spoljnih poslova. 
On me je informisao, ali ne do u detalje, da postoji „crna lista" jedne neprija- 
teljske obaveštajne službe, na kojoj se nalazi 18 Nemaca, a među njima stoji 
i moje ime. Vojna obaveštajna služba došla je do ovih informacija. To je raz- 
log štoje i meni dodeljena zaštita. Do danas mi nije jasno zbog čega se naš 
ministar spoljnih poslova tako čudno poneo i prilično bezvoljno i nerado go- 
vorio o toj stvari. Upalo mi je u oči daje veoma brzo promenio temu razgo- 
vora. Da li je hteo da izbegne da ga pitam, na primer, ko je još bio na toj listi? 
Nisam, međutim, postavio nijedno pitanje. Da je moj život na Balkanu ug- 
rožen mi je već odavno bilo poznato. Taj rizik bio je sastavni deo mog posla 
i, najzad, takav je Balkan. Ali, to da sam ugrožen u Berlinu zaista nisam mo- 
gao da shvatim ozbiljno. Likvidacija jednog funkcionera u Berlinu, sigurno 
nije mogao da padne na pamet nijednoj tajnoj službi, koja drži do sebe. Pa, ja 
sam radio na Balkanu, koji predstavlja klasičan teren za zavere i atentate. 
Čemu onda da me uklone u Berlinu? Ubrzo je ta atmosfera konspiracije, koja 
je vladala u Berlinu oko mene, počela da me nervira. Daleko sam se prijatnije 
osećao kada sam se uskoro ponovo našao na Balkanu, gde stvarno neko 
može da me upuca iz svakog podrumskog prozora, iz svake živice i iz svakog 
kukuruzišta. Ja sam se, prosto, našao na jednom od frontova, a moj frontje 
bio daleko ugodniji nego da sam se nalazio u nekom od nemačkih gradova, 
koji su danonoćno bili bombardovani, buktali su u plamenu i sve se više pret- 
varali u ruševine. 

VIII. NESREĆE 


Krajem 1942. primio sam, preko gradonačelnika Atine, vest da jedan 
viši oficir engleske obaveštajne službe, Intelidžens servisa, želi da razgovara 
sa Nemcima. Ovo sam odmah javio nemačkom ministru spoljnih poslova, a 
istovremeno sam izrazio uverenje da ću dobiti dozvolu za ovaj razgovor. Već 
i zbog čisto obaveštajnih razloga bilo bi zanimljivo da čujemo o čemu bi hteo 
da razgovara taj engleski štapski oficir. Posle dužeg oklevanja, Hitlerje rešio 
da dozvoli susret koji je zatražila engleska strana. Dozvola, međutim, nije 
data meni. Ja sam bio službeni predstavnik Nemačkog rajha, te zato ne mogu 
da razgovaram sa ,ilegalcem", koji se nalazi na teritoriju koji je pod našom 
okupacijom. Ali, bilo mi je dozvoljeno da na razgovor pošaljem ljude koji 
uživaju moje poverenje. To sam i uradio. Moji poverljivi ljudi bili su jedan 
funkcioner tajne policije ijedan izaslanik nemačke vojne obaveštajne službe. 
Engleska strana je zahtevala da im bude dopušteno da se pojave u engleskoj 
uniformi. Ja sam prvo odbio taj engleski predlog. Docnije sam promenio 
mišljenje i prihvatio sam argument Engleza. Oni su zastupali sasvim logičan 
stav, da njih može samo uniforma da zaštiti u slučaju nekih komplikacija. 
Ako, recimo, Nemci budu nelojalni, onda bi mogli da ih optuže da su engle- 
ski špijuni, ako ne nose engleske uniforme. Razgovor se vodio u stanu gra- 
donačelnika Atine. Englesku stranu zastupao je oficir koji je nosio uniformu 
potpukovnika, dok je drugi nosio uniformu kapetana. Drugi je po spoljnom 
izgledu mogao lako da bude i Grk. Potpukovnik se predstavio. Verovatno se 
tim imenom koristio samo to veče. To, najzad, i nije važno. Njegovo izla- 
ganje biloje veoma interesantno. 


Ovaj rat treba okončati tako što će se vojne snage Anglo-Amerikanaca 
ujediniti sa Nemcima i stvoriti zajednički front protiv boljševika. Spomenuli 
su da ovo još nije službeno mišljenje engleske vlade, a ni Vrhovne engleske 
komande za Bliski istok, čije se sedište nalazi u Kairu. Sam engleski potpu- 
kovnik pripada Komandi u Kairu. Ali, ovo je mišljenje prilično velike grupe 

engleskih oficira, koji služe u Vrhovnoj komandi za Bliski istok. I ti oficiri 
jasno vide da komunističke krtice već ozbiljno ugrožavaju i prostor Sredoze- 
mlja. Engleski oficir je izrazio uverenje da će ovo uskoro postati i deo slu- 
žbene engleske politike. U razgovoru sa Nemcima, engleski potpukovnik žali 
što Engleska još uvek daje podršku komunističkim partizanima u Grčkoj i to 
kako u oružju, tako i u zlatu. Ova greška, međutim, mogla bi da se koriguje 
na ovaj način: Engleska šalje oružje grčkim partizanima i to uglavnom uz po- 
moć podmornica. Deo tog oružja mogao bi jednostavno da se pošalje i za an- 
tikomunističke grčke gerilce. Ovde bi Nemci mogli da pomognu. Neka ra- 
zmisle o ovom predlogu! Da li su Nemci spremni da o ovim stvarima vode 
službene razgovore? 

Ljudi koje sam ovlastio da se sretnu sa Englezom, dobili su zadatak 
samo da pažljivo saslušaju izlaganje Engleza i da mi posle toga podnesu iz- 
veštaj o tom susretu. Spomenutom engleskom oficiru sam preneo poruku da 
nama nije dovoljno da saslušamo mišljenje grupe engleskih oficira. Ako se 
šalje poziv u kome stoji da će se razgovarati o tako krupnim i važnim stva- 
rima, onda to mora da ima službeni karakter. Englez je zamolio da ga preba- 
cimo do Lavriona, gde ga čeka motorni čamac koji će ga prebaciti u Egipat, 
do Kaira. Kazao je da će se uskoro ponovo javiti. Mi smo mu dali pratnju. O 
njemu više nismo ništa čuli. Do nas su stigle samo priče i glasine, da je taj 
oficir radio na svoju ruku, kao neodgovorni pojedinac i daje sa nama vodio 
razgovore za koje nije imao pokriće kod svojih pretpostavljenih. Čuli smo da 
je zbog toga bio pozvan na odgovornost i daje bio kažnjen. 

Već sam i ranije kazao to da su Englezi, kada je započela evakuacija 
naših snaga iz Grčke i Albanije, tražili kontakte sa nemačkom stranom. En- 
gleska strana izražavala je veliku zabrinutost da će nakon povlačenja ne- 
mačke vojske sa Balkana, u tim zemljama vlast verovatno preuzeti komu- 
nisti. Ova zabrinutost je bila opravdana. Ovde leži razlog tome što Englezi 
nisu punom snagom ometali kretanje nemačkih trupa sa grčkih ostrva i iz 
Grčke uopšte. U suprotnom, bio bi olakšan položaj grčkih partizana, jer bi se 
mogli dokopati nemačkog oružja. U to vreme kontakte sa Nemcim tražio je 
engleski ,,general Atika", a pravo ime mu je bilo Skobi. Kako me je obave- 
stila grčka vlada, dok sam boravio u Beogradu, spomenuti engleski general 
tražio je da razgovore o toj temi vodi sa mnom. Ja sam se mnogo potrudio da 
mi Nemački glavni štab dozvoli da dode do tog susreta. U najmanju ruku, ta- 
kav razgovor mogao je da nam pruži interesantan uvid u namere protivnika. 
Moja molba, međutim, bila je najodlučnije odbijena. Ali, engleska pred- 
videnja bila su ispravna. Ubrzo posle povlačenja nemačkih trupa iz Grčke, 
Englezi su vodili višenedeljne ogorčene borbe sa grčkim partizanima. Posle 
toga, sledeo je krvavi građanski rat u Grčkoj. Engleze su zamenili Ameri- 
kanci, koji su naoružali i platili komunističke protivnike. Ali, Englezi koji su 
još za vreme rata, dakle, blagovremeno upozoravali na ozbiljnu opasnost 

koja ugrožava Mediteran ako bi Grčka postala komunistička dobili su nak- 
nadnu satisfakciju. Uz pomoć velikih sredstava. Zapad je uspeo da spreči da 
na vlast dodu komunisti. U Albaniji, vlast su dobili komunisti, koji su pred- 
stavljali samo neznatnu manjinu stanovništva. U Jugoslaviji je Zapad digao 
ruke od pokušaja da utiče na političke prilike u zemlji i pustio je da se stvari 
reše na terenu. Tito je postao čovek odluke. Razlog za to leži u prostoj činje- 
nici da Jadransko more za Zapad nema toliko veliki značaj. 

U leto 1944. nalazili smo se pred invazijom Saveznika u Francuskoj. 
Nekako u to vreme posetio me je ministar obrazovanja u vladi Nedića, go- 
spodin Jonić (obešen 1946. godine). Jonić mi je saopštio da je u toku po- 
slednjih dana primio više zanimljivih informacija. Sve one ga nedvosmisleno 
upućuju na to, da sam, zapravo, ja prava adresa za ove tajne poruke. Jedan 
stari Jonićev poznanik, koji godinama održava bliske veze sa komunističkim 
krugovima ispričao mu je u više navrata veoma zanimljive ideje u vezi sa 
svetskom političkom situacijom. Pri tom je jasno dao do znanja, da bi Joniću 
bilo sasvim lako da dozna kakvo je Nojbaherovo mišljenje o svim tim pi- 
tanjima. Poruka za mene glasila je ovako: 

„Nemačka nikada ne može da dobije ovaj rat, jer ga vodi na dva 
fronta. Ovo mora dajejasno i nemačkom vodstvu. Ako bi ovaj rat ipak imao 
neki smisao za samu Nemačku, onda bi se on sastojao u sledećem: da en- 
gleski kralj, lordovi i engleski kapitalisti zauvek napuste Englesku i nasele se 
u Kanadi. Ovoje moguće postići samo ako se Nemačkoj daju odrešene ruke 
u Istočnoj Evropi. Ne postoji neki drugi način kako bi Nemačka mogla da 
okonča ovaj rat, koji vodi na dva fronta. Možda Nemačkoj više odgovara 
drugo rešenje, ali to je iluzija, jer Ruzvelt (Roosevelt) i Čerčil neće nikada 
pristati na to da pregovaraju sa Hitlerom, ili sa nekim drugim vodom iz re- 
dova nacista. To je izvesno. Sasvim drugačije stoje stvari sa Sovjetskim Sa- 
vezom. Za Sovjetski Savez ne predstavlja nikakvu smetnju da vodi razgo- 
vore sa Nemcima, premda vlast drže nacisti. Sovjetski Savez nema nikakvih 
teritorijalnih pretenzija prema Evropi. Izuzetak je njihova želja da bezus- 
lovno vladaju morskim tesnacima i prolazima. Ovo im Zapad, međutim, ni- 
kada neće dozvoliti. Posle pobede, Zapad će varati Moskvu i to gde god bude 
mogao. Ako okonča rat sa Moskvom, to će za Nemačku mnogo značiti, jer će 
tada imati slobodne ruke da anglo-američke invazione snage odbaci u Atlan- 
tik. S druge strane, Sovjetski Savez imao bi slobodne ruke da osvoji Darda- 
nele, kao i strateška mesta u Aziji, koja su od životnog interesa za Moskvu." 

Cela ova priča, način na koji je ispričana i kako je ta ideja stigla do 
mene, govorili su mi samo jedno: malo je verovatno daje to delo nekog poje- 
dinca. Jer, kako bi neko mogao da dođe na pomisao da treba da čuje privatno 
mišljenje specijalnog savetnika za Balkan? Rečju, po meni, se sada postavilo 
pitanje: ko su ljudi koji stoje iza tog pojedinca? Celu stvar javio sam našem 
ministru spoljnih poslova. U izveštaju sam, takode, spomenuo da mi je na- 

mera da prihvatim ove kontakte, kako bih saznao ko stoji iza tih predloga. Na 
moju depešu nikada nije stigao odgovor. 

Ostaje otvoreno pitanje da li je poruka, koju mi je prosledio Jonić, bila 
važna. Dok sam čekao da mi Glavni štab odgovori na molbu, do mene je sti- 
gao drugi predlog, kojije nosio sve karakteristike ozbiljne stvari. 


Poslednja priča letećeg diplomate za Balkan verovatno će da izazove 
temperamentnu diskusiju. Zbog toga sam dobro preispitao svoja sećanja pre 
nego što sam ih stavio na hartiju. 


U poglavlju ,Jugoslavija" govorio sam o tome da je Engleska vojna 
misija napustila Glavni četnički štab Draže Mihailovića. Na njihovo mesto 
stigla je Američka vojna misija, koja je sve do oktobra 1944. bila uz Dražu i 
putovala sa njegovim štabom. Sef Američke vojne misije bio je pukovnik 
OSS (Office for Strategic Services), Američke vojne obaveštajne službe, 
Mekdovel (McDowell). On je, inače, bio profesor Balkanologije na Univer- 
zitetu u Bostonu. U Štabu Draže Mihailovića sam uživao dobar glas i četnici 
su me cenili. Zahvaljujući četnicima i Mekdovel je imao dobro mišljenje o 
meni i interesovao se u pozitivnom smislu za mene. Do ovih informacija sam 
došao na osnovu pouzdanih izvora. Početkom 1944. saznao sam da Mekdo- 
vel želi da se susretne sa mnom. Moja veza sa Dražom Mihailovićem vodila 
je početkom 1944. prvi razgovor sa Mekdovelom. Ja sam se mnogo trudio da 
od Nemačkog glavnog štaba izdejstvujem odobrenje da razgovaram sa Mek- 
dovelom. Polazio sam od pogrešne pretpostavke da se on, zapravo, i ne zove 
Mekdovel i da poznajem tog oficira iz nekog ranijeg susreta. Ono što me 
zbunilo, bila je činjenica da je Mekdovel mene veoma dobro poznavao. Sa 
velikom mukom mi je pošlo za rukom da Hitler odobri da jedan moj pove- 
rljivi čovek započne sa kontaktima. Moj izaslanik dobio je samo ovaj zada- 
tak: da sazna od Mekdovela o čemu Amerikanac želi sa mnom da razgovara. 
Posle susreta sa Mekdovelom, moj čovek mi je doneo svesku u kojoj je pre- 
cizno stajalo, tačka po tačka, o kojim temama želi sa mnom da prodiskutuje. 
Sve sam ovo doslovno prepisao na parče hartije i dugo posle toga nosio i 
često čitao. Ovu zabelešku sam uništio tek godine 1946, kada sam dopao u 
jugoslovensko zarobljeništvo. Ona se nalazila u mom drugom novčaniku, a 
policajac, koji me je 2. jula 1946. pregledao kada sam stigao u zatvor Stara 
uprava, našao je kod mene jedan novčanik i nije računao s tim da bih mogao 
da posedujem još jedan. 


Bio je kraj jula ili početkak avgusta 1944. Uspeh anglo-američke inva- 
zije u Normandiji bio je konačno osiguran bitkom kod Avranša (Avranches). 
Mekdovel mi je poručio sledeće: 

, Od moje vlade sam primio punomoć da razgovaram sa izaslanikom 
Nojbaherom. Stvari koje su suprotne interesima Saveznika ne mogu da budu 
predmet razgovora. 

Ja sam ovlašćen da razgovaram o svim pitanjima sa izaslanikom Noj- 
baherom, a sa njim mogu da sklopim dogovore kada je reč o nemačkim voj- 
nim snagama koje se nalaze na Balkanu. 

Osim toga, imam punomoć da razgovaram i o stvarima koje se ne od- 
nose samo na Balkan, te da o tome referišem. 

Ovlašćen sam, ako to nalažu okolnosti, da Nojbahera prebacim ame- 
ričkim avionom sa jugoslovenskog prostora u bilo koju neutralnu zemlju, a 
takode i u Sjedinjene Države, kako bih mogao da razgovaram o stvarima 
koje se odnose na opšte stanje u svetu, kao i na svetska ratišta. Za razgovore 
koji su od posebne važnosti, biće imenovan jedan američki opnomućeni iza- 
slanik za Evropu. 

Dode li do razgovora sa dr Nojbaherom na srpskom teritoriju, meni je 
stalo do toga da razgovorima prisustvuje i Draža Mihailović. Ja sam, najzad, 
njegov gost. 

Naše je mišljenje da je izaslanik Nojbaher čovek sa velikim is- 
kustvom. Smatramo, da je on praktičan Nemac i da najbolje zna šta sada 
valja da se radi, kada je očevidno da se rat približava kraju." 

Ova poruka me je veoma uzbudila. Zar se nisam nalazio na izgublje- 
nom položaju? Nije li ovde bila na pomolu mogućnost da se skrati gorak kraj 
priče i da se time spasu ljudski životi i nemački gradovi koji još nisu potpuno 
uništeni? A kraj pričeje morao da bude gorak! Nisam li morao da verujem da 
se ovde nudi neslućena i velika mogućnost, kako bi moglo da se razgovara o 
»vezuslovnoj kapitulaciji"? Bez obzira na to kako su stvari tekle i kako će da 
se odvijaju, nije li od neprocenjive vrednosti ako dode do ozbiljnog kontakta 
sa ratnim protivnicima? Pa, Mekdovel nije bio neki sitan, beznačajan tajni 
agent, već je bio ugledna ličnost na visokom položaju! 

Mekdovelu poruku prosledio sam našem ministru spoljnih poslova. 
Izostavio sam samo poslednju tačku, jer sam znao da mu se ona neće dopasti. 
Sa velikim nestrpljenjem i napetošću čekao sam odgovor najvišeg nemačkog 
vrha. Verovatno je Hitler primio moj izveštaj u trenutku kada se kod njega 
našao ambasador dr Ran (Rahn). O ovome događaju piše Ran u svojim 
sećanjima Nemiran život ( Unruhiges Leben). Hitler je glasno uzviknuo: 

»Taj čovek je poludeo!" 

Taj čovek sam bio ja. Hitlerje sa Ranom razgovarao o mom pokušaju 
da stupim u kontakt sa Amerikom i dao je sledeće mišljenje: „Mi treba da 
uništimo sve lađe i mostove koji nas vode do pregovora. Ono što je u ovom 
trenutku bitno, nije diplomatije, nego vojna sila." 

Uskoro sam primio i odgovor. U šifrovanoj poruci ministra spoljnih 
poslova stajalo je ovo: 

»Američka ponuda je bezobrazna. Morate odmah da prekinete kon- 
takte. Vašem američkom oficiru možete samo da napomenete da će Ameri- 
kanci u ovom ratu još da dožive velike nezgode i katastrofe..." 

U tom momentu osećao sam da sam potpuno sam u svetu u kome 
vlada nesreća i mrak. List hartije pao mi je iz ruke, lebdeo je neko vreme u 
vazduhu i pao na ćilim. Bilo je potpuno besmisleno da i dalje gledam u tu 
belu mrlju, u papir koji mi je pao iz ruke. Osećao sam se praznim dok sam 
razmišljao o ovom tekstu. Odjednom me je svladao veliki umor. 

Nekoliko meseci kasnije sam nemački ministar spoljnih poslova po- 
kušao je da uspostavi kontakt sa Amerikancima. U Švajcarsku je poslao čo- 
veka iz svog štaba, sa pismom za američkog ambasadora u Bernu. Pokušaj je 
propao. Okupacija Nemačke teklaje daleko lakše i bilaje skopčana sa daleko 
manje američkih žrtava nego što su računali u Vašingtonu avgusta 1944. go- 
dine. Nad Nemačkom se nadvila mrkla noć, bez zvezda. 

POGOVOR 


Ovu malu knjigu sećanja napisao sam tokom kišovitih letnjih meseci 
godine 1953. i to u mom rodnom kraju Gmundenu, ali i u Insbruku. Od ovih 
memoara i stvarnih događaja i doživljaja koji čine sadržaj ove knjige, deli 
me sedam i po godina zatvora, i jedna godina na slobodi, kada sam ponovo 
pokušao da se snađem i započnem nov život u jednom drugačijem svetu, koji 
se mnogo promenio. Nisam više imao vremena da pripremim izdavanje ove 
knjige. Dobio sam primamljivu ponudu u Africi i već sam 12. marta 1954. 
stigao avionom na aerodrom Adis Abeba. Ovde sam stupio u službu Njego- 
vog veličanstva cara Etiopije. Postao sam savetnik i komesar u gradskoj up- 
ravi Adis Abebe. Moji jaki utisci u ovom novom svetu, kao i teškoće sa ko- 
jim je trebalo da se borim, bili su takve prirode da nisam imao mnogo vre- 
mena da se posvetim mojim ratnim sećanjima. 


Ali, ipak sam, malo pre dolaska u Afriku, stupio u vezu sa izdavačem 
»Mustersmid" iz Getingena. U srcu Afrike, jedan slučaj mi je na upečatljiv 
način osvežio sećanja na balkanske doživljaje. Bilo je to 14. decembra 1955, 
u Adis Abebi. Raskošan prijem u sali carske palate. Prisutni su: prinčevi, 
najviši dostojanstvenici Etiopije, ambasadori stranih zemalja, visoki strani 
savetnici, mnogi nose bogate, skupe medalje i sjajne uniforme, elegancija na 
najvišem nivou etiopskih i evropskih dama, bogato ukrašeni lusteri. Jedino 
nedostaju predstavnici crkve. Vode se tihi, intimni razgovori. Odjednom je 
nastao tajac. Najviši dostojanstvenici krenuli su u svečanu salu kroz špalir 
etiopskih i inostranih predstavnika. Prolazeći, ljudi iz špalira duboko se 
klanjaju etiopskom caru i njegovom gostu, u čiju častje i priređen ovaj ve- 
ličanstven prijem. Kada sam gostu bolje pogledao u lice, zapljusnuo me je 
odjednom talas sećanja. Taj gostje bio maršal Jugoslavije Tito. Poslednji put 
sam ga video pred mostom koji vodi iz Zemuna u Beograd. Bilo je to 2. jula 
1942, kada sam krenuo na svoje dugo zatočeništvo. Pobednik je tada nosio 

raskošnu uniformu i prošao pored mene, poraženog u ratu, čija odeća je no- 
sila jasne tragove američke internacije, u kojoj sam proveo preko godinu 
dana. Ovog puta je moja odeća odgovarala svečanom trenutku i bila je 
besprekorna. Čudni susreti! Najveći pesnik je život sam, a život počinje - 
sutra. 


Adis Abeba, februar 1956. 


BIOGRAFIJA AUTORA 


Herman Nojbaher (Neubacher, Hermann), roden 24.6.1893. u mestu 
Vels (Wels), Gornja Austrija (Oberösterreich), umro 1.7.1960. u Beču 
(Wien), ekonomski ekspert i političar. Od godine 1920. radio je u drvnoj in- 
dustriji. Godine 1933. postao je član ilegalne Nacističke stranke (NSDAP). 
Gradonačelnik Beča bio je od 13. 3. 1938. do maja 1939. Od 1940. bio je 
poslanik u Bukureštu, a onda i Atini. 

Zbog svoje aktivnosti Herman Nojbaher, nemački diplomata i posebni 
izaslanik za Jugoistok (odnosno, specijalni izaslanik za Balkan) od 1940. do 
1945. i opunomoćeni ministar pri Vojnom zapovedništvu u Srbiji od 1943. go- 
dine, u Jugoslaviji je bio osuđen na 20 godina zatvora. Zbog bolesti, godine 
1952. je bio pušten na slobodu. Posle oslobođenja je radio kao građevinski 
preduzetnik u Salcburgu. Od 1954. do 1956. radio je u Etiopiji, u službi cara 
Haila Selasija, kao savetnik pri stvaranju moderne državne uprave. 

Nojbaher nije nepoznata ličnost. O njemu je čak sniman i jedan film: 
Das Neubacher - Projekt (Nojbaherov projekt), koji je režirao Markus J. 
Karni (Marcus J. Carney). Glavni savetnik režisera bio je istoričar Nikolaus 
Val (Nikolaus Wahl). 

Nojbaher je izdržavao kaznu u zgradi koja je bila i zatvor Gestapoa, 
danas zgrada Tehničkog univerziteta. Nemci u tom filmu nikako da se 
načude tome što Srbi tako nemarno gledaju na svoju sopstvenu prošlost. 
Mesto gde je Gestapo streljao mnoge Srbe ostalo je potpuno neobeleženo. 
Posle je tu Titova policija streljala svoje političke protivnike. Danas je to po- 
pularni studentski disko-klub. 

REČ PREVODIOCA 


Vrednost ovih meomora leži u tome što ih je pisao čovek koji je zauzi- 
mao veoma visoku funkciju u Trećem rajhu, odnosno u Nemačkom mini- 
starstvu spoljnih poslova i zbog toga bio odlično obavešten o zbivanjima na 
ćelom balkanskom prostoru. On je tokom rata bio glavni nemački diplomata 
za Balkan. 


Najinteresantnija za našeg čitaoca su mesta koja navode njegove lične 
utiske. Recimo, o Nediću, o patrijarhu Gavrilu, o Ljotiću iii o Pavlu Đurišiću. 
On je jedan od retkih preživelih svedoka koji govori o Nediću i njegovim 
razgovorima sa Hitlerom. „Narodni sud" ga je posle rata osudio jer je ,,sa- 
rađivao" sa Hitlerom. Iz Nojbaherovog svedočenja vidimo da je on išao u 
Glavni štab firera, ne da se slika sa Hitlerom, nego da pokuša da se ukinu 
drakonske mere streljanja talaca i da se olakša težak položaj u kome se našao 
srpski narod. Tako dobijamo sasvim drugačiju sliku Nedića. Za razliku od 
Mađarske, Rumunije, Hrvatske ili Bugarske, zemalja koje nisu bile okupi- 
rane i čije državne predstavnike su bez velikih teškoća primali najviši pred- 
stavnici Rajha, a njihovim željama i zahtevima Nemci su nastojali da maksi- 
malno udovolje, sa Srbijom se postupalo kao sa poraženom zemljom. Onaje 
pala u potpunu nemilost surovog pobednika i njegovih satelita. Na Balkanu 
su u donekle sličnom položaju bili samo Grci. Nemci su i delove grčke terito- 
rije poklonili svojim vernim saveznicima Bugarima. I tamo su bile na snazi 
represalije, premda u daleko manjem obimu nego prema Srbima. Pa ipak, 
položaj Grka bioje umnogome daleko povoljniji. Srbi su bili tretirani kao na- 
rod koji je tradicionalno neprijateljski raspoložen prema Nemcima. Ili, kako 
sam autor piše, položaj Srba ličio je na položaj divljači, koja je svojim suse- 
dima ,,data na odstrel". Svakoje mogao, nekažnjeno, da ih zlostavlja i ubija. 
Ne sećam se da sam u nekoj knjizi našao tako precizno i jasno postavljenu 
dilemu u kojoj je morao da se nađe političar u okupiranoj zemlji: Sta da se 
radi? Krenuti putem ,,herojske" nesaradnje? A to vodi samoubistvu cele na- 

cije. Ili: prihvatiti saradnju i pod odredenim uslovima uraditi sve što je mo- 
guće za svoju otadžbinu. U ovoj situaciji našli su se grčki i srpski političari. 
Ostali balkanski narodi bili su nemački saveznici! U toj situaciji, nekoje mo- 
rao da razgovara sa Nemcima, kako bi spasao ono što se može spasti. Nedić 
se prihvatio te dužnosti i pokušao je da spase što je moguće više srpskih 
glava. I zato se saginjao i metanisao pred Hitlerom, koji se posle podsmevao 
njegovom „orijentalnom klanjanju". Iz ovoga proizlazi da su Josip Broz Tito 
i njegov režim osudili tog čoveka, izgleda, samo zato jer je tražio milost za 
Srbiju. Memoari govore o tome da nije samo Nedić pokušao da spasava 
Srbe, nego su to čak, ponekad i na svoju ruku, radili i neki Nemci. Reč je ne 
samo o Nojbaheru, nego i o generalu Felberu, koji je, takode, preuzeo na 
sebe veliku odgovornost jer je krajem avgusta 1943. odbio da strelja 850 
Srba. To je bio samo početak. Koliko je srpskih života spasao Nojbaher? A 
koliko i drugi Nemci? Moždaje vreme da se ti zaslužni Nemci barem popišu, 
ako im već nismo dali ime neke ulice u Beogradu. Ako je od „narodnog izda- 
jice" Nedića moglo da se očekuje da spasava Srbe, niko to nije tražio od Noj- 
bahera koji je od toga imao samo glavobolje i neugodnosti i, kao zahvalnost, 
„sud u Beogradu" gaje osudio na 20 godina robije. 

Bilo bi dobro da se objavi optužnica protiv Nojbahera koju je dao Vo- 
jni sud u Beogradu. Iz Nojbaherovog prevoda delova te optužnice proizlazi 
da se Nojbaheru sudilo jer se protivio sprovodenju represalija. Da li su ga 
Tito i njegov režim osudili samo zato što je spasao živote nekoliko hiljada 
Srba? 

Nojbaher, kada govori o Balkanu, jasno razlikuje položaj pojedinih na- 
roda. Dok su, recimo, Bugari uživali opšte simpatije nemačke javnosti, na 
Srbe se gledalo kao na narod koji je neprijateljski orijentisan prema Berlinu. 
Na Balkanu su Nemci i Italijani jedino okupirali Grčku i Srbiju. Ostale bal- 
kanske zemlje bile su tretirane kao države koje gaje simpatije prema Berlinu. 
No, kakve razlike u postupanju prema političkim akterima! Atinski mitropo- 
lit Damaskinos, na primer, koji je voleo da razgovara sa Nojbaherom, nije 
nakon 1945. godine zbog toga imao nikakvih problema. Naprotiv, bio je i 
posle Drugog svetskog rata slavljen kao grčki patriota, što mu i sam Nojba- 
her priznaje. Damaskinos je imao i dobre odnose sa Hitlerovim ambasado- 
rom u Atini, ali je to grčki mitropolit neprestano koristio da „učini nešto 
dobro za svoju otadžbinu". Pa, ništa drugo nije radio, recimo, ni Milan 
Nedić! Nojbaher sa velikim poštovanjem govori o Grcima i primećuje daje- 
dino oni nisu osudili na smrt nijednog svog kvislinga. Razume se, da imje tu, 
pre svega, išla na ruku činjenica, da posle 1945. vlast u Grčkoj nisu preuzeli 
komunisti, ili, kako ih Nojbaher zove, ,ratni revolucionarni profiteri". Srpski 
»damaskinosi" bili su čak i zatočeni, Nemci su ih internirali. Njima ni ta 
činjenica nije pomogla da ih posle 1945. godine nove vlasti ne proglase za 
„saradnike okupatora", a mnogi su na osnovu takvih propagadnih i neosno- 

vanih optužbi, bili i streljani. Grci su izbegli gorku sudbinu koju je podneo 
srpski narod nakon Drugog svetskog rata: nova, komunistička vlast fizički je 
gotovo uništila srpsku političku, ekonomsku i duhovnu elitu. Ono što nije 
ubijeno, bilo je razasuto po svetu i doživelo pimalo laku sudbinu koja uvek 
prati političku emigraciju. 

Nije li vreme da prikupimo imena onih Srba, uglavnom komunističkih 
funkcionera, koji su neodgovorno i zlonamerno gurali srpski narod u pro- 
past, time što bi u ,jednoj hrabroj akciji" pucali u leda nekom nemačkom vo- 
jniku a posle toga se ,junački" izgubili u šumi znajući da će odmazda doći i 
da će u njoj stradati nevini srpski civili? I još nešto. Zašto nije tokom celo- 
kupne okupacije stradao nijedan nemački vojnik u Danskoj, Holandiji, Bel- 
giji, a skoro nijedan u Francuskoj ili Češkoj? Da li su ti narodi manje hrabri 
od srpskog? Ili su oni mudriji od nas? 

Autor je, po mom mišljenju, kao svedok tih dogadaja, veoma jasno i 
dobro objasnio stav četnika, Nedića i Tita. Vidimo da je sve bilo daleko 
zamršenije nego što su generacije posle rata učile iz školskih udžbenika, gde 
nam se nudila jedna, crno-bela slika rata, kakva u stvarnosti nikada nije ni 
postojala. Sada, pa i iz ovih memoara, vidimo da su svi sarađivali sa Nem- 
cima, ali su im motivi bili različiti. Nedić je saradivao sa Nemcima da bi spa- 
savao sto srpskih života za jednog Nemca. Draža je nudio saradnju Nem- 
cima, ali ne zato što ih je voleo, nego iz prostog razloga što su ga Englezi iz- 
dali i svu vojnu i materijalnu pomoć počeli da šalju Titu. Draži, dakle, nije 
preostalo drugo, nego da se za oružje obrati Nemcima. Tito je saradivao sa 
Nemcima radi razmene zarobljenika, ali i da bi se mogao potpuno posvetiti 
borbi sa četnicima, koji su mu bili glavni neprijatelj. 

Nekoliko reči o srpskim gubicima. Mnogo se govori o broju srpskih 
žrtava tokom Drugog svetskog rata u Nezavisnoj Državi Hrvatskoj. Hrvati su 
- to su Nojbaherove procene - ubili 750 000 Srba. Do ove brojke autorje sti- 
gao na osnovu nemačkih izveštaja, koje je imao prilike da vidi. 

Autor je po nekim svojim stavovima, ovo mora da mu se prizna, bio 
daleko ispred svog vremena. Kada, recimo, na početku govori o sukobu kul- 
tura, Nojbaher tvrdi da su civilizacijske razlike daleko važnije i teže se 
menjaju nego što je to slučaj sa nacionalnim netrpeljivostima. Tako je teza o 
„sukobu civilizacija", koja se pripisuje američkom antropologu Semjuelu 
Hantingtonu, formulisana, kao što vidimo, skoro pola veka ranije. 

Reč ,,siidost"(, jugoistok"), kako glasi naslov knjige, preveo sam sa 
»Balkan". Službena Nemačka iz vremena Hitlera, često govori o ,Jugois- 
toku". Recimo, kada imenuje Nojbahera da preuzme novu dužnost kao ,,spe- 
cijalni savetnik za Jugoistok". Kada, međutim, sam autor priča o svojim 
doživljajima onda skoro nikada ne govori o jugoistoku već redovno govori o 
Balkanu. U nemačkoj terminologiji reč „jugoistok Evrope" i ,,Balkan" zap- 
ravo su sinonimi. To je i logično. Balkan se nalazi na jugoistoku Evrope. 

Međutim, za Srbe, i uopšte za balkanske narode, ovo zvuči prilično nejasno, 
neprecizno, pa čak i uvredljivo. Konačno, niko u Nemačkoj ne označava 
Španiju i Portugal, kada govori o tim narodima i zemljama, kao ,jugozapad 
Evrope", nego se kaže ili: „Iberijsko poluostrvo", ili. prosto, „Spanci i Portu- 
galci". ,Jugozapadna Evropa" može da se upotrebi samo kada govorimo o 
prognozi vremena u Evropi, dakle, kao meteorološki pojam. Kako je i sam 
autor kazao, stvarje mnogo zamršenija. Gde je zapravo Balkan? Da li i Bu- 
dimpešta pripada Balkanu? A šta je sa Bukureštom, Ljubljanom ili Zagre- 
bom? Ukratko, srpskoj javnosti daleko je jasniji i razumljiviji pojam ,,Bal- 
kan", pa sam zbog toga i tu reč tako prevodio. 

Nemačka imena pisao sam, kako je to praksa, srpskom transkripcijom, 
sem kada se ime spominje po prvi put. Tada sam u zagradi, kako se to radi u 
svetskoj naučnoj literaturi, navodio ime u originalu, dakle, nemačkom orto- 
grafijom. 

Kao što je to uobičajeno u ovom poslu, držao sam se strogo pravila 
prevoda, onako kako je u svetu uobičajeno. ,Albanisch", na primer, prevodio 
sam sa ,albanski" i to bez obzira na to da li se govori o Albancima sa Kosova 
ili iz Albanije. Međutim, kada autor govori, recimo „im Lande der Skipita- 
ren", onda sam to prevodio onako kako je napisao na nemačkom, odnosno, 
kao što je uobičajeno u srpskom jeziku, dakle, „u zemlji Šiptara". 

Njegove rečenice napisane su kao da ih je diktirao sekretarici. To je 
živ, interesantan govor. Međutim, Nojbaher nije pisac, tako da su njegove 
misli, stavljene na hartiju, često glomazne, deluju nedorečeno, a ponekad i 
nejasno. To se dešavajerje autor kada je pričao o nečemu, polazio od toga da 
su stvari o kojima on govori poznate i ljudima kojima se obraća. Zato sam 
prilikom prevođenja naišao na neke probleme, koje sam, verujem, uspeo da 
rešim na najbolji mogući način. Prvo, da tekst bude veran svom izvoru, što je 
osnovno pravilo u prevođenju. I drugo, da je knjiga razumljiva i srpskoj čita- 
lačkoj publici, pa sam zato neke stvari koje su same po sebi razumljive, re- 
cimo, austrijskoj ili nemačkoj javnosti, pokušao da prevedem tako da njihova 
misao bude jasna i srpskom čitaocu. 

Nikola Zivković 

